|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Beszámoló a Bischitz Johanna Integrált Humán Szolgáltató Központ 2022. évi szakmai munkájáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzata Képviselő-testületének munkaterve alapján minden évben megtárgyalja Bischitz Johanna Integrált Humán Szolgáltató Központ (továbbiakban: Humán Szolgáltató) munkájáról szóló éves beszámolót és dönt annak elfogadásáról.

Erzsébetváros Önkormányzata a szociális igazgatásról és szociális ellátásokról szóló 1993. évi III. törvény (továbbiakban: Szt.) 86. §-ában, a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4., 8., és 8a. pontjában meghatározott feladatait a Bischitz Johanna Integrált Humán Szolgáltató Központon (továbbiakban: Humán Szolgáltató) keresztül, valamint ellátási szerződések útján biztosítja.

A Humán Szolgáltató beszámolója olyan összefoglaló anyag, mely lehetőséget ad arra, hogy a Képviselő-testület átfogó képet kaphasson a VII. kerületben megvalósuló szociális, gyermekvédelmi és egészségügyi területen zajló, a Humán Szolgáltató által végzett munkáról, annak változásairól és fejlődési irányvonalairól.

A Humán Szolgáltató beszámolóját a Döntéselőkészítő Tanács 2023. 04. 24. napján tartott ülésén megtárgyalta. *(Az ülésről készült jegyzőkönyv kivonata jelen előterjesztés 1. számú mellékletét képezi.)* Igazgató Asszony 2023. április 26. napján kelt levelével tájékoztatta a Humánszolgáltató Iroda vezetőjét, hogy a Döntéselőkészítő tanács módosítási javaslatai a Humán Szolgáltató beszámolójába beépítésre kerültek. *(Igazgató Asszony levelét jelen előterjesztés 2. számú melléklete tartalmazza.)*

A szociális igazgatásról és szociális ellátásokról szóló 1993. évi III. törvény 92/B. § (1) bekezdés értelmében:

92/B§ (1) A személyes gondoskodást nyújtó szociális intézmény állami fenntartója:

*(…)*

*d) ellenőrzi és évente egy alkalommal értékeli a szakmai munka eredményességét;*

*(…)*

A Humán Szolgáltató igazgatója által elkészített beszámolót jelen előterjesztés határozatának 1. számú melléklete tartalmazza.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (V. 17.) határozata a Bischitz Johanna Integrált Humán Szolgáltató Központ 2022. évben végzett szakmai munkájáról szóló beszámoló elfogadásáról**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogya Bischitz Johanna Integrált Humán Szolgáltató Központ 2022. évben végzett szakmai munkájáról szóló beszámolótjelen határozat 1. számú melléklete szerinti tartalommal elfogadja.

**Felelős:** Niedermüller Péter polgármester

**Határidő:** 2023. május 31.

Budapest, 2023. április 27.

Niedermüller Péter

polgármester

Előterjesztés mellékletei:

1. Döntéselőkészítő Tanács 2023. 04. 24-i üléséről készített jegyzőkönyv kivonata
2. BJIHSZK igazgatójának 2023. 04. 26-án kelt levele

Határozati javaslat melléklete:

1. Beszámoló a Bischitz Johanna Integrált Humán Szolgáltató Központ 2022. évben végzett szakmai munkájáról