|  |
| --- |
| **AKÁCFA UDVAR Építőipari és Ingatlanforgalmazó** **Kft.**  **Dobai András ügyvezető** |

Iktatószám:

Napirendi pont: ........

Előterjesztve: Pénzügyi és Kerületfejlesztési Bizottság

**Előterjesztés**

A Képviselő-testület 2023. május 17 - ei

rendes ülésére

|  |  |
| --- | --- |
| **Tárgy:** | Javaslat az AKÁCFA UDVAR Építőipari és Ingatlanforgalmazó Kft. 2022. évi egyszerűsített éves beszámolójának elfogadására |

**Készítette:**

Dobai András

AKÁCFA UDVAR Építőipari és Ingatlanforgalmazó Kft. ügyvezetője

**Törvényességi szempontból kifogást nem emelek:**

Tóth László

Jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **AKÁCFA UDVAR Építőipari és Ingatlanforgalmazó** **Kft.**  **Dobai András ügyvezető** |

**Tisztelt Képviselő Testület!**

Az AKÁCFA UDVAR Építőipari és Ingatlanforgalmazó Kft. 2022. évi egyszerűsített éves beszámolóját és annak kiegészítő mellékletit (mérleget, eredmény kimutatást) a független könyvvizsgálói jelentés és a társaság felügyelő bizottsága véleménye alapján az alábbiak szerint terjesztjük a Képviselő-testület elé.

A könyvvizsgálói jelentés leírja, hogy az egyszerűsített éves beszámoló megbízható és valós képet ad a Kft. 2022. december 31-én fennálló vagyoni és pénzügyi helyzetéről. A beszámolót a társaság felügyelő bizottsága 2023/1 (V.II.) számú határozatával egyhangú szavazattal elfogadta.

*A számvitelről szóló 2000. évi C. törvény alapján:*

***4. § (1)*** *A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

***(2)*** *Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

***(3)*** *A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15.§ (2) bekezdés f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Kérem a Tisztelt Képviselő-testületet, hogy az AKÁCFA UDVAR Építőipari és Ingatlanforgalmazó Kft. 2022. évi beszámolóját megtárgyalni és elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …. /2023 (V.17.) határozata az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Kft. 2022. üzleti évre vonatkozó éves beszámolója és annak kiegészítő mellékletének elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Kft. 2022. üzleti évre vonatkozó, jelen határozat mellékletét képező éves beszámolóját és annak kiegészítő méllékletét elfogadja.
2. felkéri az Akácfa Udvar Kft. vezető tisztségviselőjét, hogy gondoskodjon a társaság 2022. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** azonnal

Budapest, 2023. 05. 02.

Dobai András

ügyvezető

AKÁCFA UDVAR Építőipari és Ingatlanforgalmazó Kft.

Előterjesztés mellékletei:

-Könyvvizsgálói jelentés

-Teljességi nyilatkozat

-Felügyelőbizottsági határozat

Határozati javaslat mellékletei:

-Egyszerűsített beszámoló

-Kiegészítő melléklet az egyszerűsített beszámolóhoz