|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. május 17 - ei**

**rendes ülésére**

**Tárgy:**  Tulajdonosi döntés a „Budapest, VII. kerület Csányi utca 4. szám alatti 100% önkormányzati tulajdonú épület felújítása” tárgyú bonyolítói szerződés jóváhagyásáról

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (előterjesztés 1. számú melléklete)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. 2023. évi jóváhagyott üzleti tervében szereplő ingatlangazdálkodási célok megvalósítása érdekében a Budapest, VII. kerület Csányi utca 4. szám alatti 100% önkormányzati tulajdonú épület felújítását tervezi, mely során az épület homlokzatai, nyílászárói, a benne lévő lakások és egyéb helyiségek újulnak meg, valamint az elektromos hálózat cseréje, a lépcsőház szerkezeti felújítása és az épület talajvízesedés elleni szigetelése valósul meg.

Az építészeti- és az elektromos hálózat felújításához szükséges kiviteli tervdokumentációt az előterjesztés 2. és 3. számú mellékletei tartalmazzák. A lépcsőház szerkezeti felújításának műszaki megoldása a 4. számú mellékletben található, a kivitelezésének becsült költsége a tervezővel egyeztetve került meghatározásra. A vízszigetelési munkák tervezése folyamatban van, a vízszigetelés becsült költsége a tervezővel egyeztetve került meghatározásra.

A felújítás kivitelezésének finanszírozása érdekében bonyolítói szerződés (*határozati javaslat* *1. sz. melléklete*) megkötése vált szükségessé. A bonyolítói szerződés (bruttó) összege 531.841.540,- Ft, melynek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében biztosított.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet, hogy a *„Budapest, VII. kerület Csányi utca 4. szám alatti 100% önkormányzati tulajdonú épület felújítása”* tárgyú - a határozati javaslat mellékletét képező - bonyolítói szerződés megkötéséhez hozzájárulni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Csányi utca 4. szám alatti 100% önkormányzati tulajdonú épület felújítása”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Csányi utca 4. szám alatti 100% önkormányzati tulajdonú épület felújítása”* tárgyú, (bruttó) 531.841.540,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat *1. sz. mellékletét* képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében azonnal, 2. pont tekintetében 2023. május 31.

Budapest, 2023. május 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Kiviteli tervek\_építészet\_Csányi utca 4.
3. számú melléklet – Kiviteli tervek\_elektromos hálózat\_Csányi utca 4.
4. számú melléklet – Műszaki megoldás leírása\_lépcsőház szerkezeti felújítása\_Csányi utca 4.
5. számú melléklet\_Tulajdoni lap\_Csányi utca 4.

Határozati javaslat melléklete:

1. számú melléklet – Bonyolítói szerződés \_*„Budapest, VII. kerület Csányi utca 4.* épület felújítása” és annak melléklete