|  |
| --- |
| **Budapest Főváros VII. kerület Erzsébetváros Önkormányzata**  **MSZP frakció** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat a közösségi együttélés alapvető szabályairól, ezek elmulasztásának jogkövetkezményeiről szóló 2/2013. (I.25.) önkormányzati rendelet módosítására - köztisztasági szabályszegések kibővítésére

**Készítette:**

Devosa Gábor dr. Kispál Tibor

frakcióvezető alpolgármester

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének 2/2013. (I.25.) önkormányzati rendelete (a továbbiakban: Rendelet) szól a közösségi együttélés alapvető szabályairól és ezek elmulasztásának jogkövetkezményeiről.

A közterületek rendjének, tisztaságának megóvása közös érdekünk, melybe be kell vonni az élelmiszert, italt, fogyasztásra alkalmas ételt árusító ingatlan tulajdonosát, bérlőjét, használóját is. A rendelet ugyan tartalmaz általános szabályokat a járda, valamint az úttest közötti terület tisztán tartásával kapcsolatban, azonban indokolt a magasabb személyforgalommal érintett ingatlanok egyértelmű kötelezettségének megállapítása, ezzel együtt a közforgalom céljára szolgáló területek nem csak napi egyszeri, de folyamatos tisztántartásának előírása.

Valamint az élelmiszerüzletek, dohányboltok, vendéglátóüzletek tulajdonosainak, bérlőinek, használóinak, üzemeltetőinek kötelezettsége lenne megfelelő méretű hulladékgyűjtő edény kihelyezése, annak folyamatos ürítése és tisztán tartása.

Ennek érdekében javaslatot teszünk a Rendelet módosítására, mely alapján kiegészül azon közösségi együttélés alapvető szabályaival ellentétes magatartások felsorolása, melyek a köztisztaság megőrzése érdekében születtek.

A rendelet módosításától a VII. kerület közterületeinek rendezettebbé válását, a köztisztaság növekedését, az eldobált közterületi szemét mennyiségének csökkenését várjuk.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérjük a Tisztelt Képviselő-testületet az előterjesztés megtárgyalására, valamint a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I.25.) önkormányzati rendelete módosításának várható hatásai a jogalkotásról szóló 2010. évi CXXX. törvény 17. § (2) bekezdése szerint:

1. **A jogszabály társadalmi, gazdasági, költségvetési hatásai**

A rendelet módosítása a társadalomra nézve pozitív hatást fejt ki, hiszen a környezet, a kerület tisztasága javul, a lakosság komfortérzete növekszik. A rendelet-módosítás költségvetési vonzattal nem jár.

1. **A jogszabály környezeti és egészségügyi következményei**

A jogszabály módosítása a köztisztaság növekedésével pozitív környezeti és egészségügyi következménnyel jár.

1. **A jogszabály adminisztratív terheket befolyásoló hatásai**

A jogszabály elfogadásával járó többlet adminisztratív feladatok ellátásának feltételei adottak.

1. **A jogszabály megalkotásának szükségessége, a jogalkotás elmaradásának várható következményei**

A rendelet módosítását magasabb szintű jogszabály nem írja elő, annak elmaradása jogsértést nem okoz.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet elfogadása esetén a módosított rendelet alkalmazására a Polgármesteri Hivatal erre kijelölt Irodáján a személyi, szervezeti és tárgyi feltételek biztosítottak.

Budapest, 2023. május 4.

Devosa Gábor dr. Kispál Tibor

frakcióvezető alpolgármester

**Melléklet:**

Rendelet-tervezet a 2/2013. (I.25.) önk. rendelet módosítására