**Budapest Főváros VII. Kerület Erzsébetváros Önkormányzat Képviselő-testületének …/2023. (V….) önkormányzati rendelete**

**az Erzsébetvárosban élő ifjú, idős és nagykorú állampolgárok köszöntéséről**

**szóló 14/2018.(IX.13.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében kapott eredeti jogalkotói felhatalmazás alapján, és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

1. Budapest Főváros VII. Kerület Erzsébetváros Önkormányzat Képviselő-testületének az Erzsébetvárosban élő ifjú, idős és nagykorú állampolgárok köszöntéséről szóló 14/2018.(IX.13.) önkormányzati rendelet (a továbbiakban: Rendelet) 4.§-a a következő (2a)-(2d) bekezdéssel egészül ki:

„(2a) Kérelemre az eljárás az erre rendszeresített nyomtatvány benyújtásával indul. A kérelem a 2. §-ban meghatározott életkor betöltését követő 1 éven belül nyújtható be. Az erzsébetvárosi ifjú polgár köszöntésére irányuló kérelem a születésének nyilvántartásba vételét követő 90. nap elteltét követően nyújtható be.

(2b) A kérelemnek helyt kell adni, ha a kérelmező a 2. §-ban meghatározott életkor betöltésének napján megfelelt az 1. §-ban foglalt feltételeknek, amely alapján kiállításra kerül a (3) bekezdésben foglalt tartalmú adatlap. Indokolt esetben a kérelmezőtől hiánypótlás keretében kérhető a feltételek fennállásának igazolása.

(2c) A kérelmet el kell utasítani, amennyiben

1. a kérelmező nem felel meg a rendeletben foglalt feltételeknek és ezt hiánypótlás keretében sem igazolta,
2. részére a támogatás megállapítására irányuló eljárás hivatalból már megindult vagy a támogatás megállapítása megtörtént.

(2d) Indokolt esetben a jogosultság megállapítását megelőzően az életvitelszerű kerületi tartózkodás igazolására helyszíni ellenőrzés végezhető.”

1. A Rendelet 4. § (4) bekezdése helyébe a következő rendelkezés lép:

„(4) A pénzbeli támogatás postai átutalással, a köszöntő levél postai kézbesítés útján, a babaköszöntő ajándékutalvány személyes átadás útján kerül a Támogatotthoz, de a 100., 105., 110. életévét betöltött erzsébetvárosi idős polgár köszöntése személyesen is történhet.”

1. A Rendelet 4. § (9) bekezdése helyébe a következő rendelkezés lép:

„(9) A babaköszöntő ajándékutalvány a jogosultság megállapítását követő 1 éven belül vehető át személyesen.”

**2. §**

Ez a rendelet a kihirdetését követő napon lép hatályba és a kihirdetését követő második napon hatályát veszti.

|  |  |
| --- | --- |
| **Tóth László** | **Niedermüller Péter** |
| **jegyző** | **polgármester** |

**Záradék**

A rendelet kihirdetése … napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth László  
 jegyző**

**Általános indokolás**

Az Erzsébetvárosban élő ifjú, idős és nagykorú állampolgárok köszöntéséről szóló 14/2018.(IX.13.) önkormányzati rendelet módosítását a kérelemre induló eljárások szabályainak, továbbá egyes eljárási lépések pontosítása tette szükségessé.

**Részletes indokolás**

**1.§**

(1) A kérelemre induló eljárás szabályait pontosítja.

(2) A támogatás kézbesítésének módját módosítja.

(3) A babaköszöntő utalvány átvételének módját pontosítja.

**2.§**

Hatályba léptető rendelkezést tartalmaz.