|  |
| --- |
| **Budapest Főváros VII. kerület Erzsébetváros Önkormányzata**  **Runda Margit ERöMŰVHÁZ Nonprofit Kft. ügyvezetője** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. május 17 - ei**

**rendes ülésére**

**Tárgy:**  Az ERöMŰVHÁZ Nonprofit Kft. 2022. évi szakmai és pénzügyi beszámolójának elfogadása

**Készítette:**

Runda Margit

ERöMŰVHÁZ Nonprofit Kft. ügyvezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata a közművelődési feladatok ellátását a 100%-os tulajdonában lévő ERöMŰVHÁZ Nonprofit Kft-vel kötött közszolgáltatási szerződés útján biztosítja.

A közszolgáltatási szerződés VII. 5-6. pontja alapján az ERöMŰVHÁZ Nonprofit Kft. a tárgyévet követően köteles az Önkormányzat részére szakmai beszámolót és pénzügyi elszámolásként, mint 100 %-os önkormányzati tulajdonban álló gazdasági társaság, egyszerűsített éves beszámolót és könyvvizsgálói jelentést készíteni.

A *határozati javaslat 1. számú mellékletét* képezi az ERöMŰVHÁZ Nonprofit Kft. 2022. évi tevékenységéről szóló szakmai beszámoló, a *2. számú mellékletét* képezi a társaság egyszerűsített éves beszámolója és mellékletei.

Az egyszerűsített éves beszámoló adatai alapján a társaságunk mérlegfőösszege 2022. december 31-ei fordulónapra 101.195.000 Ft. Adózás előtti eredménye – 1.259.000 Ft, az adózott eredménye – 1.259.000 Ft. Az éves eredmény számviteli vesztessége továbbra is az amortizációból származik, figyelemmel arra, hogy a nettó finanszírozási rendszer folytán az amortizációból származó hiány kompenzálása sajnos nem megoldott.

A társaság Felügyelő Bizottsága 2023. március 29-én véleményezte és elfogadásra javasolta az éves beszámolót, valamint a könyvvizsgálói jelentést. A Felügyelő Bizottság határozata az *előterjesztés 1. számú mellékletét* képezi.

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. § (2) bekezdés f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (V.17.) határozata az ERöMŰVHÁZ Nonprofit Kft. 2022. évi tevékenységéről szóló szakmai beszámolójának és egyszerűsített éves beszámolójának elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:

1. az ERöMŰVHÁZ Nonprofit Kft. közszolgáltatási szerződésen alapuló 2022. évi tevékenységéről készült **szakmai beszámolót** a határozat 1. számú melléklete szerint elfogadja.
2. az ERöMŰVHÁZ Nonprofit Kft. 2022. évi egyszerűsített **éves beszámolóját** a határozat 2. számú melléklete szerint az alábbi adatokkal elfogadja:

Mérlegfőösszeg: 101.195.000,- Ft

Adózás előtti eredmény: -1.259.000,- Ft

Adózott eredmény: -1.259.000,- Ft

1. felkéri Az ERöMŰVHÁZ Nonprofit Kft. ügyvezetőjét, hogy gondoskodjon a társaság 2022. évi beszámolójának közzétételéről és letétbe helyezéséről.

**Felelős**: Runda Margit ügyvezető

**Határidő**: 2023. május 31.

Budapest, 2023. május 3.

Runda Margit

ERöMŰVHÁZ Nonprofit Kft. ügyvezetője

Mellékletek:

Határozati javaslat melléklete:

1. sz. melléklet: 2022. évi szakmai beszámoló
2. sz. melléklet: 2022. évi egyszerűsített éves beszámoló

Előterjesztés melléklete:

1. sz. melléklet: 3/2023. (03.29.) sz. Felügyelő Bizottsági határozat