**Budapest Főváros VII. kerület Erzsébetváros Önkormányzata Képviselő-testületének**

**…/2023. (…...) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének**

**a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva az Alaptörvény 32. cikk (2) bekezdésében kapott felhatalmazás alapján a lakásokat érő külső zajhatás csökkentése, az épületek épületfizikai jellemzőinek javítása továbbá magánszemélyek pályázat útján történő támogatásának érdekében a Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendelete módosításáról a következőket rendeli el:

**1. §**

Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendelet 2. §-a helyébe helyébe a következő rendelkezés lép:

*„****2. §***

*Nyílászáró pályázatra pályázni az Önkormányzat közigazgatási területén lévő társasházakban, lakásfenntartó szövetkezeti házakban és többségben lakás rendeltetésű ingatlanokban található lakóingatlanokban állandó lakcímmel rendelkező magánszemélyeknek (a továbbiakban: Pályázó) lehet.”*

**2. §**

Ez a rendelet a kihirdetését követő napon lép hatályba, és a kihírdetését követő második napon hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2023. …………………..napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth László**

**jegyző**

# Általános indokolás

2016. január 1-én hatályba lépett a Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendelete (*a továbbiakban: rendelet*).

Tekintettel arra, hogy nyílászáró pályázatra pályázni csak az Önkormányzat közigazgatási területén lévő társasházakban és lakásfenntartó szövetkezeti házakban található lakóingatlanokban állandó lakcímmel rendelkező magánszemélyeknek lehet, így a rendelet kiegészítése szükséges úgy, hogy a kerületben lévő az ingatlan-nyilvántartás szerint lakóingatlanként bejegyzett, de nem társasháznak és nem lakásfenntartó szövetkezeti háznak minősülő többségében lakóingatlanból álló épületben lakcímmel rendelkező magányszemélyek is pályázhassanak.

**Részletes indokolás**

**1. §**

A módosítás által kiegészített, a pályázatot benyújtók lehetséges körét tartalmazza.

**2. §**

A rendelet hatályba lépésének és hatályvesztésének időpontjáról rendelkezik.