Budapest 2023.05.18.

**Támogatói levél a javasolt „Energiahatékonysági beruházások finanszírozása energia megtakarításon keresztül” című projekt részére**

Az érintett részére,

Alulírott, Niedermüller Péter Budapest VII. kerület Önkormányzata képviseletében szeretném kifejezni határozott támogatásunkat és érdeklődésünket az „Energiahatékonysági beruházások finanszírozása energia megtakarításon keresztül” című beruházási koncepcióban javasolt beruházási projekttel kapcsolatban, amely az European City Facilty (EUCF) progam keretében került kidolgozásra..

A beruházás célja 149 lakóépület szigetelése fűtési energiaigényük csökkentése érdekében, ezekbe hőszivattyús rendszerek telepítése a környezeti levegőben lévő megújuló energia hasznosítása érdekében, valamint napelemek telepítése a tetejükre (ahol ez lehetséges) megújuló energia hasznosítása (pl. hőszivattyúkat üzemeltetésére) érdekében. Ezek a beruházások évi 33,1 GWh fűtési energiaigényt csökkentenek, 23,2 GWh megújuló energiát hasznosítanak, és így 14 682 t CO2 kibocsátást spórolnak meg. A projekt két részből áll. Az első rész az önkormányzat többségi tulajdonában lévő 29 lakóépülettel foglalkozik. Ezen épületek esetében az önkormányzat maga dönthet a beruházásokról, biztosíthatja a beruházásokhoz szükséges anyagi forrásokat, illetve a megtakarított energiaköltségeknek megfelelően emelheti a bérleti díjakat, hogy a beruházás legalább részben megtérüljön. A második rész 120 magántulajdonban lévő épületre összpontosít. Ezeknél az épületeknél az önkormányzat kamatmentes hitellel tudja ösztönözni a beruházást, a lakónak a visszafizetést segíti, hogy a beruházások miatt alacsonyabb lesz az energiaköltségük. A beruházás kiemelten fontos az önkormányzat számára, mert ilyen beruházás nélkül az önkormányzat nem tudja elérni a SECAP-ban és a Klímastratégiában meghatározott célokat (40%-os kibocsátás csökkentést).

A projekt megvalósításához a következő lépésekre van szükség:

• azoknak a többségi tulajdonú épületeknek a kiválasztása, amelyek elsőként kerülnek felújításra

• ezen épületek felújítása, szigetelése, hőszivattyúk telepítési terveinek kidolgozása

• lobbitevékenység a jogszabályok megváltoztatásáért annak érdekében, hogy a településen energetikai közösségek működhessenek (az energiaközösségek energiamegosztása nélkül a lakóépület nem tudja hasznosítani a tetőiben megtermelt napenergiát), valamint hogy új napelemes rendszereket lehessen csatlakoztatni a hálózathoz.

• energiaközösségek létrehozása a kerületben

• a szükséges felújítási engedélyek beszerzése, hőszivattyúk, napelemek beépítése, szigetelése

• a műszaki dokumentáció összeállítása és a közbeszerzési eljárások lebonyolítása

• az önkormányzat energiaalapjának bővítése a magántulajdonban lévő lakóépületek energiatakarékosabb beruházásainak ösztönzése érdekében

• információ terjesztése az energiaalapról és egyéb lehetséges pénzügyi forrásokról, energiamegtakarítási lehetőségekről és energiaközösségekről, a magántulajdonban lévő lakóépületek energiatakarékos beruházásra való ösztönzése érdekében

• olyan tetőtér beépítésének ösztönzése, amely tőkét vonhat be az energiatakarékos beruházások költségeinek fedezésére

• az energiaalap működtetése (törlesztések kezelése, pénzügyi források biztosítása)

Budapest VII. kerület Önkormányzata nevében ezúton kijelentem, hogy hajlandóak vagyunk részt venni az EUCF önkormányzatokat, helyi/regionális közintézményeket és nagyvárosi régiókat érintő kapacitásépítő rendezvényein (pl. partnerkereső rendezvények, peer-to-peer tanulás, gyakorlati közösségek stb.), valamint megerősítem, hogy támogatjuk azon beruházási projekt megvalósítását, amelyhez az EUCF keretében a fent említett beruházási koncepciót kidolgozták.

Üdvözlettel,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírás és bélyegző

Niedermüller Péter

Budapest VII. kerületének polgármestere

Erzsébet körút 6.

1073 Budapest, Magyarország