|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2023. május 17-ei rendes ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata könyvvizsgálójának megválasztása |

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Önkormányzat könyvvizsgálói feladatainak ellátására kötött korábbi szerződés 2023. május 31-én lejár. A feladat folyamatos ellátása érdekében szükséges új szerződést kötni. Az önkormányzat beszerzési szabályzata alapján beszerzési eljárást folytattunk le a 2023 - 2024. költségvetési évekre vonatkozó, a számvitelről szóló 2000. évi C. törvény, illetve az államháztartás számviteléről szóló 4/2013. (I. 11.) számú kormányrendelet előírásaival összhangban készülő éves beszámolók, költségvetési és zárszámadási rendelettervezetek felülvizsgálatára, jog szerinti könyvvizsgálatára, és azokról könyvvizsgálói jelentés kibocsátására. Az eljárás keretében az alábbi cégektől kértünk be árajánlatot:

* Dr. Printz és Társa Nemzetközi Könyvvizsgáló Kft.
* Bercsik Könyvvizsgáló Kft.
* Gy & Gy Perfekt Audit Kft.

A bírálati szempontok szerint a legkedvezőbb ajánlatot a Dr. Printz és Társa Nemzetközi Könyvvizsgáló Kft. adta.

Az önkormányzat vagyoni, pénzügyi, jövedelmi helyzetének figyelemmel kísérése, a szabályszerű működés elősegítése érdekében javasolom a megbízási szerződés megkötését a Dr. Printz és Társa Nemzetközi Könyvvizsgáló Kft.-vel 2023. június 01-től 2025. május 31-ig terjedő időszakra, összesen nettó 6.240.000,- Ft + áfa/év összegben.

A Magyarország helyi önkormányzatairól szóló  2011. évi CLXXXIX. törvény 115. § (1) bekezdése szerint „A helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős."

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének …/2023. (V.17.) határozata az Önkormányzat és a Dr. Printz és Társa Nemzetközi Könyvvizsgáló Kft. könyvvizsgálói szerződése tárgyában a szerződés megkötéséről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a 2023 - 2024. költségvetési évekre könyvvizsgálói feladatainak elvégzésével 2023. június 01-től 2025. május 31-ig terjedő időszakra a Dr. Printz és Társa Nemzetközi Könyvvizsgáló Kft.-t bízza meg nettó 6.240.000,- Ft + áfa/év összegben, valamint
2. felkéri a polgármestert a szerződés aláírására.

**Felelős:** Niedermüller Péter polgármester

**Határidő:** 2023. június 01.

Budapest, 2023. május 02.

Niedermüller Péter

polgármester