|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. május 17 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található telkek hasznosítása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

A Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található, kivett építési terület besorolású telkek Budapest Főváros VII. kerület Erzsébetváros Önkormányzata tulajdonát képezik.

Budapest Főváros VII. kerület Erzsébetváros Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat és hatáskörében meghozott 386/2021. (IV.27.) számú határozatával hozott döntést a Dob u. 37-41. szám alatti telkek – a határozat mellékletét képező térképvázlat szerinti 892 m2 területű ingatlanrészének (a továbbiakban: Ingatlanrész) - hasznosítása tárgyában. A döntés az Ingatlanrész versenyeztetési eljárás keretében történő bérbeadásáról rendelkezett, a pályázati eljárást az EVIN Nonprofit Zrt. bonyolította.

A pályázati eljárás lefolytatását követően a Képviselő-testület 648/2021. (VII.02.) számú határozatával hozott döntést az Ingatlanrész bérbeadás útján történő hasznosítására kiírt pályázati eljárás eredményének megállapítása tárgyában. A döntés az eljárást érvényesnek és eredményesnek nyilvánította, egyúttal rendelkezett a nyertes pályázó kihirdetéséről. A nyertes pályázó a pályázata megvalósíthatóságának feltételeként rögzítette a Dob u. 37. és a Klauzál tér közötti szakaszon az áruszállítói járművei számára az egyirányúság korlátozott feloldásának engedélyezését. A Képviselő-testületi döntés rendelkezett arról, hogy a pályázó kérelmében foglalt feltételek nem teljesíthetőek, így a nyertes pályázó a pályázatát visszavonta és elállt a bérleti szerződés megkötésétől.

Jelen előterjesztéssel ismételten javaslatot teszünk az Ingatlanrész versenyeztetési eljárás útján történő hasznosítására és új pályázati eljárás kiírására.

Kérjük, hogy a Tisztelt Képviselő-testület az Ingatlanrész versenyeztetési eljárás útján történő bérbeadásához és az új pályázati eljárás kiírásához hozzájárulni szíveskedjen.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet (továbbiakban Rendelet) 5. § (2) bekezdésén alapul.

***A Rendelet 5. § (2) bekezdése értelmében***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

A fent leírtak és a jogszabályi hivatkozások alapján javasoljuk az előterjesztés megtárgyalását és a határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (V.17.) számú határozata a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található telkek hasznosítása tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található, a Határozat mellékletét képező ingatlan térképvázlat szerinti 892 m2 területű ingatlanrészét versenyeztetési eljárás útján bérbeadja.
2. a Határozat mellékletét képező pályázati felhívást az abban foglalt feltételek szerinti tartalommal jóváhagyja és felkéri az EVIN Nonprofit Zrt-t a pályázati felhívás közzétételére és a pályázati eljárás lefolytatására.
3. felkéri az EVIN Nonprofit Zrt-t az eljárás eredményének Képviselő-testület elé történő előterjesztésére.

**Felelős:** Niedermüller Péter polgármester

**Határidő:** 1. pont esetében azonnal

2. pont esetében a pályázati felhívásban meghatározott időpontok szerint

3. pont esetében a bontási eljárást követő 60. napig

Budapest, 2023. április 28.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

* 386/2021. (IV.27.) Polgármesteri határozat
* 648/2021. (VII.02.) Képviselő-testületi határozat
* Dob u. 37. tulajdoni lap
* Dob u. 39. tulajdoni lap

Határozati javaslat mellékletei:

* térképvázlat
* pályázati felhívás