|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelet módosítására a kérelem benyújtására vonatkozó szabályok tekintetében

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelet szabályozza az újszülött, nagykorú, valamint 80. évét betöltött idős polgárok köszöntésének és az ehhez kapcsolódó pénzbeli támogatás nyújtásának módját.

Az elmúlt időszakban felmerült tapasztalatok alapján a rendelet módosítását javaslom az alábbiak szerint:

1. A rendelet értelmében a köszöntésre vonatkozó eljárás hivatalból és kérelemre is indulhat, azonban a kérelem benyújtására vonatkozóan a rendelet korábban nem tartalmazott részletszabályokat, amelyet a jogalkalmazás megkönnyítése érdekében szükséges lenne meghatározni.
2. A babaköszöntő utalvány átvétele a gyakorlatban már csak személyesen történik, postai úton nem, amely szintén indokolja a rendelet pontosítását.

A fenti módosításokat az előterjesztés mellékletét képező rendelet tervezet tartalmazza.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg.

Kérem a Tisztelt Képviselő-testületet az előterjesztés megtárgyalására és a rendelet tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. A jogszabály társadalmi, gazdasági, költségvetési hatásai

A rendelet-tervezetnek nincsenek társadalmi, gazdasági, költségvetési hatásai. A köszöntéssel együtt járó pénzügyi fedezetet az Önkormányzat 2023. évi költségvetése tartalmazza, mely rendelkezésre áll.

1. A jogszabály környezeti és egészségi következményei

A rendelet-tervezetnek nincsenek környezeti és egészségügyi következményei.

1. A jogszabály alkalmazásához szükséges személyi, szervezeti, tárgyi és pénzügyi feltételek

A személyi, szervezeti és tárgyi feltételek rendelkezésre állnak.

1. A jogszabály adminisztratív terheket befolyásoló hatásai

A rendelet-tervezet nem befolyásolja az adminisztratív terheket.

1. A jogszabály megalkotásának szükségessége, a jogalkotás elmaradásának várható következményei

A jogalkotás elmaradása a jogértelmezést nehezítené, de jogsértést nem okozna.

Budapest, 2023. május 2.

Niedermüller Péter

polgármester

Melléklet:

1. sz. melléklet: Rendelet tervezet a 14/2018. (IX.13.) önkormányzati rendelet módosítására