|  |
| --- |
| **Erzsébetvárosi Piacüzemeltetési Kft.**  **Dobai András ügyvezető** |

Iktatószám:

Napirendi pont: ........

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

|  |  |
| --- | --- |
| **Tárgy:** | Javaslat az Erzsébetvárosi Piacüzemeltetési Kft. 2022. évi egyszerűsített éves beszámolójának elfogadására |
|  |  |

**Készítette:**

Dobai András

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Tóth László

Jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Erzsébetvárosi Piacüzemeltetési Kft.**  **Dobai András ügyvezető** |

**Tisztelt Képviselő Testület!**

Az Erzsébetvárosi Piacüzemeltetési Kft. 2022. évi egyszerűsített éves beszámolóját és annak kiegészítő mellékleteit (mérleget, eredmény kimutatást) a független könyvvizsgálói jelentés és a társaság felügyelő bizottsága véleménye alapján az alábbiak szerint terjesztjük a Képviselő-testület elé.

A könyvvizsgálói jelentés leírja, hogy az egyszerűsített éves beszámoló megbízható és valós képet ad a Kft. 2022. december 31-én fennálló vagyoni és pénzügyi helyzetről. A beszámolót a társaság felügyelő bizottsága 2023/2 (V.II.) számú határozatával egyhangú szavazattal elfogadta.

*A számvitelről szóló 2000. évi C. törvény alapján:*

***4. § (1)*** *A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

***(2)*** *Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

***(3)*** *A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15.§ (2) bekezdés f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Kérem a Tisztelt Képviselő-testületet, hogy az Erzsébetvárosi Piacüzemeltetési Kft. 2022. évi beszámolóját megtárgyalni és jóváhagyni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ……/2023. (V.17.) határozata az Önkormányzat 100%-os tulajdonában álló Erzsébetvárosi Piacüzemeltetési Kft. 2022. üzleti évre vonatkozó éves beszámolója és annak kiegészítő mellékletének elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló Erzsébetvárosi Piacüzemeltetési Kft. 2022. üzleti évre vonatkozó, jelen határozat mellékletét képező éves beszámolóját és annak kiegészítő mellékletét elfogadja.

2. felkéri az Erzsébetvárosi Piacüzemeltetési Kft. vezető tisztségviselőjét, hogy gondoskodjon a társaság 2022. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** azonnal

Budapest, 2023. 05. 02.

Dobai András

ügyvezető

Erzsébetvárosi Piacüzemeltetési Kft.

Előterjesztés mellékletei:

-Könyvvizsgálói jelentés

-Teljességi nyilatkozat

-Felügyelőbizottsági határozat

Határozati javaslat mellékletei:

-Egyszerűsített beszámoló

-Kiegészítő melléklet az egyszerűsített beszámolóhoz