|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Beszámoló egyes szociális- és gyermekjóléti alapszolgáltatásokat szerződés alapján biztosító szervezetek 2022. évi munkájáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata a szociális igazgatásról és szociális ellátásokról szóló 1993. évi III. törvény (továbbiakban: Szt.) 86. §-ában, a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4., 8., és 8a. pontjában meghatározott feladatait a Bischitz Johanna Integrált Humán Szolgáltató Központon keresztül, valamint ellátási szerződések útján biztosítja.

Az Erzsébetvárosi Polgármesteri Hivatal Humánszolgáltató Irodája feladatai közé tartozik azon szociális- és gyermekjóléti alapellátás körébe tartozó szolgáltatások megszervezése, melyet nem önkormányzati intézmények látnak el. A személyes gondoskodást nyújtó szociális szolgáltatásokat civil szervezetekkel, illetve más önkormányzat által fenntartott intézménnyel megkötött szerződésekkel biztosítja. A megkötött szerződésekkel az Önkormányzat eleget tesz a jogszabályban foglalt kötelezettségeknek és azon túl a kerületi lakosok igényeit is figyelembe vevő szolgáltatásokat biztosít.

Az Szt. 121. § (2) bekezdés (i) pontjának szerződéses szociális ellátások tárgyában kötött ellátási szerződések tartalmára vonatkozó előírásai, valamint az egyes szervezetekkel megkötött szerződések alapján az ellátást, szolgáltatást nyújtó szerződő felet az ellátási szerződés keretében végzett tevékenysége vonatkozásában évente egy alkalommal beszámolási kötelezettség terheli a Képviselő-testület felé. A szolgáltatásokat biztosító szervezetek beszámolói a határozati javaslat mellékleteit képezik.

Az Önkormányzat és a Fehér Kereszt Közhasznú Egyesület között létrejött helyettes szülői szolgáltatás biztosítására vonatkozó ellátási szerződés 2022. június 30. napjával közös megegyezéssel megszüntetésre került, tekintettel arra, hogy a szolgáltatás igénybevételére az elmúlt évek során csupán egy-két esetben került sor. Fentiek értelmében az Egyesület esetében a 2022. év első félévére vonatkozó beszámoló kerül előterjesztésre.

Kérem a tisztelt Képviselő-testületet az előterjesztés megtárgyalására és a beszámoló elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2023. (V. 17.) határozata az egyes szociális- és gyermekjóléti alapszolgáltatásokat szerződés alapján biztosító szervezetek 2022. évi munkájáról szóló beszámolók elfogadásáról**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogyaz egyes szociális- és gyermekjóléti alapszolgáltatásokat szerződés alapján biztosító szervezetek munkájáról szóló beszámolókat jelen határozat 1-13. számú mellékletei szerinti tartalommal elfogadja, így az alábbi szervezetek szerződés szerinti beszámolási kötelezettségét teljesítettnek tekinti:

1. Fehér Kereszt Baráti Kör Kiemeleten Közhasznú Egyesület;
2. Budapest Főváros IX. kerület Ferencváros Önkormányzata – Ferencvárosi Szociális és Gyermekjóléti Központ – Gyermekek Átmeneti Otthona;
3. Lámpás ’92 Közhasznú Alapítvány – Erzsébet Családok Átmeneti Otthona;
4. Magyar Vöröskereszt Budapest Fővárosi Szervezete – Családok Átmeneti Otthona;
5. S.O.S. Krízis Alapítvány – Krízisközpont;
6. Küldetés Egyesület – Fogyatékosok Nappali Otthona és Fejlesztő Központ;
7. Magyar Máltai Szeretetszolgálat Egyesület – Belvárosi Hajléktalan Centrum Erzsébetvárosi Nappali Melegedő;
8. Golgota Keresztény Gyülekezet – hajléktalan személyek nappali ellátása;
9. Menhely Alapítvány – Erzsébetvárosi Utcai Gondozó Szolgálat;
10. Magyar Vöröskereszt Budapest Fővárosi Szervezete – VI-VII. Kerületi Szervezet;
11. Myrai Vallási Közhasznú Egyesület Hajléktalanok Átmeneti Szállása és Éjjeli Menedékhelye;
12. Lámpás ’92 Közhasznú Alapítvány – Erzsébet Családok Átmeneti Otthona külső férőhelyek;
13. Oltalom Karitatív Egyesület – önkormányzati lakások rászorulók részére történő használatba adása

**Felelős:** Niedermüller Péter polgármester

**Határidő:** 2023. május 31.

Budapest, 2023. április 27.

Niedermüller Péter

polgármester

Határozati javaslat mellékletei:

1. Fehér Kereszt Baráti Kör Kiemeleten Közhasznú Egyesület 2022. I. félévi szakmai beszámolója
2. Ferencvárosi Szociális és Gyermekjóléti Központ – Gyermekek Átmeneti Otthona 2022. évi szakmai beszámolója
3. Lámpás ’92 Közhasznú Alapítvány – Erzsébet Családok Átmeneti Otthona 2022. évi szakmai beszámolója
4. Magyar Vöröskereszt Budapest Fővárosi Szervezete – Családok Átmeneti Otthona 2022. évi szakmai beszámolója
5. S.O.S. Krízis Alapítvány – Krízisközpont 2022. évi szakmai beszámolója
6. Küldetés Egyesület – Fogyatékosok Nappali Otthona és Fejlesztő Központ 2022. évi szakmai beszámolója
7. Magyar Máltai Szeretetszolgálat Egyesület – Belvárosi Hajléktalan Centrum Erzsébetvárosi Nappali Melegedő 2022. évi szakmai beszámolója
8. Golgota Keresztény Gyülekezet 2022. évi szakmai beszámolója
9. Menhely Alapítvány – Erzsébetvárosi Utcai Gondozó Szolgálat 2022. évi munkájáról szóló szakmaibeszámolója
10. Magyar Vöröskereszt Budapest Fővárosi Szervezete – VI-VII. Kerületi Szervezet 2022. évi szakmai beszámolója
11. Myrai Vallási Egyesület Hajléktalanok Átmeneti Szállása és Éjjeli Menedékhelye 2022. évi szakmai beszámolója
12. Lámpás ’92 Közhasznú Alapítvány – Erzsébet Családok Átmeneti Otthona külső férőhelyek 2022. évi munkájáról szóló szakmaibeszámolója
13. Oltalom Karitatív Egyesület 2022. évi munkájáról szóló szakmaibeszámolója