Iktatószám:

**BÉRLETI SZERZŐDÉS**

**6. számú módosítás**

amely létrejött

**egyrészről**: Budapest Főváros VII. kerület Erzsébetváros Önkormányzata (székhelye: 1073 Budapest, Erzsébet körút 6., adószám: 15735708-2-42, törzskönyvi azonosító szám: 735704, képviselő: Niedermüller Péter polgármester), mint bérbeadó (továbbiakban: Bérbeadó).

**másrészről**: Facultas Cognoscendi Akadémia Alapítvány (1071 Budapest, Dembinszky u. 34., adószám: 18177875-1-42, nyilvántartási szám: 01-01-0008704, képviselő: dr. Kocsis Zsolt László elnök), mint bérlő (továbbiakban: Bérlő)

között a mai napon, a következő feltételekkel:

1. Felek 2008. szeptember 30-án bérleti szerződést (a továbbiakban: Szerződés) kötöttek a Budapest, VII. kerület Hernád u. 42-46. szám alatt található, Bérbeadó kizárólagos tulajdonát képező, általános iskola besorolású felépítményes ingatlanra (helyrajzi szám: 33323) vonatkozóan, melyet Felek a jelen okirat aláírásával, Bérbeadó Képviselő-testületének … határozata alapján egyező akarattal a 2-4. pontban foglaltak szerint módosítanak.
2. A Szerződés 2. pontja az alábbiak szerint módosul:

„2. Bérbeadó oktatási tevékenység céljára bérbe adja, Bérlő kizárólagos oktatási tevékenység folytatására bérbe veszi az ingatlan *33323/A/0/2 hrsz-ú, természetben a* Hernád u. 46. szám alatti épületrészének *alábbi helyiségeit:*

1. *a földszinten található orvosi szobát, tornatermet és kiszolgáló helyiségeit, amelyeknek használata osztott a Baross Gábor Általános Iskolával*
2. *az I. emeleten található irodahelyiségeket, irattárat, könyvtári helyiséget, raktár helyiséget, valamint 3 tantermet és mosdó helyiségeket*
3. *a II. emelet található 5 db tantermet, 1 db büféhelyiséget és mosdóhelyiségeket*
4. *a III. emeleten található 6 db tantermet és mosdóhelyiségeket.*

*Az a)-d) pontokban felsorolt helyiségek és a közlekedő helyiségek (folyosó, lépcsőház) területe alapján - figyelemmel a közös használat arányaira – Bérlő az ingatlant 1745,69 m2 területen használja jelen szerződés alapján.”*

1. A Szerződés 4. pontja az alábbiak szerint módosul:

„A Felek a bérleti díjat kölcsönös megállapodás alapján 4.800.000 Ft/év, azaz négymillió-nyolcszázezer forint/év összegben állapítják meg, mely az általános forgalmi adóról szóló *2007. évi CXXVII. törvény 85. §-ában* foglaltak szerint adómentes.”

1. A Szerződés 5. pontja az alábbiak szerint módosul:

„5. A Bérlő a bérleti díjat havi egyenlő részletekben, bruttó 400.000 Ft/hó, azaz négyszázezer forint/hó összegben minden tárgyhó 10. napjáig számla ellenében köteles Bérbeadónak átutalással megfizetni.

* 1. Felek megállapodnak abban, hogy a Bérlő a bérleti jogviszony időtartamára mentesül a bérleti díj megfizetése alól amennyiben a 8. és 9. pontokban vállalt kötelezettségeinek eleget tesz.
  2. Bérlő 2013. január 1. napjától köteles az ingatlanban lévő bérleményei gáz, elektromos közüzemi díj hozzájárulásként havi bruttó *500.000 Ft*-ot Bérbeadó által kibocsátott számla alapján, annak kézhezvételét követő 8 napon belül Bérbeadó *10403239-00033032-00000009* számú számlájára átutalással megfizetni.
  3. *Felek megállapodnak abban, hogy az 5.2 pontban meghatározott közüzemi hozzájárulás összegét a 2023. évtől kezdődően 4 évente felülvizsgálják.”*

5. A Szerződés jelen módosítással nem érintett részei változatlanul hatályban maradnak.

6. Felek kijelentik, hogy a jelen szerződés módosítást, mint akaratukkal mindenben egyezőt, annak elolvasása és közös értelmezése után, saját kezűleg jóváhagyólag írják alá.

Budapest, …………………..… Budapest, ……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **Facultas Cognoscendi Alapítvány**  Képviseli: dr. Kocsis László Zsolt elnök |

|  |  |
| --- | --- |
|  |  |
| Jogilag ellenőrizte:  ………………………………  Tóth László  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |