|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Beszámoló a Humánszolgáltató Iroda 2022. évben végzett szociális és egészségügyi szakmai munkájáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű** **szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzata Képviselő-testületének munkaterve alapján minden évben megtárgyalja az egészségügyi és szociális ágazat munkájáról szóló éves beszámolót és dönt annak elfogadásáról. Az egészségügyi és szociális ágazat beszámolója olyan összefoglaló anyag, mely lehetőséget ad arra, hogy a Képviselő-testület átfogó képet kaphasson a VII. kerületben megvalósuló szociális és egészségügyi területen zajló munkáról, annak változásairól és fejlődési irányvonalairól, illetve a szerződés alapján biztosított egyes szociális- és gyermekjóléti alapszolgáltatásokban részt vállaló szervezetek - kerületben végzett - munkájáról.

Erzsébetváros Önkormányzata a szociális igazgatásról és szociális ellátásokról szóló 1993. évi III. törvény (továbbiakban: Szt.) 86. §-ában, a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4., 8., és 8a. pontjában meghatározott feladatait a Bischitz Johanna Integrált Humán Szolgáltató Központon (továbbiakban: Humán Szolgáltató) keresztül, valamint ellátási szerződések útján biztosítja.

A Humánszolgáltató Iroda beszámolóját jelen előterjesztés 1. számú melléklete tartalmazza.

Kérem a Tisztelt Képviselő-testületet az előterjesztés megtárgyalására és a beszámoló elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2023. (V. 17.) határozata a Humánszolgáltató Iroda 2022. évben végzett  szociális és egészségügyi szakmai munkájáról szóló beszámoló elfogadásáról**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogya Humánszolgáltató Iroda 2022. évben végzett  szociális és egészségügyi szakmai munkájáról szóló beszámolótjelen határozat 1. számú melléklete szerinti tartalommal elfogadja.

**Felelős:** Niedermüller Péter polgármester

**Határidő:** 2023. május 31.

Budapest, 2023. április 27.

Niedermüller Péter

polgármester

Határozati javaslat mellékletei:

1. Beszámoló a Humánszolgáltató Iroda 2022. évben végzett  szociális és egészségügyi szakmai munkájáról