|  |
| --- |
| **Budapest Főváros VII. kerület Erzsébetváros Önkormányzata**  **Dr. Kispál Tibor alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat a Belső-Pesti Tankerületi Központtal történő ingatlanhasználati szerződés megkötésére a 2023. évi nyári szünidei napközis tábor biztosításához

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Önkormányzatunk a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 44/A. §-ában előírt alternatív napközbeni ellátás keretében nyári szünidei napközis tábort biztosít a kerületi állami fenntartású köznevelési intézménybe járó 1-8. osztályos tanulók, valamint a kerületben bejelentett lakóhellyel, vagy tartózkodási hellyel rendelkező, de nem kerületi állami fenntartású köznevelési intézménybe járó 1-8. osztályos tanulók részére. A 2023. évi nyári napközis táborok időpontjáról és helyszínéről a Képviselő-testület a 85/2023. (III.14.) határozatával döntött (1. sz. melléket).

## A nyári napközis tábor megszervezése és lebonyolítása a szociális támogatások és szociális szolgáltatások, valamint a pénzbeli,természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (szociális rendelet) 37. § (3) bekezdése alapján a Bischitz Johanna Integrált Humán Szolgáltató Központ (a továbbiakban: Humán Szolgálató) feladata.

A táborok helyszíne az Önkormányzat tulajdonában lévő, a kerületi állami fenntartású általános iskoláknak helyszínt biztosító ingatlanok, amelyek a Belső-Pesti Tankerületi Központ (a továbbiakban: Tankerületi Központ) vagyonkezelésében állnak.

A Tankerületi Központ és az Önkormányzat között 2016. december 15. napján létrejött Vagyonkezelési szerződés III.2. pontja értelmében az Önkormányzat, mint tulajdonos ingyenesen jogosult közfeladatai ellátása céljából nevelési időn kívül a tulajdonában lévő, és a Tankerületi Központ vagyonkezelésében lévő ingatlanokat használni, különösen a Gyvt. 44/A. §-ában előírt alternatív napközbeni ellátás keretében megszervezett nyári nappali felügyelet kötelező feladat ellátása tekintetében.

Az ingatlanok használata érdekében külön megállapodást szükséges kötnie a feleknek, melyre 2020. és 2022. évben is sor került, egyebekben a nyári napközis táborok lebonyolítása az elmúlt években zökkenőmentesen zajlott le a Humán Szolgálató és az iskolák együttműködésében.

A szerződés megkötése a felek között fennálló Vagyonkezelési szerződésből fakadóan azonban indokolt.

A szerződés tervezete a határozati javaslat mellékletét képezi, amelyet a Tankerületi Központ és a Humán Szolgálató is véleményezett. A szerződés rögzíti az ingatlanok használatának időtartamát, a felek jogait és kötelezettségeit, az abban foglaltak sem az Önkormányzatot, sem a Humán Szolgálatót többletkötelezettséggel nem terhelik.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata a Belső-Pesti Tankerületi Központtal kötendő ingatlanhasználati szerződés elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a 2023. évi nyári szünidei napközis táborok lebonyolítása érdekében ingatlanhasználati szerződést köt a Belső-Pesti Tankerületi Központtal a határozat melléklete szerinti tartalommal.
2. felkéri a Polgármestert és a Bischitz Johanna Integrált Humán Szolgáltató Központ intézményvezetőjét az ingatlanhasználati szerződés aláírására.

**Felelős:** Niedermüller Péter polgármester, Farkas Tünde intézményvezető

**Határidő:** 2023. június 15.

Budapest, 2023. április 27.

dr. Kispál Tibor

alpolgármester

Mellékletek:

Előterjesztés melléklete:

1. melléklet: 85/2023. (III.14.) határozat

Határozati javaslat melléklete:

1. melléklet: Ingatlanhasználati szerződés tervezete