|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  A Facultas Humán Gimnázium elhelyezése céljából a Budapest VII. kerület, Hernád u. 42-46. szám alatti ingatlanra kötött bérleti szerződés módosítása a rezsi hozzájárulás összegének tekintetében

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Facultas Humán Gimnázium a 1078 Budapest, Hernád u. 42-46. szám alatt található önkormányzati ingatlanban működik, amelyre vonatkozóan az Önkormányzat Bérleti szerződést kötött a Facultas Cognoscendi Alapítvánnyal 2008. szeptember 30-án, amelyet a Felek 2010. január 1-jén, 2010. április 30-án, 2011. december 19-én, 2013. március 26-án és 2016. június 7-én megkötött szerződéssel módosítottak. Az alapszerződés és módosításai az előterjesztés 1. számú mellékletét képezik.

A bérleti szerződés 5. pontja értelmében az Alapítvány a gáz és az elektromos közüzemi díjak összegéhez havonta bruttó 250.000 Ft összegű rezsi hozzájárulást fizet az Önkormányzat részére. Tekintettel az elmúlt időszakban jelentősen megemelkedett rezsi árakra, kezdeményeztük a rezsi hozzájárulás összegének megemelését havi bruttó 500.000 Ft-ra, amelyet az Alapítvány vezetése elfogadott.

Emellett a 2022. novemberében a Belső-Pesti Tankerületi Központ, a Gimnázium és az Önkormányzat képviselőivel tartott közös bejárás alkalmával megállapításra került, hogy a Gimnázium által használt helyiségek kis mértékben eltérnek a szerződésben rögzítettektől, így ennek pontosítása a szerződés 2. pontjában is szükséges.

A javasolt módosításokat a határozati javaslat 1. mellékletét képező módosító szerződés tervezet tartalmazza, továbbá a szerződés módosításainak átláthatósága érdekében elkészítettük a módosításokkal egységes szerkezetbe foglalt bérleti szerződést, amelyet a határozati javaslat 2. számú melléklete tartalmaz.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (2) bekezdés alapján jogosult dönteni.

*„(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Fentiek alapján kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (V.17.) határozata a Facultas Cognoscendi Akadémia Alapítvánnyal kötött bérleti szerződés módosítására**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:

1. a Facultas Cognoscendi Akadémia Alapítvánnyal a Budapest VII. kerület Hernád u. 42-46. szám alatti ingatlanra vonatkozóan 2008. szeptember 30-án megkötött Bérleti szerződés 6. számú módosítását a határozat 1. melléklete, a módosításokkal egységes szerkezetbe foglalt bérleti szerződést a határozat 2. melléklete szerint elfogadja.
2. felhatalmazza a Polgármestert az 1. pont szerinti szerződések aláírására.

**Felelős**: Niedermüller Péter polgármester

**Határidő**: 2023. május 31.

Budapest, 2023. május 08.

Niedermüller Péter

polgármester

**Mellékletek**:

Előterjesztés melléklete:

1. melléklet: Bérleti szerződés és 1-5. számú módosításai

Határozati javaslat melléklete:

1. melléklet: Bérleti szerződés 6. számú módosítás
2. melléklet: Bérleti szerződés egységes szerkezetben