|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. május 17 - ei**

**rendes ülésére**

**Tárgy:**  Tulajdonosi döntés a „Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épületek részleges felújítása” tárgyú bonyolítói szerződés jóváhagyásáról

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (előterjesztés 1. számú melléklete)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. 2023. évi jóváhagyott üzleti tervében szereplő ingatlangazdálkodási célok megvalósítása érdekében a Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épületek felújítását tervezi. A felújítás első szakaszában Nefelejcs utca 12. szám alatti ingatlanban az épület elektromos hálózatának cseréje, a tetőhéjazat felújítása, a Péterfy Sándor utca 43. számú ingatlanban a tetőhéjazat felújítása és a hátsó épületrész bontása valósul meg.

A felújítási munkákhoz szükséges kiviteli tervdokumentációt, szakvéleményeket és műszaki javaslatot az előterjesztés *2., 3. és 4. számú mellékletei tartalmazzák*.

A felújítás kivitelezésének finanszírozása érdekében bonyolítói szerződés (*határozati javaslat* *1. sz. melléklete*) megkötése vált szükségessé. A bonyolítói szerződés (bruttó) összege 87.454.554,- Ft, melynek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében biztosított.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*„5.§ (2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet, hogy a „Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épület részleges felújítása” tárgyú - a határozati javaslat mellékletét képező - bonyolítói szerződés megkötéséhez, hozzájárulni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épület részleges felújítása”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épület részleges felújítása”* tárgyú, (bruttó) 87.454.554,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat *1. sz. mellékletét* képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében azonnal, 2. pont tekintetében 2023. május 31.

Budapest, 2023. május 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Kiviteli tervdokumentáció\_elektromos hálózat felújítás\_Nefelejcs utca 12.
3. számú melléklet – Szakvélemény\_tetőfelújítás\_Nefelejcs utca 12.
4. számú melléklet – Műszaki javaslat\_hátsó épületrészek bontása\_Péterfy S. utca 43.
5. számú melléklet – Szakvélemény\_tetőfelújítás\_Péterfy S. utca 43.
6. számú melléklet\_Tulajdoni lap\_Nefelejcs utca 12
7. számú melléklet\_Tulajdoni lap \_Péterfy Sándor utca 43

Határozati javaslat melléklete:

1. számú melléklet – Bonyolítói szerződés\_*„* *Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épületek részleges felújítása*”