|  |
| --- |
| **Budapest Főváros VII. kerület Erzsébetváros Önkormányzata**  **Tóth László jegyző** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Városüzemeltetési Bizottság

Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Éves összefoglaló belső ellenőrzési jelentés a 2022. évi belső ellenőrzési tevékenységről

**Készítette:**

Szabó Sándor Roland

belső ellenőrzési vezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (a továbbiakban: Bkr.) alapján a belső ellenőrzési vezető elkészítette a 2022. évben lefolytatott belső ellenőrzésekről szóló éves összefoglaló jelentését.

A Bkr. 48. §-a, valamint a Hivatal II/1/2023. (III.21.) számú szabályzata (Belső Ellenőrzési Kézikönyv) is megfogalmazza az éves ellenőrzési jelentés, illetve az éves összefoglaló ellenőrzési jelentés tartalmi követelményeit.

*„48. § Az államháztartásért felelős miniszter által közzétett módszertani útmutató figyelembevételével elkészített éves ellenőrzési jelentés, illetve összefoglaló éves ellenőrzési jelentés az alábbiakat tartalmazza:*

*a) a belső ellenőrzés által végzett tevékenység bemutatása önértékelés alapján az alábbiak szerint:*

*aa) az éves ellenőrzési tervben foglalt feladatok teljesítésének értékelése;*

*ab) a bizonyosságot adó tevékenységet elősegítő és akadályozó tényezők bemutatása;*

*ac) a tanácsadó tevékenység bemutatása;*

*b) a belső kontrollrendszer működésének értékelése ellenőrzési tapasztalatok alapján az alábbiak szerint:*

*ba) a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;*

*bb) a belső kontrollrendszer öt elemének értékelése;*

*c) az intézkedési tervek megvalósítása.”*

A Polgármesteri Hivatal Szervezeti Működési Szabályzatának III. 2.16.1.1. pontja is rögzíti, hogy a belső ellenőr közvetlenül a jegyzőnek alárendelten végzi feladatát.

A 2022. évben lefolytatott belső ellenőrzések összefoglaló jelentése a Bkr. 48. §-ában megadott szempontok, illetve a Pénzügyminisztérium által közzétett módszertani útmutató, valamint a Belső Ellenőrzési Kézikönyvben foglaltak figyelembevételével készült.

„*49. § (1) Az éves ellenőrzési jelentés elkészítéséért a belső ellenőrzési vezető felelős, amelyet jóváhagyásra megküld a költségvetési szerv vezetőjének.”*

*„49.§ (3a) A jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést – a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.”*

Fentiek alapján kérem a Tisztelt Képviselő-testületet a 2022. évi belső ellenőrzési tevékenységről szóló összefoglaló éves belső ellenőrzési jelentés elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (V. 17.) határozata a 2022. évi belső ellenőrzési tevékenységről szóló éves összefoglaló ellenőrzési jelentés tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a határozat melléklete szerinti 2022. évre vonatkozó éves összefoglaló belső ellenőrzési jelentést elfogadja.

**Felelős:** Tóth László jegyző

**Határidő:** azonnal

Budapest, 2023. április 21.

Tóth László

jegyző

Határozati javaslat melléklete: 2022. évi összefoglaló belső ellenőrzési jelentés

Éves beszámoló melléklete