|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám: Napirendi pont: ….

**ELŐTERJESZTÉS**

**A Képviselő-testület 2023. május 17 - ei**

**rendes ülésére**

**Tárgy:**  Döntés támogatás elszámolásának elfogadásával kapcsolatban – Haver Informális Zsidó Oktatási Alapítvány

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete a **173/2022. (VI.15.) számú határozatában** *(1. sz. melléklet)* a civil szervezetek számára kiírt 2022. évi program célú támogatása pályázatához kapcsolódóan a **Haver Informális Zsidó Oktatási Alapítvány részére 290.000 Ft összegű támogatást ítélt meg, amelyről** Önkormányzatunk 2022. szeptember 20. napján támogatási szerződést kötött az Alapítvánnyal. *(2. számú melléklet)*

Az Alapítvány a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés az egyéb szolgáltatások soron a projektkoordinátor megbízási díját tartalmazta, melyet az elszámolás során számlával kívántak igazolni.

Az Alapítvány 2023. február 2-án nyújtotta be elszámolását. *(3. sz. melléklet).* Az elszámolást megvizsgálva megállapításra került, hogy a projektkoordinátor megbízási díját végül nem az elfogadott költségtervben szereplő soron, hanem személyi jellegű kifizetésként, egyszerűsített foglalkoztatás keretében számolták el.

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 8. § (6) bekezdése alapján hiánypótlás keretében hívtuk fel az Alapítvány figyelmét arra, hogy a szerződés 6.5 pontja szerint a pályázati költségvetésben meghatározottaktól eltérően, akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. Erre tekintettel kértük, hogy indokolja meg az eltérést.

Az Alapítvány 2023. április 5-én kérelemmel élt, melyben az eltérést a kisadózó vállalkozók tételes adójáról szóló törvény 2022. szeptemberében érvényben lépett módosításával indokolta. A jogszabályi változás miatt a projektkoordinációt végző munkatársnak megszűnt a kisadózó státusza és végül – szükségképpen – egyszerűsített foglalkoztatás keretében végezte el a projekthez szükséges munkát. *(4. sz. melléklet)*

A kérelemben foglaltakat megvizsgálva megállapításra került, hogy az Alapítvány a pályázatában megfogalmazott célokra fordította a támogatás összegét, a támogatás felhasználása során jóhiszeműen járt el.

A Művelődési, Kulturális és Szociális Bizottság 91/2023. (IV. 17.) határozatával az elszámolás elfogadását javasolta a Képviselő-testület számára. *(5. sz. melléklet)*

**Fentiekre tekintettel javaslom a Haver Informális Zsidó Oktatási Alapítvány beszámolójának méltányosságból való elfogadását.**

**Határozati javaslat**

„A”

**Budapest Főváros VII. kerület Erzsébetváros Önkormányzata Képviselő-testületének …../2023. (V.17.) határozata a Haver Informális Zsidó Oktatási Alapítvány 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a **Haver Informális Zsidó Oktatási Alapítvány** 2022. évi program célú támogatása tárgyában megkötött VIII/1508-7/2022. számú támogatási szerződéshez kapcsolódó a határozat mellékletét képező **elszámolást elfogadja a támogatási kérelemben megfogalmazott és a megvalósított tevékenység összhangjára figyelemmel.**

**Felelős:** Niedermüller Péter polgármester

**Határidő:** azonnal

„B”

**Budapest Főváros VII. kerület Erzsébetváros Önkormányzata Képviselő-testületének …../2023. (V.17) határozata a Haver Informális Zsidó Oktatási Alapítvány 2022. évi program célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy a **Haver Informális Zsidó Oktatási Alapítvány** 2022. évi program célú támogatása tárgyában megkötött VIII/1508-7/2022. számú támogatási szerződéshez kapcsolódó határozat mellékletét képező **elszámolást nem fogadja el.**

**Felelős:** Niedermüller Péter polgármester

**Határidő:** azonnal

Budapest, 2023. április 27.

**Szücs Balázs**

alpolgármester

**Előterjesztés mellékletei:**

1. sz. melléklet 173/2022. (VI.13.) kivonat

2. sz. melléklet VIII/1508-7/2022. sz. támogatási szerződés Haver Informális Zsidó Oktatási Alapítvány

3. sz. melléklet VIII/869-3/2023. méltányossági kérelem Haver Informális Zsidó Oktatási Alapítvány

4. sz. melléklet 91/2023. (IV.17.) kivonat

**Határozati javaslat melléklete**

Elszámolás Haver Informális Zsidó Oktatási Alapítvány VIII/869-1/2023.