|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

Városüzemeltetési Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat a Budapest Főváros VII. kerület Erzsébetváros Önkormányzatának 2022. évi zárszámadására

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az államháztartásról szóló, többször módosított 2011. évi CXCV. törvény 63. alcím 91. § (1) bekezdésében foglaltak alapján „A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a Képviselő-testület elé úgy, hogy az a Képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.”

A zárszámadási előterjesztés összeállítása

* Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény),
* az államháztartásról szóló 2011. évi CXCV. törvény (továbbiakban: Áht.),
* az államháztartásról szóló törvény végrehajtásáról szóló 368/2011. (XII. 31.) kormányrendelet (továbbiakban: Ávr.),
* a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),
* a Magyarország gazdasági stabilitásáról szóló 2011. évi CXCIV. törvény (továbbiakban: Gst.),
* a számvitelről szóló 2000. évi C. törvény (továbbiakban: Sztv.),
* az államháztartás számviteléről szóló 4/2013. (I. 11.) kormányrendelet (továbbiakban: Áhsz.),
* a fővárosi önkormányzat és a kerületi önkormányzatok közötti forrásmegosztásról szóló 2006. évi CXXXIII. törvény (továbbiakban: Fmt.),
* a COVID-19 koronavírus járvánnyal kapcsolatban hozott kormányrendeletek és további, vonatkozó jogszabályok előírásai alapján történt.

A Képviselő-testület a zárszámadásról rendeletet alkot. Az Áht. 91. § (2) bekezdése előírja, hogy a zárszámadási rendelettervezet előterjesztésekor a Képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

1. az Áht. 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,
2. a helyi önkormányzat adósságának állományát lejárat, a Gst. 8. § (2) bekezdése szerinti adósságot keletkeztető ügyletek, bel- és külföldi irányú kötelezettségek szerinti bontásban,
3. a vagyonkimutatást és
4. a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Az Áht. 24. § (4) bekezdése szerinti kimutatások körébe tartozik továbbá:

1. a többéves kihatással járó döntések számszerűsítése évenkénti bontásban és összesítve,
2. a közvetett támogatásokat - így különösen adóelengedéseket, adókedvezményeket - tartalmazó kimutatás.

A Magyar Államkincstár Budapesti és Pest Megyei Igazgatósága felé a törvény szerinti adatszolgáltatási kötelezettséget az Önkormányzat határidőre, hibátlanul teljesítette, melyet 2023. április 20-án hagytak pénzügyileg jóvá. A MÁK által elkészített összevont (konszolidált) beszámoló is rendelkezésre áll. Jelen előterjesztés összeállítása a központi adatszolgáltatás és a számviteli nyilvántartások alapján történt. Az Áht. 68/B. §-a szerinti kincstári jelentés a 2022. évi beszámolóról nem készült.

Önálló napirendi pontként terjesztem elő az Önkormányzat, a Polgármesteri Hivatal és az Önkormányzat irányítása alá tartozó intézmények 2022. december 31-i állapot szerinti,2022. évi költségvetési maradványának jóváhagyását, amelyről a felhasználásnak megfelelő költségvetési rendeletmódosítással együtt születhet döntés.

A zárszámadási rendelettervezet beterjesztésével és elfogadásával lezárul az Önkormányzat 2022. évi költségvetési gazdálkodása. További hatásként kell kiemelni, hogy a törvényi határidő betartásával elkerülhető a Mötv. 111/A. §-a és az Áht. 83. § (6) bekezdése szerinti állapot, vagyis az Önkormányzat működéséhez szükséges állami támogatás folyósításának felfüggesztése.

A vagyonkimutatás összeállítását, a gazdálkodó szervek által szolgáltatott adatok ellenőrzését a Polgármesteri Hivatal vagyongazdálkodásért felelős szervezeti egysége végezte el. A vagyonkimutatás jelen előterjesztés részét képezi.

A törvényi előírások betartása érdekében a zárszámadás keretében a jegyző előterjeszti az Adóhatóság 2022. évi tevékenységéről, továbbá a felügyeleti díj beszedéséről és felhasználásáról szóló beszámolót is.

A Képviselő-testület tájékoztatására Budapest Főváros VII. Kerület Erzsébetváros Önkormányzata 6/2022. (II. 17.) számú költségvetési rendeletének végrehajtásáról szóló zárszámadási rendelet-tervezetet a következőkben terjesztem elő:

**Beszámoló Budapest Főváros VII. Kerület Erzsébetváros Önkormányzata**

**2022. évi költségvetési gazdálkodásáról**

1. **A 2022. évi költségvetési rendelet módosításai**

A Budapest Főváros VII. kerület Erzsébetváros Önkormányzata 2022. évi költségvetéséről szóló 6/2022. (II. 17.) rendelet amegalkotását követően, az év folyamán hat alkalommal, 2023-ban hetedszer módosításra került. A költségvetés főbb előirányzatainak változását a következő számadatok mutatják:

**Eredeti költségvetési bevételi előirányzat 17.793.448 ezer Ft,**

eredeti külső hiány 0 ezer Ft,

eredeti belső hiány (költségvetési maradvány) 1.690.836 ezer Ft,

eredeti lekötött bankbetétek megszüntetése 2.501.064 ezer Ft,

forgatási célú belföldi értékpapírok beváltása, értékesítése 4.453.330 ezer Ft,

eredeti központi, irányító szervi támogatás 6.774.489 ezer Ft.

**Eredeti költségvetési kiadási előirányzat 26.348.371 ezer Ft,**

eredeti központi, irányító szervi támogatás folyósítása 6.774.489 ezer Ft,

államháztartáson belüli megelőlegezések visszafizetése 90.307 ezer Ft.

**Módosítások**

9/2022. (III. 18.) számú önkormányzati rendelet 0 ezer Ft,

21/2022. (V. 25.) számú önkormányzati rendelet 2.061.612 ezer Ft,

34/2022. (IX. 21.) számú önkormányzati rendelet 824.725 ezer Ft,

38/2022. (X. 19.) számú önkormányzati rendelet 0 ezer Ft,

47/2022. (XI.16.) számú önkormányzati rendelet 535.098 ezer Ft,

55/2022. (XII. 07.) számú önkormányzati rendelet 68.435 ezer Ft,

9/2023. (II. 27.) számú önkormányzati rendelet 514.324 ezer Ft.

**Módosítások összesen: 4.004.194 ezer Ft.**

Ebből:

költségvetési kiadás 2.714.006 ezer Ft,

finanszírozási kiadás 1.290.188 ezer Ft,

költségvetési bevétel 1.096.320 ezer Ft,

finanszírozási bevétel 2.907.874 ezer Ft.

**2022. évi módosított költségvetési bevételi előirányzat 18.889.768 ezer Ft,**

a külső hiány összege 0 ezer Ft,

a belső hiány összege (költségvetési maradvány) 3.308.522 ezer Ft,

lekötött bankbetétek megszüntetése 2.501.064 ezer Ft,

forgatási célú belföldi értékpapírok beváltása, értékesítése 4.453.330 ezer Ft,

központi, irányító szervi támogatás 7.352.577 ezer Ft,

államháztartáson belüli megelőlegezések 712.100 ezer Ft.

**2022. évi módosított költségvetési kiadási előirányzat 29.062.377 ezer Ft,**

központi, irányító szervi támogatás folyósítása 7.352.577 ezer Ft,

államháztartáson belüli megelőlegezések 802.407 ezer Ft,

forgatási célú belföldi értékpapírok vásárlása 0 ezer Ft,

pénzeszközök lekötött bankbetétként elhelyezése 0 ezer Ft.

A belső hiány az Önkormányzat előző évi költségvetési maradványának az igénybevételét jelenti. Az előirányzat-módosítások, átcsoportosítások hatására a költségvetési bevételek összege 6,16 %-kal, a költségvetési kiadások összege 10,30 %-kal nőtt. A változások hatására a 2022. évi költségvetés a következő bevételi, kiadási tételekkel bővült:

* a 2021. évi költségvetési maradvány igénybevétele, további finanszírozási bevételek és kiadások összege,
* a központi költségvetésből 2022. évben év közben biztosított előirányzatok, a központi fejezetektől származó átvett pénzeszközök,
* pályázatokhoz kapcsolódó pénzeszközök, a pályázatok előkészítésével, végrehajtásával kapcsolatos kiadások,
* a polgármesterre átruházott hatáskörben, valamint az intézményi hatáskörben, továbbá intézményi kezdeményezésre végrehajtott átcsoportosítások, előirányzat-módosítások tervbevétele,
* a Képviselő-testület ülésein elfogadott szakmai feladatokat érintő előirányzat-változások.

**II. A 2022. évi költségvetés végrehajtása**

A beszámolási időszakban az Önkormányzat gazdálkodását a vonatkozó államháztartási jogszabályok előírásai, szemlélete szerint folytattuk. Az egyes gazdasági események tervezett előirányzata, a kapcsolódó kötelezettségvállalás összege, továbbá a kiadások teljesítése közötti kötelező összefüggések betartásra kerültek. A költségvetésben meghatározott feladatok kiadásainak teljesítése a befolyt bevételek mértékéig történt.

A feladatellátás folyamatában törekedtünk az Áht. 61. § (1) bekezdésében megfogalmazott elvek „az államháztartás pénzeszközeivel és a nemzeti vagyonnal történő szabályszerű, gazdaságos, hatékony és eredményes gazdálkodás” érvényesítésére.

Erzsébetváros Önkormányzata összesített adatai alapján a teljesített bevételek összege 50.546.604 ezer Ft, amelyből a ténylegesen befolyt költségvetési működési és felhalmozási bevételek összege 18.570.698 ezer Ft, a finanszírozási bevételek teljesítése 31.975.906 ezer Ft volt. Önkormányzati szinten a teljesített kiadások összege 48.985.117 ezer Ft. A tényleges költségvetési működési és felhalmozási kiadások teljesítése 18.756.044 ezer Ft, a finanszírozási kiadások összege 30.229.073 ezer Ft volt. Utóbbi a pénzeszközök lekötött bankbetétként történő elhelyezése, valamint a forgatási célú belföldi értékpapír műveletek mellett tartalmazza a leutalt központi, irányító szervi támogatás 6.463.271 ezer Ft-os összegét és az államháztartáson belüli megelőlegezést is.

A 2022. év gazdálkodását már csak kis mértékben befolyásolta a koronavírus járvány, valamint a járvánnyal összefüggésben hozott kormányzati intézkedések, kormányrendeletek. 2022. július 1-jétől megszűntek a bevételek beszedését, emelését tiltó intézkedések. Az Önkormányzat 2022. évben is magas színvonalon biztosította a törvény szerinti kötelező feladatok ellátását. A szükséges fedezet az eredeti költségvetési rendeletben biztosított volt. A korábbi években beindított önként vállalt feladatokat sikerült folytatni, illetve néhány új juttatást, szolgáltatást bevezetni.

A 2022. évi költségvetési rendelet megalkotásakor a Képviselő-testület működési többletről döntött. A költségvetés végrehajtása során is fontos szempont volt ez az elvárás. A költségvetés egyensúlyi állapotát a következő összevont adatok mutatják be:

ezer Ft-ban

|  |  |  |  |  |
| --- | --- | --- | --- | --- |
| **Sor-**  **szám** | **Megnevezés** | **Bevételek** | **Kiadások** | **Egyenleg** |
| 1. | Költségvetési bevételek és kiadások egyenlege | 18.570.698 | 18.756.044 | -185.346 |
| 2. | Finanszírozási bevételek és kiadások egyenlege | 31.975.906 | 30.229.073 | 1.746.833 |
| 3. | Mindösszesen | 50.546.604 | 48.985.117 | 1.561.487 |

A fenti adatok és a rendelet-tervezet 3. számú melléklete alapján **a működési költségvetés többlete 1.737.544 ezer Ft,** a felhalmozási költségvetés hiánya 1.922.890 ezer Ft volt, az egyenleg -185.346 ezer Ft. A teljesített finanszírozási bevételek és kiadások egyenlegeként további 1.746.833 ezer Ft többletforrás keletkezett. **Az Önkormányzat összesített adatai alapján a ténylegesen befolyt bevételek és a teljesített kiadások egyenlege 1.561.487 ezer Ft.**

**III. A bevételek alakulása**

Az önkormányzati célok megvalósítását saját forrásokból és a központi költségvetési támogatásokból terveztük, hitel felvételével a költségvetés 2022. évben sem számolt. A költségvetési lehetőségeket a koronavírus járvány és a járvánnyal kapcsolatosan hatályba léptetett kormányrendeletek ebben az évben már csak kis mértékben befolyásolták. Erzsébetváros Önkormányzata költségvetési és finanszírozási bevételeinek megoszlását főbb bevételi csoportonként a következő táblázat szemlélteti:

ezer Ft-ban

|  |  |  |  |  |  |
| --- | --- | --- | --- | --- | --- |
| **Sorszám** | **Megnevezés** | **2022. évi eredeti előirányzat** | **Megoszlás**  **%-ban** | **2022. évi**  **teljesítés** | **Megoszlás**  **%-ban** |
| I. | Önkormányzatok működési célú támogatásai államháztartáson belülről | 2 841 468 | 8,55 | 3 370 475 | 6,67 |
| II. | Felhalmozási célú támogatások államháztartáson belülről | 69 233 | 0,21 | 0 | 0,00 |
| III. | Közhatalmi bevételek | 7 096 437 | 21,36 | 9 172 461 | 18,15 |
| IV. | Működési bevételek | 3 938 408 | 11,86 | 4 601 965 | 9,10 |
| V. | Felhalmozási bevételek | 3 716 760 | 11,19 | 1 076 712 | 2,13 |
| VI. | Működési célú átvett pénzeszközök | 18 813 | 0,06 | 219 903 | 0,44 |
| VII. | Felhalmozási célú visszatérítendő támogatások, kölcsönök visszatérülése államháztartáson kívülről | 111 455 | 0,34 | 128 308 | 0,25 |
| VIII. | Egyéb felhalmozási célú átvett pénzeszközök | 874 | 0,00 | 874 | 0,00 |
| **IX.** | **Költségvetési bevételek összesen** | **17 793 448** | **53,57** | **18 570 698** | **36,74** |
| X. | Forgatási célú belföldi értékpapírok beváltása, értékesítése | 4 453 330 | 13,4 | 4 426 476 | 8,76 |
| XI. | Előző év költségvetési maradványának igénybevétele | 1 690 836 | 5,1 | 3 308 522 | 6,54 |
| XII. | Államháztartáson belüli megelőlegezések | 0 | 0,00 | 814 242 | 1,61 |
| XIII. | Központi, irányító szervi támogatás | 6 774 489 | 20,4 | 6 463 271 | 12,79 |
| XIV. | Lekötött bankbetétek megszüntetése | 2 501 064 | 7,53 | 16 963 395 | 33,56 |
| **XV.** | **Finanszírozási bevételek összesen** | **15 419 719** | **46,43** | **31 975 906** | **63,26** |
| **XVI.** | **Bevételek összesen** | **33 213 167** | **100,00** | **50 546 604** | **100,00** |

Megfigyelhető, hogy a tervezett szinthez viszonyítva jelentősen változott a költségvetési és a finanszírozási bevételek aránya az utóbbi javára. Ennek fő oka az, hogy az érvényes előírások alapján a finanszírozási bevételeket halmozott forgalmi adatok alapján kell nyilvántartani és kimutatni.

A finanszírozási bevételek körében a tervezéshez viszonyítva növekedett a költségvetési maradvány felhasználása, a lekötött bankbetétek megszüntetése és az államháztartáson belüli megelőlegezés.

A központi, irányítószervi működési célú támogatások teljesítése a felmerült szükséglet szerinti támogatási összeget mutatja, a takarékos gazdálkodás miatt 311.218 ezer Ft megtakarítás keletkezett.

A költségvetési bevételek esetében a tervezetthez képest 777.250 ezer Ft-tal több bevétel állt rendelkezésre. Az eredeti előirányzathoz hasonlítva mindössze két bevételi jogcímnél figyelhető meg lemaradás: a felhalmozási bevételek és a felhalmozási célú támogatások államháztartáson belülről esetében. A többi jogcímet túlteljesítés jellemzi, illetve az egyéb felhalmozási célú átvett pénzeszközök esetében az előirányzat megegyezik a teljesítéssel.

1. A táblázat adatai alapján megállapítható, hogy a működési bevételek esetében változatlanul **a közhatalmi bevételek** képezik a legnagyobb arányt, teljesítés szintjén 9.172.461 ezer Ft összegben (18,15 %). Ez a jogcím tartalmazza a helyi adókat, az igazgatási szolgáltatási díjat, valamint a bírságból származó bevételeket. A helyi adók köréből kiemelést érdemel az iparűzési adó, amelyből a tervezett 4.744.037 ezer Ft bevétellel szemben, a forrásmegosztás keretében ténylegesen 5.483.172 ezer Ft-ban részesedtünk. Erzsébetváros Adóhatósága 3.482.406 ezer Ft adóbevételt ért el, amely a tervezetthez képest 1.170.406 ezer Ft többletet mutat.

**Beszámoló az Önkormányzat részére befolyt felügyeleti díj felhasználásáról**

A kereskedelemről szóló 2005. évi CLXIV. törvény 6. § (4) bekezdésében adott felhatalmazás alapján a Képviselő-testület 2013. évben megalkotta a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX. 06.) önkormányzati rendeletet. A rendelet alapján Erzsébetváros Önkormányzata világörökségi területén a 24 és 6 óra között nyitva tartó üzletek kötelesek - a nyitva tartási idejük, valamint a befogadóképességük arányában - felügyeleti díjat fizetni, amelyet az önkormányzat kizárólag a felügyeleti díj fizetésére kötelezett üzletek által közvetlenül vagy közvetve okozott, az önkormányzatot egyébként terhelő közbiztonsági, illetve köztisztasági feladatokat meghaladóan az éjszakai nyitva tartással összefüggésben keletkező közbiztonsági, illetve köztisztasági többletfeladatok ellátására fordíthatja.

A rendelet alapján az Önkormányzat részére befolyt felügyeleti díj felhasználásáról készült beszámolót minden évben a zárszámadással egyidejűleg a Képviselő-testület elé kell terjeszteni. A felügyeleti díj mértéke 20 Ft/fő/éjszakai nyitvatartási nap, amelyet a működési engedélyben vagy igazolásban meghatározott befogadóképesség szerint kell számítani, összege azonban nem haladhatja meg az üzlet éves korrigált iparűzési adóalapjának 0,5%-át. A felügyeleti díjat negyedévente, az azt követő hónap 15-éig kell megfizetni az Önkormányzat erre a célra létrehozott alszámlájára.

A felügyeleti díj tervezett előirányzata 12.000 ezer Ft, a befolyt díj összege 13.685 ezer Ft volt.

A befolyt felügyeleti díj felhasználása teljes összegben a környezet-egészségügyi feladatok - ezen belül a közterületek kézi- és gépi takarítása - finanszírozására történt.

1. A **működési bevételek** körébe tartozik a szolgáltatások ellenértéke: a lakás és nem lakás célú helyiségek bérleti díjai, az egyéb bérleti díjak bevételei, továbbá a parkolási bevételek. Itt kell elszámolni a tulajdonosi bevételeket, az általános forgalmi adó bevételeket, visszatérüléseket, valamint a kamatbevételeket. A felsorolt jogcímeken 4.601.965 ezer Ft volt a teljesítés, amely az előző évhez viszonyítva 56,44 %-os növekedést jelent.

A **szolgáltatások ellenértéke** címen 2022. évben befolyt bevételek összege 2.225.352 ezer Ft volt, az előző évhez viszonyítva 44,91 %-kal növekedett. Ebből az önkormányzati bérlakások bérleti díj bevétele 390.106 ezer Ft-ra, a nem lakás célú helyiségek bérleti díj bevétele 601.161 ezer Ft-ra, az egyéb bérleti díj bevételek 76.389 ezer Ft-ra teljesült.

A szolgáltatási bevételek körében számoljuk el továbbá a parkolási bevételt, amely az elmúlt évben 1.126.028 ezer Ft-tal egészítette ki a gazdálkodási keretet.

**A tulajdonosi bevételek** (441.703 ezer Ft, előző évhez viszonyított index: 227,04%) körében kell kimutatni a közterület használat díját, amelyből 136.610 ezer Ft bevételt értünk el, továbbá a parkolóhely megváltásból befolyt 226.239 ezer Ft-ot.

A Garay téri Piac üzemeltetésével elért bevétel 16.866 ezer Ft-ra teljesült. A Klauzál téri Vásárcsarnoknál teljesített bevétel 61.988 ezer Ft volt.

A **kamatbevételek és más nyereségjellegű bevételek** teljesítése 154.928 ezer Ft (előző évhez viszonyított index: 895,23%), az egyéb pénzügyi műveleteké 42 ezer Ft.

Az **egyéb működési bevételek** jogcímen 539.921 ezer Ft (előző évhez viszonyított index: 154,84%) bevételt sikerült elérni, melyből 395.912 ezer Ft parkolással kapcsolatos pótdíj bevétel, 21.149 ezer Ft a lakossági parkolási engedélyekből származik.

1. A **működési célú támogatások államháztartáson belülről** jogcím (3.370.475 ezer Ft) a következő tételeket tartalmazza:
2. Az **önkormányzatok működési támogatásai** eredeti előirányzata 2.539.738 ezer Ft volt, amely az év közben biztosított pótelőirányzatok hatására 220.333 ezer Ft-tal 2.760.071 ezer Ft-ra növekedett.

A 2022. évi központi költségvetésből származó állami támogatások és hozzájárulások alakulását az előterjesztés IV. fejezete részletesen bemutatja.

1. Az intézményi költségvetésekben a Bischitz Johanna Integrált Humán Szolgáltató Központnál 478.166 ezer Ft a teljesítés, amelyet a Nemzeti Egészségbiztosítási Alapkezelő alapellátást szolgáló tevékenység címen folyósított.
2. A Polgármesteri Hivatal népszámlálásra 69.929 ezer Ft, országgyűlési képviselő választásra 19.030 ezer Ft, időközi képviselő választásra 1.591 ezer Ft, közfoglalkoztatásra 280 ezer Ft támogatást kapott.
3. az Ökormányzathoz egyéb működési célú támogatásként 11.384 ezer Ft, elvonások és befizetések bevételeként 30.024 ezer Ft bevétel folyt be.
4. Az **egyéb működési célú átvett pénzeszközök** jogcímen 219.903 ezer Ft bevétel folyt be az alábbi címeken:
5. a „Food Wave - A városi fiatalok képessé tétele az éghajlatváltozás elleni küzdelemre” pályázatra 1.166 ezer Ft,
6. az EUCF Energy Cities pályázatra 16.299 ezer Ft,
7. gazdasági társaságok tőkerendezésével kapcsolatban 183.470 ezer Ft,
8. közterületi működési hozzájárulás címen 131 ezer Ft,
9. Bischitz Johanna Integrált Humán Szolgáltató Központ részére a CRIS - Cooperate, Reach Out, Integrate Services VS/2021/0243pályázatra 18.837 ezer Ft.
10. A **felhalmozási bevételek** között kell elszámolni az ingatlan-, a tárgyi eszközök értékesítése és a pénzügyi befektetések bevételeit. A jogcímeken 1.076.712 ezer Ft bevételt értünk el, amely az előző évi bevétel 83,36 %-a.

Az ingatlanok értékesítésének bevétele 1.070.562 ezer Ft volt: ezen belül az önkormányzati lakások értékesítése 884.550 ezer Ft, a nem lakás célú helyiségek értékesítése 184.385 ezer Ft és az egyéb ingatlanértékesítés bevétele 1.627 ezer Ft.

Egyéb tárgyi eszközök értékesítése címen 6.150 ezer Ft bevétel folyt be.

1. A **felhalmozási célú visszatérítendő támogatások, kölcsönök visszatérülése** **államháztartáson kívülről** jogcímen 2022. évben 128.308 ezer Ft bevételt számoltunk el. A jogcím az éven túli és éven belüli kölcsönök visszatérítését mutatja. Itt kell kimutatni a társasházak részére folyósított felújítási célú kölcsön, továbbá a munkáltatói kölcsön törlesztések elszámolását.
2. A **finanszírozási bevételek** körében az előző évi költségvetési maradvány igénybevétele3.308.522 ezer Ft, a lekötött bankbetétek megszüntetése halmozott teljesítési adata 16.963.395 ezer Ft, a forgatási célú belföldi értékpapírok beváltása, értékesítése halmozott teljesítési adata 4.426.476 ezer Ft. Az államháztartáson belüli megelőlegezések 814.242 ezer Ft-os teljesítése a 2022. január hóban esedékes munkabérekre biztosított, 2021. december havi előleg és a nettó finanszírozással kapcsolatos technikai tételek összege. További finanszírozási bevétela központi, irányító szervi támogatás 6.463.271 ezer Ft-os teljesítése, amely az Önkormányzat irányítása alá tartozó költségvetési intézmények és a Polgármesteri Hivatal költségvetéseiben megjelenő finanszírozás.

**IV. A 2022. évi központi költségvetésből származó állami támogatások**

**és hozzájárulások alakulása**

A központi költségvetésből származó állami támogatások és hozzájárulások eredeti tervezett bevétele 2022. évben 2.539.738 ezer Ft. A 2022. évi feladatfinanszírozási rendszer alapján ebből:

1. a helyi önkormányzatok működésének általános támogatása 721.074 ezer Ft,
2. települési önkormányzatok egyes köznevelési

feladatainak támogatása 699.609 ezer Ft,

1. települési önkormányzatok szociális, gyermekjóléti

és gyermekétkeztetési feladatainak támogatása 1.090.544 ezer Ft,

1. települési önkormányzatok kulturális feladatainak támogatása 28.511 ezer Ft.

A 2022. május 15-ei felmérés adatszolgáltatása alapján az alábbi jogcímeken történt változás:

1. Egyes szociális és gyermekjóléti feladatok támogatása

jogcímen - 4.668 ezer Ft

lemondás,

1. Egyes köznevelési feladatok támogatása jogcímen + 9.068 ezer Ft

többletigény,

1. Bölcsőde, mini bölcsőde támogatása jogcímen + 17.692 ezer Ft

többletigény,

1. Települési önkormányzatok által biztosított egyes szociális

szakosított ellátások, valamint a gyermekek átmeneti

gondozásával kapcsolatos feladatok támogatása jogcímen - 21.723 ezer Ft

lemondás,

1. Intézményi gyermekétkeztetés támogatása jogcímen - 10.379 ezer Ft

lemondás keletkezett.

A 2022. május 15-ei felmérés adatszolgáltatása a pótigényeket és lemondásokat figyelembe véve, összességében 10.010 ezer Ft támogatás csökkenést jelentett.

A 2022. október 5-ei felmérés adatszolgáltatása alapján az alábbi jogcímeken történt változás:

1. települési önkormányzatok egyes szociális, gyeremkjóléti feladatai

támogatása jogcímen + 377 ezer Ft

többletigény,

1. települési önkormányzatok egyes köznevelési feladatainak támogatása

jogcímen + 1.292 ezer Ft

többletigény,

1. bölcsőde, mini bölcsőde támogatása jogcímen + 6.305 ezer Ft

többletigény,

1. települési önkormányzatok által biztosított egyes szociális

szakosított ellátások, valamint a gyermekek átmeneti

gondozásával kapcsolatos feladatok támogatása jogcímen + 3.727 ezer Ft

többletigény,

1. intézményi gyermekétkeztetés támogatása jogcímen + 6.274 ezer Ft

többletigény,

1. szünidei étkeztetés támogatása jogcímen - 27.645 ezer Ft

lemondás került benyújtásra a Magyar Államkincstár területi Igazgatóságához.

A 2022. október 5-i felmérés eredménye a pótigényeket és lemondásokat figyelembe véve 9.670 ezer Ft összegű támogatás csökkenést mutat.

A 2022-es költségvetési évben a központi költségvetés terhére Erzsébetváros Önkormányzata további támogatásokra volt jogosult az alábbiak szerint:

1. az óvodai és iskolai szociális segítő tevékenység

támogatása jogcímen 27.197 ezer Ft,

1. szociális ágazatban dolgozók részére kifizetésre kerülő

szociális ágazati összevont pótlék jogcímen 160.496 ezer Ft,

1. egészségügyi kiegészítő pótlék jogcímen 12.694 ezer Ft,
2. egyéb kiegészítő támogatások jogcímen 39.626 ezer Ft,

mindösszesen 220.333 ezer Ft összegben.

A központi költségvetésből származó állami támogatások és hozzájárulások **tényleges bevétele 2022. évben 2.760.071 ezer Ft**, a következők szerint:

1. helyi önkormányzatok működésének általános támogatása 721.074 ezer Ft,
2. települési önkormányzatok egyes köznevelési

feladatainak támogatása 710.958 ezer Ft,

1. települési önkormányzatok szociális, gyermekjóléti és

gyermekétkeztetési feladatainak támogatása 1.291.280 ezer Ft,

1. a települési önkormányzatok kulturális feladatainak támogatása 28.511 ezer Ft,
2. működési célú költségvetési támogatások és kiegészítő támogatások

(az Ukrajnában kialakult fegyveres konfliktussal összefüggésben

felmerült a helyi önkormányzat által biztosított elhelyezés támogatása) 8.248 ezer Ft.

**V. A kiadások alakulása**

A 2022. évi költségvetés végrehajtása során a kötelező feladatok ellátása mellett, a rendelkezésre álló pénzügyi források terhére történt az önként vállalt működési feladatok, a tervezett felújítások, beruházások és az egyéb felhalmozási célú kiadások finanszírozása. Az egyes kiemelt kiadási előirányzatok és teljesítések megoszlását a következő táblázat mutatja be:

|  |  |  |  |  |  |
| --- | --- | --- | --- | --- | --- |
| **Sorszám** | **Megnevezés** | **2022. évi**  **eredeti előirányzat** | **Megoszlás**  **%-ban** | **2022. évi**  **teljesítés** | **Megoszlás**  **%-ban** |
| I. | Személyi juttatások | 4 892 969 | 14,73 | 5 012 967 | 10,23 |
| II. | Munkaadókat terhelő járulékok és szociális hozzájárulási adó | 759 193 | 2,29 | 720 799 | 1,47 |
| III. | Dologi kiadások | 8 178 047 | 24,62 | 7 846 875 | 16,02 |
| IV. | Egyéb működési célú kiadások | 1 544 470 | 4,65 | 1 955 977 | 3,99 |
| V. | Ellátottak pénzbeli juttatásai | 151 100 | 0,45 | 90 642 | 0,19 |
| **VI.** | **Működési kiadások összesen (I+…+V)** | 15 525 779 | 46,74 | 15 627 260 | 31,9 |
| VII. | Felhalmozási kiadások | 7 466 152 | 22,48 | 1 369 173 | 2,8 |
| VIII. | Egyéb felhalmozási célú kiadások | 3 356 440 | 10,11 | 1 759 611 | 3,59 |
| **IX.** | **Felhalmozási kiadások összesen (VII+VIII)** | 10 822 592 | 32,59 | 3 128 784 | 6,39 |
| **X.** | **Költségvetési kiadások összesen (VI+IX)** | 26 348 371 | 79,33 | 18 756 044 | 38,29 |
| XI. | Államháztartáson belüli megelőlegezések visszafizetése | 90 307 | 0,27 | 802 407 | 1,64 |
| XII. | Központi, irányító szervi támogatás | 6 774 489 | 20,4 | 6 463 271 | 13,19 |
| XIII. | Pénzeszközök lekötött bankbetétként elhelyezése | 0 | 0,00 | 22 963 395 | 46,88 |
| **XIV.** | **Finanszírozási kiadások összesen (XI+…+XIII)** | 6 864 796 | 20,67 | 30 229 073 | 61,71 |
| **XV.** | **Kiadások összesen (X+XIV)** | 33 213 167 | 100,00 | 48 985 117 | 100,00 |

A táblázat adatai alapján megfigyelhető, hogy a költségvetési kiadásokon belül a személyi juttatások és az egyéb működési célú kiadások kivételével minden kiemelt kiadási előirányzaton megtakarítás keletkezett az eredeti előirányzathoz viszonyítva.

Az összes kiadáson belül a finanszírozási műveletek aránya a halmozott forgalmi adatok miatt jelentősen növekedett.

A működési kiadások főbb kiemelt előirányzatain a felhasználás a következők szerint alakult:

ezer Ft-ban

|  |  |  |  |  |  |  |
| --- | --- | --- | --- | --- | --- | --- |
| **Működési kiadások** | **Önkormányzat** | | **Polgármesteri Hivatal** | | **Intézmények** | |
| **Teljesítés** | **teljesítés/ módosított előirányzat %** | **Teljesítés** | **teljesítés/ módosított előirányzat %** | **Teljesítés** | **teljesítés/ módosított előirányzat %** |
| Személyi juttatások | 232 276 | 87,3 | 1 521 482 | 86,6 | 3 259 209 | 94,4 |
| Munkaadókat terhelő járulékok és szociális hozzájárulási adó | 47 245 | 43,5 | 209 422 | 79,1 | 464 132 | 89,9 |
| Dologi kiadások | 5 829 647 | 85,9 | 403 740 | 63,9 | 1 613 488 | 90,3 |
| Egyéb működési célú kiadások | 1 742 890 | 87,8 | 565 | 100,0 | 212 522 | 100,0 |
| Ellátottak pénzbeli juttatásai | 90 129 | 69,2 | 0 | 0 | 513 | 4,7 |
| **Működési kiadások** | **7 942 187** | **85,6** | **2 135 209** | **80,4** | **5 549 864** | **92,8** |

A táblázat adatai alapján a működési költségvetésben az Önkormányzat gazdálkodásánál 14,4 %-os, a Polgármesteri Hivatalnál 19,6 %-os, az intézmények teljesítési adatainál 7,2 %-os a módosított előirányzathoz viszonyított megtakarítás.

**Városüzemeltetési feladatokra** Erzsébetváros Önkormányzata 2022. évben is jelentős összegeket fordított. A **parkok fenntartására** 283.356 ezer Ft-ot költött, a tavalyi évhez képest 22,4 %-kal többet. A **környezet-egészségügyi feladatok** 834.047 ezer Ft-ba kerültek (előző évhez viszonyítva 116,6 %), ezen belül a kerület utcáinak és tereinek hétvégi és hét közbeni takarítása 780.373 ezer Ft volt.

Az önkormányzati **lakás- és helyiséggazdálkodási** feladatokra 2022. évben 1.233.959 ezer Ft-ot költöttünk, a társasházak felé az önkormányzati tulajdon után fizetendő közös költség jogcímen 871.721 ezer Ft kifizetés történt.

A Garay téri Piac üzemeltetésére 2022. évben 117.315 ezer Ft-ot számoltak el. A Klauzál téri Vásárcsarnok üzemeltetési kiadása 139.275 ezer Ft volt, így a két piac fenntartására összesen 256.590 ezer Ft-ot fordított az Önkormányzat.

**Szociális támogatások, ellátások és egyéb feladatok** címen a költségvetésben tervezett eredeti előirányzat 160.830 ezer Ft volt. Az év közben beérkezett igények alapján a tényleges kiadást 105.665 ezer Ft-ban teljesítettük, ebből: a rendszeres szociális pénzbeli ellátásokra 27.133 ezer Ft-ot, eseti pénzbeli szociális, gyermekvédelmi és egyéb ellátásokra 62.996 ezer Ft-ot fordítottunk. Egyéb szociális és gyermekjóléti szolgáltatásokra 6.892 ezer Ft kiadás történt.

Az Erzsébetvárosi Tehetséggondozás keretében a fiatalokat 8.644 ezer Ft-tal támogattuk.

A részletes adatokat a rendelettervezet 11. számú melléklete tartalmazza.

**Egyéb működési célú támogatások államháztartáson kívülre** jogcímen 2022. évben 364.820 ezer Ft támogatást folyósított az Önkormányzat.

Ebből:

1. ellátási szerződések alapján nyújtott támogatás 4.500 ezer Ft (és dologi kiadásként további 18.429 ezer Ft),
2. közművelődési, oktatási, sport és kulturális támogatások 117.559 ezer Ft,
3. civil szervezetek működési és program támogatása 18.294 ezer Ft,
4. kerületi egyházak támogatása 6.750 ezer Ft,
5. háziorvosok működési támogatása 2.941 ezer Ft,
6. az erzsébetvárosi ifjú-, idős és nagykorú polgárok köszöntése 31.580 ezer Ft (ezen felül: személyi jövedelemadó és munkaadót terhelő járulékok 10.206 ezer Ft),
7. társasházak növényesítése, Tiszta utca, rendes ház pályázat 9.146 ezer Ft,
8. Akácfa Udvar Kft támogatása 7.257 ezer Ft,
9. vásárlási utalvány beszerzése a 65 év feletti lakosok és gyermekes családok részére 139.380 ezer Ft összegben,
10. egyéb támogatások 27.413 ezer Ft.

A támogatott feladatokat a rendelettervezet 8. számú melléklete tételesen mutatja be.

**Működési célú támogatások államháztartáson belülre** címen elszámolt kiadások összege 590.943 ezer Ft, melyből a VII. kerületi Rendőrkapitányság járőrszolgálat és túlszolgálat feladat ellátását 37.084 ezer Ft-tal, a térfigyelő központ működtetését 19.925 ezer Ft-tal, a Péterfy Sándor Utcai Kórház-Rendelőintézetet 2.000 ezer Ft-tal, a BURSA Hungarica Felsőoktatási Ösztöndíj keretében a nyerteseket 650 ezer Ft-tal támogatta az Önkormányzat.

Az Erzsébetvárosi Nemzetiségi Önkormányzatok hagyományőrző és testvérvárosi feladatait, kulturális programjait 5.656 ezer Ft-tal támogattuk.

A „Verseny utcai Veszélyeztetett tömb VEKOP 6.2.1-15-2016-00004” és a „Csányi utcai Krízis tömb szociális célú rehabilitációja VEKOP 6.2.1-15-2016-00003” pályázatokra kapott támogatások teljes összegének visszafizetése miatt az Önkormányzatnál 343.299 ezer Ft, a Bischitz Johanna Integrált Humán Szolgáltató Központnál 182.329 ezer Ft kiadás keletkezett.

A támogatott feladatokat a rendelettervezet 9. számú melléklete részletesen mutatja be.

**A felújítási kiadások** költségvetésben jóváhagyott előirányzata 3.008.940 ezer Ft volt, amely év közben 2.456.804 ezer Ft-ra csökkent. A pénzügyi teljesítés 569.214 ezer Ft (módosított előirányzathoz viszonyított index: 23,17 %), ebből:

1. intézményi felújítások 40.043 ezer Ft, ezen belül a Bischitz Johanna Integrált Humán Szolgáltató Központnál pályázat keretében 39.903 ezer Ft,
2. Polgármesteri Hivatal felújítása 4.108 ezer Ft,
3. lakásfelújítás 232.602 ezer Ft,
4. kéményjáratok felújítása 60.094 ezer Ft,
5. elektromos hálózatok felújítása 30.067 ezer Ft,
6. Klauzál tér felújítási terve 14.097 ezer Ft,
7. önkormányzati tulajdonú gazdasági társaságok telephelyeinek felújítása 112.675 ezer Ft,
8. pályázati forrásokból megvalósuló felújítások 17.832 ezer Ft,
9. egyéb felújítások 57.696 ezer Ft.

A felújítási kiadásokat részletesen a rendelettervezet 6. számú melléklete mutatja be.

**A beruházási kiadások** tervezett előirányzata 4.457.212 ezer Ft volt, amely év közben 3.161.342 ezer Ft-ra csökkent. A 2022. évi teljesítés 799.959 ezer Ft (módosított előirányzathoz viszonyított index: 25,30 %), ebből:

1. intézményi beruházások 116.837 ezer Ft, ezen belül a Bischitz Johanna Integrált Humán Szolgáltató Központnál pályázat keretében 9.676 ezer Ft,
2. Polgármesteri Hivatal beruházásai 58.676 ezer Ft,
3. Király utca humanizálása 22.606 ezer Ft,
4. térfigyelő rendszereszközök beszerzése 83.533 ezer Ft,
5. Verseny utca 22-24. szám alatti új épület építésének megtervezése 46.210 ezer Ft,
6. öntözőrendszerek kiépítése 17.994 ezer Ft,
7. haszongépjárművek, munkagépek beszerzése 42.683 ezer Ft,
8. önkormányzati tulajdonú gazdasági társaságok tőkerendezése 183.470 ezer Ft,
9. pályázati forrásokból megvalósuló beruházások 68.928 ezer Ft,
10. részesedések 2.000 ezer Ft,
11. egyéb beruházások 157.022 ezer Ft.

A megvalósult beruházási feladatokat a rendelettervezet 7. számú melléklete részletesen mutatja be.

A Képviselő-testület döntése alapján létrejött az Energiahatékonysági és Klímavédelmi Alap 3 milliárd Ft összeggel. A kitűzött célok megvalósítása a 2022. évben részben elkezdődött, de kiadások teljesítésére ebben az évben még nem került sor.

Az **egyéb felhalmozási célú támogatások államháztartáson belülre** jogcímen összesen 1.404.168 ezer Ft kiadást teljesítettünk. Ebből a VII. kerületi Rendőrkapitányság anyagi-technikai jellegű fejlesztéseinek támogatása 1.000 ezer Ft, gépjármű beszerzés támogatása 5.000 ezer Ft volt. A szolgálati lakások árbevétele után 64 ezer Ft kiadást számoltunk el az érintett központi költségvetési szervek felé.

A „Verseny utcai Veszélyeztetett tömb VEKOP 6.2.1-15-2016-00004” és a „Csányi utcai Krízis tömb szociális célú rehabilitációja VEKOP 6.2.1-15-2016-00003” pályázatokra kapott támogatások teljes összegének visszafizetése miatt az Önkormányzatnál 1.398.104 ezer Ft kiadás keletkezett.

Az **egyéb felhalmozási célú támogatások államháztartáson kívülre** jogcímen összesen 169.307 ezer Ft teljesített kiadást számoltunk el. Itt került kimutatásra a különféle területen működő alapítványok, egyesületek támogatása 1.706 ezer Ft összegben, a kerületi háziorvosoknak nyújtott 2.478 ezer Ft, a kerékpár és roller beszerzésére biztosított 100 ezer Ft, a Péterfy Kórház Jobb Betegellátásáért Alapítvány részére 17.000 ezer Ft, az Akácfa Udvar Kft. részére 5.166 ezer Ft összegű támogatás. A nyílászáró csere pályázat keretében nyújtott támogatások 3.995 ezer Ft kiadást jelentettek.

A társasházak teherhordó épületszerkezeteinek és épületgépészeti rendszereinek rendeltetését gátló javító munkáinak 2020. és 2021. évi támogatására 45.381 ezer Ft kiadást, gázvezeték felújítási munkálatokra 800 ezer Ft, 2022. évi társasház felújítási pályázat keretében 856 ezer Ft, kapufigyelő rendszer kialakításának támogatására 763 ezer Ft-ot számoltunk el. Rendkívüli társasházi események támogatása jogcímen 1 db társasház 60 ezer Ft támogatásban részesült.

A társasházi közgyűlések határozata alapján célbefizetés a vegyes tulajdonú társasházak esetében 36.058 ezer Ft összegben, 100 %-ban önkormányzati tulajdonú házak esetében 54.944 ezer Ft összegben teljesült.

**A felhalmozási célú visszatérítendő támogatások, kölcsönök nyújtása államháztartáson kívülre** címen 183.136 ezer Ft-ot számoltunk el a társasházak felújítási támogatásaira, további 3.000 ezer Ft-ot dolgozói lakás vásárláshoz, építéshez kölcsön nyújtásra.

A felhalmozási célú támogatások, kölcsönök részletes adatait a rendelettervezet 10. számú melléklete tartalmazza.

**VI. Az intézményi gazdálkodás jellemző adatai**

Budapest Főváros VII. kerület Erzsébetváros Önkormányzata irányítása alá tartozó költségvetési intézmények 2022. évi eredeti költségvetését Erzsébetváros Önkormányzatának 6/2022. (II. 17.) költségvetési rendelete alapján 5.012.611 ezer Ft bevételi és kiadási főösszeggel fogadta el a Képviselő-testület.

A költségvetés végrehajtása során a 6.201.796 ezer Ft módosított előirányzathoz viszonyítva a bevételeknél összesen 5.864.173 ezer Ft (94,56 %), a kiadásoknál összesen 5.706.744 ezer Ft (92,02 %) teljesítés valósult meg. Az intézményi feladatellátás feltételeit az Önkormányzat biztosította.

**Az intézményhálózat** **bevételeit** tekintveazintézményi működési bevételek befolyt összege mindösszesen 526.928 ezer Ft (97,01 %). Ezen belül a szolgáltatások ellenértéke rovaton a teljesítés 18.542 ezer Ft (57,93 %). A közvetített szolgáltatások ellenértéke rovaton 146.230 ezer Ft (97,60 %) bevételt számoltak el az intézmények, amelyből 127.788 ezer Ft a Bischitz Johanna Integrált Humán Szolgáltató Központnál intézményi étkeztetés továbbszámlázásából keletkezett. Az ellátási díjak 231.430 ezer Ft (98,43 %) bevételi teljesítéséből a Bischitz Johanna Integrált Humán Szolgáltató Központnál 217.744 ezer Ft, a köznevelési intézményeknél óvodai étkeztetés térítési díjaként összesen 13.686 ezer Ft folyt be. A kiszámlázott általános forgalmi adó rovaton 59.644 ezer Ft, az általános forgalmi adó visszatérítése rovaton 62.000 ezer Ft, kamatbevételek és más nyereségjellegű bevételek rovaton 44 ezer Ft, a biztosító által fizetett kártérítés rovaton 3.970 ezer Ft, továbbá az egyéb működési bevételek rovaton 5.068 ezer Ft bevételt értek el.

A Bischitz Johanna Integrált Humán Szolgáltató Központ összesen 478.166 ezer Ft összegben részesült működési célú támogatásban államháztartáson belülről, mely összeg a Nemzeti Egészségbiztosítási Alapkezelőtől átvett pénzeszköz volt.

Az intézményi költségvetésekben elszámolt központi, irányító szervi támogatás címen 4.398.540 ezer Ft (93,14 %), az előző év költségvetési maradványának igénybevétele címen 388.468 ezer Ft teljesítés történt.

**Az** **intézmények költségvetései terhére** működési kiadások jogcímen5.549.864 ezer Ft (92,8 %) teljesítés valósult meg. Ezen belül:

* személyi juttatások 3.259.209 ezer Ft (94,39 %),
* munkaadókat terhelő járulékok és szociális hozzájárulási adó 464.132 ezer Ft (89,89 %),
* dologi kiadások 1.613.488 ezer Ft (90,24 %).

Az intézményi körben a személyi jellegű juttatások és a munkáltatót terhelő járulékok és szociális hozzájárulási adó, továbbá a dologi kiadások biztosították a feladatellátás személyi és tárgyi, technikai feltételeit. Az Önkormányzat költségvetési rendeletében előírtak szerint biztosított volt a kötelezettségek rendezése.

**VII. A költségvetési gazdálkodás hatása a mérleg összetételére**

**Erzsébetváros Önkormányzata könyvviteli mérleg főösszege 2022. december 31-én 69.291.194 ezer Ft.** Az előző időszakhoz képest a csökkenés 317.471 ezer Ft, tehát a mérleg főösszege 0,46 %-kal csökkent.

**Az eszköz- és forráselemek főbb változásai:**

1. Az Eszköz oldalt értékelve:

A Befektetett eszközök értéke az elszámolt értékcsökkenési leírás, valamint az értékesített ingatlanok miatt csökkent, az év közben aktivált beruházások, felújítások hatására nőtt. A változások egyenlegeként összesen 346.314 ezer Ft a növekedés.

Jelentős változás a Pénzeszközöknél, az Értékpapíroknál és a Követeléseknél történt. Míg az értékpapírok állománya 4.426.476 ezer Ft-tal csökkent, a pénzeszközök nagyságrendje 4.494.187 ezer Ft-tal nőtt. A két mérlegtételt együtt vizsgálva, megállapítható, hogy 67.711 ezer Ft növekedés történt.

A Követelések állománya 838.603 ezer Ft-tal, az egyéb sajátos elszámolások 162.007 ezer Ft-tal csökkent.

1. A Forrás oldalt értékelve:

A Forrás oldalon a Saját tőke (370.828 ezer Ft-tal) és a Kötelezettségek értéke (117.870 ezer Ft-tal) nőtt, a Passzív időbeli elhatárolások értéke (806.169 ezer Ft-tal) csökkent.

**VIII. Tájékoztató az önkormányzati pályázatokról**

1. **Az Európai Unió és Magyarország költségvetése által társfinanszírozott projektek**

* **VEKOP-6.2.1-15 kódszámú „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten” megnevezésű felhívás „Csányi utcai Krízis tömb szociális célú rehabilitációja” (a támogatási kérelem azonosító száma: VEKOP-6.2.1-15-2016-00003)**

Az Önkormányzat 2016-ban nyújtotta be a projektjét. A pályázat 1.217.021.954 Ft támogatást nyert, a támogatási szerződés megkötése 2018-ban megtörtént.

A projekt célja a Csányi utca 4. és 8. szám alatti ingatlanok felújítása, ezáltal az élhetőség növelése, az energiahatékonysági szempontú felújítás során a lakhatási költségek fenntarthatóvá tétele, a lakhatáshoz kapcsolódó költségek csökkentése volt, azonban a pályázat megírását követő időszakban a kerületrész lakossága kicserélődött, a pályázatban vállalt szociális indikátorok teljesítése kockázatossá vált. A Csányi utcai krízis tömb esetében a vállalt indikátorok 75%-át sem tudta volna az önkormányzat teljesíteni, a projekt ellehetetlenült, ezért az Önkormányzat kezdeményezte a Támogatási szerződés megszüntetését. Az elállás tényét a Miniszterelnökség Támogatáskezelési Főosztálya 2023. január 27-én tudomásul vette.

Az önkormányzatra és a Bischitz Johanna Integrált Humán Szolgáltató Központra eső támogatás teljes összege (1.010.703 ezer Ft és 136.152 ezer Ft) 2022-ben visszafizetésre került.

* **VEKOP-6.2.1-15 kódszámú „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten” megnevezésű felhívás „ Verseny utcai Veszélyeztetett tömb szociális célú rehabilitációja” (a támogatási kérelem azonosító száma: VEKOP-6.2.1-15-2016-00004)**

A projekt célja a Verseny utcai Veszélyeztetett tömb szociális célú rehabilitációja volt. Az akcióterületi fejlesztés célja az volt, hogy az önkormányzati tulajdonú telken (Verseny utca 22-24.) olyan fejlesztés valósuljon meg, mely kerületi léptékben is hozzájárul az alacsonyabb státuszú csoportok lakhatási lehetőségének javításához. A pályázat 829.892.337,- Ft támogatást nyert, a támogatási szerződés aláírásra került.

A beadott és elfogadott pályázati projekt műszaki tartalma szerint a Verseny utca 22-24. szám alatti épület felújítása történt volna meg. A telken egy 24 lakásos, rossz állapotú, korszerűtlen tér-srtuktúrával és lakásokkal rendelkező épület állt, melynek felújítása nem lett volna gazdaságos, ráadásul az alacsony lakásszám miatt tömbösítve lehetett volna kialakítani az elhelyezendő 20 szociális lakást, ezért az eredeti műszaki tartalom helyett egy 76 lakásos ingatlan építését tervezte megvalósítani az Önkormányzat oly módon, hogy a szociális bérlakások száma nem változott volna. Az új koncepció benyújtásra került az irányító hatósághoz. A módosítási kezdeményezést a szerződő hatóság tudomásul vette, a támogatási szerződés módosításának részleteit rendezte.

A tervező kiválasztása közbeszerzés keretében megtörtént, az engedélyes kiviteli tervek elkészültek.

A Széchenyi 2020 keretében megjelent „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten” című (VEKOP-6.2.1-15 kódszámú) felhívás módosulása keretében a megvalósítási határidő meghosszabbításra került ugyan, de csak néhány hónappal. Ez abban az esetben sem lett volna elegendő a megvalósításhoz, ha a Képviselő-testület módosította volna korábbi (3/2022. (II.17.) számú) döntését, és biztosította volna a fedezetet a 76 lakásos ingatlan építésének beruházásához.

Fentiek alapján a támogatási szerződés feltételei nem voltak teljesíthetőek, a beláthatatlan költségnövekedés és időhiány miatt nem volt vállalható a projekt, ezért az Önkormányzat kezdeményezte a támogatási szerződés megszüntetését. Az elállás tényét a Miniszterelnökség Támogatáskezelési Főosztálya 2023. január 27-én tudomásul vette.

Az önkormányzatra és a Bischitz Johanna Integrált Humán Szolgáltató Központra eső támogatás teljes összege (730.701 ezer Ft és 46.177 ezer Ft) 2022-ben visszafizetésre került.

* **KEHOP-1.2.1. kódszámú „Helyi klímastratégiák kidolgozása, valamint klímatudatosságot erősítő szemléletformálás” (támogatási kérelem azonosítószáma: KEHOP-1.2.1-18-2019-00252)**

A projekt célja a klímaalkalmazkodást és klímaváltozás megelőzését szolgáló tevékenységek kereteinek, peremfeltételeinek biztosítása volt, helyi szintű klímastratégiai dokumentum kidolgozásával. Ennek megfelelően a projekt alapvető rendeltetése a klímaváltozáshoz történő alkalmazkodással kapcsolatos tudásmegosztás, valamint széleskörű szemléletformálási programok megvalósítása volt. A projekt az éghajlatváltozáshoz való alkalmazkodást, a kockázat megelőzés és kezelés előmozdítását, valamint a klímaváltozáshoz történő hatékony alkalmazkodás helyi társadalmi feltételeinek megteremtését támogatta.

A Környezeti és Energiahatékonysági Operatív Program keretén belül az Innovációs és Technológiai Minisztérium Környezeti és Energiahatékonysági Operatív Programok Irányító Hatósága mint Támogató által 2018. február 9-én kiadott felhívása alapján az Önkormányzat 2019. augusztus 1. napján támogatási kérelmet nyújtott be. A támogatói okirat alapján a projekt elszámolható összköltsége 20.000 ezer Ft volt, a támogatás mértéke az elszámolható költség 100 %-a. A projekt megvalósításának kezdete 2020. július 1., fizikai befejezésének napja 2022. február 28. volt.

A projekt keretében 2020-ban elkészült a Klímastratégia, melyet a Képviselő-testület 2021. májusi ülésén elfogadott. 2021-ben létrejött a klímavédelmi meseösvény az Almássy téren, elkészült a Klíma-trike klímavédelmi installáció, a Zöld Erzsébetvárosi Napok keretében megrendezésre került a Zöld Családi Nap, a Zöld Otthon és Fenntartható Étkezés Nap, valamint a Zöldkerék Fesztivál, elkészült a Klímabarát Erzsébetváros kiadvány és a projektet bemutató aloldal, klímavédelmi előadások zajlottak a Bethlen Téri Színházban, ültetési program valósult meg a kerületi óvodákban. 2021-ben és 2022-ben lezajlott a kerület iskoláit, óvodáit és az önkormányzati hivatalt érintő szemléletformálási kampány. A fenti tevékenységekkel kapcsolatban mind a 20.000 ezer Ft támogatás felhasználásra került. 2022 márciusában benyújtásra került a támogató felé az elszámolás, melynek elfogadásáról még nem érkezett értesítés.

* **LIFE20 CCA/HU/001774 azonosítószámú, „LIFE in RUNOFF” című projekt**

Az Önkormányzat 2020-ban sikeres pályázatot nyújtott be a LIFE programhoz a VII., XII. és XVIII. kerületi önkormányzatok, a Fővárosi Önkormányzat, a Klímabarát Települések Szövetsége és a Trinity Enviro Tanácsadó Kft. alkotta konzorcium tagjaként. A projekt összköltségvetése 3.053.810 euró, a támogatás intenzitása 55%. Erzsébetváros Önkormányzatának részesedése a költségvetésből 193.020 euró. A projekt önrészéhez a Magyar Állam támogatást biztosít. Az állami támogatás az Önkormányzat esetében 2021-ben 440 ezer Ft volt, a 2022. évre esedékes támogatás összegéről még nem érkezett értesítés. A projekt 2021. július 1-jén kezdődött, a megvalósítás határideje 2025. június 30.

A projektnek Erzsébetvárosra vonatkozó célja a csapadékvíz által okozott károk csökkentése a kerületben, illetve a csapadékvíz helyben történő felhasználásának elősegítése. Az Önkormányzat részéről 2022-ben 5.456 ezer Ft kiadás merült fel. Bevételként a Nyugat-Balkáni Zöld Központ Nonprofit Kft. által folyósított 2021. évi 440 ezer Ft érkezett. A 2022. évi támogatás összegéről még nem érkezett értesítés.

**2) Az Európai Unió vagy más nemzetközi szervezetek által finanszírozott projektek**

* **EUCF Energy Cities pályázat**

2021. decemberében az Önkormányzat sikeres pályázatot nyújtott be a European City Facility programhoz. A projekt költségvetése 60.000 EUR, a támogatás intenzitása 100%. A projekt 2022. május 9-én kezdődött és 2023. június 8-ig tart.

A projekt célja egy olyan beruházási koncepció kidolgozása, amely lehetővé teszi 29 önkormányzati társasház és 120 egyéb társasház energia-hatékony felújítását és így a Co2 kibocsátás jelentős csökkentését. 2022-ben a projekt megvalósításával kapcsolatban 2.542 ezer Ft kiadás merült fel. Bevételként a támogatótól CHEMIN DE PALENTE közvetítésével 42.000 EUR - átváltva 16.299 ezer Ft - előleg érkezett.

* **Foodwave - A városi fiatalok képessé tétele az éghajlatváltozás elleni küzdelemre pályázat**

Az Európai Bizottság DEAR (Development, Education and Awareness Raising) programja keretében Milano Város projektvezetésével, az ALDA (Association for Local Democracy Agencies) koordinációjával megvalósított Food Wave - Empowering Urban Youth for Climate Action program második körében Erzsébetváros Önkormányzata lett partner.

A megállapodás 2022. május 20-tól 2022. november 20-ig tartott, keretösszege 5.000 EUR volt, amiből 3.750 EUR volt a támogatott rész, a fennmaradó 1.250 EUR-ot pedig az Önkormányzat önrészként biztosította. 2022-ben 2.022 ezer Ft kiadás és 1.166 ezer Ft bevétel teljesült.

A program keretében hét középiskolai osztály (200 fő és kísérőik) jutott el a Szatyor Egyesület etyeki bemutatókertjébe, ahol a kiskerti növényekről, állattarásról, a fenntartható élelmiszertermelésről és -fogyasztásról, az élelmiszerpazarlás elkerüléséről kiscsoportos játékos formában tanultak a nagyvárosi középiskolások külföldi fiatal önkéntesek segítségével. A program második felében a fiatalok tantermi foglalkozások keretében lakásban is növeszthető zöldségeket ültettek és sokszor felhasználható élelmiszercsomagolást készítettek. A programra több jelentkező volt, mint amit a pályázat keretei megengedtek.

* **CRIS - Cooperate, Reach Out, Integrate Services VS/2021/0243 pályázat**

A CRIS projekt célja a Bischitz Johanna Integrált Humán Szolgáltató Központban a hátrányos helyzetű csoportok munkaerőpiaci és társadalmi integrációjának megerősítése újonnan fejlesztett eszközök és gyakorlatok segítségével. Ennek érdekében:

* kliensirányítási rendszer/protokoll megerősítése/létrehozása a résztvevő erzsébetvárosi intézmények között,
* hatékony szociálpolitika megteremtése,
* az elsődleges célcsoport hatékony elérését támogató tájékoztató tevékenységek kialakítása,
* a szükségletek és kínált szolgáltatások harmonizálása,
* a szociális szolgáltatások koordinálása, hatásainak javítása a társadalmi befogadás, a szegénység és a munkaerő-piaci részvétel tekintetében.

A CRIS projekt 30 hónapig tart, 2022 januárjától 2024 júliusáig. Főpályázó és koordinátor a MainArbeit of Offenbach am Main - Németország. A konzorcium további tagjai: Bischitz Johanna IHSzK, Artemisszió Alapítvány - Magyarország; People in Need (NGO), The Slovak Central Office of Labour, Social Affairs and Family (COLSAF), Centre for social and psychological studies, Slovak Academy of Science (CSPS SAS), Local municipality of Lucenec town and regional municipality of Banska Bystrica region - Szlovákia; Social Protection Institute of Republic of Slovenia - Szlovénia.

A Humán Szolgáltatónál a projekt teljes költségvetése 229.737,71 EUR. A CRIS projekt finanszírozására a főpályázó MainArbeit of Offenbach 2022-ben 19.711 ezer Ft támogatást utalt a Humán Szolgáltató részére, melyhez Budapest Főváros VII. kerület Erzsébetváros Önkormányzata biztosította a 8.202 ezer Ft összegű önrészt. 2022. évben a program megvalósítására 5.084 ezer Ft került kifizetésre.

1. **Budapest Főváros Önkormányzata által finanszírozott projektek**

* **Budapest Főváros Önkormányzata Fővárosi Városrehabilitációs Keret 2016. évi pályázata TÉR KÖZ 2016 Budapest „B” program: Közösségi célú városrehabilitációs programok”**

**Erzsébetvárosi Kerületfejlesztési Pont kialakítása (Nagy Diófa utca 34.)**

A projekt keretében a Nagy Diófa utca 34. szám alatti, kihasználatlan önkormányzati ingatlanból kerületfejlesztési pont került kialakításra. A projekt megvalósításához az Önkormányzat 25.000 ezer Ft vissza nem térítendő támogatást nyert el, a tervezett összköltség 77.300 ezer Ft volt.

A Fővárosi Önkormányzattal egyeztetve az alábbi beruházások történtek:

* Kerületfejlesztési Pont kialakítása,
* homlokzati felújítás,
* Kerületfejlesztési Pont működtetéséhez szükséges eszközök, felszerelések beszerzése.

A projekt a módosított támogatási szerződés szerinti határidőre - 2022. december 15. napjáig – megvalósult, a 2022. év kiadásainak összege 55.676 ezer Ft. A megvalósításhoz szükséges összköltség 76.377 ezer Ft volt, az ehhez kapcsolódó 24.704 ezer Ft támogatási összeget Támogató 2023. február 27-ei napon átutalta. Budapest Főváros Főépítészének 2023. március 2-án kelt levele alapján a projekt az átutalás napjától lezártnak tekinthető. Erzsébetváros Önkormányzata a támogatási szerződésben vállalta, hogy a létrehozott funkciókat, illetve befogadott programokat legalább 5 éven át - 2028. február 27-ig - működteti.

* **Budapest Főváros Önkormányzata Fővárosi Városrehabilitációs Keret 2016. évi pályázata TÉR KÖZ 2016 Budapest „B” program: Közösségi célú városrehabilitációs programok”**

**Kis Diófa Közösségi Kert ökologikus szemléletű fejlesztése (Kis Diófa utca 4.)**

A projekt keretében a közösségi kert megújult, infrastrukturális fejlesztése által még élhetőbbé, nyitottabbá vált. A projekt megvalósításához az Önkormányzat 39.000 ezer Ft vissza nem térítendő támogatást nyert el, a tervezett összköltség 74.711 ezer Ft volt.

A Fővárosi Önkormányzattal egyeztetve az alábbi beruházások történtek:

* meglévő rossz állapotú kőkerítés elbontása, új táblás kerítés kialakítása,
* meglévő-megmaradó melléképület tetőfedésének cseréje. Vízelvezetés telken belüli kialakítása,
* szomszédos (Kisdiófa utca 6.) tűzfal vakolatának javítása, zöldfallá alakítása,
* kerítéshez és tűzfalhoz futó növényzet ültetőközegének kialakítása,
* a Közösségi Kertben folytatott kertészeti, oktatási és kulturális tevékenységhez szükséges eszközök, felszerelések beszerzése.

A projekt a módosított támogatási szerződés szerinti határidőre - 2022. december 15. napjáig - megvalósult. 2022. évben a projekt kifizetései 63.547 ezer Ft összeget tettek ki. A megvalósításhoz szükséges összköltség 71.292 ezer Ft volt, az ehhez kapcsolódó 37.299 ezer Ft támogatási összeget támogató 2023. február 27-ei napon átutalta. Budapest Főváros Főépítészének 2023. március 2-án kelt levele alapján a projekt az átutalás napjától lezártnak tekinthető. Erzsébetváros Önkormányzata a támogatási szerződésben vállalta, hogy a létrehozott funkciókat, illetve befogadott programokat legalább 5 éven át - 2028. február 27-ig - működteti.

1. **Minisztériumok által finanszírozott pályázatok**

* **VisszaTÉR-Arccal Egymás felé**

A pályázat a MOME fotográfia szak és Erzsébetváros Önkormányzata közös szabadtéri kiállítás projektje. A MOME által meghirdetett szakmai pályázaton jelentkezhettek az egyetem hallgatói, akik 31 db 70x100 cm-es képet installáltak szabadtérre, a Klauzál tér kerítésére. A kiállítás a „VisszaTÉR-Arccal Egymás felé” címet kapta. A fotók témája reflektál a covid utáni élethelyzetünkre, hogy ugyan minden a régi, de sokminden megváltozott, valamint minden megváltozott, de sokminden a régi. Valami lezárult, lett helyette valami új: az új életünk. Ezt az érzést szerettük volna a Klauzál tér megújulásával kontextusba hozni, hiszen a tér megújításával lezárul egy korszak és egy új ’időszámítás’ következik. A szabadtéri kiállítás lényege, hogy gondolatokat, beszélgetéseket kezdeményezzen az utcán az arra járók, megtekintők között, hiszen mindenkit érint a téma, ami a képeken látszik. Ezért is a mellékcím: arccal a másik felé. A kiállítás 2022 decemberében nyitott és 2023 tavaszán kerül lebontásra.

A kiállítást a Nemzeti Kulturális Alap 400 ezer Ft támogatásban részesítette, kiadás 1.600 ezer Ft összegben merült fel.

* **Elisabeth A-I-R Nemzetközi Műteremprogram**

Erzsébetváros Önkormányzata a Moholy-Nagy Művészeti Egyetem fotográfia tanszékével közösen indított újra egy artist is residence programot a kerületben, amelyre 800 ezer Ft támogatást nyert a Nemzeti Kulturális Alap pályázatán.

A projekt keretében a MOME zsűrije által kiválasztott fotográfus egy hónapot tölt Erzsébetvárosban és urbanisztikai témában fotóz. Itt tartózkodása alatt a lakóknak lehetőségük van találkozni a művésszel (artist talk), valamint a MOME fotográfia szakos hallgatóinak szakmai workshopokon mutatja be művészetét. A rezidenciaprogram alatt készült fotókból kiállítás nyílik a Klauzál6 Galériában. A program megvalósítás időpontja: 2023. április 03-május 09.

2022-ben kiadás nem merült fel, bevétel nem folyt be a projekttel kapcsolatban.

* **2020-3.1.4-ZFR-EKM-2020-00012 azonosítószámú, „Energiaközösség létrehozása és működtetése Erzsébetvárosban” című projekt**

Az Erzsébetvárosi Ingatlangazdákodási Nonprofit Zrt. vezetésével az EVIN NZrt., a Budapest Főváros VII. kerület Erzsébetváros Önkormányzata, az erzsébetvárosi Piacüzemeltetési Kft. és a DDRIÜ Dél-Dunántúli Regionális Innovációs Ügynökség Nonprofit Kft. alkotta konzorcium 2020-ban sikeresen pályázott a 2020-3.1.4-ZFR-EKM-2020-00012 azonosítószámú „Energiaközösség létrehozása és működtetése Erzsébetvárosban” című projekt megvalósítására. A projekt célja egy olyan energiaközösség létrehozása Erzsébetvárosban, melynek tagjai energiát termelnek az épületek tetején lévő napelemek segítségével, és a megtermelt energiát szétosztják egymás között úgy, hogy az elektromos hálózatot minél kisebb mértékben terheljék meg. A projekt összköltségvetése nettó 269.630 ezer Ft, amiből 65.925 ezer Ft az önrész. Az Önkormányzat részesedése a költségvetésből 12.923 ezer Ft, melyből az önrész 7.107 ezer Ft.

A projekt 2021. április 1-jén indult, a megvalósítás határideje 2023. március 31. A projekt módosítása és hosszabbítása érdekében többször módosított módosítási kérelem került benyújtásra, ami még nem került elfogadásra.

A módosítási kérelem alapján az Önkormányzat feladata a projektben napelemek telepítése és üzemeltetése az Erzsébet krt. 6. és Szövetség utca 15. alatti épületek tetejére. Az ezzel kapcsolatos feltételes közbeszerzési eljárások eredményesen lezajlottak, a napelemek telepítésével kapcsolatos szerződések aláírása folyamatban van. A projekt során 2022. év végéig az Önkormányzat részéről kiadás nem merült fel, támogatás nem folyt be.

* **Egészséges Budapest Program**

A fővárosi alapellátás és járóbeteg szakellátás fejlesztésének az Egészséges Budapest Program keretében történő megvalósításával kapcsolatos 2021. évi feladatokról szóló 1439/2021. (VII. 06.) Kormányhatározat alapján 2021-ben folyósított 135.000 ezer Ft támogatási összeget, továbbá a 35.000 ezer Ft önrészt a Bischitz Johanna Integrált Humán Szolgáltató Központ az alábbi fejlesztési célokra fordította:

1. Program - Telemedicina megoldások bevezetése Erzsébetváros gyermek-alapellátásában és idősotthonaiban

2022. év elején megtörtént a közbeszerzési eljárás lefolytatása, valamint szerződéskötés a nyertes pályázóval. A szerződés aláírását követően megtörtént a Telemedicina eszközök beszerzése, valamint az informatikai programok telepítése. 2022. májusban elkezdődött a munkavállalók oktatása az eszközök használatát illetően.

1. Program - Emelt szintű praxisközösségek kialakítása Erzsébetvárosban

A megítélt támogatás ütemezett és szakszerű végrehajtása érdekében 2022. év elején elkészült a Projekt terv, mely tartalmazta a valós helyzet feltárását, attitűd felmérést, infrastruktúra rendelkezésre állását. A Támogatói Okirattal összhangban és a háziorvosok körében végzett felmérés alapján POCT eszközök beszerzése valósult meg. A műszaki paraméterek, a helyszíni bejárások tapasztalatai és a háziorvosok körében végzett attitűd felmérés alapján a POCT eszközök kihelyezése prioritási sorrend szerint felállított helyszíneken történt:

* Klauzál utca 23.,
* Dembinszky utca 7.,
* István utca 35.

2022-ben a fenti programra összesen 159.006 ezer Ft került kifizetésre.

1. **Fenntartási időszakban lévő, az Európai Unió és Magyarország költségvetése által társfinanszírozott projektek**

* **KEHOP-5.2.9 Pályázatos épületenergetikai felhívás a közép-magyarországi régió települési önkormányzatai számára Épületenergetikai felújítások Budapest Főváros VII. ker. Erzsébetváros intézményein a KEHOP-5.2.9-16 pályázati konstrukció keretében (támogatási kérelem azonosító száma: KEHOP-5.2.9-16-2016-00032)**

A Dózsa György út 46. szám alatti Bischitz Johanna Integrált Humán Szolgáltató Központ Idősek Bentlakásos Otthona és Átmeneti Gondozóháza és az Alsó erdősor 14-16. szám alatti Alsóerdősori Bárdos Lajos Általános Iskola és Gimnázium épületének épületenergetikai korszerűsítésére 166.215 ezer Ft vissza nem térítendő támogatást nyert el az Önkormányzat.

A Dózsa György úti épületen külső homlokzati hőszigetelés és a lapostetővel fedett épületrészek felújítása, az Alsó erdősori iskolaépületen külső homlokzati hőszigetelés, lapostető felújítása, valamint az utoljára elkészült épületrész tetőszerkezetének hőszigetelése, fedésének felújítása és a tetőablakok cseréje valósult meg, továbbá mind a két intézményen napelemes rendszer került kiépítésre.

A 200 millió  forintot meghaladó összköltségű projekt megvalósult, a záró kifizetési igénylés és záró beszámoló 2020. június 19. napján elfogadásra került.

A projekt megvalósítás befejezésétől számított 5 évig a támogatás visszafizetésének terhe mellett meg kell felelni az 1303/2013/EU Rendelet 71. Cikkében foglaltaknak.

A projekt 1. fenntartási évéhez kapcsolódó 2. számú fenntartási jelentés 2022. december 19. napján elfogadásra került a Program Irányító Hatóság részéről.

* **Közép-Magyarországi Operatív Program Szociális alapszolgáltatások és gyermekjóléti alapellátások infrastrukturális fejlesztése (KMOP-4.5.2-11) Esély a szülőknek, lehetőség a gyermekeknek (támogatási kérelem azonosító száma: KMOP-4.5.2-11-2012-0034)**

A Nemzeti Fejlesztési Ügynökség által kiírt pályázat célja a gyermekek napközbeni ellátását szolgáló bölcsődék infrastrukturális feltételeinek javítása, a bölcsődei szolgáltatások fejlesztése, és új férőhelyek létesítése.

A projekt tartalma a Városligeti fasor 39-41. szám alatti bölcsőde 25 %-os kapacitás bővítése és korszerűsítése, négy új munkatárs alkalmazásával. A földszinti terekre koncentráló átalakítás során a bölcsőde 377 négyzetméterrel növekedett, két csoportszobával, azaz egy teljes értékű gondozási-nevelési egységgel bővült.

Igényelt támogatás 150.000 ezer Ft, az önerő mértéke 16.667 ezer Ft, a projekt elszámolható összköltsége 166.667 ezer Ft volt.

A közbeszerzési eljárás alapján megkötött építési szerződésben a pályázatban vállalt kivitelezés költsége jelentősen meghaladta a projekt előkészítése során tervezett összeget. Erre tekintettel a támogatástartalom 15 %-os mértékű növelésére vonatkozóan támogatási szerződés módosítási kérelem került benyújtásra, melyre a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló *4/2011. (I.28.) Korm. rendelet 61. és 61/A §-a* alapján nyílt lehetőség. A támogató a támogatási szerződés módosítási kérelmet jóváhagyta, így a projekt elszámolható tervezett összköltsége 191.667 ezer Ft-ra, a támogatás összege 172.500 ezer Ft-ra emelkedett.

A projekt megvalósítási időszakának kezdő időpontja: 2013. október 17., a projekt fizikai befejezésének napja: 2014. június 14., a projekt megvalósulásának napja: 2014. július 11. volt. A projektet 5 éves fenntartási kötelezettség terheli, mely 2020. július. 16. napjáig tartott. A záró fenntartási jelentés 2021. március 23. napján elfogadásra került a közreműködő szervezet által, azonban a projekt még nem került lezárásra.

1. **Fenntartási időszakban lévő hazai projektek**

* **Nemzetgazdasági Minisztérium a „Jedlik Ányos Terv” alapján - GZR-T-Ö-2016 kódszámú az „Elektromos töltőállomás alprogram a helyi önkormányzatok részére”**

**(támogatási kérelem azonosítószáma: GZR-T-Ö-2016-0067)**

Az Önkormányzat esetében a pályázat keretében támogatással beszerezhető töltőállomások/berendezések számának maximuma 5 darab volt.

* Az Önkormányzat összesen 4 darab „A” típusú (normál) töltőberendezést (2 x 22 kW teljesítményű) és 1 darab „C” típusú (villám) töltőberendezést szerzett be az alábbi helyszíneken:
* 1 db „A” típusú töltő: Bajza utca 3. szám előtti várakozóhely területe
* 1 db „A” típusú töltő: Sajó utca 1. szám előtti várakozóhely területe
* 1 db „A” típusú töltő: Wesselényi utca 8. szám előtti várakozóhely területe
* 1 db „A” típusú töltő: Wesselényi utca 56. szám előtti várakozóhely területe
* 1 db „C” típusú töltő: Kertész utca 4. szám előtti várakozóhely területe.

A közel 40.000 ezer Ft összköltségű projekt támogatási szerződés szerinti összköltsége: 28.342 ezer Ft, melyből az elnyert támogatás összege 13.104 ezer Ft.

Az Önkormányzat 2018. május 7. napján bonyolítói szerződést kötött az Erzsébetvárosi Üzemeltetési és Ingatlanfejlesztési Korlátolt Felelősségű Társasággal az „elektromos töltőállomások létesítésének bonyolítói feladatainak elvégzésére” tárgyú munka teljes körű lebonyolítására.

A projekt megvalósult, az üzembe helyezés időpontja 2019. augusztus 14. napja.

A szakmai beszámoló és elszámolás, a 2019., 2020., valamint a 2021. évre vonatkozó fenntartási jelentések benyújtásra kerültek, melyek elbírálása folyamatban van.

A fenntartási időszak a beruházás üzembe helyezésének napjával kezdődött és az üzembe helyezést követő 5 évig tart.

**IX. Közvetett támogatások, több éves kötelezettségek**

A zárszámadás keretében az Áht. 24. § (4) bekezdés c) pontja szerinti, a helyi rendeletek, a Képviselő-testület határozatai alapján biztosított **közvetett támogatások** pénzügyi vonzatát is be kell mutatni. Az önkormányzat több jogcímen biztosított kedvezményeket az ellátotti kör - idős ellátás, óvodai, iskolai ellátottak részére. Változatlanul ingyenes a helyi újság, amely a kerület minden háztartásához eljut. A kedvezmények összege 257.369 ezer Ft, amelyből az ellátottak kedvezménye 69.622 ezer Ft, az adókedvezmények 16.085 ezer Ft, a bérleti díjak kedvezménye 52.146 ezer Ft. Az egyéb kedvezmények juttatása 10 különféle jogcímen 119.516 ezer Ft.

A részletes adatokat a rendelettervezet 15. számú melléklete tartalmazza.

A több évre vállalt kötelezettségek adatait a 16. számú melléklet mutatja be.

**Nyilatkozat a belső kontrollrendszer előírásainak betartásáról**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) kormányrendelet 11. § (1) bekezdése szerinti vezetői nyilatkozatot az előterjesztés 1. számú melléklete tartalmazza.

**Budapest Főváros VII. kerület Erzsébetváros Önkormányzatának**

**2022. december 31-i vagyonkimutatása**

Az Áht. 91. § (2) bekezdés c) pontja szerint a zárszámadási rendelettervezet előterjesztésekor a Képviselő-testület részére tájékoztatásul be kell mutatni az önkormányzat vagyonkimutatását. A hivatkozott jogszabályi rendelkezések érvényesítésére ezúton terjesztem elő Erzsébetváros Önkormányzat 2022. december 31-ei állapotnak megfelelő vagyonkimutatását.

Kérem a Tisztelt Képviselő-testületet az előterjesztés megtárgyalására, valamint a rendelet tervezet és a határozati javaslatok elfogadására!

**Hatásvizsgálat**

Budapest Főváros VII. Kerület Erzsébetváros Önkormányzata 2022. évi zárszámadásáról szóló rendeletének várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendelet elfogadásának társadalmi, gazdasági, költségveési hatásai nincsenek.

**2. A jogszabály környezeti és egészségi következményei**

A rendelet elfogadásának környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet elfogadása nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A rendeletre az államháztartásról szóló törvény rendelkezésének betartása érdekében van szükség.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet megalkotása a jelenlegi szabályozáshoz képest többlet személyi, szervezeti és tárgyi feltételt nem igényel.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata Erzsébetváros Önkormányzata Adóhatósága 2023. évi tevékenységéről szóló beszámolójáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Erzsébetváros Önkormányzata Adóhatósága 2022. évi tevékenységéről szóló beszámolót a határozat 1. számú melléklete szerint elfogadja.

**Felelős:** Niedermüller Péter polgármester

**Határidő:** 2023. május 31.

**2.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata a 2022. december 31-ei állapotnak megfelelő vagyonkimutatásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elfogadja Budapest Főváros VII. kerület Erzsébetváros Önkormányzata 2022. december 31-ei állapotnak megfelelő vagyonkimutatását a határozat 2. számú melléklete szerint.

**Felelős:** Niedermüller Péter polgármester

**Határidő:** 2023. május 31.

Budapest, 2023. május 5.

Niedermüller Péter

polgármester

Előterjesztés mellékletei:

1. számú melléklet Jegyzői nyilatkozat a belső kontrollrendszeről és belső ellenőrzésről
2. számú melléklet Összevont (konszolidált) beszámoló
3. számú melléklet Könyvvizsgálói jelentés

Határozati javaslat mellékletei:

1. számú melléklet Adóhatóság 2022. évi tevékenységéről szóló beszámoló
2. számú melléklet Önkormányzat vagyonkimutatása