|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. május 17. - ei

rendes ülésére

|  |  |
| --- | --- |
| **Tárgy:** | Tulajdonosi döntés 100 % -ban önkormányzati tulajdonban lévő gazdasági társaságok részére történő eszközátadás tárgyában |

**Készítette:**

dr. Veninger Gyula Nándor

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Budapest Főváros VII. Kerület Erzsébetváros Képviselő-testülete a 336/2022. (XII. 07.) és a 337/2022. (XII. 07.) számú határozatokban döntött arról, hogy Budapest Főváros VII. kerület Erzsébetváros Önkormányzata (a továbbiakban: Önkormányzat) kizárólagos tulajdonában áll kettő gazdasági társaság, **EVIN Erzsébetvárosi Ingatlangazdálkodási Nonprofit Zrt.** (a továbbiakban: EVIN Nonprofit Zrt.), valamint az **Erzsébetváros Fejlesztési és Beruházási Korlátolt Felelősségű Társaság** (a továbbiakban: Erzsébetváros Kft.) által használt eszközök könyv szerinti átadását készítse elő a Hivatal a gazdasági társaságok részére. Az eszközök térítésmentes tulajdonba adása a gazdasági társaságok részére a könyvvizsgáló által megállapított értéken történik, annak érdekében, hogy a cégek feladatellátása a saját eszközökkel történjen. Az eszközátadás legfőbb oka az **EVIN Nonprofit Zrt.** esetében a feladatellátás közszolgáltatási szerződés útján történő megvalósulása. Az eszközátadást követően a gazdasági társaságok önállóan szereznék be a feladatellátáshoz szükséges eszközöket. A könyvvizsgáló az eszközök értékét meghatározta.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (2) bekezdésén alapul.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet, hogy az előterjesztést megtárgyalni és a határozatokat elfogadni szíveskedjenek.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata az EVIN Erzsébetvárosi Ingatlangazdálkodási Nonprofit Zrt. részére történő eszközátadás tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

1. a határozat 1. számú mellékletét képező eszközöket térítésmentesen, könyv szerinti értéken átadja az **EVIN Erzsébetvárosi Ingatlangazdálkodási Nonprofit Zrt.** részére.
2. felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős:** Niedermüller Péter polgármester

**Határidő:** 2023. július 31.

**II.**

**Budapest Főváros VII. kerület Erzsébetváros Önkormányzata Képviselő-testületének …./2023. (V. 17.) határozata az Erzsébetváros Fejlesztési és Beruházási Korlátolt Felelősségű Társaság részére történő eszközátadás tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

1. a határozat 2. számú mellékletét képező eszközöket térítésmentesen, könyv szerinti értéken átadja az **Erzsébetváros Fejlesztési és Beruházási Korlátolt Felelősségű Társaság** részére.
2. felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős:** Niedermüller Péter polgármester

**Határidő:** 2023. július 31.

Budapest, 2023. május 3.

**Niedermüller Péter**

**polgármester**

**Határozati javaslat melléklete:**

* 1. EVIN Nonprofit Zrt. eszközlista
* 2. Erzsébetváros Kft. eszközlista

**Előterjesztés melléklete:**

* 336/2022. (XII. 07.) KT. határozat
* 337/2022. (XII. 07.) KT. határozat