|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Döntés a Budapest 150 Emlékév ötletpályázatára beérkezett pályázatokról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 94/2023. (III.14.) határozata alapján Önkormányzatunk a Budapest 150 emlékévhez kapcsolódóan ötletpályázatot írt ki kulturális jellegű programok megvalósítására (1. számú melléklet).

A pályázat benyújtására nyitva álló határidőig 31 db pályázat érkezett be. A pályázatokról készített összefoglaló táblázatot az előterjesztés 2. számú melléklete tartalmazza, a pályázatokat terjedelmükre, valamint az abban szereplő személyes adatokra tekintettel az előterjesztés nem tartalmazza, azok a Humánszolgáltató Irodán tekinthetőek meg. Valamennyi pályázat megfelelt a pályázati felhívásban foglalt feltételeknek.

A pályázati felhívás értelmében a beérkezett pályázatok közül a Művelődési, Kulturális és Szociális Bizottság javaslata alapján a Képviselő-testület dönt arról, hogy mely programtervek kerüljenek megvalósításra a Budapest 150 emlékév kerületi programsorozatában, amelynek megvalósítását vissza nem térítendő támogatás formájában 100 %-ban támogatjuk. A pályázat teljes keretösszege 5.000.000 Ft.

Tekintettel arra, hogy a Művelődési, Kulturális és Szociális Bizottság javaslatát a 2023. május 15-én megtartásra kerülő ülésén tudja megtenni, a támogatott pályázatokra vonatkozó javaslatot módosító indítvány formájában terjesztem a tisztelt Képviselő-testület elé.

A Képviselő-testület hatáskörét a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendelet, valamint a pályázati felhívás alapozza meg.

Fentiek alapján kérem a tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (V.17.) határozata a Budapest 150 emlékévhez kapcsolódó ötletpályázat elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Budapest 150 emlékévhez kapcsolódó programok megvalósítása céljából kiírt pályázati felhívásra beérkezett pályázatok közül az alábbiak megvalósítása érdekében nyújt vissza nem térítendő támogatást 100%-os mértékű támogatási intenzitással:

|  |  |
| --- | --- |
| Pályázó neve | Támogatás összege |
|  |  |
|  |  |
|  |  |
| Összesen | |

1. az 1. pont szerinti támogatás fedezetét a 2023. évi költségvetés 6105 Kulturális támogatások előirányzatán belül a Budapest 150 emlékév ötletpályázat címen szereplő 5.000.000 Ft biztosítja.
2. felhatalmazza a Polgármestert, hogy az 1. pontban meghatározott nyertes pályázókkal az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII.31.) Kormányrendelet előírása szerint a támogatási szerződést megkösse azzal, hogy a támogatással a program megvalósítását követő 30 napon belül el kell számolni.

**Felelős**: Niedermüller Péter polgármester

**Határidő**: 1. és 2. pont tekintetében azonnal

1. pont tekintetében 2023. június 30.

Budapest, 2023. május 3.

Szücs Balázs

alpolgármester

Melléklet:

1. melléklet: pályázati felhívás és melléklete
2. melléklet: összefoglaló a beérkezett pályázatokról