**TÁMOGATÁSI SZERZŐDÉS**

amely létrejött egyrészről:

**Budapest Főváros VII. kerület Erzsébetváros Önkormányzata**

(székhelye: 1073 Budapest, Erzsébet körút 6.; törzskönyvi azonosító száma:735704; KSH statisztikai számjele: 15735708-8411-321-01; adóazonosító száma: 15735708-2-42; számlaszáma: 10403239-00033032-00000009; képviselője: **Niedermüller Péter polgármester** –a továbbiakban: Önkormányzat),

valamint másrészről:

**Erzsébetvárosi Piacüzemeltetési Kft.**

(székhelye: 1071 Budapest, Akácfa utca 42-48., cégjegyzékszáma: 01-09-298784, adószáma: 25962415-2-42; számlaszáma: 10403239-000033237 (K&H Bank); képviselője: **Dobai András ügyvezető** - a továbbiakban: Piacüzemeltetési Kft.)

(*a továbbiakban együtt: Felek*) között az alulírott napon és helyen az alábbi feltételekkel:

**I. Előzmények**

Az EVIN Erzsébetvárosi Ingatlangazdálkodási Nonprofit Zrt. (a továbbiakban EVIN Nonprofit Zrt.) vezetésével az EVIN Nonprofit Zrt., a Budapest Főváros VII. kerület Erzsébetváros Önkormányzata (a továbbiakban Önkormányzat), a Piacüzemeltetési Kft. és a DDRIÜ Dél-Dunántúli Regionális Innovációs Ügynökség Nonprofit Kft. alkotta konzorcium sikeresen pályázott a 2020-3.1.4-ZFR-EKM-2020-00012 azonosítószámú „Energiaközösség létrehozása és működtetése Erzsébetvárosban” c. projekt (a továbbiakban Projekt) megvalósítására. A konzorcium tagjai 2021. március 12-én Konzorciumi Szerződést kötöttek, melyben vállalták a Projekt megvalósítását.

A projekt 2021. áprilisi indulása után szükségessé vált a projekt módosítása, ezért az EVIN Nonprofit Zrt. a konzorciumi tagok költségvetését is érintő módosítási kérelmet nyújtott be, ami azonban a projekt 2023.03.31-ei végéig nem került elfogadásra.

Közben a konzorcium eredményes feltételes közbeszerzési eljárást folytatott le a módosítási kérelemben foglaltaknak megfelelően a Piacüzemeltetési Kft. kezelésében lévő Klauzál téri Vásárcsarnok épületét érintő napelemes rendszer megvalósítására. A közbeszerzés feltétele, hogy az Önkormányzat biztosítsa a beruházáshoz szükséges forrást.

2023. május 17-én az Önkormányzat Képviselő-testülete úgy döntött a …/2023. (V.17.) számú határozatában, hogy akkor is biztosítja a forrást a Klauzál téri Vásárcsarnok épületét érintő napelemes rendszer (az épület tetején visszwattos rendszerű fotovoltatikus kiserőmű kivitelezése) megvalósításához, ha a támogatói okirat nem kerül megújításra, és ezzel kapcsolatban támogatási szerződést köt a Piacüzemeltetési Kft.-vel, melyben rögzítik, hogy amennyiben a Piacüzemeltetési Kft. a Projekt keretében támogatást kap a támogatás teljes összegét átutalja az Önkormányzat részére.

**II. A támogatási szerződés tárgya**

Jelen szerződés tárgya támogatás nyújtása a Piacüzemeltetési Kft. részére a Klauzál téri Vásárcsarnok épületét érintő napelemes rendszer (az épület tetején visszwattos rendszerű fotovoltatikus kiserőmű kivitelezése) sikeres megvalósítása érdekében (a továbbiakban: beruházás).

**III. Támogatás összege és ütemezése**

1. A beruházás megvalósításához nyújtott támogatás összege: 60 589 558 Ft.
2. Az 1. pontban részletezett támogatás az alábbi módon oszlik meg:
   1. vissza nem térítendő támogatása beruházás nettó kiadásaira: 47 708 313 Ft
   2. visszatérítendő támogatás a beruházáshoz kapcsolódó általános forgalmi adó finanszírozására: 12 881 245 Ft
3. Az 1. pontban részletezett támogatás az alábbiak szerint kerül átutalásra:
   1. 15 147 389 forint (kivitelezői díj előleg) a jelen támogatási szerződés aláírását követő 15 napon belül, melyből vissza nem térítendő támogatás 11 927 078 forint és visszatérítendő támogatás 3 120 311 forint,
   2. 45 442 169 forint a kivitelezői díj végszámlájának esedékességét megelőző 10 nappal, melyből vissza nem térítendő támogatás 35 781 235 forint és visszatérítendő támogatás 9 660 934 forint.

**IV. A támogatás elszámolása**

1. A Piacüzemeltetési Kft. szakmai beszámolót és pénzügyi elszámolást (a továbbiakban együtt: elszámolás) köteles benyújtani a vissza nem térítendő támogatás felhasználásáról a beruházás megvalósulását követő 60 napon belül, de legkésőbb 2024. június 30-ig a Klímavédelmi és Fenntarthatósági Kabinet felé.
2. A pénzügyi elszámolás keretében csak a támogatott beruházáshoz kapcsolódó, pénzügyileg teljesített számviteli bizonylatokkal és szerződésekkel lehet elszámolni. A bizonylatokról a 368/2011. (XII. 31.) Korm. rendelet 93. § (3) bekezdés szerinti tartalommal összesítőt kell csatolni.

Előlegről szóló számla csak a hozzá kapcsolódó végszámlával együtt számolható el.

A Piacüzemeltetési Kft. köteles a pénzügyi elszámolás részeként az összesítőben feltüntetett minden bizonylatról számszaki és formai szempontból kifogástalan, a Kft. képviseletére jogosult által hitelesített másolatokat, bankszámlakivonatokat benyújtani. Köteles a támogatás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat betartani.

Az elszámolás részeként külön nyilatkozni kell arról, hogy a feltüntetett költségek kifizetése előtt azok jogosságáról és összegszerűségéről előzetesen meggyőződött.

Hiányos elszámolás, beszámoló nem fogadható el. A beszámoló határidejének elmulasztása vagy nem megfelelő teljesítése esetén az Önkormányzat szakmailag illetékes irodája írásban, határidő tűzésével felszólítja a Piacüzemeltetési Kft-t a kötelezettsége teljesítésére vagy a hiányok pótlására.

Amennyiben a Piacüzemeltetési Kft. a támogatás összegét, illetőleg annak egy részét nem a jelen szerződésben meghatározott célra használta fel, vagy a jelen szerződésben vállalt elszámolási kötelezettségét elmulasztotta, köteles a támogatás összegét, illetőleg annak a céllal ellentétes módon felhasznált részét az erre vonatkozó felszólítás kézhezvételétől számított 8 napon belül visszafizetni.

1. Az Önkormányzat szakmailag illetékes irodája az elszámolásokat ellenőrzi, és 30 napon belül tájékoztatja a Piacüzemeltetési Kft.-t az ellenőrzés eredményéről. Ha az elszámolás nem, vagy hiányosan kerül benyújtásra, vagy az Önkormányzat az elszámolást nem fogadja el, felhívja a Piacüzemeltetési Kft.-t a hiányosságok 15 napon belüli pótlására. Ha a Piacüzemeltetési Kft. hiánypótlási kötelezettségének a megadott határidőig nem tesz eleget, az Önkormányzat elrendeli a támogatási összeg hiánypótlással érintett részének 30 napon belüli visszafizetését.
2. A III.2. b. pont szerinti visszatérítendő támogatást a beruházáshoz kapcsolódó ÁFA visszaigénylését követő 30 napon belül a Piacüzemeltetési Kft. köteles az Önkormányzat 10403239-00033032-00000009 számú fizetési számlaszámára visszafizetni.
3. A Projekt Irányító Hatósága által esetlegesen támogatási előlegként és/vagy támogatásként a Piacüzemeltetési Kft. részére folyósított összegeket a Piacüzemeltetési Kft. köteles az Önkormányzat 10403239-00033032-00000009 számú fizetési számlaszámára átutalni az adott összeg beérkezését követő 30 napon belül.
4. Az Önkormányzattal történő végleges elszámolás lezárását követő 30 napon belül a Piacüzemeltetési Kft. köteles visszafizetni az esetlegesen fel nem használt támogatást az Önkormányzat 10403239-00033032-00000009 számú fizetési számlaszámára.

**VI. A támogatási szerződés kapcsolattartói:**

Önkormányzat szakmailag illetékes irodája részéről:

Tóth Csaba, Klímavédelmi és Fenntarthatósági Kabinet

email: [toth.csaba@erzsebetvaros.hu](mailto:toth.csaba@erzsebetvaros.hu), tel.: 06306180305

Piacüzemeltetési Kft. részéről:

Dobai András ügyvezető

email: [dobai.andras@klauzalpiac.hu](mailto:dobai.andras@klauzalpiac.hu), tel.: 06301313580

**VII. Egyéb kikötések**

1. Az Önkormányzatot a támogatás időtartama alatt ellenőrzési jog illeti meg, egyeztetett időpontokban a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. A költségvetési támogatások felhasználását, ha ennek a szerződéskötéskor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és köteles a szerződéskötéskor hatályos közbeszerzésekről szóló törvény rendelkezéseit alkalmazni.
3. Amennyiben a Piacüzemeltetési Kft. jelen szerződésben foglalt adataiban (pl.: bankszámlaszám) változás áll be, úgy a Piacüzemeltetési Kft. ezt a változás bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
4. A szerződésben foglalt adatok változásában történt változás be nem jelentéséből adódó károkért és hátrányokért a Piacüzemeltetési Kft. felel.
5. A Piacüzemeltetési Kft. a jelen szerződés aláírásával írásban kijelenti, illetve nyilatkozik arról, hogy
   1. ki nem egyenlített köztartozása nincs (köztartozásnak minősül e szerződés alkalmazásában az esedékessé vált és még meg nem fizetett adótartozás, valamint járulék-, illeték- és vámtartozás),
   2. köztartozás mentességének igazolására a támogatási szerződés megkötését megelőzően a Önkormányzat részére bemutatja a 30 napnál nem régebbi nemleges adóigazolását vagy tájékoztatja a Önkormányzatot, hogy szerepel a köztartozásmentes adózók adatbázisában
   3. nem áll fenn vele szemben az Áht. 48/B. §-a szerinti kizáró ok egyike sem és megfelel az Áht. 50. § (1) bekezdésében meghatározott követelményeknek, azaz

ca) megfelel a rendezett munkaügyi kapcsolatok követelményeinek;

cb) amennyiben irányadó rá, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és

cc) átlátható szervezetnek minősül.

* 1. nem áll jogerős végzéssel elrendelt felszámolási, csőd-, végelszámolási vagy egyéb – a megszüntetésre irányuló jogszabályokban meghatározott – eljárás alatt,
  2. az e szerződéssel kapcsolatos nyilatkozatokban – különösen a 368/2011. (XII. 31.) Korm. rendelet 97. §-ában foglalt eseteket -, a szerződéses adatokban foglaltak változása esetén, a változást követő 8 napon belül írásban tájékoztatja az Önkormányzatot
  3. nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele,
  4. a Támogatást nem használja fel a Piacüzemeltetési Kft.-t terhelő határidőn túli lejárt adó, illeték vagy egyéb közteher törlesztésére,
  5. nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja.

A jelen támogatási szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint a tárgyhoz kapcsolódó egyéb jogszabályok vonatkozó rendelkezései az irányadók.

A Piacüzemeltetési Kft. egyben nyilatkozik, hogy a hivatkozott jogszabályokat ismeri, a benne foglaltakat magára nézve kötelezően elismeri.

Budapest, 2023. ............................

|  |  |
| --- | --- |
| ......................................................................  Budapest Főváros VII. kerület Erzsébetváros  Önkormányzat képviseletében  Niedermüller Péter  polgármester | ......................................................................  Erzsébetvárosi Piacüzemeltetési Kft. képviseletében  Dobai András  ügyvezető |

Jogilag ellenőrizte:

…………………………

Tóth László

jegyző

Pénzügyi ellenjegyző:

…………………………

Nemes Erzsébet

gazdasági vezető