|  |
| --- |
| **Budapest Főváros VII. kerület Erzsébetváros Önkormányzata**  **Galambos András EVIKINT Kft ügyvezetője** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat az EVIKINT Kft. 2022. évi beszámolójának elfogadására

**Készítette:**

Galambos András

EVIKINT Kft. ügyvezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem az EVIKINT Intézményi Műszaki Gondnoki és Településüzemeltetési Korlátolt Felelősségű Társaság egyszerűsített éves beszámolójának szíves elfogadását a független könyvvizsgálói jelentés alapján. A jelentés megállapítja, hogy az egyszerűsített éves beszámoló megbízható és valós képet ad a cég 2022. december 31-én fennálló vagyoni és pénzügyi helyzetéről.

Az EVIKINT Kft. beszámolója szerint a 2022-es évet az alábbi gazdálkodási eredménnyel zárta:

Mérleg főösszege: 9.617.000, -Ft,

Jegyzett tőke: 3.000.000, -Ft,

Eredménytartalék: -1.697.000, -Ft,

Mérleg szerinti eredmény: 2.259.000, -Ft, (nyereség)

A gazdálkodás eredményeként a Társaság saját tőkéje 5.562.000, -Ft.

A határozati javaslat melléklete tartalmazza a gazdasági társaság egyszerűsített éves beszámolóját, a kiegészítő mellékletet, a könyvvizsgálói jelentést. Az előterjesztés mellékletét képezi a Felügyelőbizottságnak a beszámolóra vonatkozó elfogadó javaslata.

A számvitelről szóló 2000. évi C. törvény 4.§ (1)-(3) bekezdése szerint *„a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Az EVIKINT Kft. Felügyelőbizottsága a 2022. évi beszámolót, kiegészítő mellékletét és ezek független könyvvizsgálói jelentését megtárgyalta és azt a 6/2023. (04.05.) számú határozatával elfogadásra ajánlja az Alapító részére.

A beszámoló elfogadásáról a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. § (2) bekezdésének f) pontja alapján a képviselő-testület jogosult dönteni.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata az EVIKINT Intézményi Műszaki Gondnoki és Településüzemeltetési Korlátolt Felelősségű Társaság 2022. évi beszámolójának elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt,

1. hogy az Önkormányzat 100 %-os tulajdonában álló **EVIKINT Intézményi Műszaki Gondnoki és Településüzemeltetési Korlátolt Felelősségű Társaság** (cégjegyzékszáma: Cg. 01-09-990216, székhelye: 1077 Budapest, Wesselényi u. 69. fszt. U-7. sz.) 2022. üzleti évre vonatkozó, jelen határozat mellékletét képező egyszerűsített éves beszámolóját és annak kiegészítő mellékletét elfogadja az alábbi számokkal:

Mérlegfőösszeg: 9.617.000,- Ft

Adózás előtti eredmény: 2.499.000,- Ft

Adózott eredmény: 2.259.000,- Ft (nyereség)

A társaság teljes adózott eredménye 2.259.000 Ft (nyereség) az eredménytartalékban kerül kimutatásra;

1. felkéri az EVIKINT Kft. vezető tisztségviselőjét, hogy gondoskodjon a társaság 2022. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** azonnal

Budapest, 2023. április 27.

Galambos András

EVIKINT Kft ügyvezetője

Mellékletek:

Előterjesztés mellékletei:

* Független könyvvizsgálói jelentés
* A Felügyelőbizottságnak a beszámoló elfogadására vonatkozó javaslata

Határozati javaslat mellékletei:

* Egyszerűsített éves beszámoló
* Kiegészítő mellékletek