|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  A gyermekvédelmi munka 2022. évi átfogó értékelése

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A gyermekek védelme a gyermek családban történő nevelkedésének elősegítése, veszélyeztetettségének megszüntetése, valamint a szülői vagy más hozzátartozói gondoskodásból kikerülő gyermek, helyettesítő védelmének biztosítására irányuló tevékenység. A gyermek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a törvényben meghatározott hatósági intézkedések biztosítják. A gyermekvédelmi rendszer működtetése állami és önkormányzati feladat.

A gyámhatóságokról, valamint a gyermekvédelmi és gyámügyi eljárásról szóló többször módosított 149/1997. (IX.10.) Korm. rendelet (a továbbiakban: Rendelet) 10. számú mellékletében meghatározott tartalmi követelmények alapján a települési önkormányzat a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96. § (6) bekezdése szerint:

*„A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak…”*

Fenti jogszabályi előírásnak megfelelően a Humánszolgáltató Iroda gondoskodott az átfogó értékelés összeállításáról. Az Önkormányzat által nyújtott pénzbeli és természetbeni ellátásokhoz, valamint a települési önkormányzat és a civil szervezetek közötti együttműködés keretében történő feladatokhoz kapcsolódó adatokat a Humánszolgáltató Iroda szolgáltatta a saját, továbbá a szerződött szervezetek beszámolói alapján, míg a személyes gondoskodást nyújtó ellátásokról szóló beszámolót a Bischitz Johanna Integrált Humán Szolgáltató Központ készítette.

Az átfogó értékelés a Rendelet 10. sz. melléklete által előírt tartalmi követelményeknek megfelelően tartalmazza a kerület demográfiai mutatóit, beszámolót az önkormányzat által nyújtott pénzbeli, természetbeni ellátásokról, valamint a személyes gondoskodást nyújtó ellátások és a bűnmegelőzési program bemutatását. Az értékelésben a települési önkormányzat és a civil szervezetek közötti együttműködés is megjelenik. A szociális igazgatásról és szociális ellátásokról szóló törvény vonatkozói előírásai alapján az ellátást, szolgáltatást nyújtó szerződő felet az ellátási szerződés keretében végzett tevékenysége vonatkozásában beszámolási kötelezettség terheli, melynek jelen beszámoló keretében tesznek eleget az egyes szervezetek a Képviselő-testület felé.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2023. (V.17.) határozata a kerület személyes gondoskodást nyújtó gyermekjóléti és gyermekvédelmi ellátásai 2022. évi átfogó értékeléséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja a kerület személyes gondoskodást nyújtó gyermekjóléti és gyermekvédelmi ellátások 2022. évi munkájáról szóló átfogó értékeléstjelen határozat 1. számú melléklete szerinti tartalommal.
2. gondoskodik az átfogó értékelés Budapest Főváros Kormányhivatala Gyámügyi Főosztálya részére történő megküldéséről.

**Felelős:** Niedermüller Péter polgármester

**Határidő:** 2023. május 31.

Budapest, 2023. április 27.

Niedermüller Péter

polgármester

Határozati javaslat melléklet:

1. A gyermekvédelmi munka 2022. évi átfogó értékelése