|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

Városüzemeltetési Bizottság

**ELŐTERJESZTÉS**

A Képviselő-testület 2023. május 17 - ei

rendes ülésére

**Tárgy:**  Javaslat a 2023. évi költségvetésről szóló 3/2023. (II. 15.) önkormányzati rendelet módosítására

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

**I.**

A Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendelet (a továbbiakban: Ör.) 17. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* az Ör. 12. §-a szerint polgármesterre átruházott hatáskörben,
* az Ör. 18. §-a szerint az intézményekre és a Polgármesteri Hivatalra átruházott hatáskörben,
* a Képviselő-testület hatáskörébe tartozó feladatok végrehajtása érdekében

2023. február 16. - április 25. közötti időszakban önkormányzati rendelettel még nem módosított előirányzatok tervbevételére vonatkozó javaslatot.

Jelen rendeletmódosítás egyrészt a költségvetési rendelet elfogadását követő időszakban a folyamatos működés biztosítása, a költségvetés végrehajtása érdekében történt átcsoportosításokat, másrészt a 2022. évi költségvetési maradvány megállapítását és jóváhagyását tartalmazza.

**II.**

Az államháztartásról szóló 2011. évi CXCV. törvény (továbbiakban: Áht.) 91. §-a rendelkezik a zárszámadási rendelet-tervezet benyújtásának módjáról és határidejéről.

Az államháztartásról szóló törvény végrehajtására kiadott 368/2011. (XII. 31.) Kormányrendelet (továbbiakban: Ávr.) 149. § (1) bekezdése szerint „a költségvetési maradványt az éves költségvetési beszámoló készítésekor kell megállapítani”. Az Áht. 86. § (5) bekezdése szerint az irányító szerv jogosult dönteni a költségvetési szerv maradványának elvonandó és felhasználható összegéről. Az Ávr. 155. § (2) bekezdése szerint a költségvetési szerv maradványát az irányító szerv a zárszámadási rendeletével egy időben állapítja meg, és - szükség esetén - módosítja költségvetési rendeletét.

Budapest Főváros VII. Kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendelet 20. §-a szabályozza az önkormányzat irányítása alá tartozó költségvetési intézmények, a Polgármesteri Hivatal és Erzsébetváros Önkormányzata költségvetési maradványának megállapítását és jóváhagyását.

Az intézmények és a Polgármesteri Hivatal költségvetési maradványának elszámolása során:

* + 1. a végleges feladatelmaradás miatti összeg,
    2. az önkormányzat által meghatározott célra - kivéve az Európai Uniós forrásokkal megvalósuló programokra - rendelkezésre bocsátott áthúzódó, pénzügyi teljesítés nélküli összegek maradványa,
    3. a normatív jellegű támogatások jogosultságot meghaladó többlete

Budapest Főváros VII. Kerület Erzsébetváros Önkormányzatát illeti meg.

Fenti döntések eredményeképpen meghatározásra kerülnek az egyes költségvetési intézmények, a Polgármesteri Hivatal és Erzsébetváros Önkormányzata költségvetési maradványa igénybevételének jogcímei.

**1.**

**A 2022. évben keletkezett költségvetési maradvány elszámolása,**

**a maradvány keletkezésének bemutatása**

Az államháztartás számviteléről szóló 4/2013. (I. 11.) Kormányrendelet (továbbiakban: Áhsz.) 6. § (2) bekezdés ab) pontja értelmében az éves költségvetési beszámoló része a maradvány kimutatás. Az Áhsz. 8. § (3) bekezdése szerint a maradvány kimutatás az alaptevékenység és a vállalkozási tevékenység bevételeit és kiadásait tartalmazza, továbbá bemutatja a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget.

Erzsébetváros Önkormányzata, a Polgármesteri Hivatal és a költségvetési intézmények maradványát az előterjesztés 5. számú mellékletében az Áhsz. 3. számú melléklete szerinti formában mutatjuk be.

**2.**

**Javaslat a költségvetési intézmények maradványának jóváhagyására**

Az **intézmények 2022. évi költségvetési maradványa 157.425 ezer Ft.** Az intézmények maradvány összegének alakulását alapvetően három tényező határozza meg: az alaptevékenység költségvetési bevételei, az alaptevékenység költségvetési kiadásai és az alaptevékenység finanszírozási bevételeinek teljesítése.

Az intézmények vállalkozási tevékenységet nem folytatnak, ezért vállalkozási tevékenység maradványa nem képződött. Az összes maradvány az alaptevékenység maradványából származik.

Javaslom a maradványt terhelő kötelezettségek rendezésére a **fedezet biztosítását mindösszesen 59.574 ezer Ft összegben** (az előterjesztés 6/b számú melléklet 6. és 10. oszlopai szerint)az alábbi jogcímeken:

1. K1. Személyi juttatások 44.941 ezer Ft,
2. K2. Munkaadókat terhelő járulékok és szociális hozzájárulási adó 6.209 ezer Ft,
3. K3. Dologi kiadások 8.190 ezer Ft,
4. K6. Beruházási kiadások 234 ezer Ft,

További kötelezettségeiknek az intézmények a 2023. évi költségvetésük terhére tudnak eleget tenni.

A Bischitz Johanna Integrált Humán Szolgáltató Központ beszámolójában kötelezettségvállalással terhelt tételként szerepel a „CRIS - Cooperate, Reach Out, Integrate Services VS/2021/0243” pályázat 2022-ben befolyt bevételének fel nem használt része 22.829 ezer Ft összegben, az Egészséges Budapest Program pályázat 2021-ben befolyt bevételének fel nem használt része 994 ezer Ft összegben, valamint a Nemzeti Egészségbiztosítási Alapkezelőtől kapott finanszírozás maradványa 28.555 ezer Ft összegben.

Az Erzsébetvárosi Bóbita Óvoda, az Erzsébetvárosi Magonc Óvoda, az Erzsébetvárosi Csicsergő Óvoda és Erzsébetváros Rendészeti Igazgatósága a kötelezettségvállalással terhelt maradványból dologi kiadások fedezetére mindösszesen 7.196 ezer Ft-ot vehet igénybe.

További kötelezettségvállalások a 2023. évi előirányzatok terhére rendezhetőek, plusz fedezetet nem igényelnek.

Fentiek alapján az intézmények kötelezettségvállalással terhelt, valamint szabad maradványából 97.851 ezer Ft elvonását javasolom, amely összeg az önkormányzatnál az intézmények működési kiadásainak tartalékát növeli. Az elvonásra javasolt összegeket az előterjesztés 6/b számú mellékletének 8. oszlopa intézményenként mutatja be.

**3.**

**Javaslat a Polgármesteri Hivatal költségvetési maradványának jóváhagyására**

A Polgármesteri Hivatal költségvetési **maradványa 53.747 ezer Ft**,

amely az alábbiak szerint képződött:

1. Alaptevékenység költségvetési bevételei 122.996 ezer Ft,

2. Alaptevékenység költségvetési kiadásai 2.197.993 ezer Ft,

3. Alaptevékenység költségvetési egyenlege (1. - 2.) - 2.074.997 ezer Ft,

4. Alaptevékenység finanszírozási bevételei 2.128.744 ezer Ft,

5. Alaptevékenység finanszírozási kiadásai 0 ezer Ft,

6. Alaptevékenység finanszírozási egyenlege (4. - 5.) 2.128.744 ezer Ft,

7. Alaptevékenység maradványa (3. + 6.) **53.747 ezer Ft.**

A Polgármesteri Hivatal vállalkozási tevékenységet nem folytat, ezért vállalkozási tevékenység maradványa nincs. Az összes maradvány az alaptevékenység maradványából származik.

Javaslom a maradványt terhelő kötelezettség rendezésére a fedezet biztosítását mindösszesen **53.747 ezer Ft összegben** (az előterjesztés 7. számú melléklete szerint) az alábbi jogcímeken:

1. K1. Személyi juttatások 32.158 ezer Ft,
2. K2. Munkaadókat terhelő járulékok és szociális hozzájárulási adó 8.271 ezer Ft,
3. K506. Egyéb működési célú támogatások államháztartáson belülre 13.318 ezer Ft.

A Hivatalnál szabad maradvány nem keletkezett.

**4.**

**Javaslat Erzsébetváros Önkormányzata költségvetési maradványának jóváhagyására**

Erzsébetváros Önkormányzata költségvetési **maradványa 1.350.315 ezer Ft,**

amely az alábbiak szerint képződött:

1. Alaptevékenység költségvetési bevételei 17.370.538 ezer Ft,

2. Alaptevékenység költségvetési kiadásai 10.851.305 ezer Ft,

3. Alaptevékenység költségvetési egyenlege (1. - 2.) 6.519.233 ezer Ft,

4. Alaptevékenység finanszírozási bevételei 25.060.155 ezer Ft,

5. Alaptevékenység finanszírozási kiadásai 30.229.073 ezer Ft,

6. Alaptevékenység finanszírozási egyenlege (4. - 5.) - 5.168.918 ezer Ft,

7. Alaptevékenység maradványa (3. + 6.) **1.350.315 ezer Ft.**

Erzsébetváros Önkormányzata vállalkozási tevékenységet nem folytat, ezért vállalkozási tevékenység maradványa nincs. Az összes maradvány az alaptevékenység maradványából származik.

A 2023. évi költségvetésről szóló 3/2023. (II. 15.) önkormányzati rendeletben már szerepel a költségvetési maradvány részösszege 24.117 ezer Ft-tal. Ez az összeg három pályázat megvalósításához kapcsolódó kapott támogatás év végi maradvány összege. A 2022. év pénzügyi zárásának ismeretében szükséges további 46.755 ezer Ft-ot biztosítani az előző évről áthúzódó előzetes kötelezettségvállalások miatt. A fennmaradó 1.279.443 ezer Ft az önkormányzat egyéb új feladatainak, pályázati önrészének és különféle tartalék kereteinek a növelését szolgálja. Az utóbbi összegből 29.863 ezer Ft-ot javasolok a Polgármesteri Hivatal részére biztosítani a 2022. decemberi jutalom 2023. évre áthúzódó közterheinek részbeni biztosítására.

A maradvány tervezett felhasználását az előterjesztés 8. számú mellékletében tételesen mutatjuk be.

**III.**

**2023. február 16. - április 25. között történt előirányzat-módosítások**

**költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az 1101 Bischitz Johanna Integrált Humán Szolgáltató Központ

költségvetési főösszegét + 553.485 ezer Ft-tal,

b) a 2101-21 Erzsébetvárosi Kópévár Óvoda költségvetési főösszegét + 22.526 ezer Ft-tal,

c) a 2101-22 Erzsébetvárosi Nefelejcs Óvoda költségvetési főösszegét + 24.996 ezer Ft-tal,

d) a 2101-23 Erzsébetvárosi Brunszvik Teréz Óvoda költségvetési főösszegét + 17.688 ezer Ft-tal,

e) a 2101-24 Erzsébetvárosi Bóbita Óvoda költségvetési főösszegét + 12.824 ezer Ft-tal,

f) a 2101-25 Erzsébetvárosi Magonc Óvoda költségvetési főösszegét + 17.866 ezer Ft-tal,

g) a 2101-26 Erzsébetvárosi Dob Óvoda költségvetési főösszegét + 12.965 ezer Ft-tal,

h) a 2101-27 Erzsébetvárosi Csicsergő Óvoda költségvetési főösszegét + 20.573 ezer Ft-tal,

i) a „2101 Köznevelés összesen” költségvetési főösszegét (b+…+h) + 129.438 ezer Ft-tal,

j) a „3101 Erzsébetváros Rendészeti Igazgatósága” költségvetési főösszegét + 10.768 ezer Ft-tal,

k) az intézmények összes költségvetési főösszegét (a+i+j) + 693.691 ezer Ft-tal,

l) a Polgármesteri Hivatal költségvetési főösszegét + 83.610 ezer Ft-tal,

m) az önkormányzati feladatok költségvetési főösszegét + 2.104.034 ezer Ft-tal,

**Budapest Főváros VII. Kerület Erzsébetváros Önkormányzata**

**költségvetési főösszegét (k+l+m) + 2.881.335 ezer Ft-tal,**

**változtatják meg.**

Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

Kérem a Tisztel Képviselő-testületet az előterjesztés megtárgyalására, valamint a határozati javaslatok és a rendelet tervezet elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata a Bischitz Johanna Integrált Humán Szolgáltató Központ 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Bischitz Johanna Integrált Humán Szolgáltató Központ 2022. évi költségvetési maradványát 99.983.774 Ft-ban állapítja meg, ebből 44.941.016 Ft-ot személyi juttatásokra, 6.209.047 Ft-ot a kapcsolódó munkaadókat terhelő járulékokra és szociális hozzájárulási adóra, 993.819 Ft-ot dologi kiadásokra, 234.400 Ft-ot beruházásokra hagy jóvá, valamint a 6/2022. (II. 17.) Ör. 20. § értelmében 47.605.492 Ft maradványát elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**2.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Kópévár Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Kópévár Óvoda 2022. évi költségvetési maradványát 8.483.338 Ft-ban állapítja meg, az összeget a 6/2022. (II. 17.) Ör. 20. § értelmében teljes egészében elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**3.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Nefelejcs Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Nefelejcs Óvoda 2022. évi költségvetési maradványát 11.658.392 Ft-ban állapítja meg, az összeget a 6/2022. (II. 17.) Ör. 20. § értelmében teljes egészében elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**4.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Brunszvik Teréz Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Brunszvik Teréz Óvoda 2022. évi költségvetési maradványát 9.121.713 Ft-ban állapítja meg, az összeget a 6/2022. (II. 17.) Ör. 20. § értelmében teljes egészében elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**5.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Bóbita Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Bóbita Óvoda 2022. évi költségvetési maradványát 3.483.141 Ft-ban állapítja meg, ebből 1.000.000 Ft-ot dologi kiadásokra hagy jóvá, valamint a 6/2022. (II. 17.) Ör. 20. § értelmében 2.483.141 Ft maradványát elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**6.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Magonc Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Magonc Óvoda 2022. évi költségvetési maradványát 4.422.647 Ft-ban állapítja meg, ebből 1.523.117 Ft-ot dologi kiadásokra hagy jóvá, valamint a 6/2022. (II. 17.) Ör. 20. § értelmében 2.899.530 Ft maradványát elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**7.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Dob Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Dob Óvoda 2022. évi költségvetési maradványát 3.357.904 Ft-ban állapítja meg, az összeget a 6/2022. (II. 17.) Ör. 20. § értelmében teljes egészében elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**8.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Csicsergő Óvoda 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Csicsergő Óvoda 2022. évi költségvetési maradványát 6.277.104 Ft-ban állapítja meg, ebből 1.374.339 Ft-ot dologi kiadásokra hagy jóvá, valamint a 6/2022. (II. 17.) Ör. 20. § értelmében 4.902.765 Ft maradványát elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**9.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata Erzsébetváros Rendészeti Igazgatósága 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetváros Rendészeti Igazgatósága 2022. évi költségvetési maradványát 10.637.825 Ft-ban állapítja meg, ebből 3.299.460 Ft-ot dologi kiadásokra hagy jóvá, valamint a 6/2022. (II. 17.) Ör. 20. § értelmében 7.338.365 Ft maradványát elvonja és tartalékba helyezi.

**Felelős:** Niedermüller Péter polgármester

**Határidő:** 8 napon belül

**10.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata az Erzsébetvárosi Polgármesteri Hivatal 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Polgármesteri Hivatal 2022. évi költségvetési maradványát 53.746.611 Ft-ban állapítja meg, ebből 32.157.470 Ft-ot személyi juttatásokra, 8.271.604 Ft-ot a kapcsolódó munkaadókat terhelő járulékokra és szociális hozzájárulási adóra, 13.317.537 Ft-ot egyéb működési célú támogatások államháztartáson belülre hagy jóvá.

**Felelős:** Niedermüller Péter polgármester

**Határidő:** 8 napon belül

**11.**

**Budapest Főváros VII. kerület Erzsébetváros Önkormányzata Képviselő-testületének ..…/2023. (V. 17.) határozata Erzsébetváros Önkormányzata 2022. évi költségvetési maradványáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Erzsébetváros Önkormányzata 2022. évi költségvetési maradványát 1.350.314.603 Ft-ban állapítja meg és a rendelet-módosítás 19. számú melléklet I. pontjában szereplő feladatokra hagyja jóvá.

**Felelős:** Niedermüller Péter polgármester

**Határidő:** 8 napon belül

**Hatásvizsgálat**

Budapest Főváros VII. Kerület Erzsébetváros Önkormányzata 2023. évi költségvetésről szóló 3/2023. (II. 15.) rendelete módosításának várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

Az önkormányzat és a felügyelete alá tartozó intézmények feladatellátásának szabályozása, az éves gazdálkodás kereteinek módosítása érdekében indokolt a rendelet módosítás elfogadása.

**2. A jogszabály környezeti és egészségi következményei**

A rendeletmódosítás elfogadásának környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet módosítása nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A rendelet módosítására az államháztartásról szóló törvény rendelkezésének betartása érdekében van szükség.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A módosítás a jelenlegi szabályozáshoz képest többlet személyi, szervezeti és tárgyi feltételt nem igényel. A változásokhoz szükséges pénzügyi forrás az önkormányzat 2023. évi költségvetési rendeletében biztosítva van.

Budapest, 2023. május 5.

Niedermüller Péter

polgármester

Előterjesztés mellékletei:

1. számú melléklet Budapest Főváros VII. Kerület Erzsébetváros Önkormányzata 2023. évi bevételi előirányzatai

2. számú melléklet Budapest Főváros VII. Kerület Erzsébetváros Önkormányzata 2023. évi kiadási előirányzatai

3. számú melléklet Kimutatás Budapest Főváros VII. Kerület Erzsébetváros Önkormányzata 2023. évi bevételi előirányzatainak változásáról tételesen, jogcímenként

4. számú melléklet Kimutatás Budapest Főváros VII. Kerület Erzsébetváros Önkormányzata 2023. évi kiadási előirányzatainak változása hatáskörök szerinti megbontásban, tételesen, feladatonként

5. számú melléklet Kimutatás Budapest Főváros VII. Kerület Erzsébetváros Önkormányzata és költségvetési szervei 2022. évi költségvetési maradványáról

6/a számú melléklet Budapest Főváros VII. Kerület Erzsébetváros Önkormányzata intézményei 2022. évi kötelezettségvállalással terhelt maradványainak kimutatása kiemelt előirányzatonként

6/b számú melléklet Javaslat Budapest Főváros VII. Kerület Erzsébetváros Önkormányzata intézményei 2022. évi költségvetési maradványainak 2023. évi kiemelt előirányzatonkénti rendezésére

7. számú melléklet Javaslat Budapest Főváros VII. Kerület Erzsébetvárosi Polgármesteri Hivatal 2022. évi költségvetési maradványának 2023. évi kiemelt előirányzatonkénti rendezésére

8. számú melléklet Javaslat Budapest Főváros VII. Kerület Erzsébetváros Önkormányzata 2022. évi költségvetési maradványának 2023. évi kiemelt előirányzatonkénti rendezésére