Budapest Főváros VII. kerület

Erzsébetváros Önkormányzatának

**Á T F O G Ó É R T É K E L É S E**

a 2022. évben végzett kerületi

gyermekvédelmi feladatok ellátásáról

T a r t a l o m j e g y z é k

1. A település demográfiai mutatói, különös tekintettel a 0–18 éves korosztály   
   adataira **3. oldal**

1. Az Önkormányzat valamint a Humánszolgáltató Iroda által nyújtott pénzbeli és természetbeni ellátások biztosítása **4. oldal**

1. A gyermekek után megállapított pénzbeli és természetbeni ellátások   
   alakulása **5. oldal**
2. A nevelési oktatási intézményekbe járó gyermekek és tanulók részére biztosított térítésmentes pénzbeli és természetbeni juttatások **8. oldal**
3. Erzsébetvárosban élő, gyermeket nevelő családok részére nyújtott pénzbeli támogatások **11. oldal**
4. Gyermekétkeztetés megoldásának módjai, kedvezményben részesülőkre   
   vonatkozó statisztikai adatok **12.** **oldal**
5. Az Önkormányzat által biztosított személyes gondoskodást nyújtó ellátások   
   bemutatása – a Bischitz Johanna Integrált Humán Szolgáltató Központ

beszámolója alapján **14. oldal**

1. A családi- és gyermekjóléti alapellátást nyújtó szolgáltatások   
   biztosításának módja Erzsébetvárosban **14. oldal**
2. A Család- és Gyermekjóléti Központ 2022. évi tevékenysége **14. oldal**
3. A bölcsődék gyermekvédelmi tevékenysége **26. oldal**
4. Varázsdoboz Fejlesztő Központ és Játszóház, mint alternatív napközbeni

ellátás-játszóházként TEOR számmal rendelkező szolgáltatás, önként

vállalt feladatkör **38. oldal**

1. Szakmai együttműködések – az intézményen belüli és intézményközi   
   kapcsolódások **41. oldal**

1. A felügyeleti szervek által végzett ellenőrzések **42. oldal**
2. A bűnmegelőzési program bemutatása – Budapesti Rendőr-főkapitányság VII. Kerületi Rendőrkapitányság Bűnügyi Osztály beszámolója alapján **44. oldal**
3. A települési önkormányzat és a civil szervezetek közötti együttműködés   
   keretében ellátott feladatok, biztosított ellátások, szolgáltatások – az egyes feladatokat ellátó szervezetek beszámolói alapján **47. oldal**
4. **A TELEPÜLÉS DEMOGRÁFIAI MUTATÓI, KÜLÖNÖS TEKINTETTEL   
   A 0 – 18 ÉVES KOROSZTÁLY ADATAIRA**

Erzsébetváros Budapest legkisebb, ugyanakkor legnagyobb népsűrűséggel rendelkező belvárosi kerülete, mely a főváros integráns részét képezi. Erzsébetváros Budapest központi elhelyezkedésű, jó külső elérhetőséggel rendelkező kerülete. A kerületre jellemző a kis alapterületen történt túlzott mértékű beépítés, magas laksűrűség, kevés zöldterület.

Budapest VII. kerületében az **állandó lakosságszám** a 2020. december 31-ei állapot szerint 48 157 fő, a 2021. december 31-ei állapot szerint 47 253 fő, míg a **2022. december 31-ei állapot szerint 46 201 fő**, ebből a 0-18 éves korú gyermekek száma a következőként alakult:

|  |  |
| --- | --- |
| 2020. évben | 5 475 fő |
| 2021. évben | 5 197 fő |
| 2022. évben | **5 047 fő** |

|  |  |  |
| --- | --- | --- |
| *2022. december 31-ig* | | |
| 0 – 3 évesek száma | **2020. 01. 01. – 2022. 12. 31. között születettek** | ***834 fő*** |
| 3 – 6 évesek száma | **2017. 01. 01. – 2019. 12. 31. között születettek** | ***805 fő*** |
| 6 – 10 évesek száma | **2013. 01. 01. – 2016. 12. 31. között születettek** | ***1120 fő*** |
| 10 – 14 évesek száma | **2009. 01. 01. – 2012. 12. 31. között születettek** | ***1159 fő*** |
| 14 – 18 évesek száma | **2005. 01. 01. – 2008. 12. 31. között születettek** | ***1129 fő*** |

|  |  |  |
| --- | --- | --- |
| *2021. december 31-ig* | | |
| 0 – 3 évesek száma | 2019. 01. 01. – 2021. 12. 31. között születettek | *877 fő* |
| 3 – 6 évesek száma | 2016. 01. 01. – 2018. 12. 31. között születettek | *864 fő* |
| 6 – 10 évesek száma | 2012. 01. 01. – 2015. 12. 31. között születettek | *1145 fő* |
| 10 – 14 évesek száma | 2008. 01. 01. – 2011. 12. 31. között születettek | *1219 fő* |
| 14 – 18 évesek száma | 2004. 01. 01. – 2007. 12. 31. között születettek | *1092 fő* |

|  |  |  |
| --- | --- | --- |
| *2020. december 31-ig* | | |
| 0 – 3 évesek száma | 2018. 01. 01. – 2020. 12. 31. között születettek | *1001 fő* |
| 3 – 6 évesek száma | 2015. 01. 01. – 2017. 12. 31. között születettek | *936 fő* |
| 6 – 10 évesek száma | 2011. 01. 01. – 2014. 12. 31. között születettek | *1205 fő* |
| 10 – 14 évesek száma | 2007. 01. 01. – 2010. 12. 31. között születettek | *1235 fő* |
| 14 – 18 évesek száma | 2003. 01. 01. – 2006. 12. 31. között születettek | *1098 fő* |

1. **AZ ÖNKORMÁNYZAT VALAMINT A HUMÁNSZOLGÁLTATÓ IRODA ÁLTAL NYÚJTOTT PÉNZBELI ÉS TERMÉSZETBENI ELLÁTÁSOK BIZTOSÍTÁSA**

A szociális igazgatásról és szociális ellátásokról szóló 1993. évi III. törvényben (továbbiakban: Szt.) meghatározott pénzbeli és természetbeni ellátások kiegészítéseként önkormányzati rendeletben meghatározottak szerint az önkormányzat települési támogatást nyújt. E jogszabályi előírásnak megfelelően a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendeletben (továbbiakban: helyi szociális rendelet) az alábbi támogatási formák kerültek meghatározásra:

* lakásfenntartási települési támogatások (díjhátralékkal nem rendelkező, valamint díjhátralékkal rendelkező háztartások számára)
* lakhatási hátralékot felhalmozó személyek részére nyújtott települési támogatás (adósságcsökkentési települési támogatás)
* gyógyszerkiadásokhoz és gyógyászati segédeszköz vásárláshoz nyújtott települési támogatás (keretében igényelhető szemüveg vásárlásához támogatás)
* átmeneti vagy tartós létfenntartási gondhoz nyújtott települési támogatás
* egyszeri gondozási települési támogatás
* temetési települési támogatás
* gyermekvédelmi települési támogatás
* beiskolázási települési támogatás

2022. szeptember 23. napjával - a rendeletmódosítást követően - a jogosultsági jövedelemhatárok és egyes támogatási összegek jelentősen megemelkedtek, illetve bevezetésre került fekvőbeteg-ellátást nyújtó intézményből való elbocsátást követően igényelhető egyszeri gondozási települési támogatás. A 2021. december 15. napjával bevezetett szemüveg-vásárlási támogatás beépítésre került a gyógyszerkiadásokhoz és gyógyászati segédeszköz vásárláshoz nyújtott települési támogatás körébe, mely 2-14 éves korig évente, 14 éves kor felett pedig kétévente igényelhető 35.000,- Ft összegben.

Az Önkormányzat rendeletében gondoskodik a gyermekek törvényben foglalt jogainak és érdekeinek érvényesítéséről, valamint a szociálisan rászorulók megsegítéséről, ezért az Szt. 45. §-a és a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. §-ában foglalt felhatalmazás keretében a települési támogatáson túl, további támogatási formákat határozott meg:

* kiegészítő szállítási támogatás
* táborozási támogatás
* ösztöndíj-támogatás
* rezsitámogatás

Az alacsony jövedelemmel rendelkező családok havi bevételeikből az alapvető, létfenntartásukkal összefüggő kiadásaikat is nehezen, gyakran csak segítséggel tudják fedezni, ezért fontos, hogy a családok célzott segítséget kapjanak ahhoz, hogy a gyermekek számára az alapvető feltételeket biztosítani tudják. A létfenntartáson és az alapvető szükségleteken túl a megélhetési gondokkal küzdő családokban nevelkedő gyermekeknek is esélyt kell adni arra, hogy a közösség aktív részesei lehessenek, képességeiket kibontakoztathassák, és lehetőségük legyen olyan tudás megszerzésére, amellyel később jövedelmező állásra tegyenek szert és megfelelő életszínvonalat biztosítsanak saját maguk és majdani gyermekeik számára is.

A gyermekek nyári elhelyezése, szabadidejének minőségi eltöltése, vagy szorgalmi időszakban az osztálykirándulás költségei, még ha azok előre várható, tervezhető kiadások is, nagymértékben terhelik a gyermeket nevelő családokat. A gyermek fejlődése, közösségben való részvétele szempontjából fontos, hogy azon gyermekeknek is lehetősége legyen az egyes, akár tematikus, tehetséggondozó vagy sport táborban, osztálykiránduláson való részvételre, akik esetében a család jövedelmi helyzete nem tenné lehetővé az ezeken való részvételt.

A fenti célok mentén kerülnek szabályozásra a rendeletben az egyes gyermekekhez kapcsolódó és családokat segítő támogatási formák.

1. **A gyermekek után megállapított pénzbeli és természetbeni ellátások alakulása**

A rendszeres gyermekvédelmi kedvezmény tekintetében a jogosultsági kör valamelyest bővült a központilag meghatározott jövedelemhatárok emelése következtében. Tekintettel azonban arra, hogy a rendszeres gyermekvédelmi kedvezmény évente két alkalommal folyósított 6000,- Ft, hátrányos helyzet fennállása esetén 6500,- Ft összege meglehetősen alacsony, ezért az önkormányzat a 2022. évi rendeletmódosításával igyekezett a rendszeres gyermekvédelmi kedvezményben részesülők számára bővíteni az igényelhető települési támogatások körét (átmeneti vagy tartósa létfenntartási gondhoz nyújtott települési támogatás, ösztöndíj-támogatás hátrányos vagy halmozottan hátrányos helyzetű gyermekek részére). Az alábbi támogatások pedig automatikusan, vagy hivatalból indított eljárás keretében megállapíthatók a fennálló jogosultság alapján: rezsitámogatás, beiskolázási települési támogatás. Az önkormányzat által nyújtott egyes gyermekvédelmi támogatások vonatkozásában szintén növekedés volt tapasztalható.

**Rendszeres gyermekvédelmi kedvezmény**

A pénzbeli és természetbeni ellátásként nyújtott **rendszeres gyermekvédelmi kedvezmény** a gyermek szociális helyzetére való tekintettel megállapított, étkeztetéshez kapcsolódó kedvezmény, iskolás gyermekek részére tankönyv- és tanszerellátás, egészségügyi szolgáltatásért fizetendő térítési díj, illetve évente két alkalommal pénzbeli támogatás.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kérelmező családok száma | 142 | 91 | 96 | 103 |
| Összes iktatás | 728 | 734 | 795 | 954 |
| Ebből megállapításra került (család) | 102 | 45 | 40 | 58 |
| Jogosult gyermekek száma | 407 | 220 | 168 | 207 |

Az elutasítás legfőbb oka: az egy főre jutó havi jövedelem maximális összege ugyan központilag emelésre került, azonban így is meglehetősen alacsony a jövedelemhatár, sok esetben meghaladja a jogszabály által előírtat.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Rendszeres gyermekvédelmi kedvezményhez kapcsolódó pénzbeli ellátás | 2446 e | 1822 e | 2059e | 1843e |

2022-ben a tavalyi évhez képest több megállapítás történt, és a jogosultak száma is emelkedett. A kifizetett összeg, azonban csökkent, melyet az alábbi táblázatban feltüntetett hátrányos-, és halmozottan hátrányos helyzet megállapítása számának csökkenésével magyarázható.

A rendszeres gyermekvédelmi kedvezménnyel egyidejűleg megállapított hátrányos-, és halmozottan hátrányos helyzetűek száma:

|  |  |  |  |  |  |  |
| --- | --- | --- | --- | --- | --- | --- |
| Hátrányos helyzet megállapítása | 3 év alatti | 3 év és  6 év között | 6 év és  13 év között | 13 év és  18 év között | Nagykorú | Összesen |
| 2019 | 3 | 3 | 21 | 9 | 3 | 39 |
| 2020 | 2 | 4 | 19 | 4 | 2 | 31 |
| 2021 | 2 | 7 | 24 | 5 | 3 | 41 |
| 2022 | 0 | 6 | 25 | 6 | 1 | 38 |
| Halmozottan hátrányos helyzet | **3 év alatti** | **3 év és  6 év között** | **6 év és  13 év között** | **13 év és  18 év között** | **Nagykorú** | Összesen |
| 2019 | 0 | 0 | 6 | 5 | 0 | 11 |
| 2020 | 0 | 0 | 4 | 3 | 2 | 9 |
| 2021 | 3 | 0 | 8 | 4 | 4 | 19 |
| 2022 | 1 | 0 | 0 | 6 | 0 | 7 |

**Ingyenes szünidei gyermek-étkeztetést igénylő hátrányos helyzetű gyermekek száma**

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Tavaszi szünet | 2 | 2 | 0 | 0 |
| Nyári szünet | 7 | 0 | 0 | 0 |
| Őszi szünet | 0 | 0 | 0 | 0 |
| Téli szünet | 0 | 0 | 0 | 0 |

***A Gyvt.-ben nem szabályozott támogatások***

**A helyi szociális rendelet alapján megállapítható támogatások a következők:**

**Kiegészítő szállítási támogatás**

Kiegészítő szállítási támogatásban részesíthető az a család, melyben súlyosan fogyatékos, vagy tartósan beteg személy nevelése, ápolása folyik. A támogatás mértéke a szállítás igazolt költségének 100 %-a, mely évente nem haladhatja meg a szociális vetítési alap négyszeresét (2022-ben 114.000,- Ft). Jövedelemvizsgálat nincs.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kérelmező családok száma | 6 | 4 | 3 | 13 |
| Ebből megállapításra került (család) | 6 | 4 | 3 | 13 |
| Ebből megállapításra került (gyerek) | 6 | 4 | 3 | 13 |

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kifizetett összeg (Ft): | 321 e | 273 e | 196e | 210e |

**Gyermekvédelmi települési támogatás**

Az önkormányzat évente a szociális vetítési alap összegének 400 %-os mértékéig települési támogatásban részesíti a gyermeket, ha a gyermeket gondozó család időszakosan létfenntartási gondokkal küzd, vagy létfenntartást veszélyeztető rendkívüli élethelyzetbe kerül, és a gyermeket gondozó családban az egy főre jutó havi jövedelem nem haladja meg a szociális vetítési alap 300 %-át (2022-ben: 85.500,- Ft.)

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kérelmező családok száma | 11 | 19 | 21 | 27 |
| Ebből megállapításra került | 8 | 12 | 11 | 16 |

Az elutasítás legfőbb oka: a kérelem indokolása nem felelt meg a jogszabályban előírtaknak.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kifizetett összeg (Ft): | 306 e | 392 e | 491 e | 781e |

**Beiskolázási települési támogatás**

Beiskolázási támogatás állapítható meg minden olyan tanulói jogviszonnyal rendelkező gyermek részére és 23 évesnél fiatalabb, önálló keresettel nem rendelkező, gyermekként figyelembe veendő személy részére, akinek a családjában az egy főre eső jövedelem nem haladja meg a szociális vetítési alap 400 %-át (2022-ben: 114.000,- Ft). A támogatás a gyermekek életkorát figyelembe véve differenciáltan kerül megállapításra az alábbiak szerint:

* 1. osztályos tanuló esetében 20.000,- Ft;
* 2-4. osztályos tanulók esetében 25.000,- Ft;
* 5. osztálytól a nappali tagozaton tanulmányokat folytató személyek 23 éves koráig 30.000,- Ft.

A támogatásra a 2022. évben kifizetett összeg emelkedését a megállapítható támogatás összegének emelése, valamint a differenciált megállapítás lehetősége magyarázza.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kérelmező családok száma | 15 | 62 | 58 | 71 |
| Ebből megállapításra került (család) | 13 | 44 | 42 | 60 |
| Jogosult gyermek | 19 | 66 | 64 | 62 |

Elutasítási okok: Kérelmező vagy házastársa a BFKH Foglalkoztatási Főosztályával való tartós együttműködésének a hiánya; jövedelemhatár túllépése; eljárás megszüntetése hiánypótlás elmaradása miatt.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kifizetett összeg (Ft) : | 190 e | 710 e | 1420e | 1670e |

A kifizetett összeg szintén kiugró számot mutat az előző évi kifizetésekhez képest, amelyet indokolnak a már fentebb tárgyaltak.

**Táborozási támogatás**

Azon általános és középiskolai oktatás keretében tanulói jogviszonnyal rendelkező gyermek után, akinek családjában az egy főre eső jövedelem nem haladja meg a szociális vetítési alap 400%-át, évente egy alkalommal táborozási támogatás állapítható meg, szorgalmi időszakban az „erdei” tábor vagy osztálykirándulás, vagy nyári időszakban a nyári tábor vagy edzőtábor költségeihez való hozzájárulásként.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2019 | 2020\* | | 2021 | | 2022 | |
| Kérelmező családok száma | 6 | 0 | | 4 | | 3 | |
| Ebből megállapításra került (gyermek) | 2 | 0 | | 4 | | 6 | |
| Kifizetett összeg (Ft): | 83 e | 0 | 56 e | | 84e | |

**Ösztöndíj támogatás**

Ösztöndíj-támogatás állapítható meg azon nappali rendszerű általános iskola felső tagozatán, valamint középiskola 9-12. évfolyamán tanulmányokat folytató személy részére, nagykorú gyermek részére, akinek családjában az egy főre eső jövedelem nem haladja meg a szociális vetítési alap 400 %-át. Az ösztöndíj-támogatás azon 5-8. osztályos, valamint középiskola 9-12. évfolyamán iskolai tanulmányokat folytató gyermek, nagykorú gyermek részére állapítható meg, aki az 5. osztály első félévi, ill. az ezt követő év végi, továbbá a következő tanítási évek félévi és év végi tanulmányi eredménye alapján a négyes átlagot elérte, vagy meghaladta, valamint középiskolai tanulmányokat folytató hátrányos vagy halmozottan hátrányos helyzetű gyermekek esetében tanulmányi átlagtól függetlenül.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Kérelmező családok száma | 42 | 58 | 35 | 34 |
| Ebből megállapításra került (család) | 32 | 50 | 30 | 28 |
| Ebből megállapításra került (gyerek) | 64 | 54 | 46 | 33 |

Az elutasítások főbb oka: az egy főre jutó jövedelem meghaladja a jogszabályban meghatározott mértéket.

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
| Adott évben benyújtott kérelmek vonatkozásában kifizetett összeg (Ft): | 3 600 e | 5 492 e | 4 652 e | 2 996e |

**Gyermekvédelmi feladatok**

A gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet, valamint a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (a továbbiakban: Gyer.) rendelkezéseit figyelembe véve az RGYK jogosultság, valamint a HH és HHH fennállásának megállapítása mellett jegyzői hatáskörben ellátja a családvédelmi koordináció keretében a hozzátartozók közötti erőszak megelőzéséhez, valamint a családi jogállás rendezéséhez kapcsolódó feladatokat.

A 2022. évben a Humánszolgáltató Iroda családi jogállás rendezése kapcsán 40 ügyben, hozzátartozók közötti erőszakkal kapcsolatos családvédelmi koordinációs feladatok ellátása tekintetében pedig 31 ügyben járt el az Iroda.

Az eljárás tekintetében változás az előző évekhez képest, hogy már nem csupán a segítségnyújtásról szóló tájékoztató levél kerül kiküldésre az érintettek részére, hanem mind a bántalmazott, mind a bántalmazó külön-külön meghallgatásra kerül - melyről jegyzőkönyv kerül felvételre – az előadott problémákat figyelembe véve pedig az Iroda munkatársa megkeresi az ügy megoldásához legjobban alkalmazható segítséget, akár civil szervezet bevonásával, akár egyéb szakemberek (jogász, pszichológus, tanácsadók) bevonásával.

***A gyermekek védelméről és a gyámügyi igazgatásról szóló 1997. évi XXXI. törvényben nem szabályozott pénzbeli vagy természetbeni juttatásokra vonatkozó adatok:***

1. **A nevelési oktatási intézményekbe járó gyermekek és tanulók részére biztosított térítésmentes pénzbeli és természetbeni juttatások**

**2.1.** Budapest Főváros VII. Kerület Erzsébetváros Önkormányzat Képviselő-testületének az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelete alapján az alábbi támogatást nyújtja az Önkormányzat:

*Fiatalok egyéni közlekedésének támogatása*

A fiatalok egyéni közlekedésének támogatására helyi rendeletbenszabályozott támogatási rendszer alapján nyújtunk vissza nem térítendő támogatást a VII. kerületben bejelentett lakóhellyel vagy tartózkodási hellyel rendelkező és életvitelszerűen a kerületben élő 16 év feletti középfokú oktatásban tanuló fiatalnak, vagy 25 éves korig nappali tagozaton, felsőfokú oktatásban tanuló fiatalnak. A támogatás „B” kategóriás gépjárművezető engedély megszerzéséhez, illetve kerékpár vagy roller beszerzéséhez vehető igénybe, amelyet egy fiatal csak egy alkalommal, egy támogatási célra vehet igénybe. A támogatás mértéke 60.000 Ft, roller beszerzése esetén 30.000 Ft, a támogatás elektromos eszköz beszerzésére nem használható fel.

A támogatás igénybevétele az elmúlt 3 évben a következőképpen alakult:

|  |  |  |  |  |
| --- | --- | --- | --- | --- |
| Év | Kerékpár | Roller | Jogosítvány | Nyújtott támogatás összesen |
| 2020 | 34 | 1 | 1 | 1 425 000 Ft |
| 2021 | 6 | 2 | 6 | 528 000 Ft |
| 2022 | 2 | 1 | 2 | 170 000 Ft |

**2.2.** Budapest Főváros VII. kerület Erzsébetváros Önkormányzata Képviselő-testületének a Karinthy Frigyes-ösztöndíjról szóló 3/2020. (I.30.) önkormányzati rendelete alapján az alábbi támogatást nyújtja az Önkormányzat:

*Karinthy Frigyes-ösztöndíj*

E juttatás egy 2020. évben szintén helyi rendeleti szinten bevezetett új támogatási forma, mely alapján az önkormányzat a kerületben lakcímmel rendelkező és a kerületben működő köznevelési intézménybe járó, kiemelkedő tanulmányi eredményt elérő 5-12. évfolyamos tanulók részére nyújt Karinthy Frigyes-ösztöndíjat abban az esetben, ha a tanuló féléves vagy év végi tanulmányi eredményének átlaga eléri vagy meghaladja 5-8. osztályos tanuló esetén a 4,80-at, 9-12. osztályos tanuló esetén a 4,70-et.

A pénzbeli támogatás 5 hónapra kerül megállapításra, a félévi tanulmányi eredmény alapján a tavaszi félévre február-június hónapokra, az év végi tanulmányi eredmény alapján a következő tanév őszi félévére szeptember-január hónapokra. A támogatás mértéke havonta 10.000 Ft volt.

Az elmúlt 3 évben az ösztöndíjban részesülők számát az alábbi táblázat mutatja:

|  |  |  |
| --- | --- | --- |
| Félév | Tanulók száma | Megállapított ösztöndíj összesen |
| 2019-2020 I. félév | **37** | **1 850 000 Ft** |
| 2019-2020 II. félév | **38** | **1 900 000 Ft** |
| 2020-2021 I. félév | **44** | **2 200 000 Ft** |
| 2020-2021 II. félév | **57** | **2 850 000 Ft** |
| 2021-2022 I. félév | **66** | **3 300 000 Ft** |
| 2021-2022. II. félév | **72** | **3 600 000 Ft** |

**2.3.** Budapest Főváros VII. Kerület Erzsébetváros Önkormányzat Képviselő-testületének az erzsébetvárosi fiatalok részére nyújtott művészeti és sport támogatásokról, valamint az erzsébetvárosi fiatal tehetségek támogatásáról 14/2022. (IV.13.) önkormányzati rendelete alapján az alábbi támogatást nyújtja az Önkormányzat:

*Fiatalok művészeti és sport támogatása*

A 2022-ben bevezetésre került támogatási forma célja a gyermekek mozgásra ösztönzése és a művészetek iránti fogékonyságának erősítése. A támogatással reményeink szerint az önkormányzat hozzájárulhat olyan gyermekek sportolásához, művészeti tevékenységéhez is, akiknek eddig anyagi okokból nem volt erre lehetőségük. A támogatás igénybevételéhez minimális feltételnek kell teljesülnie, a kérelem minden év március 1. – október 31. közötti időszakban benyújtható. Támogatást igényelhetnek a kerületben lakóhellyel vagy tartózkodási hellyel rendelkező és életvitelszerűen a kerületben élő, általános- vagy középiskolai tanulmányokat folytató fiatalok, amennyiben rendelkeznek a foglalkozást nyújtó szervezet igazolásával a foglalkozásokon való rendszeres részvételről vagy a foglalkozásra való befogadásáról. A támogatás összege évente maximum 50.000 Ft, amely foglalkozás díjához, illetve művészeti foglalkozáson való részvétel esetén eszköz vásárláshoz, bérléshez, karbantartáshoz igényelhető. A nyújtott támogatás felhasználásáról el kell számolni. A tavalyi évben 39 fiatal nyújtott be kérelmet a támogatás igénybevételére.

1. **Nyári táborozás támogatása**

Pályázati felhívás keretében hátrányos helyzetű kerületi gyermekek számára szervezett nyári tábor vagy nyári sport tábor igénybevételéheznyújt támogatást az önkormányzat a balatonmáriafürdői üdülőjében, melyre minden évben külön keretösszeget biztosít a Képviselő-testület. A tábor megvalósítása teljes költségének körülbelül 40-50%-át fedezi a nyújtott támogatás.

A pályázati támogatásban minden olyan költség elszámolható, amely a táboroztatással kapcsolatban közvetlenül felmerülhet, a személyi jellegű kifizetés kivételével.

Pályázatot a kerületi óvodák, iskolai alapítványok valamint szociális intézmény nyújthattak be. 2022-ben 7 pályázat került benyújtásra, amelynek köszönhetően közel 300 óvodás és iskolás gyermek vehetett részt a nyári táborban, ehhez az Önkormányzat mindösszesen 6.410.200 Ft összegű támogatást nyújtott.

2021-ben 6 pályázat részesült támogatásban, amelyhez az Önkormányzat 4.248.000 Ft támogatást nyújtott, 2020. évben 5 pályázatra 3.377.000 Ft összegű támogatás került megállapításra.

1. **Óvoda és iskolakezdési csomag**

Az Önkormányzat a 2022. évben is támogatta a kerületi óvodába és iskolába lépő kiscsoportos és első osztályos gyermekek évkezdését.

Az óvodakezdési csomagban gyermek fogkefét, fogmosó poharat, fogkrémet, fésűt, törölközőt kaptak, míg az iskolakezdési csomag színes ceruza- és filctollkészletet, postairont, grafitceruzákat, ceruzahegyezőt, radírt, zsírkrétakészletet és füzeteket tartalmazott. A felsoroltakon túl minden kezdési csomag mellé tornazsákkal és baseball sapkával ajándékozta meg az Önkormányzat a tanévkezdőket.

A csomagokat az alábbi intézményekhez jutattuk el:

|  |  |
| --- | --- |
| Intézmény | Darabszám |
| Erzsébetvárosi Bóbita Óvoda | 29 |
| Erzsébetvárosi Brunszvik Teréz Óvoda | 23 |
| Erzsébetvárosi Csicsergő Óvoda | 25 |
| Erzsébetvárosi Dob Óvoda | 28 |
| Erzsébetvárosi Kópévár Óvoda | 34 |
| Erzsébetvárosi Magonc Óvoda | 39 |
| Erzsébetvárosi Nefelejcs Óvoda | 27 |
| Budapest-Fasori Református Kollégium Csipkebokor Óvodája | 25 |
| Wesselényi Utcai Bölcsőde, Óvoda és Általános Iskola | 12 |
| Bét Menachem Héber Magyar Két tannyelvű Általános iskola, Óvoda és Bölcsőde | 14 |
| Nikola Tesla Szerb Tanítási Nyelvű Óvoda, Általános Iskola | 13 |
| Összes óvodakezdési csomag: | **269** |

|  |  |
| --- | --- |
| Intézmény | Darabszám |
| Alsóerdősori Bárdos Lajos Általános Iskola | 64 |
| Budapest VII. kerületi Baross Gábor Általános Iskola | 50 |
| Erzsébetvárosi Magyar-Angol Két tanítási nyelvű Általános iskola | 90 |
| Budapest-Fasori Református Kollégium Julianna Általános Iskolája | 45 |
| Bét Menachem Héber Magyar Két tannyelvű Általános Iskola, Óvoda és Bölcsőde | 7 |
| Nikola Tesla Szerb Tanítási Nyelvű Óvoda, Általános Iskola | 23 |
| Összes iskolakezdési csomag: | **279** |

1. **Erzsébetvárosban élő, gyermeket nevelő családok részére nyújtott pénzbeli támogatások**

**5.1. Erzsébetvárosban élő családok üdülésének támogatása**

A támogatásra kiírt pályázat értelmében a kerületben élő családok nyújthattak be kérelmet belföldi, de Budapesten kívüli aktív üdülésük költségeire függetlenül a családban élő gyermekek számától, illetve attól, hogy a gyermekek egy vagy kétszülős családban nevelkednek. A pályázat benyújtására jogosult volt az a kerületben lakóhellyel vagy tartózkodási hellyel rendelkező, életvitelszerűen a kerületben élő család vagy szülő, akinek családjában az egy főre jutó jövedelem nem haladta meg a 156 750 Ft-ot. A támogatás összege kétszülős család esetében családtagonként 20.000 Ft, egyszülős család esetében a szülő esetén 40.000 Ft, gyermek(ek) esetén 20.000 Ft/fő. A pályázati felhívásra 2022-ben 19 család (76 fő) nyújtott be pályázatot, a nyújtott támogatás összege 1.720.000 Ft volt.

2020-ban 29 család nyújtott be és nyert el pályázatot, melynek köszönhetően mindösszesen 106 fő üdüléséhez járult hozzá az önkormányzat összesen 2.240.000 Ft összegben. 2019-ben az önkormányzat 18 család üdülését támogatta.

2021-ben a covid járvány miatt nem került kiírásra újabb pályázat, azonban a 2020-ban nyújtott támogatás felhasználásának időtartama 2021. december 31-éig meghosszabbításra került.

**5.2. Sajátos nevelési igényű gyermekeket nevelő családok támogatása**

A pályázat keretében igényelhető támogatás a szakértői bizottság véleményében javasolt fejlesztés az intézményi keretek között biztosított ellátás kiegészítése, bővítése érdekében, intézményen kívül megvalósuló felzárkóztató, fejlesztő foglalkozások költségének fedezésére fordítható. A pályázat benyújtására a kerületben lakóhellyel vagy tartózkodási hellyel rendelkező, életvitelszerűen a kerületben élő család jogosult, ha a pályázat benyújtásakor a különleges bánásmódot igénylő gyermek érvényes szakértői bizottsági véleménnyel rendelkezik, és a családban az egy főre jutó havi jövedelem nem haladja meg a171.000 Ft-ot. A támogatás összege gyermekenként 100.000 Ft. 2022-ben öt családot támogattunk a pályázat keretében.

2021-ben a Covid járvány miatt nem került kiírásra újabb pályázat, azonban a 2020-ban nyújtott támogatás felhasználásának időtartama 2021. december 31-éig meghosszabbításra került, amelynek keretében 11 család részesült a támogatásban.

**5.3. Erzsébetvárosi ifjú és nagykorú állampolgárok köszöntése**

Budapest Főváros VII. Kerület Erzsébetváros Önkormányzat Képviselő-testületének az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelete alapján az erzsébetvárosi ifjú polgárokat[[1]](#footnote-1) egyszeri nettó 30.000 Ft összegű támogatásban és 15.000 Ft értékű babaköszöntő utalványban, a nagykorú erzsébetvárosi polgárokat[[2]](#footnote-2) egyszeri nettó 30.000 Ft összegű támogatásban részesíti.

1. **Gyermekétkeztetés megoldásának módjai, kedvezményben részesülőkre vonatkozó statisztikai adatok**

Az intézményi, valamint szünidei gyermekétkeztetéssel kapcsolatos feladatokat a Bischitz Johanna Integrált Humánszolgáltató Központ látja el. A bölcsődék esetében a Városligeti Bölcsőde főzőkonyhája biztosítja valamennyi intézmény számára az étkezést, az óvodák és iskolák esetében a Szakácstündér Kft. nyújtja a szolgáltatást vállalkozási szerződés keretében. Az étkeztetéssel kapcsolatos főbb adatok az alábbiak:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Intézmény típusa** | **Étkeztetési napok száma** | **100 %-os normatív kedvezményben részesülők száma** | | | | **50 %-os normatív kedvezményben részesülők száma** | | | | **Normatív kedvezményben nem részesülők száma** | | | | **Étkeztettetek száma összesen** | | | | |
| **négyszeri étkezés** | **háromszori étkezés** | **tízórai és ebéd** | **csak ebéd** | **négyszeri étkezés** | **háromszori étkezés** | **tízórai és ebéd** | **csak ebéd** | **négyszeri étkezés** | **háromszori étkezés** | **tízórai és ebéd** | **csak ebéd** | **négyszeri étkezés** | **háromszori étkezés** | **tízórai és ebéd** | **csak ebéd** | |
| **2021. évi adatok** | | | | | | | | | | | | | | | | | |
| Bölcsőde, mini bölcsőde | 230 | 27 | 0 | 0 | 0 | 0 | 0 | 0 | 0 | 108 | 0 | 0 | 0 | 135 | 0 | 0 | 0 | |
| Óvoda | 220 | 0 | 340 | 0 | 0 | 0 | 0 | 0 | 0 | 0 | 162 | 0 | 0 | 0 | 502 | 0 | 0 | |
| Általános Iskola | 185 | 0 | 59 | 1 | 1 | 0 | 113 | 16 | 14 | 0 | 342 | 34 | 115 | 0 | 514 | 51 | 130 | |
| Gimnázium | 185 | 0 | 0 | 0 | 0 | 0 | 1 | 0 | 23 | 0 | 0 | 0 | 58 | 0 | 0 | 0 | 81 | |
| **2022. évi adatok** | | | | | | | | | | | | | | | | | | |
| Bölcsőde, mini bölcsőde | 230 | 31 | 0 | 0 | 0 | 0 | 0 | 0 | 0 | 115 | 0 | 0 | 0 | 146 | 0 | 0 | 0 | |
| Óvoda | 220 | 0 | 361 | 0 | 0 | 0 | 0 | 0 | 0 | 0 | 174 | 0 | 0 | 0 | 535 | 0 | 0 | |
| Általános Iskola | 185 | 0 | 70 | 2 | 1 | 0 | 143 | 22 | 15 | 0 | 418 | 46 | 125 | 0 | 631 | 70 | 141 | |
| Gimnázium | 185 | 0 | 0 | 0 | 0 | 0 | 1 | 0 | 42 | 0 | 0 | 1 | 111 | 0 | 1 | 1 | 155 | |

*Szünidei gyermekétkeztetés igénybevétele 2022. évben (fő):*

|  |  |  |  |  |
| --- | --- | --- | --- | --- |
| **Intézmény típusa** | **Tavaszi szünet** | **Nyári szünet** | **Őszi szünet** | **Téli szünet** |
| **Bölcsőde, mini bölcsőde** | 0 | 0 | 0 | 2 |
| **Óvoda** | 0 | 0 | 0 | 0 |
| **Iskola** | 0 | 2 | 2 | 2 |
| **2022. évi összes igénybevétel** | 0 | 0 | 0 | 4 |

1. **AZ ÖNKORMÁNYZAT ÁLTAL BIZTOSÍTOTT SZEMÉLYES GONDOSKODÁST NYÚJTÓ ELLÁTÁSOK BEMUTATÁSA – A BISCHITZ JOHANNA INTEGRÁLT HUMÁN SZOLGÁLTATÓ KÖZPONT BESZÁMOLÓJA ALAPJÁN**
2. **A családi- és gyermekjóléti alapellátást nyújtó szolgáltatások biztosításának módja Erzsébetvárosban**

Erzsébetváros szociális szolgáltatásait a Bischitz Johanna Integrált Humán Szolgáltató Központ (a továbbiakban: Humán Szolgáltató) biztosítja. A családi- és gyermekjóléti alapellátásokat a Humán Szolgáltató Család- és Gyermekjóléti Központja és bölcsődéi biztosítják.

A gyermekjóléti alapellátások keretében (hozzájárulva a gyermek testi, értelmi és erkölcsi fejlődésének, jólétének, a családban történő nevelésének elősegítéséhez, a kialakult veszélyeztetettség megszüntetéséhez) a Humán Szolgáltató az alábbi szolgáltatásokat nyújtja:

a) bölcsődei ellátás;

b) sajátos nevelési igényű gyermek nevelése/gondozása teljes integrációban;

c) gyermekjóléti szolgáltatás:

a. a családokat támogató és a gyermekjóléti tevékenységhez kapcsolódó gondozási, prevenciós és fejlesztő szolgáltatások biztosítása;

b. gyermekjóléti központ speciális szolgáltatásai:

i. kapcsolattartási ügyelet,

ii. kórházi szociális munka,

iii. utcai és lakótelepi szociális munka,

iv. készenléti szolgálat

v. óvodai és iskolai szociális segítő tevékenység.

c. Közreműködik a fenntartó által szerződéses formában biztosított szolgáltatások végzőivel való kapcsolattartásban, a felügyeletet ellátó szervezet kérése, valamint a hatályos jogszabályok szerint.

1. **A Család- és Gyermekjóléti Központ 2022. évi tevékenysége**

A Központ a szolgáltatási körébe tartozó feladatait a gyermekek védelméről és a gyámügyi igazgatásról szóló 1997. évi XXXI. törvény, a szociális igazgatásról és szociális ellátásokról szóló 1993. évi III. törvény, a végrehajtásukra kiadott kormányrendeletek és ágazati miniszteri rendeletek, továbbá Budapest Főváros VII. kerülete Erzsébetváros vonatkozó hatályos rendeletei, valamint a Bischitz Johanna Integrált Humán Szolgáltató Központ belső szabályzatai alapján végzi.

A Család-és Gyermekjóléti Központ két telephelyén, a fizikai adottságok hatékony és feladatorientált értelmezése, valamint a konstruktív együttműködés érdekében, a gyermekjóléti alapellátást és a hatósági feladatellátást - és további speciális tevékenységeket, - azok *szolgáltatási profilja* szerint határozza meg és különíti el. A gondozást és korrektív jellegű szolgáltatást végző családsegítő és esetmenedzser szakemberek a Család- és Gyermekjóléti Központ székhelyén, a 1073 Budapest, Kertész utca 20. szám alatti Szolgáltatási Centrumban, a fejlesztő gondozásra törekvő tanácsadó teamek szakemberei a 1074 Budapest, Hutyra utca 11-15. szám alatti Fejlesztési Centrumban végzik tevékenységüket. A szakemberek munkavégzésének törzshelyét ezáltal nem az ellátási szint – szolgálat és központ – határozza meg, hanem szakmai tevékenységük jellege.

Budapest Főváros VII. kerület Erzsébetváros Önkormányzatának 449/205. (X.21.) számú Képviselő-testületi határozatának rendelkezései alapján, a Család-és Gyermekjóléti Központ, a Humán Szolgáltató önálló szervezeti egységeként, két telephelyen biztosítja feladatellátását, az alábbiak szerint:

A gondozást és korrektív jellegű szolgáltatást végző családsegítő és esetmenedzser szakemberek a Család-és Gyermekjóléti Központ székhelyén, a ***Szolgáltatási Centrumban*** végzik tevékenységüket.

A ***Szolgáltatási Centrum*** feladata a gyermekek testi, lelki egészségének, családban történő nevelésének elősegítése, a gyermek veszélyeztetettségének megelőzése, a már kialakult veszélyeztetettség megszüntetése, valamint a családjából kiemelt gyermek visszahelyezésének elősegítése, továbbá az önjogú ügyfeleket támogató szociális segítőmunka biztosítása.

Ezen túl az év második felétől nagy hangsúlyt kapott a Centrum működésében, hogy közösségi programokkal közelebb kerüljenek a kollégák a lakossághoz, a hatósági feladatellátáson túl nyitottabbá válik ezáltal a Kertész utca 20.

Az adósságkezelési, foglalkoztatási és fogyatékosságügyi tanácsadó, valamint az óvodai és iskolai szociális segítő munkakörben foglalkoztatott szakemberek a 1074 Budapest, Hutyra Ferenc utca 11-15. szám alatti telephelyen fogadják ügyfeleiket.

A ***Fejlesztési Centrum*** a krízishelyzetben lévő szociális, életvezetési, munkanélküliséggel kapcsolatos problémákkal küzdő egyének és családok számára nyújt segítséget ahhoz, hogy képessé váljanak problémáik megoldására, a krízishelyzethez vezető okok megelőzésére. A Fejlesztési Centrum szolgáltatásai tanácsadó típusú szolgáltatások – adósságkezelés, foglalkoztatás, fogyatékosságügyi tanácsadás, csoportfoglalkozások -, melyek a helyzetváltoztatást igyekeznek elősegíteni.

Intézményünk jogi és pszichológiai tanácsadást nyújt a kerületi lakosok számára, a szolgáltatások mindkét telephelyen igénybe vehetőek.

***Humán erőforrás alakulása a két telephelyen***

A 1073 Budapest, Kertész utca 20. szám alatti székhelyen a betöltött státuszok száma jelenleg épp elegendő a feladatellátás biztosításához. Tekintettel arra, hogy a félév végén a *Szolgáltatási Centrumban* három álláshely is megüresedett - vidékre költözés, valamint nyugállományba vonulás miatt, - a nyitott pozíciók meghirdetése (családsegítő, esetmenedzser) folyamatos.

A *Szolgáltatási Centrumban* – tavalyi évben - 8 fő családsegítő, 4 fő esetmenedzser, 1 fő szociális diagnózist készítő esetmenedzser, 1 fő tanácsadó szakember látta el a feladatot, mely szakemberek munkáját 2 fő szociális asszisztens segítette.

Az elmúlt élvek tapasztalata, hogy a szociális pálya alulfizetettsége miatt a meghirdetett álláspályázatok túlnyomó többségét eredménytelenség miatt kellett lezárni. Az elmúlt évben a meghirdetett státuszainkra 2 főt sikerült felvenni, melyből 1 főnél még a próbaidő alatt meg kellett szüntetni a jogviszonyt. Sokat segített ebben az évben, hogy a Humán Szolgáltatónál folyamatban lévő szervezetfejlesztés eredményeképpen kidolgozott új interjú technikák és munkaerőszűrések támogatták a kiválasztás folyamatát. Bővült az eddig szokásos hirdetési platform, több felületen elérhetővé vált a meghirdetett munkakör minden területen.

A *szolgálati rész* szakmai egységének vezető pozíciója több mint egy éve betöltetlen volt, mely egy belső szervezeti átalakításnak köszönhetően 2023. január 01-től betöltésre került. A vezetői munkakör betöltése – egyidejűleg – 1 fő esetmenedzseri státusz „felszabadulását” eredményezte.

A szakmai hatékonyság növelése miatt (egy további belső szervezeti átalakítás eredményeképpen), igazgató döntés mentén 2023. január 01-től az adósságkezelési tanácsadás – 2 fővel – feladatellátása a Kertész utcai telephelyre tevődött át. Ezzel könnyebbé vált a komplex esetkezelés folyamata, a tanácsadók, családgondozók és esetmenedzserek egy térben látják el feladataikat. A szakterületek közötti konzultáció lehetőségét, a közös esetkonzultációkat nem akadályozza a távolság.

A 1074 Budapest, Hutyra Ferenc utca 11-15. szám alatti telephelyen 4 fő óvodai és iskolai szociális segítő, 2 fő adósságkezelési tanácsadó, 2 fő foglalkoztatási tanácsadó, 1 fő fogyatékosságügyi tanácsadó szakember látta el a feladatot, mely szakemberek munkáját 1 fő csoportvezető koordinálja és 1 fő szociális asszisztens segíti.

A *Fejlesztési Centrumban* februárban 1 fő fogyatékosságügyi tanácsadó, május hónapban egy óvodai és iskolai szociális segítő státusz került betöltésre.

1 fő szociális asszisztens abszolválta ágazati felsőfokú tanulmányait, így 2022. márciusától szakképzett óvodai és iskolai szociális segítőként folytatta szakmai tevékenységét a telephelyen.

1 fő foglalkoztatási tanácsadó 2022. szeptemberétől a *Szolgáltatási Centrumban* tanácsadói munkakörben látja el feladatait.

Szakmai tevékenység bemutatása a két telephelyre vonatkozóan

A szakmai munkát 2022. év első felében a hatályos járványügyi rendelkezések betartása mellett látták el a szakemberek, ez vonatkozott a nagy létszámú csoportos foglalkozások szüneteltetésére, valamint a Humán Szolgáltató igazgatója által, a távoli munkavégzés szabályozására vonatkozó eljárásrend alkalmazására is. Telephelyeinken a folyamatos feladatellátás az előző év folyamán is biztosított volt.

Gondozási, szakmai tevékenység jellemzői- a két telephelyre vonatkozó gondozási mutatók

A járványügyi helyzet „hozadékaként” továbbra is a kerületen „átköltöző” családok követése, gondozása jelenti a legnagyobb kihívást szakembereink számára. A VII. kerületben található egyre növekvő számú apartmanok lehetőséget teremtettek arra, hogy gondozásban lévő családok rövid ideig (akár 1-2 napig) kerületünkben tartózkodjanak. A legtöbb esetben, mire Központunkhoz beérkezett a jelzés, már nem is tudott megvalósulni a kapcsolatfelvétel, mert az illetékes szakember már nem találta meg a családot az adott címen. Ugyanez a „jelenség” jellemezte a hatósági intézkedésben érintett családokat is, mire az illetékes Gyámügyi Osztálynál lefolyt az eljárás, addigra a szülő vagy a család továbbköltözött (a legtöbb esetben ismeretlen helyre).

A Központba a Gyámhivatalok felől érkező megkeresések száma sem csökkent az előző évekhez képest, melyben az átlagos ügyintézési határidőnk (a családlátogatások és a jelzőrendszeri tagoktól bekérendő dokumentumokat is beleértve) 15 nap volt.

Az érkező jelzések száma a 2022-es évben **1368 db** volt. A jelzések többsége a személyes gondoskodást nyújtó szociális szolgáltatóktól (szolgálat és központ) érkezett, melynek száma: **361**. Magas volt még a köznevelési intézményekből érkező jelzések száma, mely az évben **272** volt. A gyermekvédelmi és gyámügyi feladatkörben eljáró kormányhivatalok **393** alkalommal keresték meg intézményünket.

Átmeneti gondozás szolgáltatás igénybevételére a csepeli Magyar Vöröskereszt Családok Átmeneti Otthonába 18 esetben, a kerületi Lámpás ’92 Közhasznú Alapítvány fenntartásában lévő - Erzsébet Családok Átmeneti Otthonába 33 esetben küldött támogató levelet a Család- és Gyermekjóléti Központ.

Gyermekek átmeneti gondozása esetében nehezített körülményként meg kell említeni, hogy a bekerülés feltétele, hogy a gyermeknek VII. kerületi bejelentett lakcímmel kell rendelkeznie, mely sok esetben kizárja az otthonba való felvétel lehetőségét. Így egy krízishelyzetben más megoldást kell találnunk, ha el akarjuk kerülni a gyermek szakellátásban való elhelyezését.

Erzsébetvárosban a gondozási tevékenységet végző szakemberek körzetesítés alapján végzik munkájukat, mely a 33 háziorvosi körzethez igazodik (2022. év novemberétől 32). Gyakorlati tapasztalat alapján elmondható, hogy ez a fajta körzetesítés, segíti a szakmai munkát, de a jövőben ennek átgondolását tűzték ki célul. Központunkban nincs specifikus esetosztás, tehát nincs olyan kolléga, aki kifejezetten csak idősekkel vagy bántalmazott ügyekkel foglalkozna, a beérkező jelzések minden körzetben vegyesek, tehát a kollégák széleskörűen látják el feladataikat, mellyel nagy gyakorlati tapasztalat birtokába kerülhetnek. Viszont a körzetesítés nem engedi, hogy az adott ügyben az a kolléga lépjen be, akinek készségei hatékonyabb és jobb válaszokat tud adni az adott problémára.

A szakmai munka hatékonyságát nagyban befolyásolja és jellemzi, hogy a gondozást végző szakemberek – családsegítő, esetmenedzser – egy telephelyen végzik munkájukat (ebből a szempontból nincs elkülönítve a szolgálati és a központi rész). A gyakori, akár napi szinten történő esetmegbeszélések/esetkonzultációk során mindenki tájékozódhatott a többi kolléga eseteiről, így bármikor helyettesként is helyt tudott állni. Azonban a munkát nehezíti, hogy a Fejlesztési Centrum szolgáltatásai viszont már távolságra vannak, nem helyben elérhetőek.

A 2022-es évben tovább emelkedett a hatósági ügyekben érintett családgondozások száma, egyrészt növekedett a védelembe vett gyermekek száma, melyeket főleg iskolai hiányzások, családon belüli konfliktusok és rendőrségi ügyek keletkeztettek.

A 2021-es évhez képest magasabb lett a nevelésbe vett gyermekek száma is, ahol nagy nehézséget okoz, hogy a vérszerinti szülővel való gondozási folyamat – az esetek túlnyomó többségében – nem tud megvalósulni. Egyrészt a szülő együttműködésének hiányában, másrészt a bejelentett lakcímük a kerületben „ragadt”, de a szülők ismeretlen helyen tartózkodnak. Szoros kapcsolatban állunk a gyermekek életterébe tartozó szakemberekkel – így a gyermekvédelmi gyámokkal is -, akik szintén nem rendelkeznek releváns információval a szülők hollétéről, így fordulhat elő, hogy a szakellátásban lévő gyermekek 18 éves korukig bent ragadnak a rendszerben.

|  |  |  |  |  |
| --- | --- | --- | --- | --- |
| SZAKMAI TEVÉKENYSÉG | 2021. év | 2021. év | 2022. év | 2022. év |
| Szolgáltatási Centrum | Fejlesztési Centrum | Szolgáltatási Centrum | Fejlesztési Centrum |
| személyes ügyfélfogadás | 3338 | 1030 | 3897 | 799 |
| családlátogatás | 1967 | 14 | 1848 | 44 |
| intézménylátogatás | - | 738 | 125 | 492 |
| ügyintézés | 9118 | 1091 | 13258 | 1068 |
| helyezési tárgyaláson való részvétel | - | - | - | - |
| első védelembe vételi tárgyaláson részvétel | 4 | - | 12 | - |
| védelembe vétel felülvizsgálati tárgyaláson való részvétel | 3 | - | 62 | - |
| átmeneti nevelésbe vétel felülvizsgálati tárgyaláson való részvétel | - | - | 19 | - |
| jelzőrendszeri tagokkal kapcsolatfelvétel | 2801 | 20 | 3669 | 149 |
| esetkonferencia, esetmegbeszélő | 27 | 15 | 48 | 80 |
| csoportfoglalkozás | - | 32 | - | 138 |
| ügyfelek közvetítése más szolgáltatásba | 795 | 19 | 1430 | 32 |
| más kolléga esetében való közreműködés | - | 221 | 156 | 346 |
| adományközvetítés | 1327 | 5 | 1545 | 18 |
| kórházi szociális munka | 11 | - | 25 | - |
| utcai szociális munka | - | - | 31 | - |
| kapcsolatügyelet | 23 | - | 23 | - |
| drogprevenció | - | 8 | - | 10 |
| szakemberekkel, kollégákkal eset átbeszélése | 387 | 671 | 458 | 1222 |
| iskolai szociális munka | - | 1151 | - | 3127 |
| tanácsadás | 3062 | 267 | 4605 | 852 |
| információnyújtás | 12150 | 2224 | 16312 | 2753 |
| segítő beszélgetés kliensekkel | 4279 | 455 | 4674 | 548 |
| mediáció, konfliktuskezelés | 24 | - | 11 | - |
| családterápia | 19 | 20 | 8 | - |

Adósságkezelési tanácsadás

A 2022. évben került sor az EVIN Zrt-vel 2021-ben kötött Együttműködési Megállapodás felülvizsgálatára és módosítására, az új dokumentum rögzíti a felek kötelezettségeit, növelve a kooperációs hajlandóságot. Újra elindításra kerültek az EVIN Zrt-vel az Erzsébetvárosi Adósságkezelési Műhely alkalmai, amelyeken egy-egy konkrét, adósságállománnyal küzdő bérlő élethelyzetének támogatási lehetőségeit mérlegelik a szakemberek. A szolgáltatást biztosító szakember, rendszerszemléletű feladatellátása során szorosabb kapcsolatot épített ki a vagyonkezelő szerv Követeléskezelési Csoportjával, az ügyfelek hatékony sorsrendezése érdekében.

Nóvum volt a 2022. évben a két intézmény közötti együttműködést tekintve az EVIN Zrt. Klauzál téri Ügyfélszolgálatán történő személyes szociális ügyintézés biztosítása a hét két napján. Céljuk az ott megjelenő bérlők azonnali támogatása volt, az adósságteher konszolidációja érdekében.

Sajnos a novemberben indított szolgáltatás egyelőre nem váltotta be a hozzá fűzött reményeket, lévén a Klauzál téri Ügyfélszolgálati Iroda napi személyforgalma meglehetősen alacsony, így ennek a szolgáltatásnak székhelyét a Garay utca ügyfélszolgálatára lehetne vezetői döntés esetén átszervezni a 2023. évben.

Az Együttműködési Megállapodásban foglaltaknak megfelelve, az EVIN Zrt. december hónapban rendelkezésre bocsájtotta azt a bérlői állomány-listát, amely a bérleti díjak vonatkozásában elmaradást mutató lakosok adatait tartalmazza. A belső protokollnak megfelelően, első körben prevenciós jelleggel a már a gyermekvédelem látókörében szereplő családokkal veszik fel a kapcsolatot, az adósságrendezés mielőbbi megkezdése érdekében, a további bérlők megkeresése és a szolgáltatás felajánlása folyamatban van. Az egyes bérlők megkeresése minden esetben a körzetileg illetékes családsegítő és az adósságkezelési tanácsadó szoros team munkája révén valósul meg, növelve ezáltal a két telephely közötti ügyfélút biztosítását. Ez az adatállomány jelentős számú bérleményt érintett, de a folyamatos adatérkezés már csak az éppen kéthavi tartozók listáját tartalmazza.

Kiemelkedő fontosságot tulajdonítunk a társasházakban közös képviselői feladatokat ellátó munkatársak érzékenyítésének, hiszen ők kvázi függetlenként, bepillantást nyernek a lakók élethelyzetébe. Az erzsébetvárosi társasházakban működő közös képviselők körlevélben tájékoztatást kaptak a Család-és Gyermekjóléti Központ szolgáltatásairól, valamint arról, hogy tudják, milyen esetekben kereshetnek bennünket. 2022. szeptember 20-án érzékenyítő és tudásmegosztó találkozó került szervezésre a kerületi közös képviselőkkel, azonban személyesen igen kevesen jelentek meg.

Vélelmezhető, hogy lényegesen magasabb az adóssággal rendelkező lakosok száma, mint a forgalmi naplóban megjelenő adat, ezért egész évben dolgoztak a szakemberek az ügyfelek szélesebb körének elérésén, valamint a társszolgálatokkal, szolgáltatókkal történő együttműködés kialakításán, amely, hosszú távon a szolgáltatások megismertetését, megismerését, valamint a bizalmi kapcsolat kialakítását eredményezheti. Megújult az adósságkezelési szolgáltatás plakátja és szórólapja is, mind online platformokon, mind papíralapon a lehető legszélesebb publicitás elérése érdekében.

A szakmaiságának növelése, valamint rendszerszintű együttműködések kialakítása érdekében, több szomszédos kerület Család-és Gyermekjóléti Központjával, az ott foglalkoztatott tanácsadóval személyes szakmai kapcsolat került kialakításra, illetve több alkalommal vettek részt szakembereink a Fővárosi Önkormányzat Szociálpolitikai Főosztályának adósságkezelési szolgáltatásaira vonatkozó szakmai napján.

Az akkreditált adósságkezelési tanácsadó továbbképzés hosszú kihagyás után, a tavalyi évben megjelent ugyan a szociális szakmai továbbképzések között, ám, vélhetően a magas képzési díj miatt, szinte munkatársunk volt az egyetlen jelentkező, így a képzés nem indult el. Munkatársunk szakmai szkilljeinek fejlesztése a megvalósítási időszakban levő CRIS Projekt keretén belül várható, az adósságkezelési protokoll szolgáltatásfejlesztésére vonatkozó szakmai modulok meghatározása és beépítése révén.

|  |  |  |
| --- | --- | --- |
|  | **Együttműködő ügyfelek adósságállománya (Ft)** | **Együttműködő ügyfelek kezelésbe bevonható adósságállománya (Ft)** |
| **2021.** | 1 597 656.- önk. | 1 597 656.- önk. |
| 5 025 497 (2021-ben 3 801 523) - Hálózat | 4 747 776 (2021-ben 3 579 009) - Hálózat |
| 567 665.- Egyéb | 567 665.- Egyéb |
| **2022.** | 556.860.- önk. | 556.860.- önk. |
| 7 719 710 (2022-ben 3 962 054) - Hálózat | 5 357 728 (2022-ben 1 821 469) - Hálózat |
| 401 191- Egyéb | 401 191- Egyéb |

|  |  |  |
| --- | --- | --- |
| **Nem** | **Fő** | **Százalék** |
| **Nő** | 30 | 73 |
| **Férfi** | 11 | 27 |
| **Össz.** | 41 | 100 |

|  |  |  |  |  |  |
| --- | --- | --- | --- | --- | --- |
| **Életkor** | **18-34 éves** | **35-49 éves** | **50-61 éves** | **62 éves és idősebb** | **Összesen** |
| **Összesen** | 3 | 9 | 9 | 20 | 41 |
| **%** | 7 | 22 | 22 | 49 | 100 |

Foglalkoztatási tanácsadás

A kerületben élő munkanélküli, pályaválasztás előtt álló, valamint pályamódosítást fontolgató lakosok részére nyújtott szolgáltatás az egyéni életút- és készségfelmérés után, segíti az ügyfeleket végzettségük, képességeik, ismereteik és jártasságuk, valamint a számukra, családi, egészségi stb. állapotukhoz leginkább igazodó pozíció meghatározásához és annak betöltése érdekében facilitálja belső erőforrásaik mozgósítását.

Képzett szakemberek segítik tökéletesíteni az ügyfelek önéletrajzát és motivációs levelét, amennyiben a korszerű infokommunikációs technikák alkalmazásában mutatnak lemaradást, számítógépes oktatásban is részesülhetnek.

Nagy sikerrel indult nyár elején a Senior Akadémia program, amelyre a Király utcai Idősek Klubjának ügyfelei regisztrálhattak. A kiscsoportos foglalkozás a számítógép-használati készségfejlesztés mellett a kerületi idősek részére egy újabb szabadidős programot, csoportfolyamatok lehetőségét is kínálja.

Többi szolgáltatáshoz hasonlóan, a foglalkoztatási tanácsadó is felkereste a szomszédos kerületek Család-és Gyermekjóléti Központjában foglalkoztatott társ-kollégákat, jó gyakorlatok megosztása céljából. Ezen egyik szakmai műhely alkalmával a tavalyi évben együttműködési megállapodá került megkötésre a Zuglói Család-és Gyermekjóléti Központ Állás-Les Programjával, akik a foglalkoztatási tanácsadók fővárosi szintű hálózati tevékenységét koordinálják. A kialakított kooperációnak köszönhetően, az állásközvetítői szolgáltatást nyújtó intézmény hálózati tagjaként, már jogosultságot szerzett az intézmény aktualizált állásajánlat- listájuk használatára, az ügyfelek közvetlen delegálása révén.

Szintén nóvum a szolgáltatásban a Budapest Főváros Kormányhivatalának Foglalkoztatási Főosztályával való együttműködés keretrendszerének kialakítása.

A belvárosi kerületek illetékességi területén élő, munkanélküli személyek részére szervezett csoportos előadásuk időpontjára rendre meghívást kap a kerületi foglalkoztatási tanácsadó munkatárs, hogy ezen alkalmakon bemutatkozhasson a célcsoport előtt, ajánlva a számukra igénybe vehető, reintegrációjukat elősegítő szolgáltatásait. A pilot program hatásvizsgálata folyamatos, a Főosztály munkatársai, sikeres együttműködés esetén, a főváros többi kerületi Foglalkoztatási Osztályán is tervezik a gyermekjóléti alapellátás bevonását a munkanélküli lakosok szélesebb körű támogatása érdekében.

A foglalkoztatási tanácsadás szolgáltatásfejlesztésének másik pillére a Nemzeti Foglalkoztatási Szolgálatnál történő regisztrációt követően, állásközvetítő tevékenység működtetése. Célunk a kerületi munkáltatókkal történő kapcsolatfelvétel és a komplex munkaerőpiaci támogatás biztosításának kiépítése.

|  |  |  |
| --- | --- | --- |
| **Nem** | Fő | Százalék |
| Nő | 40 | 67% |
| Férfi | 20 | 33% |
| **Összesen:** | 60 | 100% |
|  |  |  |
|  |  |  |
| **Gazdasági aktivitás** | Fő | Százalék |
| Aktív kereső | 4 | 7% |
| Munkanélküli | 40 | 67% |
| Inaktív | 8 | 13% |
| Ebből: nyugdíjas | 8 |  |
| Eltartott | 8 | 13% |
| Ebből: gyermek- és fiatalkorú (0-17 éves) | 2 |  |
| **Összesen:** | 60 | 100% |

|  |  |  |  |  |  |  |
| --- | --- | --- | --- | --- | --- | --- |
| **Életkor** | 18 alatti | 18-34 éves | 35-49 éves | 50-61 éves | 62 éves és idősebb |  |
| **Összesen** |
| **Összesen:** | 2 | 17 | 15 | 18 | 8 | 60 fő |
| % | 3% | 28% | 25% | 30% | 14% | 100% |
|  |  |  |  |  |  |  |
|  |  |  |  |  |  |  |
| **Végzettség** | 8 általános | érettségi | szakmunkásképző | OKJ | főiskola | **Összesen** |
| **Összesen:** | 25 | 7 | 8 | 14 | 6 | 60 fő |

Fogyatékosságügyi tanácsadás

Az új szolgáltatást a Gyvt. módosításával 2022. év februárjától biztosítjuk. Az illetékességi terület célcsoportja a főváros pesti oldali kerületeinek, fogyatékossággal élő lakói, valamint az ő családjuk. Az alacsonyküszöbű szolgáltatás tartalma elsősorban információnyújtás, tanácsadás és tájékoztatás az ügyfelek részére igénybe vehető szolgáltatásokkal, ellátásokkal kapcsolatban. A fogyatékosságügyi tanácsadók országos hálózata a Slachta Margit Nemzeti Szociálpolitikai Intézet szakmai koordinációjában működik, az általuk kidolgozott egységes módszertani eljárásrend jelenleg egyeztetés alatt áll.

A horizontális együttműködési platform kialakítása érdekében elektronikus úton kaptak tájékoztatást a szolgáltatás kereteiről a társintézmények, emellett kilenc kerület Család-és Gyermekjóléti Központjában zajlott le személyes szakmai megbeszélés is.

A fogyatékosságügyi tanácsadás, intézményi keretek között történő biztosítása egyfajta nóvum a gyermekvédelmi szektorban, nagyon izgalmas kihívásokkal volt telített a feladatellátás tartalmi elemeinek kidolgozása.

Negyedéves periodicitással, két online hírlevél készült, amelyekben vonatkozó aktualitásokról, szolgáltatásokról, jogszabály változásokról kaptak tájékoztatást a társszolgálatok kollégái.

A fogyatékosságügyi tanácsadó havi rendszerességgel fogadó órát tart az illetékességi területen működő Család-és Gyermekjóléti Központok székhelyén, ahol kollégák és ügyfelek egyaránt felkereshetik. Szolgáltatásait akadályoztatás esetén online módon, illetve az ügyfél lakásában is biztosítja, emellett meghatározott ügycsoportokban helyettük meghatalmazással eljár.

A tanácsadó szakember a tavalyi évben, a gyermekjóléti alapellátást biztosító kerületi intézményeken túl, további közel 50 intézménnyel vette fel a kapcsolatot, a szolgáltatás fejlesztése, illetve konkrét megkeresésre történő szakszerű információnyújtás biztosítása érdekében.

Június elsején, a Feledhetetlen Alapítvánnyal közösen, egy több településtípus vizsgálatára kiterjedő szakmai kutatás keretében szakmai műhelymunka esemény került megrendezésre a demenciával élőket gondozó családok, családtagok és a szakmai szereplők körében. A programon az egészségügyi szakellátók, szociális alapszolgáltatók, egyházi és civil szervezetek képviselői vettek részt. A kutatás eredményeiről az alapítvány összefoglaló tájékoztatót készít, amelynek eredményei segíthetik a kerületi demensellátás fejlesztését, új szolgáltatások bevezetésére vonatkozó javaslatokkal.

A 2022. év végén a szakember önsegítő csoportot hirdetett, a demens és Alzheimer kórral küzdő személyek családtagjai részére. A regisztráció folyamatos, még nem érte el a csoportindításhoz szükséges létszám-minimumot.

|  |  |  |  |
| --- | --- | --- | --- |
| **Ügyfélmegkeresés módja** | | | **Fő** |
| Közvetlenül személyesen vagy telefonon | | | 57 |
| Közvetve | Családsegítő vagy esetmenedzser | 36 | 40 |
| Közoktatási intézmény | 1 |
| Szakápolás | 1 |
| Közös képviselő | 1 |
| Fogyatékosságügyi tanácsadó | 1 |
| **Összes** | | | **97** |

|  |  |
| --- | --- |
| **Fogyatékosság típusa** | **Fő** |
| Beszédfogyatékos | 2 |
| Értelmi fogyatékos | 14 |
| Hallás-sérült | 4 |
| Látássérült | 7 |
| Mozgássérült | 20 |
| Pszicho szociális fogyatékos | 20 |
| Halmozottan fogyatékos | 18 |
| Autizmus spektrumzavar | 12 |
| **Összesen** | **97** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Megkeresések száma kerületi illetékesség alapján | | | | | | | | | | | | |  | | |  | | |  | | |  |
| Kerületek | V | VI | VII | VIII | IX | X | XIII | XIV | XV | XVI | XVII | XVIII | | XIX | XX | | XXI | XXIII | | Egyéb | összes | |
| Fő | 1 | 5 | 50 | 5 | 7 | 7 | 1 | 2 | 1 | 8 | 1 | 2 | | 1 | 0 | | 1 | 2 | | 3 | 97 | |

Óvodai és iskolai szociális segítés

Státuszbővítésnek köszönhetően, májustól már négy szociális munkás biztosítja a diákok, pedagógusok és az erzsébetvárosi közoktatási intézményekkel jogviszonyban álló gyermekek szülei részére a törvényi kötelezettségből fakadó szolgáltatást. Munkatársaink tettrekész, kreatív és rendszerben gondolkodó szakemberek, tevékenységük skáláját egyre jobban megismerik és „használják” a pedagógusok.

Az óvodai és iskolai szociális segítés szolgáltatásait az Erzsébetváros közigazgatási területén belül működő 31 oktatási – nevelési intézmény vonatkozásában biztosítjuk, feladatellátásunk aktivitása, az eltérő intézményvezetési narratíva miatt, változó együttműködést mutat. Jelen tanévtől ellátási körünket kibővítettük a kerületi bölcsődékre is, a munkatársakkal megvalósuló kooperatív együttműködés, a Humán Szolgáltató integráltságának is köszönhetően, kimagasló.

Az intézményi jelenlét szolgáltatási elemei: egyéni segítő beszélgetés, információ-nyújtás, tanácsadás, csoportmunka, előadások, közösségi szociális munka, fókuszban a prevenciós szociális szolgáltatások szervezése áll.

A nyári szünetben az iskolai napközis táboroztatás programsorozatába kapcsolódtunk be, szervezőként és lebonyolítóként egyaránt, hetente több szabadtéri játékos foglalkozást tartottunk az aktuálisan ügyeletet ellátó iskola területén, emellett külső programokra történő utaztatásnál kísértük a táborozókat.

Két munkatárs szervezésében a kerületi óvodákban elindult a Zeneovi program, amelyen közösen énekelnek, zenélnek gyerekek, óvodások és a szociális segítők.

2022-ben két társszolgálat, a VIII. és a XII. kerületi alapellátás óvodai és iskolai szociális segítőivel tartottunk szakmai napot, ahol egymás munkájának megismerése mellett gyűjtöttük össze jó gyakorlatainkat. Terveinkben szerepel további intézmények meglátogatása, illetve vendégül hívása.

A Fővárosi Állat-és Növénykert VakációZOO programján elnyert pályázatnak köszönhetően július első felében 19 erzsébetvárosi kisgyermek, öt napos térítésmentes napközis táborban tudott részt venni. A jelentkezést és regisztrációt az iskolai szociális segítői team szervezte meg, akik a gyermekek napi kísérésében is részt vettek, a szülők és a szervezők logisztikai feladatainak megkönnyítése érdekében.

A 2022/2023-as tanévben két hírlevél is készült a kerületi pedagógusok részére. Az EGYIK – *Erzsébetvárosi Gyermekvédelmi Információs Kalauz* – online került megküldésre, tartalmában pedig munkatársaink és a Család-és Gyermekjóléti Központ szolgáltatásainak bemutatkozása mellett, közelgő eseményeinkről, valamint a Humán Szolgáltató programjairól adnak tájékoztatást.

Új szolgáltatási elem az ősszel indított Johanna Kávézó, amely a Fejlesztési Centrum telephelyen, a kerületi pedagógusok számára nyitott program. Célunk a tudásbővítés, tapasztalatmegosztás mellett egy reflektív szakmai közösség kialakítása az erzsébetvárosi oktatási intézmények szakemberei köréből. Műhelyeinken, valóban egy kávé mellett, beszéltünk a családon belüli erőszakról, a gyermekvédelmi jelzőrendszer dinamikájáról, a jövő év elején az inkluzív nevelés lesz a témánk.

A Fejlesztési Centrum öt munkatársa végezte el a Zöld Kakas Líceum *Társasjáték, mint eszköz a segítő munkában* akkreditált képzését, aminek gyakorlati hasznosítására az óvodai és iskolai szociális segítők vonatkozásában a tanév során az intézményekben végzett csoportmunkájukban, emellett a nyári napközis táborban volt lehetőségük.

A Család-és Gyermekjóléti Központ szakmai tevékenysége számokban kifejezve

Szakmai tevékenységünknél kiemelendő az adományközvetítésben részesülő ügyfeleink magas száma, melyek egy részéhez közösségi programokat kapcsoltunk. A járványügyi helyzet miatt munkájukat, megélhetésüket egyik napról a másikra elvesztő ügyfelek szinte napi szinten keresték fel Központunkat élelmiszeradomány miatt. Központunk a helyzethez igazodva több alapítvánnyal, szervezettel vette fel a kapcsolatot és sikerült szoros együttműködésben több száz ügyfelet adományban részesíteni.

***A Magyar Vöröskereszttel*** szorosan együttműködve – a januári hónapot kivéve – minden hónapban 60 fő ügyfelet delegáltunk adományosztásra. Ezen felül voltak még tematikus csomagosztások is, melyekre a következőképpen tudtuk delegálni az erzsébetvárosi lakosokat:

* márciusban 18 fő részesült húsvéti csomagosztásban;
* júniusban 17 fő részesült nagycsaládos adományosztásban;
* augusztusban 60 fő részesült tanszer adománycsomag osztásban;
* decemberben 10 nagycsalád részesült adománycsomag osztásban; további 10 család kapott még egy kisebb csomagot, illetve 53 fő részesült tisztítószer csomagban (mely csomagok nagy részét kollégáink ki is szállítottak az idős ügyfeleink részére).

Decemberben a ***Golgota Keresztény Egyesület*** felé 103 főt tudtunk delegálni, akik egy hétvége alatt gyűjtötték össze azt a majdnem 3 tonna tartós élelmiszert, melyet az önkéntesek személyesen vitték ki ügyfeleink részére.

2022. december 6-án ***Mikulás napi ünnepség*** keretében 50 gyermek kapott csomagot kapott Központunkban a Gyermekétkeztetési Alapítvány támogatásának jóvoltából.

2022. december 12-én a ***„Mindenki Karácsonya”*** rendezvényen a Westend City Center-ben 25 fő gyermek részesült egy felejthetetlen karácsonyi élményben és jöhetett haza sok-sok meglepetés ajándékkal.

Szintén decemberben 80 gyermek kapott ajándékot a Budapest-Fasori Evangélikus Egyházközségtől, akik ***cipősdoboz akciót*** hirdetve, juttatták el intézményünk felé az összegyűjtött ajándékokat.

A fentiek mellett még 12 esetben kellett ***kríziscsomagot*** biztosítanunk ügyfeleink részére (a kríziscsomagot intézményünk költségvetéséből fedezzük).

További tevékenységek:

* A Humán Szolgáltató, ukrajnai menekültek befogadására és ellátására szerveződő koratavaszi akciócsoportjában több munkatársunk is feladatot vállalt és estébe nyúlóan, illetve hétvégi napokon támogattuk a Peterdy utcai befogadó állomáson elszállásolt fiatalok sorsrendezését.
* Erzsébetváros Önkormányzata által, a Klauzál téren rendezett gyermeknapi forgatagban is jelen voltak intézményünk munkatársai.
* Április 21-én, a Bölcsődék Napján, a Fejlesztési Centrum négy munkatársa tréneri feladatokat látott el a kisgyermeknevelők csapaépítő eseményén.
* Szeptemberben a Madách téri Civil Korzón reklámoztuk szolgáltatásainkat, a Humán Szolgáltató több szervezeti egységével közösen.
* A 2022. november 24-én megrendezett Erzsébetvárosi Szociálpolitikai Kerekasztal konferencia egyik előadásának témája a Család-és Gyermekjóléti Központ Fejlesztési Centrumának szolgáltatásfejlesztési törekvései volt.
* December hónapban két garázsvásárt is hirdettünk, a kerületi lakosok térítésmentes asztalfoglalásának biztosítása mellett.
* Közel húsz éves hagyománya van a Család-és Gyermekjóléti Központban a kerületi gyerekek részére szervezett művészetpedagógiai programnak, amelyet november hónapban indítottunk újra. Sáfrán Dóra képzőművész minden pénteken várja az alkotni vágyó fiatalokat, hogy a közös alkotó folyamat során fejlessze önismeretüket.
* Az adventi időszakban, négy héten át minden szerdán kézműves foglalkozást hirdettünk kisgyermekes családok részére. A szülővel közös délutáni programokon együtt készültünk a karácsonyra, felelevenítve a magyar népi kultúra, adventi ünnepkörhöz kapcsolódó hagyományait.
* Erzsébetvárosi Önkormányzata december végén szervezett utalványosztásának lebonyolításával járó többletmunka, meglátásunk szerint megtérül: a telephelyen többezer kerületi lakos jelent meg, akik betekintést, információt nyerhettek szolgáltatásainkról, emellett többen programjavaslattal is éltek, a számukra hiányzó szolgáltatási, illetve programelemek vonatkozásában.
* Új elem a Központban a „krízis szekrény”, melyet a legkülönbözőbb termékekkel töltöttünk fel kezdve: a felnőtt és gyermektisztálkodó szerektől, pelenka, tejpótlók, bébiételek, tisztítószerek, ételkonzerv, alapvető élelmiszer (mind tárolható), óvszer és női higiéniai dolgokig. Ezek a termékek akkor nyújtanak segítséget, amikor nagyon hirtelen merül fel szükséglet egy-egy családnál, szülőnél, vagy gyermeknél/kamasznál és a tűzoltó segítség elengedhetetlen abban a helyzetben.
* Munkatársaink a kerületi Kábítószerügyi Egyeztető Fórummal való közös munka intenzívebbé tételén dolgoznak és a 2023. évben a kortárssegítés, mint segítő prevenció jelenlétén fognak dolgozni a kerületi iskolák bevonásával.

A teljesség igénye nélkül azon intézmények, szervezetek, melyekkel Központunk kapcsolatban áll

* Magyar Vöröskereszt Családok Átmeneti Otthona
* Lámpás ’92 Közhasznú Alapítvány Erzsébet Családok Átmeneti Otthona
* Fehér Holló Gyermekek Átmeneti Otthona
* Motiváció Alapítvány
* Menhely Alapítvány
* Magyar Vöröskereszt VII. kerületi szervezete
* Magyar Máltai Szeretetszolgálat
* CEDEK EMIH Izraelita Szeretetszolgálat
* Narancsliget Adományközpont
* Hálózat Alapítvány
* Szent Erzsébet Karitász Központ
* Nyugodt Szív a Lakhatásért Alapítvány
* TündérPakk Közhasznú Alapítvány
* Hétköznapi Hősök Alapítvány
* Golgota Keresztény Gyülekezet
* Ételt az Életért Közhasznú Alapítvány.

Belső, szakmai kapcsolataink a Humán Szolgáltató más szolgáltatásaival:

* Házi- és jelzőrendszeres segítségnyújtás
* Idősek nappali ellátása
* Otthoni szakápolás
* Területi és iskolai védőnői szolgáltatás
* Varázsdoboz Fejlesztő Központ és Játszóház

Az együttműködő szervezetek szolgáltatásairól információnyújtás, ügyfél-tájékoztatás módja

Főszabály szerint az esetgazda veszi fel a kapcsolatot a segítő szervezettel, ügyfele élethelyzetének segítése érdekében, mely történhet telefonon, elektronikusan és írásban. Ha szükséges és indokolt, akkor esetmegbeszélés, esetkonferencia szervezése az érintett felek együttműködésével.

Az elmúlt időszakban hangsúlyt kapott a lakosság intenzív tájékoztatása a különböző szolgáltatási elemek elérhetőségéről, újságcikkek, facebook posztok, szórólapok formájában. Terveink szerint a marketing tevékenység ezen a területen is erősödni fog a 2023. évtől. Tevékenységeink az eddigi célcsoportokon túl szélesebb spektrumra nyílt az elmúlt negyedévben, mely szintén a hatósági tevékenységről viszi el a fókuszt az intézmény társadalmi és szakmaközi megítélése tekintetében.

CRIS projekt

Erzsébetváros nemzetközi pályázata a 2022. év közepén ért megvalósítási szakaszához. A projekt nem konkrét tevékenységeket megfogalmazó és azokat delegáló programcsomag, filozófiája épp ebben rejlik: keressük meg, melyek azok a szolgáltatások, feladatok és lehetőségek, amelyek ugyanolyan hangsúllyal és eredménnyel szólítják meg a kerületi lakosságot, mint az őket támogató, nekik szolgáltatásokat nyújtó intézményeket, szakembereket.

Ehhez azonban ismerni kell egyrészt minden, Erzsébetváros lakosságát kiszolgáló szervezetet, fenntartótól független, másrészt meg kell keresni saját szakmai és intézményi erőforrásainkat.

1. **A bölcsődék gyermekvédelmi tevékenysége**

A Gyvt. 42. §-a, valamint a 15/1998.(IV.30.) NM rendelet 36.§-a alapján a családban élő gyermekek életkorának és egészségi állapotának megfelelő nevelést, gondozást foglalkoztatást és étkeztetést biztosítanak bölcsődéink azon gyerekek számára, akiknek szülei munkavégzésük, betegségük, szociális helyzetük, vagy egyéb ok miatt napközbeni ellátásukról gondoskodni nem tudnak. Így a bölcsődei nevelés középpontjában a kisgyermek és közvetett módon a kisgyermekeket nevelő családok állnak. A bölcsődei nevelés-gondozás országos alapprogramja a családra, mint komplex rendszerre tekint, melynek értelmében nem csak a kisgyermek nevelését gondozását, hanem az egész család támogatását célozza meg. A bölcsőde a gyermekjóléti alapellátás része, a családban nevelkedő kisgyermekek napközbeni ellátását, szakszerű gondozását, nevelését végzi.

Erzsébetváros mindhárom bölcsődéje vonatkozásában a Humán Szolgáltató által biztosított ellátás minőségének javítására fordítottuk a legnagyobb figyelmet 2022-ben. **„Megelégedettségi kérdőív”** segítségével mértük fel a családok véleményét az intézményeinkben folyó szakmai munkáról. Idén először online elérhető kérdőívet küldtünk ki a szülőknek, melyből 104 db érkezett vissza értékelhető minőségben. A kérdőívek összességében a szakmai munkát a kialakított 5-ös skálán 4,56-os elégedettségi értéken mutatták, mely érték kimagasló eredménynek ítélhető.

Kisgyermeknevelőink a 2022 évben is számtalan online/digitális, valamint személyes szakmai fórumokon, intézményen belüli továbbképzések keretein belül naprakész információkat, tudást szereztek az aktuális jogszabályokról, azok változásairól, a szakma előírásairól, elvárásairól és nem utolsó sorban a fejlődéséről.

A korábbi években fennálló járványügyi vészhelyzet rengeteg új kihívása után a 2022-es év ilyen szempontból zavartalanul zajlott. Ez az év némi fellélegzést engedett azonban a szigorú járványügyi intézkedések fokozatos és folyamatos kivezetése után a régi szokások/szabályok visszaillesztése mellett Erzsébetváros bölcsődéiben elővigyázatosak maradtunk és megtartottunk néhány bevált, hasznos, jó gyakorlatot a pandémia idejéből pl.: gyermek ágyneműk heti mosása, kézfertőtlenítők fokozottabb használata stb. Ezen intézkedések a szülők körében népszerűvé váltak, megerősítették intézményeink szakmai vezetőit és nem akadályként élik meg a mindennapokban. Az NNK hivatalos iránymutatásai szerint a pandémia okán bevezetett ellátotti és munkatársi szakmai eljárásrendek a határidőket tartva visszavonásra kerültek.

Az ellátás és a szakmai munka minőségének javítása, a jogszabályi feltételeknek való megfelelés, valamint a bölcsődék tárgyi felszereltségének javítása érdekében 2022. évben is folyamatos volt a kisebb tárgyi és eszközbeszerzés mindhárom bölcsődében. A biztonságos működéshez elengedhetetlen, azonnali beavatkozást igénylő beszerzések, javítások, cserék év közben folyamatosan megvalósultak.

Több forrásból, civil felajánlásból és a Humán Szolgáltató előre már tervezett eszköz és játék beszerzéseivel mindhárom bölcsőde mozgást fejlesztő játékainak, moduljainak repertoárja bővült.

Az **alapellátás mellett** egyéb szolgáltatásokat is nyújtottunk; a **Dob és Lövölde Bölcsődében** működő **időszakos gyermekfelügyelet** és **játszócsoport** egész évben zavartalanul és folyamatosan üzemelt, várta az érdeklődő családokat.

Bölcsődelátogató programunkat, melynek keretén belül a szülőknek lehetőségük van bölcsődéinket előzetesen felkeresni, megismerkedni a kisgyermeknevelőkkel, a szakmai vezetővel, információt gyűjteni a bölcsődei működésről az érdeklődő családok örömmel látogatták.

A **folyamatos és zökkenőmentes feladatellátás szervezése** mindhárom bölcsődében sok megoldandó feladatot jelentett. A munkabeosztások, a betegség miatti hiányzások miatti helyettesítések, illetve az új munkaerő felvételének a megszervezése egész évben folyamatos volt. Mindezeket csúsztatott munkarenddel, előre készített szoros és pontos beosztással, szükség esetén a munkaerő bölcsődék közötti átirányításával tudtuk megoldani.

Folyamatos odafigyelést igényelt a gyakornokok munkájának ellenőrzése, konzultációk megtartása, fejlődésük figyelemmel kísérése. A **pedagógus életpálya modell keretein belül** a **Dob Bölcsődében** 6 főt (5 aktív, 1 fő GYED-en), a **Lövölde Bölcsődében** 4 főt (3 aktív, 1fő GYED-en), a **Városligeti Bölcsődében** 5 főt (4 aktív – 1 fő november került felvételre, 1fő GYES-en) foglalkoztattunk, akik közül 1 fő Gyakornoki, 3 fő Pedagógus 1. besorolásban volt 2022-ben. Gyakornokaink 2024-ben már minősülni fognak.

A beszoktatási időszak befejeztével, eleget téve a jogszabályi kötelezettségünknek, mindhárom bölcsődében 2022. évben is megalakult a **Szülői Érdekképviseleti Fórum**. A szülőcsoportos beszélgetéseket és szülői értekezleteket kis csoportokban, eltérő időpontokban, de személyes jelenléttel oldottuk meg.

A Városligeti Bölcsőde egy csoportjában a szülők részéről felmerült az igény az online formában megtartott szülői értekezletre, melynek sikerességéről számolhatunk be.

Az integrált intézményrendszer előnyeit (szinte minden jelzőrendszeri tag a Humán Szolgáltató keretein belül megtalálható) kihasználva a jelzőrendszer idén is hatékonyan működött. A területi és iskolai védőnői szolgáltat munkatársaival, továbbá a Család- és Gyermekjóléti Központtal pozitívabb és eredményesebb volt az együttműködés 2022-ben, a közvetlen szakmai kommunikáció bevezetésével, a rendszeres találkozások szervezésével hatékonyabb munka folyhatott.

A Humán Szolgáltató üzemeltetési folyamatainak átszervezésével pedig a működést támogató műszaki, karbantartói munkák elvégzése is hatékonyabban működött.

A bölcsődék alapadatai (férőhelyek, csoportok, alapvető adottságok)

A bölcsőde, mint a gyermekjóléti alapellátás részeként működő, a gyermekek napközbeni ellátásának egyik formája. A bölcsődéink a családban nevelkedő – 20 hetestől 3 éves korú – gyermekek szakszerű gondozását és nevelését biztosító intézmények a kerületben. Mindhárom bölcsődében az egészséges gyermekek nevelése és gondozása mellett, a Pedagógiai Szakszolgálat segítségével az SNI-s és a korai fejlesztést igénylő gyermekek ellátása is folyamatos. A szakértői vélemények alapján a fejlődésükben megsegítésre, támogatásra szoruló gyermekek fejlesztése, ha a szülő másképp nem rendelkezik, akkor a bölcsődében történik, heti rendszerességgel.

Erzsébetváros három bölcsődéje összesen 305 férőhellyel működik az alábbi megoszlásban

|  |  |  |  |  |  |
| --- | --- | --- | --- | --- | --- |
|  | Dob Bölcsőde (1074 Budapest, Dob utca 23.) | | Városligeti Bölcsőde (1071 Budapest, Városligeti fasor 39-41.) | Lövölde Bölcsőde (1074 Budapest, Dob utca 23.) | |
| Ellátás formája | bölcsődei ellátás | gyermekfelügyelet | bölcsődei ellátás | bölcsődei ellátás | gyermekfelügyelet |
| Férőhelyek száma | 120 fő | 20 fő | 125 fő | 40 fő | 20 fő |
| Ellátottak köre | 20 hetes kortól  36 hónapos korig | | 6 hónapos kortól  36 hónapos korig | 16 hónapos kortól  36 hónapos korig | |
| Csoportegységek száma | 5 | | 5 | 2 | |
| 1 | |
| Csoportszobák száma | 10 | | 10 | 4 | |
| 2 | |
| Játszóudvar | van | | van | nincs, óvoda udvarán | |
| Kiegészítés | sószoba | | tornaszoba, sószoba |  | |

A **Dob Bölcsődében** 120 férőhelyen, 10 csoportszobában történik a bölcsődei gondozás-nevelés korcsoportonként, 20 hetes kortól 3 éves korig. Az intézmény különlegessége a nagy játszóudvar, a város zajától elzárt, nagy fákkal körülvett, bokrokkal tarkított zöld sziget, mely biztosítja a gyermekek rendszeres levegőzéséhez, mozgásukhoz szükséges teret. A kertápolás folyamatos, a nyári melegben napvitorlákkal biztosítunk árnyékos tereket. Az udvar eddig erősen benőtt, bokros részei teljes egészében kitisztításra kerültek, a homokozók ülőrészei felújítottá váltak, a homokozók fertőtlenítése a jogszabályi előírásoknak megfelelően biztosított volt. Az udvarrészeken található kővázú padokat a kormányhivatal kérésére eltávolítottuk, a kisebb bogyós termést hozó fák alá a felfogó szerkezetet a 2023. évi költségvetésbe terveztük, a fenntartható városi környezet érdekében fát ne kelljen kivágnunk.

Az emeleti napozó terasz árnyékolása ebben az évben megoldottuk, így a meleg idő ellenére az emeleti csoportszobából is kint tartózkodhatnak a gyermekek. A bölcsődében sószoba is működik, melyet a csoportok ősztől tavaszig előre meghatározott ütemterv szerint rendszeresen látogatnak. A terápia elsősorban az immunerősítést, az ellenálló képesség megnövekedését segíti elő.

A 2023. évben a 2 évvel ezelőtt a Lövölde Bölcsőde játszóudvarán véghez vitt teljes felújításhoz hasonló udvari rekonstrukció tervezett, zöldesítés, udvari játszóelemek betelepítése, udvari mosdók és pelenkázók építése a cél.

A megújult **Picúr klub** keretében az otthon gondozott gyermek számára a szülő által igényelt időtartamban bölcsődei ellátás vehető igénybe. Az időszakos gyermekfelügyelet, mint szolgáltatás lehetőséget nyújt a 20 hetestől 3 éves korú gyermekek számára 8-16 óra között, hogy bölcsődei felvétel nélkül – a szülők igényeinek megfelelően – a gyermek néhány órát a kortársai között töltsön és szokja a közösségi játékot, együttlétet.

A **Lövölde téren** a hetvenes évek elejétől működik bölcsőde, mely egy lakóház emeletén helyezkedik el. A 80’-as években megnövekedett igényekre válaszul 20 férőhellyel bővítették az intézmény férőhelyszámát és csecsemő kortól már hat csoportban vált elérhetővé a szolgáltatás. A ’90-es évek végén a bölcsőde bezárások elérték a VII. kerületet is, a csökkenő gyermek létszám következtében alkalom kínálkozott egy új, alternatív gyermekellátási forma bevezetéséhez. Azóta az általános bölcsődei ellátás mellett - 20 férőhelyen, külön csoportban - működik az akkor bevezetett időszakos gyermekfelügyelet és játszócsoport az intézményben, a **Pöttöm klub**.

Ezt az alapellátáson túli szolgáltatást remekül kiszolgálja a bölcsődei infrastruktúra. A levegőn történő szabad játszástól az étkezésig, minden nevelés-gondozási műveletnek ugyanúgy részesei a „Pöttömös” gyerekek, mint a bölcsődések. Alapellátás 4 csoportban, 40 férőhelyen történik az intézményben. Az épület adottságai miatt sajnos nincs lehetőség helyben játszóudvar kialakítására, ezért a gyermekek levegőztetését az intézménytől két házra található, bölcsődés korúaknak kialakított, zárt és biztonságos játszókertben oldjuk meg. Az esztétikus és még 2021. év őszén korszerűen felújított területet kizárólag a hozzánk járó gyermekek használják, a szülők írásos hozzájárulását kérve a napközbeni intézményből való kimozduláshoz. biztosítjuk a megfelelő létszámú személyzetet a gyermekek biztonságos oda, - és visszajuttatásához.

A bölcsőde helyi adottságai - emeleti elhelyezkedése és játszóudvar közvetlen hiánya - miatt a gyerekek 16 hónapos kortól kerülnek felvételre a Lövölde Bölcsődébe.

A **Városligeti Bölcsődében** 125 férőhelyen, 10 csoportszobában folyik a gyermekek gondozása korcsoportonként, 20 hetes kortól 3 éves korig. Minden csoporthoz külön játszóudvar tartozik, így biztosítani lehet a gyermekek számára a délelőtti és délutáni időben a szabad levegőn való tartózkodást. A gyermekeket rossz idő esetén a modern eszközökkel felszerelt tornaszoba várja, hogy velük született nagy mozgásigényüket ki tudják elégíteni. Ősztől tavaszig a felsőlégúti megbetegedések csökkentése érdekében heti rendszerességgel látogatják a csoportok a sószobát.

A tavalyi évben a bölcsőde hátsó udvarrészét rendbe tettük, ezt hosszabb ideje nem tudták a gyermekek használni. Az ide telepített nyárfák közül 3-at életveszélyessé nyilvánításuk miatt ki kellett vágnunk, ezek pótlására kötelezettségünk van a 2023. évre nézve.

A Városligeti Bölcsőde korábbi felújításakor műszaki kivitelezési hibából fakadó tető ázásai megszüntetésre kerültek, a nyugati épületrész teljes tetőszigetelését igazságügyi szakértői véleménnyel alátámasztva újra kellett kivitelezni. Ennek folytatása a 2023. évre tervezett, mely már folyamatban van.

Hasonló kivitelezési hiba a csatornahálózat kialakítása is, mely a mai napig erősebb esőzés esetén szoros felügyeletet és hibaelhárítást igényel a Humán Szolgáltató részéről.

A Városligeti Bölcsőde épületének műszaki állapota a pár évvel ezelőtti felújítás ellenére sok feladatot ad a Humán Szolgáltató üzemeltetési csoportja számára a rejtett és kivitelezési hibákból fakadóan, fokozott figyelmet igényel az épület.

Személyi feltételek

**A Lövölde Bölcsődében** 2022. évben 16 engedélyezett közalkalmazotti álláshely volt, ebből 1 fő szakmai vezető (felsőfokú végzettséggel), 11 fő kisgyermeknevelő (3 fő felsőfokú végzettséggel, 6 fő középfokú végzettséggel) és 4 fő technikai alkalmazott (2 fő bölcsődei dajka – mindkettő rendelkezik az előírt végzettséggel-, 1 fő konyhalány, 1 fő mosónő). 2 fő tartósan távollévő kisgyermeknevelőnk GYED-en volt a 2022. évben, 1 fő fizetés nélküli szabadságon volt az év második felében. Mindhárom hiányzó kolléga munkakörét szakképzett kisgyermeknevelővel sikerült betölteni.

**A** **Városligeti Bölcsődében** 2022. évben 34 engedélyezett közalkalmazotti álláshely volt, ebből 1 fő szakmai vezető (főiskolai végzettséggel), 22 fő kisgyermeknevelő (4 fő főiskolai végzettséggel, 18 fő középfokú végzettséggel), 5 fő bölcsődei dajka (közülük 4 fő elvégezte a kötelező bölcsődei dajka képzést, 1 fő időhiány miatt nem tudta elvégezni a tanfolyamot, 2023-ban törekedni fogunk rá), 1 fő technikai alkalmazott (mosó-vasalónő), 3 fő konyhalány, 2 fő szakácsnő, 1 fő élelmezésvezető.

A 2022. évben 1 fő bölcsődei dajka ment nyugdíjba, 1 fő az év második felétől tartós betegállományban volt. 1 fő kisgyermeknevelő főiskolai tanulmányai miatt munkahelyet váltott. 2 fő kisgyermeknevelő CSED-en, 2 fő kisgyermeknevelő GYED-en, 1 fő GYES-en, 1 fő kisgyermeknevelő tartós betegállományban volt. Ezekből az álláshelyekből 5 határozott idejű kisgyermeknevelői státusz egész évben be volt töltve.

**A Dob Bölcsődében** 2022. évben 30 engedélyezett közalkalmazotti álláshely volt, ebből 1 fő szakmai vezető (felsőfokú végzettséggel) 19 fő kisgyermeknevelő (4 fő felsőfokú végzettséggel), 7 fő kisegítő, ebből 5 fő bölcsődei dajka, akik közül 4 fő elvégezte a szükséges bölcsődei dajka tanfolyamot - 1 fő nyugdíj előtt álló kolléga a tanfolyam elvégzése alól mentességet kapott- 1 fő konyhai kisegítő, 1 fő mosó- vasalónő.

2022. évben 1 fő szakma vezető és 1 fő kisgyermeknevelő nyugdíjba ment, 1 fő CSED-en, 4 fő GYED-en, 1 fő tartós betegállományban volt. Az 5 tartósan távollévő (CSED,GYED) kisgyermeknevelői státusz egész évben be volt töltve határozott idejű státusszal.

A kötelező szociális képzési rendszer előírásainak megfelelően minden kisgyermeknevelő regisztrálva van a megfelelő felületeken. A járványügyi vészhelyzet következtében a képzések lebonyolításának egy része online térbe került, később ismét megjelentek a személyes részvételű képzések, a kredit pontok gyűjtésének határidejét meghosszabbították. A képzéseken több kisgyermeknevelő tudott részt venni, de sajnos a munkakörhöz kötött képzések hiánya miatt a kötelező pontokat sok kolléga nem tudta megszerezni, a határidő 2022.december 31-én lejárt.

A 2022. évben a 20/2017. (IX.18.) EMMI rendeletben előírtak szerint a bölcsődei dajka képzést 1 fő kapacitáshiányra való tekintettel nem tudta teljesíteni, melynek pótlása a 2023. évben megtörténik. A három bölcsődében összesen 12 dajka státusz van, melyből 2022-ben mind be volt töltve. 11 főnek volt kötelező a dajka tanfolyam elvégzése, ennek a kötelezettségnek 10 kolléga eleget tett, sikeres bölcsődei dajka vizsgát tettek. 1 fő mentességet kapott a képzési kötelezettség alól, mivel öregségi nyugdíj előtt 5 évvel áll.

A személyi változások ellenére megállapítható, hogy a bölcsődéket ebben az évben nem jellemezte fluktuáció, a dolgozói elvándorlás csekély mértékű. A humánerőforrás gazdálkodás tekintetében inkább a fiatal munkaerő családalapítási törekvései jelentettek nehézséget, az ő helyettesítésük nehézkes volt. Az utánpótlás könnyen elérhető, amennyiben álláshirdetést szükséges közzé tennünk.

A beiratkozás menete

Mindhárom bölcsődében **a gyermekfelvétel egész évben folyamatos**. A bölcsődei jelentkezés mindhárom bölcsődébe személyesen vagy elektronikus úton történik a bölcsődék e-mail címére címezve:

* [dob.bolcsode@bjhuman.hu](mailto:dob.bolcsode@bjhuman.hu);
* [lovolde.bolcsode@bjhuman.hu](mailto:lovolde.bolcsode@bjhuman.hu);
* [varosligeti.bolcsode@bjhuman.hu](mailto:varosligeti.bolcsode@bjhuman.hu).

Bölcsődei felvétel

A gyermekek védelméről és a gyámügyi igazgatásról szóló1997. évi XXXI. tv. 42/A. § alapján bölcsődébe a csecsemő, kisgyermek 20 hetes korától 3 éves koráig, indokolt esetben (orvosi vélemény) 4 éves korig, SNI-s gyermek 6 éves koráig gondozható, illetve a 3 vagy 6 életév betöltésének évében december 31-ig vehető fel. Alapfeladatként nyújtott ellátás esetén, egy gyermek napi gondozási ideje legalább négy óra és legfeljebb tizenkét óra lehet. A sajátos nevelési igényű, illetve a korai fejlesztésre és gondozásra jogosult gyermek napi gondozási ideje négy óránál kevesebb időtartamban is meghatározható.

Bölcsődékbe felvehető minden olyan erzsébetvárosi kisgyermek (az intézmény férőhelyszámának jogszabályban meghatározott mértékéig kerületen kívüli lakcímmel rendelkező kisgyermek is), akinek szülei, törvényes képviselői valamilyen ok miatt nem tudják biztosítani a napközbeni ellátást. A gyermekek védelméről és a gyámügyi igazgatásról szóló törvény 43. § (3) bekezdésének rendelkezési szerint előnyben kell részesíteni a felvételi eljárás során azon kisgyermeket, akinek a szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy más munkavégzésre irányuló egyéb jogviszonyban áll és emellett

* rendszeres gyermekvédelmi kedvezményre jogosult gyermeket,
* három vagy több gyermeket nevelő családban élő gyermeket,
* egyedülálló szülő által nevelt gyermeket,
* védelembe vett gyermeket nevel.

A 15/1998.(IV.30.) NM rendelet 37.§ (1) a bölcsődei ellátást nyújtó intézmény, szolgáltató a fenntartó által meghatározott napi nyitvatartási időn belül biztosítja a gyermek bölcsődei ellátását.

A 2021. évi és 2022. évi adatokat összevetve hosszú idő után emelkedés észlelhető az ellátott gyermekek számában, mely a korábbiaknál sokkal lakosságbarátibb intézmény elérése érdekében tett működtetői lépések, fejlesztések, erősebb marketing folyamatok eredménye.

Ez a táblázat a nevelési év közepén érvényes adatokat mutatja. A szeptemberben kezdődő beszoktatások minden bölcsődénkben elhúzódnak február végéig, március közepéig, egyrészt a szülői igények figyelembevétele, másrészt az évközben kimaradó gyermekek felszabaduló férőhelyeire történő beszoktatások miatt.

A Pöttöm Klub és a Picur Klub bemutatása

A Lövölde Bölcsődében 2006. októbere óta folyamatosan működő időszakos gyermekfelügyelet és játszócsoport (Pöttöm Klub) sikere töretlen a szülők körében. A Dob Bölcsődében a férőhelyek jobb kihasználása érdekében az üresen maradt csoportszobákban az időszakos gyermekfelügyelet szolgáltatás 2020. februárban nyílt meg Picur Klub néven. Minkét szolgáltatás ugyanazt a célt szolgálja a kerület két pontján: egyrészt lehetőséget teremt az otthon nevelkedő gyermekeknek kortársaikkal való játszásra-tapasztalat szerzésre, másrészt néhány órás szabadidőt biztosít a szülőknek. Jó hírünket a régen ide járó, valamint a fiatalabb testvéreket újra gondjainkra bízó családok viszik tovább. Ők a saját ismeretségi körükben terjesztik ennek a szolgáltatásnak az elérhetőségét, de sokan a védőnők ajánlására keresnek fel bennünket, és gyakran az internetről és a kerületi kiadványokból szerzett információk alapján találnak ránk. Ebben az évben már célzott hirdetési kampánnyal (social media, hirdetési molino) segítettük a csoportok felöltését. A bölcsődei ellátást is egyre több „Pöttömös” és „Picuros” gyermek igényli. Miután a szülők megnyugodva tapasztalják, hogy gyermekük jártasságot szerzett a közösségi életben, talán hamarabb és bátrabban térnek vissza a munkaerőpiacra.

A **gyermekfelügyelet** előzetes bejelentkezés alapján, heti 2-3 alkalommal vehető igénybe.

A Pöttöm klub hétfői napokon **játszócsoport**ként üzemel. Ezt a szolgáltatást azok a szülők igénylik, akik nem kívánnak elszakadni gyermeküktől, még néhány órára sem. Ők gyermekeikkel együtt töltik nálunk az időt. Együtt élik meg a közösségi létforma élményeit, segítik őket a kortársak között, ismeretségeket szereznek és tapasztalatot cserélnek hasonló élethelyzetben lévő anyákkal, családokkal. Az alternatív ellátási formákban is képzett kisgyermeknevelőktől kérhetnek, és kapnak tanácsokat nevelési és pedagógiai kérdéseikre.

A szolgáltatások óradíja 2022.07.31-ig 350 Ft/óra, 2022.08.01-től 431Ft/óra. Az étkezést a helyi rendelet alapján az önkormányzat az időszakos gyermekfelügyeletet és játszócsoportot igénybe vevő, kerületi lakcímkártyával rendelkező gyermekek számára szintén térítésmentesen biztosítja egyéb esetben az étkezés térítési díja 622 Ft.

**A Lövölde Bölcsődében 2022-ben** összesen **50** **gyermek vette igénybe** a szolgáltatást, ebből **43** **fő étkezést** is igényelt közülük 7 fő fizetett díjat is az étkezésért.

|  |  |  |  |  |  |
| --- | --- | --- | --- | --- | --- |
| **Működési adatok** | | **Igénybe vett alkalmak száma** | **Órák/Étkezések száma** | **Térítési díj** | **Befizetett összeg** |
|
| **I. félév** | **Szolgáltatás** | **381** | **848** | **350 Ft/óra** | **269.800 Ft** |
| **Étkezés** |  | | |  |
| **Kerületi\*** |  | **221** | **505 Ft/nap** | **111.605 Ft** |
| **Kerületen kívüli** |  | **27** | **505 Ft/nap** | **13.635 Ft** |
| ***Bevétel*** | | | | **395.040 Ft** |
| **II. félév** | **Szolgáltatás** | **338** | **849** | **350 Ft/óra 09.01-től 431Ft/óra** | **365.070 Ft** |
| **Étkezés** |  | | | |
| **Kerületi\*** | **208** |  | **505 Ft/óra, 09.01-től 622Ft.** | **129.376** |
| **Kerületen kívüli** | **61** |  | **505 Ft/óra, 09.01-től 622Ft.** | **37.942** |
| ***Bevétel*** | | | | **532.388 Ft** |
| **Bevétel összesen** | | | | | **927.428 Ft** |

A **Dob Bölcsődében** 2022. évben 19 gyermek vette igénybe a szolgáltatást étkezéssel együtt.

|  |  |  |  |  |  |  |  |
| --- | --- | --- | --- | --- | --- | --- | --- |
| **Működési adatok** | | **Igénybe vett** | **Órák/Étkezések** | | | **Térítési díj** | **Befizetett** |
| **alkalmak száma** | **száma** | | | **összeg** |
| **I. félév** | **Szolgáltatás** | **168** | **439** | | | **350 Ft/óra** | **153 650 Ft** |
| **Étkezés** |  | | | | | |
| **Kerületi\*** | **128** |  |  |  | **505.-Ft.** | **64 640 Ft** |
| **Kerületen kívüli** | **34** |  | | | **505.-Ft.** | **16 600 Ft** |
| ***Bevétel*** | | | | | | **234 890 Ft** |
| **II. félév** | **Szolgáltatás** | **220** | **642** | | | **350 Ft/óra 08.01-től 431Ft/óra** | **274 276 Ft** |
| **Étkezés** | | | | | | |
| **Kerületi\*** | **108** | |  | **505 Ft/óra, 09.01-től 622Ft.** | | **65 889 Ft** |
| **Kerületen kívüli** | **69** | |  | **505 Ft/óra, 09.01-től 622Ft.** | | **42 916 Ft** |
| ***Bevétel*** | | | | | | **383 081 Ft** |
| **Bevétel összesen** | | | | | | | **617 971 Ft** |

A bölcsődei ellátás leírása

Szakmai tevékenységünket szem előtt tartva a jogszabályban, valamint a Bölcsődék Alapprogramjában foglaltakat végezzük, Fontossá vált a magas szakmai színvonal.

A szakmai program alapozza meg a bölcsődei ellátás tevékenységének megvalósítását. A gyerekek beilleszkedését elősegíti a szülőkkel való **jó kapcsolat kialakítása**. Ebben nyújt segítséget a „**Bölcsődekóstoló”** ismerkedések, tájékoztató szülői értekezlet, a napi találkozások, egy adott témáról szóló megbeszélések, illetve a kisgyermeknevelői és vezetői fogadóórák. A gyermeket és az őt körülvevő környezetet a **családlátogatás** alkalmával ismerhetjük meg.

A gyermek személyi- és tárgyi környezetének állandósága növeli az érzelmi biztonságot, alapul szolgál a tájékozódáshoz, a jó szokások kialakulásához. A **„saját kisgyermeknevelő”** rendszer folyamatosan működik, a kisgyermeknevelők hiányzása esetén mindig a társ-kisgyermeknevelő veszi át a gyermekek gondozását. A gyermekek elválását a szülőktől a szakmai módszertani alapokon nyugvó fokozatos **beszoktatás** segíti, amelynek lehetőségével minden szülő élt. A gyermekek mindig egy kicsit több időt töltenek el családtagjaikkal, később egyedül a csoportban. Az év folyamán sikertelen beszoktatásunk 3 volt az összes bölcsődére vonatkoztatva).

A csoportok szakmai munkájának alapja a **nevelői program**ban előre meghatározott irányelvek, tevékenységek alkalmazása. A választott formákat a kisgyermeknevelők beépítik a napi elfoglaltságok közé. **Tevékenységek** a csoportokban:

* Mozgásfejlesztés, játékos feladatok a különböző mozgásformák alkalmazásával.
* Verbális fejlesztés: mondóka, vers, mese alkalmazása.
* Manipuláció fejlesztése: alkotó játékok, kézügyességet fejlesztő feladatok, kirakós.
* A zene hatása a gyermekekre: „tánc” – zenehallgatás mozgással kísérve, hangot adó zeneeszközök alkalmazása.
* Kézművesség: természetes anyagokkal való tevékenységek, kézügyesség fejlesztése (tépés, ragasztás, festés, rajzolás, gyurmázás).

Az **egészségvédelem, egészségnevelés** kiemelten fontos feladatunk. Napi nevelési feladataink egyike a környezethez való alkalmazkodás és az alapvető emberi higiénés szokások kialakításának segítése.

Ügyelünk, hogy mindenkor érvényesüljön **a folyamatosság, a szabadság, az önkéntesség és a** **választhatóság elve**. Gondozó-nevelő munkánkban arra törekszünk, hogy a **mozgás** az egész napi tevékenység szerves része legyen.

A bölcsődés kisgyermek gondozásának egyik alapfeltétele a **pozitívumokra való támaszkodás**, a pozitív megerősítés. Feladataink körébe tartozik, hogy derűs légkört biztosítsunk, segítsük a bölcsődébe kerüléssel járó nehézségek feldolgozását, csökkentését.

A 2022. évben már ismét megrendezésre kerülhettek a szülők által is nagyon kedvelt programjaink (farsang, húsvét, gyereknap, télapó). Ünnepeinket mindig nyílt nappal kötjük egybe, melyet a szülők szívesen látogatnak, ilyenkor együtt lehetnek gyermekeikkel, megismerhetik az ő kis birodalmukat.

Februárban zárt körűen kerültek megrendezésre a **farsangi** mulatságok.

Az **óvodába készülő** kisgyermekeket, a nyári zárás előtt, a kisgyermeknevelők elbúcsúztatják, kis ajándékokkal, meglepetéssel kedveskednek nekik.

Október végén immár hagyománnyá vált a Dob Bölcsődében a kisgyermeknevelők szervezésében a Tök-nap, ahol tökök, őszi termések felhasználásával a gyerekekkel közösen kreatív dekorációkat készítettek. Novemberben a Márton-napi lámpás felvonuláson felsorakoztatták a szülők által készített faragott tököket.

A **Mikulás** tavaly is ellátogatott a bölcsődéinkbe: köszöntötte a gyerekeket, ajándékcsomagot hozott nekik, az intézmény támogatásával.

A Városligeti Bölcsődében hagyományteremtő szándékkal idén először rendeztünk Luca-napi adománygyűjtő vásárt. A kollégák által készített karácsonyi díszeket, dekorációkat a szülők örömmel vásárolták meg. A befolyt összegből a csoportok játékokat, eszközöket vásároltak a gyerekek számára.

Programjainkon **fényképek** is **készülnek** házi fotósaink által. A szülők körében ez nagyon kedvelt lehetőség, hiszen remek ajándék, szép és felejthetetlen élmény marad.

A **korszerű táplálkozási elvek**, illetve a NÉBIH előírásai alapján, a modern, korosztálynak megfelelő konyhatechnológiai eljárások, élelmezési- és nyersanyag-normák figyelembevételével a normál étkezési igényű gyermekek számára és a speciális étkezési igényű gyermekek számára dietetikus élelmezésvezető szakember állítja össze az étlapot, melyet a bölcsőde szakmai vezetője és a bölcsőde gyermekorvosa is jóváhagy.

Az étlap összeállításánál élelmezésvezetőnk szakértő segítségével kiemelt figyelmet fordítunk a gyermekek életkori sajátosságainak, szükségleteinek megfelelő, *egészséges, korszerű táplálkozás* irányelveinek szem előtt tartására.

Lehetőség van a különböző anyagcserezavarral küszködő gyermekek speciális, diétás étkeztetésére. Nagy hangsúlyt fektetünk az ételallergiás gyermekek egyéni diétájára. 2022-ben a három bölcsődében 14 féle speciális étrendet biztosítottunk: tejfehérje mentes (Városliget 4 fő, Dob 2 fő), laktózmentes (Városliget 1 fő), olajos mag mentes (Dob 1 fő, Lövölde 1 fő), tej-, borsó-, kókusz és tojásmentes (Városliget 1 fő), tej-szója-tojás mentes (Lövölde 1 fő, Városliget 1 fő)

Vallási okból Dob Bölcsődében 2 fő, Városligeti Bölcsődéből 1 fő, Lövölde Bölcsődéből 2 fő sertéshúsmentes étkezést igényelt. A korszerű táplálkozás tervezésében és elkészítésében a Quadrobite program nyújt segítséget. A normál és diétás étlapot minden átadóban, a bejárati ajtónál kifüggesztve és a Humán Szolgáltató weboldalán is olvashatják a szülők, látogatók. Az érintett szülőkkel a dietetikus élelmezésvezető szakember igény szerint konzultációt tart.

A bölcsődék napi négyszeri étkezést biztosítanak: reggeli, tízórai, ebéd, uzsonna. Arra törekszünk, hogy minél színesebb, változatosabb ételeket, minél többféle ételkészítési eljárással elkészítve tálaljunk a gyerekeknek.

Saját főzőkonyhával a Városligeti és a Dob Bölcsőde rendelkezik, de az ételkészítés jelenleg mindhárom bölcsőde számára a Városligeti Bölcsőde konyhájában történik, ahonnan autóval szállítják át a készételt a másik két intézmény számára. A megfelelő szállítóedényeknek köszönhetően az étel tálalási hőfokon érkezik, így melegíteni nem kell, ezáltal nem veszít élvezeti értékéből.

A bölcsődébe járó gyermekek étkeztetési adatai (lefőzött adagok 2022-ben):

|  |  |  |  |  |
| --- | --- | --- | --- | --- |
| Lefőzött adag | Dob Bölcsőde | Lövölde Bölcsőde | Városligeti Bölcsőde | Összesen |
| Gyerekek | 11925 | 5244 | 14970 | 26895 |
|  |
| Gyermekfelügyelet | 354 | 517 | - | 871 |  |
| Összesen | 12279 | 5.761 | 14970 | 27249 |  |

A bölcsődei térítési-étkezési díjfizetési politikája, köztük a jogszabályon alapuló kedvezmények

Budapest Főváros VII. kerület Erzsébetváros Önkormányzat Képviselő-testületének 6/2016. (II.18.) önkormányzati rendelete a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról 41. §-a rendelkezik a térítési díjakról. E szerint a gyermekek napközbeni ellátását biztosító bölcsődékben a **gondozásért fizetendő ellátás személyi térítési díja 0 Ft,** az **étkezés térítési díja Budapest Főváros VII. kerület Erzsébetváros Önkormányzat közigazgatási területén állandó lakóhellyel, vagy tartózkodási hellyel rendelkező gyermek esetén: 0 Ft**.

Budapest Főváros VII. kerület Erzsébetváros Önkormányzat közigazgatási területén állandó lakcímmel, vagy tartózkodási hellyel nem rendelkező gyermek esetén: 2022.07.31-ig 505.-Ft/nap, 2022.08.01-től 622 Ft/nap – kivéve, ha a Gyvt. 21/B.§ (1) bekezdése a) pontjában foglaltaknak megfelel.

A Dob Bölcsődében az év folyamán 18 gyermek családját érintette a térítési díj fizetési kötelezettség, a Lövölde Bölcsődében 7 család fizetett, a Városligetben az év folyamán 27 fizetős gyermek volt.

Az ingyenes étkezés ellenére a finanszírozás nyomon követhetősége érdekében továbbra is dokumentáljuk az étkezési kedvezményre való jogosultságot.

A normatív kedvezményre való jogosultságot a Gyvt.21/B. § (1) bekezdés a) pontja határozza meg. A bölcsődei gyermekétkeztetést ingyenesen kell biztosítani gyermek számára, ha

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi nettó jövedelem összege nem haladja meg a kötelező legkisebb munkabér 130%-át vagy
* nevelésbe vették.

A jogszabályokon alapuló kedvezmények megoszlásban a három bölcsődében együttesen

|  |  |  |  |  |
| --- | --- | --- | --- | --- |
| Kedvezmény | Igénybe vevők száma | | Igénybe vett napok száma | Támogatás összege (Ft) |
|  |
| kerületi lakosok | kerületen kívüli lakosok |  |
|  |
| RGYK-ban részesülők (Gyvt.) | 5 | 1 | 183 | 93.936 |  |
| tartósan beteg, fogyatékos gyermeket nevelő család (Gyvt.) | 2 | 0 | 154 | 84.790 |  |
| 3 v. több gyermeket nevelő család (Gyvt.) | 33 | 13 | 3.699 | 2.002.961 |  |
| a család egy főre jutó havi jövedelme kisebb, mint a nettó minimálbér 130%-a (Gyvt.) | 18 | 25 | 3.022 | 1.714.948 |  |
| nevelésbe vett gyermek (Gyvt.) | 1 | 0 | 40 | 9.090 |  |
| Támogatás 1997.évi XXXI.tv. )alapján összesen | 59 | 39 | 7.098 | 3.905.725 |  |
| Támogatás 6/2016. (II.18.) Önkorm. Rend. 41.§ (3) bekezdés alapján | 231 |  | 21.799 | 14.214.499 |  |
| Összesen | 290 | 39 | 28.897 | 18.120.224 |  |

Igénybevételi adatok elemzése

2022-ban összesen 229 kisgyermekes család adta be a jelentkezését.

A jelentkezéseknél most már több éves tapasztalat, hogy az igénybe vevők kora közelít a 12-18 hónapos korhoz. 2022. évben a Dob Bölcsődében 1 fő kisgyermek 5 hónaposan kezdte meg adaptációját.

**Mindhárom Bölcsődében** zavartalanul folyt a gyermekek beszoktatása, ellátása. Ami mindhárom intézménynél nehézséget okozott, hogy a szülők jogszabályi előírásoknak nagyon sok esetben nem tudnak megfelelni (pl.: munkaviszony vagy annak számító jogviszony igazolás bemutatása), ezért sok beszoktatás meghiúsult, a férőhelyek betöltése a korábban várólistára került gyermekek felvételével történt

Jogszabálynak köszönhetően a kerületben a férőhelyek 25%-ig felvehetőek kerületen kívül lakó gyermekek is. (Rájuk nem vonatkozik az önkormányzati rendelet az ingyenes étkezésről, így ők, ha egyéb kedvezményre nem jogosultak, akkor 2022.07.31-ig napi 505 Ft, 2022.08.01-től napi 622 Ft étkezési térítési díjat fizettek.)

**A Lövölde Bölcsőde** kihasználtságára hatással van, hogy bölcsődei ellátás csupán 40 férőhelyen történik. A maradék 20 férőhelyen az időszakos gyermekfelügyelet, illetve játszócsoport működik. Intézményünkbe a tavalyi év folyamán minden gyermeket fel tudtunk venni, 2022. december 31-én várólistán nem volt jelentkező. A feltöltöttség viszonylagos állandóságot mutat, a kihasználtságot 2022-ben a nyári szabadságolásokon túl a szülők óvatossága is negatívan befolyásolta. Félve ugyanis a komolyabb, szövődményekkel járó fertőzéses megbetegedésektől, enyhébb felsőlégúti tünetekkel is otthon tartották a gyermekeket, valamint a betegségből gyógyult gyermekek gyakran néhány nap múlva ismét heteken keresztül távol maradtak a bölcsődétől, újabb megbetegedéseik miatt. A bölcsőde nyári zárása, a családok szabadságolása miatt és az adaptációk utáni időszakban egyébként is alacsonyabbak a kihasználtság mutatói.

**A** **Városligeti Bölcsődébe** a kihasználtsági statisztika a pandémiás időszak lezárását követően megfelelőnek mondható. A gyermekek óvodába történő felvételét követően, illetve családi élethelyzetre, esetleg, egészségügyi állapotra való hivatkozás miatt kimaradó gyermekek megüresedő férőhelyeit folyamatosan fel tudtuk tölteni az aktuális évre jelentkezőkkel. Várólistánk csak csecsemő korcsoportban volt. A jövőre vonatkozóan érdemes lesz végig gondolni, hogy két csecsemő és két kistipegő csoportot indítsunk.

**A Dob Bölcsődében** a kihasználtsági statisztika fejlődött. Az előző évekhez képest megugrott a felvett gyerekek száma. A jelentkezések fogadása, a beszoktatások egész évben folyamatosak, a szülők tájékoztatása szóban és írásban is megtörténik, ennek ellenére a felvételre szükséges dokumentumok – különösen a munkáltatói igazolások beszerzése még mindig nehézséget okoz számukra. Ősszel csecsemő csoportot indítottunk, ahol több 6 hónapos korú kisgyermek részére kérték a bölcsődei szolgáltatást. A védőnői támogató levéllel érkező szülők száma még mindig gyakori a Dob Bölcsődében.

Bölcsődéinkbe, mivel SNI-s gyermeket is felvehetünk, így a csoportlétszám, e gyermekek számától függően változik. Szakértői vélemény határozza meg, hogy az érintett SNI-s gyermek a csoportban hány férőhelyet tölt be. A tavalyi év folyamán a Lövölde Bölcsődében 2 fő, a Városligeti Bölcsődében 3 fő, a Dob Bölcsődében 3 fő SNI gyermeket gondoztunk a VII. kerületi Pedagógiai Szakszolgálat fejlesztő szakembereinek segítségével.

A bölcsődék kihasználtsága és feltöltöttsége a 2022. évben %-ban:


2021-hez képest az adatok pozitív irányú eltérést mutatnak. Mindhárom bölcsődében a feltöltöttség növekedett az előző évekhez képest. 2021-ben a pandémiás veszélyhelyzet miatt több gyermek ellátását megszüntették, vagy a beszoktatást a sikeres jelentkezés ellenére sem kezdték el a szülők. Ez mindhárom bölcsődére jellemző jelenség volt. Míg az előző években a gyermeklétszám csökkenése leginkább a Dob Bölcsődét érintette, 2020/21-ben sajnos már a Lövölde Bölcsőde létszáma is nagy mértékben lecsökkent.

Kihasználtság növelési szándékkal lehetővé vált bölcsődéinkbe, hogy az egyébként otthon lévő, gyermekellátási támogatást igénybe vevő szülők is igényelhessék a bölcsődei ellátást gyermekeik számára. A pandémiás vészhelyzet megszűnését követően 2022-ben a jelentkezési kedv megnőtt.

A Városligeti és a Lövölde Bölcsődében kevesebb a szociálisan rászoruló, hátrányos helyzetű család. Jellemző, hogy a szülők magasabb beosztásban dolgoznak, életvitelükre a rendszeresség jellemző, gyermekeik részére rendszeresen veszik igénybe az ellátást. A Dob Bölcsődében a szociálisan rászoruló, hátrányos helyzetű családok száma magasabb. Életvitelük rendszertelen, gyakran bizonytalankodnak az ellátás igénybevételével kapcsolatban, ha döntenek is az ellátás mellett, azt rendszertelenül és kiszámíthatatlanul veszik igénybe.

Városligeti Bölcsődében 2022-ben nem volt HH-s és HHH-s gyermek, a Dob és Lövölde Bölcsődébe 1-1 HH-s gyermek járt. Azt tapasztaljuk, hogy az ingyenes bölcsődei ellátás miatt nem minden szülő mutatja be az RGYK, HH-, illetve HHH-s határozatokat, így elképzelhető, hogy számuk több ennél.

**A bölcsődei ellátásból kikerült gyermekek száma, oka:**



Felújítások, fejlesztések

**A Városligeti Bölcsődében** a napi karbantartási feladatokon kívül 2022-ben a legnagyobb és legfontosabb beruházás a klímatelepítés és a tetőfelújítás volt. Minden csoportszobába és a vezetői irodába is került klíma, melyekkel egy több éve húzódó probléma (a csoportszobákban nyaranta elviselhetetlen hőség volt) oldódott meg, mely már szülői panaszokat is eredményezett a nyári melegben.

Az év folyamán a működéshez elengedhetetlenül fontos tárgyi eszközök az igény jelzés után folyamatosan kerültek beszerzésre.

**A Dob Bölcsődében** is az év folyamán minden csoportszoba és a vezetői iroda klímaberendezéssel lett felszerelve. A Süni és Maci csoport teraszára kitekerhető napellenző lett felszerelve, illetve a Napocska csoport udvarán lévő homokozó felé napvédő ponyva került.

**A Lövölde Bölcsőde** játszókertjében megvalósult az amortizálódó kerítés karbantartása/felújítása. A homokozó feltöltése és fertőtlenítése is megtörtént, és megérkezett az új homokozó takaró ponyva is. A fákra mű-varjak telepítésével történt kísérlet a kertben fészkelő galambok elriasztásához. Itt is felszerelésre került klíma berendezés.

Az épületen belül a napi karbantartási feladatok ellátása folyamatos.

Ősszel egy bezáró óvodából **mindhárom bölcsőde** kapott adományokat, melyekkel az eszközparkunk némiképp kibővült (polcok, tornaeszközök, ágynemű, játékok). Játékkészlet bővítés keretein belül nagymozgás fejlődést segítő és udvari játékokat kaptunk a Varázsdoboz Fejlesztőközponttól.

1. **Varázsdoboz Fejlesztő Központ és Játszóház, mint alternatív napközbeni ellátás-játszóházként TEOR számmal rendelkező szolgáltatás, önként vállalt feladatkör**

A közel 400 m2-en kialakított egységben a szolgáltatás 2021. évben szünetelt a járványhelyzet miatt. A Képviselő-testület 192/2022. (VII.13.) számú határozatának meghozatalával új szociális és gyermekvédelmi szolgáltatásokat vezetett be Erzsébetvárosban, melynek működtetőjeként a Humán Szolgáltatót jelölte meg. A két új szolgáltatás közül a Varázsdoboz Fejlesztő Központ és Játszóház vonatkozásában a képviselő-testületi tagok első körben 2023. március végéig szavaztak működési engedélyt és a fenti határozat szerint, majd 2023. februári testületi ülésen a képviselők szavazata szerint a fenntartó 2023.12.31-ig hosszabbította meg a Fejlesztő Központ működésének lehetőségét.

A napközbeni ellátás során az intézmény elsősorban a háromévesnél fiatalabb gyermekek gondozását vállalja a szülők munkaideje alatt. Az intézményekben 6 éves korukig tovább nevelhetőek azok a gyermekek is, akik testi vagy szellemi fejlettségi szintjük alapján nem érettek óvodai nevelésre, és akik a szakértői és rehabilitációs bizottság véleménye alapján fejlesztésre szorulnak. Erzsébetváros Önkormányzata nagy hangsúlyt fektet a kerületben élő gyermekek esélyteremtési és esélynövelési lehetőségeire, éppen ezért fontosnak tartja, hogy a kerületben élő fogyatékkal élő gyermekek számára ezt a fajta szolgáltatást biztosítani tudja. Egyre több az autizmus spektrumzavarral, mozgás-, látás-, hallásszervi, illetve beszéd- és értelmi fogyatékossággal küzdő, sajátos nevelési igényű gyermek, aki speciális ellátást és felügyeletet igényel.

A Varázsdoboz Fejlesztő Központ és Játszóház 2022. szeptemberében nyitotta meg kapuit az Erzsébetvárosban és más budapesti kerületben élő családok előtt. Az eredeti játszóházi szolgáltatás gyógypedagógiai, pszichológiai ellátással történő kibővítésével egy új prevenciós gyermekvédelmi színteret hozott létre a Humán Szolgáltató Erzsébetvárosban.

**A Fejlesztő Központ feladatellátási körébe tartozik a korai mozgásfejlesztés-gyógytorna, gyógypedagógiai fejlesztés és terápia** – kiemelve az idegrendszeri éretlenség, mozgás, autizmus spektrumzavar, részképesség zavarok, tanulási nehézség és zavar, érzelmi-, viselkedészavarok fejlesztése és terápiás ellátása -**, valamint pszichológiai ellátás**.

Szakembereink 6 hetes kortól 14 éves korig várják a kisebb nagyobb problémával küzdő, valamint sajátos nevelési igényű gyermekeket állapotfelmérésre, majd fejlesztésre.

Kiemelt feladatunknak tartjuk a megelőzést, preventív ellátást is. Ebben az évben januárban és februárban ingyenes programsorozattal készülünk a családok számára, melyek keretein belül a gyermekeknek és a szülőknek is kínálunk programokat és nem utolsó sorban fejlesztési-nevelési támogatást.

A Varázsdoboz Fejlesztő Központ és Játszóház 2022. augusztus 15-től folyamatosan töltötte fel a képviselő-testület által jóváhagyott szolgáltatásbővítéshez szükséges szakemberlétszámot, a meghatározott státuszokat. A szakmai tevékenység magas szintű biztosításához elengedhetetlen volt a megfelelő szakképzettségű és kellő szakmai tapasztalattal rendelkező kollégák biztosítása, így a közalkalmazotti jogviszonyba való felvételük, megbízási szerződéssel való foglalkoztatásuk – gyógypedagógus-logopédus kivételével – minden munkakör vonatkozásában megtörtént.

A hétvégenként megtartott születésnapi programok megfelelő szakmai felügyelete a Humán Szolgáltató más szervezeti egységében dolgozó kisgyermeknevelő többletfeladat vállalásával megoldott.

A Fejlesztő Központ újra nyitásához szükséges engedélyezési folyamatokat elvégeztük, az ivóvíz megfelelősségi bevizsgálása megtörtént. Az épület az eredeti beruházó által felmérésre került, épületgépészeti szempontból megtörtént a felülvizsgálat, a kisebb javítási munkálatokat a beruházó elvégezte.

A Varázsdoboz Fejlesztő Központ és Játszóház üzemeltetéséhez szükséges informatikai háttér rendelkezésre áll, az elektronikus számlázás és bankkártyás fizetés lehetőségét megvalósítottuk, ezzel ügyfélbaráttá vált az igénybevétel. Továbbá elektronikus bérletkezelő rendszert vezettünk be.

A Humán Szolgáltató weboldaláról is elérhető, de különálló, egyedi megjelenésű, korszerű honlapunk minden releváns és közérdekű adatot tartalmaz a fejlesztő Központ működésével kapcsolatosan. <https://www.varazsfejleszto.hu>

A kerületi Civil Korzó rendezvény volt az első olyan nyilvános kerületi esemény, melyen bemutatkozott a Varázsdoboz Fejlesztő Központ és Játszóház. Szeptember 13-án jelent meg az Erzsébetváros Újság, amelyben a régi és az új szolgáltatások is bemutatásra kerültek a lakosság számára. A Varázsdoboz Fejlesztő Központ és Játszóház szolgáltatásbővítéséről **sajtótájékoztató** keretén belül adtunk hírt 2022.08.29-én.

Szakmai tevékenység, látogatottsági adatok

A nyitást megelőzően elkészült a Varázsdoboz Fejlesztő Központ és Játszóház szakmai protokollja, belső szabályozó és adminisztrációs dokumentumok, illetve papír alapon és elektronikusan is elérhető szakmai füzet. Kidolgozásra került a már felvett szakemberek órarendje, valamint az indítani tervezett foglalkozások heti rendje, és a csoportos foglalkozások tematikája továbbá a szülők számára ingyenesen biztosított „Iskolaérettség elérése – otthon végezhető játékos feladatok” tájékoztató anyag is.

Szeptemberben a Varázsdoboz Fejlesztő Központ és Játszóház szolgáltatásai iránt még kevés érdeklődő volt, a látogatók a lakóhelyhez való közelség, illetve a fejlesztések, vagy korábbi pozitív tapasztalatok miatt jelentkeztek. Szeptemberben sor került a Családi nyílt napra, ahol ingyenes programokkal vártuk az érdeklődő családokat. Egész napos játszóházzal, vetélkedőkkel, zenés programokkal és bábelőadással készültünk a gyermekeknek. Ez a program jelentősen hozzájárult ahhoz, hogy a lakosság tudomást szerezzen rólunk, megismerje testközelből a Fejlesztő Központ szolgáltatásait. A családi rendezvény után jelentősen nőtt a szolgáltatásaink iránti érdeklődés, mely az október havi látogatottsági adatainkban már tapasztalható volt. A legnagyobb érdeklődés a fejlesztések terén a korai mozgásfejlesztésre (5 gyermek), szenzomotoros mozgás és autizmus specifikus fejlesztésekre (6 gyermek) volt. Pszichológiai ellátási területen elindult egy érzelmi intelligenciát fejlesztő, zárt csoportot kisiskolás gyermekeknek, amelyet óvodás korú gyermekeknek szervezett mesecsoport is követte.

Újra nagy érdeklődés övezte a játszóházi szolgáltatásokat is: a bölcsődés korú gyermekeknek szóló fejlesztő, szülőkkel közös játszócsoportban októberben már 11 gyermek volt, míg a klasszikus játszóházat 15 gyermek látogatta rendszeresen.

A hasznos szabadidőeltöltést célzó foglalkozások közül, melyek a szülőkkel közös elfoglaltságot jelent a gyermekek számára, a Ringató közkedveltté vált és heti rendszerességgel megfordul 3-6 család a programon.

November elején a komplex iskola-előkészítő foglalkozást egy próbaóra keretében ingyen próbálhatták ki az iskolakezdés előtt álló óvodás gyermekek.


2022. november 10-re Szakmai nap került megrendezésre, melynek központi témája a prevenció volt. Gyermekekkel foglalkozó, elismert szakemberek adtak elő – Fodorné Dr. Földi Rita, Bajnok Ildikó, Reményi Tamás és Kerekes Valéria –, megosztották szakmai tapasztalataikat a résztvevőkkel. A Szakmai nappal a célunk az volt, hogy a prevenció jegyében minél több területet érintve olyan elméleti tudással és gyakorlati tanácsokkal gazdagodjanak a résztvevő kollégák, amelyek hozzájárulnak az általuk ellátott gyermekekkel történő hatékony munkához, mindazon túl, hogy ezzel is hírt adtunk erről az új erzsébetvárosi szakmai színtérről.

A szakemberek az alábbi területekről érkeztek Budapest kerületeiből: bölcsőde, óvoda, védőnői szolgálat, nevelési tanácsadó, pedagógiai szakszolgálat, család- és gyermekjóléti központ, gyermekorvosi hálózat, iskolai szociális munka. A rendezvényen 56 szakember vett részt a főváros minden kerületéből, és rendkívül elégedetten, élményekkel gazdagodva távoztak, szakmailag és emberileg is kiváló kezdeményezésnek tartják a Varázsdoboz Fejlesztő Központ és Játszóház megvalósítását hiszen hiánypótló és a főváros e téren való kapacitásbővítését jelenti számukra is.

A látogatottsági adatok novemberben dinamikusan növekedtek. Továbbra is a legnagyobb érdeklődés a korai mozgásfejlesztés, szenzomotoros mozgás- és autizmus specifikus fejlesztés iránt volt tapasztalható. Mindemellett a játszócsoport és a klasszikus játszóház iránt tovább növekedett a kereslet, egyre többen érdeklődtek születésnapi rendezvényeink iránt, melyet jól tükröznek a decemberben megtartott (5 db) és a januárra, februárra még 2022-ben előre lefoglalt (januárra 4 db, februárra 3 db) születésnapi rendezvények számai is. Ringató foglalkozásunk iránti érdeklődés töretlen, kialakult vendégkörére heti szinten biztonsággal számíthatunk, illetve hétről hétre megjelennek új családok is a foglalkozásokon.


Szakmai egyeztetéseket folytatott a Játszóház szakmai vezetője a Tudatos Vásárlók Egyesülete egyik képviselőjével Ekler Évával, Dr. Lengyel Boglárka kerületi gyermekorvossal és Kerekes Valéria mesekutató, egyetemi oktatóval is, mely egyeztetések során a jövőbeni együttműködés lehetőségeit vitatták meg.

**Látogatottsági adatokat összegző tábla:**



A Varázsdoboz Fejlesztő Központ és Játszóházat szeptemberben 16, októberben 50, novemberben 71 és decemberben 52 gyermek látogatta. Ez azt jelenti, hogy december végéig havonta 45-50 családdal dolgoztunk együtt egy vagy több gyermek fejlesztése, terápiás ellátása, illetve hasznos szabadidőeltöltés szervezése érdekében a szülőkkel. A táblázat a fizetős szolgáltatások igénybevételét összesíti, az ingyenes programok, illetve születésnapok létszámadatait nem tartalmazza. A táblázatban szereplő gyermekek heti rendszerességgel vesznek részt egyéni vagy csoportos foglalkozásokon.  80% azon gyermekek aránya, akik bérlettel veszik igénybe a szolgáltatásokat.

Születésnapi programjainkon átlagban 10 gyermek vesz részt/ születésnap. Több olyan születésnapi programfoglalásunk van, ahol komplett óvodai csoportot fogadunk majd (20+ gyermek).



A 2023. évi tervek között szerepel ingyenes felmérések biztosítása az Erzsébetvárosban és a főváros más kerületeiben élő, 0-10 éves gyermekeket nevelő családoknak. Az ingyenes szűrések célja a megelőzés, korai felismerés. Az alábbi területeken tervezünk ingyenes felmérési lehetőséget/vizsgálatot biztosítani:

* korai mozgásvizsgálat 6 hetes kortól;
* általános képességmérés 2 éves kortól 5 éves korig;
* nagycsoportos gyermekek (5-6 év) iskola előtti szűrése;
* iskola készségek felmérése (alsó tagozatos gyermekeknek).

1. **Szakmai együttműködések – az intézményen belüli és intézményközi kapcsolódások**

Az elhivatott munkatársaknak köszönhetően a jelzőrendszer idén is hatékonyan működött. A Bölcsődék, a Védőnői Szolgálat és a Család- és Gyermekjóléti Központ között pozitív és eredményes volt az együttműködés, a közvetlen szakmai kommunikáció.

A bölcsődék a gyermekvédelmi jelzőrendszer egyik első és legfontosabb „jelző” intézményei. A hátrányos helyzetű és veszélyeztetett gyermekek kiszűrésének feladata mind a kisgyermeknevelőket, mind pedig a szakmai vezetőket érinti. A bölcsődei szakembereknek fontos a szülőkkel való bizalmas kapcsolat, a kölcsönös párbeszéd kialakítása, melyet nagyban megkönnyít a családokkal való közvetlen, napi kapcsolat. A jelzőrendszer tagjaként a bölcsődék szoros kapcsolatban állnak a kerületi Család- és Gyermekjóléti Központtal és a Védőnői Szolgálattal. A Dob Bölcsődéből ebben az évben 12 ellátottról küldtünk pedagógiai véleményt a Család- és Gyermekjóléti Központ kérésére, ebből 1 volt kerületen kívüli, valamint 1 gyermeket láttunk el a Családok Átmeneti Otthonából. A Városligeti Bölcsődéből a Család és Gyermekjóléti Központ felé 1 gyermek kapcsán két esetben, 1 gyermek kapcsán egy esetben kellett élnünk jelzési kötelezettségünkkel. Bírósági megkeresésre 1 gyermekről készítettünk Pedagógiai véleményt. A Lövölde Bölcsődével gyermekvédelmi jelzés kapcsán nem volt szükség együttműködésre.

A Család- és Gyermekjóléti Központ munkatársai mindhárom bölcsődében személyesen tájékoztatták a szülőket a kerületben elérhető családtámogatási szolgáltatásokról.

Pszichológus kollégáink heti rendszerességgel a bölcsődékben, vagy igény szerint, előre egyeztetett időpontban személyes konzultációval segíti a munkatársak és a szülők mindennapjait.

A Pedagógiai Szakszolgálattal is igyekeztünk az együttműködést erősíteni a korai fejlesztések kapcsán. A Dob Bölcsődéből a Pedagógiai Szakszolgálat részére 2 gyermekről készült kisgyermeknevelői pedagógiai vélemény, a Lövölde Bölcsődéből 5, a Városligeti Bölcsődéből 9 gyermekről küldtünk Pedagógiai véleményt, mellyel segítséget kértünk a gyermekek megfelelő fejlődésének biztosításához. Szintén heti rendszerességgel látogattak bölcsődéinkbe a fejlesztő szakemberek, akik az SNI-s vagy korai fejlesztésre jogosult gyermekek fejlődését segítik egyéni foglalkozásokkal.

A Dob Bölcsőde az Akácfa utcai Bóbita és Dob Óvodával tartja a kapcsolatot. A 2022-es évben meghívót kaptunk az Erzsébetvárosi Bóbita Napok rendezvényére és a bölcsődéseket invitáló ovi-kostolóra.

A Lövölde Bölcsőde a Julianna Óvodával ápolt közeli kapcsolatot a részben közös kerthasználat miatt (a bölcsőde kertjét az óvoda játszóudvarán keresztül lehet megközelíteni).

A Városligeti Bölcsőde kisgyermeknevelői a szomszédos Magonc Óvoda óvónőivel rendszeresen folytatnak szakmaközi beszélgetéseket a leendő óvodás gyermekekről. A Dob Óvoda által szervezett szakmai délelőttön mindhárom bölcsőde képviseltette magát.

Az Eötvös Loránd Tudományegyetem csecsemő- és kisgyermeknevelő szakos hallgatói részére gyakorlati helyet biztosít mindhárom bölcsőde. A Lövölde Bölcsődébe 1 fő volt hallgató a negyedik negyedévben felvételre is került.

1. **A felügyeleti szervek által végzett ellenőrzések**

A nyár végén a **MÁK** helyszíni ellenőrzése során hibajegy nélküli Jegyzőkönyv született mindhárom bölcsőde tekintetében.

**ÁNTSZ** ellenőrzés során hibajegyként jelent meg a **Városligeti Bölcsődében** a dolgozói öltöző és az öltözőhöz tartozó mellékhelység padlózatának rossz állapota, valamint az oldalsó és hátsó játszóudvar talajának egyenetlensége, porossága. Ezen karbantartási munkálatok a 2023. évi költségvetésbe már tervezettek.

A **Dob Bölcsődében** a beton alapú régi udvari padok eltávolítása és a hátsó udvaron található 2 db mogyorófáról lehulló termések balesetveszélyességének elhárítása került jegyzőkönyvezésre. A padok már eltávolításra kerültek, a mogyoró termésének felfogása 2023. tavasszal fog megvalósulni.

A **Lövölde Bölcsődében** az udvari homokozó feltöltése, a tönkrement kerítés javítása és az épület lépcsőházának tisztasági festése került észre vételezésre. Az udvart érintő kérdések megoldódtak, a lépcsőház festés egyeztetésre került a társasházi képviselővel és a bölcsőde működési területén található falfelületeket a Humán Szolgáltató festeni fogja tavasszal.

A **HACCP** éves felülvizsgálata megtörtént, a működés során tapasztalt szükséges dokumentációs változtatások korrekciója folyamatban van.

Mind a Család- és Gyermekjóléti Központ, mind a bölcsődék esetében megtörtént az éves, kötelező **fenntartói ellenőrzés**. Megállapítást nyert, hogy a Család- és Gyermekjóléti Központ és a bölcsődék szakmai irányítása, munkavégzése, a biztosított szolgáltatások, valamint a szabályzatok és az adminisztráció vezetése megfelel a jogszabályi előírásoknak. Az adatszolgáltatás kisebb adminisztrációs hiányosságai ellenére a helyszínen végzett dokumentációellenőrzés mindegyik esetben problémamentesen zajlott.

**IV. A BŰNMEGELŐZÉSI PROGRAM BEMUTATÁSA - BUDAPESTI RENDŐR-FŐKAPITÁNYSÁG VII. KERÜLETI RENDŐRKAPITÁNYSÁG BŰNÜGYI OSZTÁLY BESZÁMOLÓJA ALAPJÁN**

A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának a bűnelkövetés okainak bemutatása.

**Az elkövetők és az elkövetési magatartások jellemzői 2021-ban**

|  |  |  |  |  |
| --- | --- | --- | --- | --- |
| **2022.** | **Elkövetők** | | | |
|  | gyerekkorú | | fiatalkorú | |
|  | nő | férfi | nő | férfi |
|  | 0 | 0 | 3 | 11 |

\* netzsaru adatok

|  |  |  |  |  |
| --- | --- | --- | --- | --- |
|  |  |  |  |  |
| **\* netzsaru adatok** | **gyk. lány** | **gyk. fiú** | **fk. lány** | **fk. fiú** |
| kábítószer birtoklása | -- | -- | 2 | 5 |
| kábítószer kereskedelem | -- | -- | -- | -- |
| lopás | -- | -- | 1 | 1 |
| garázdaság | -- | -- | -- | 1 |
| rablás | -- | -- | -- | 1 |
| hamis magánokirat felhasználása | -- | -- | -- | -- |

2022-ben kerületünkben összesen 14 fő fiatalkorú személy követett el valamilyen bűncselekményt, a 2021-es 12 fővel szemben. Életkor- és nem szerinti arányuk az alábbiak szerint alakul: Gyermekkorú személy a vizsgált időszakban nem követett el bűncselekményt a kerületünkben. A fiatalkorúak közül 3 fő nő (nem kerületi lakos) valamint 10 fő férfi (nem kerületi lakos) és 1 fő férfi (kerületi lakos) követett el bűncselekményt a táblázat szerinti eloszlásban. A legjellemzőbbek ebben az évben a kábítószer birtoklása bűncselekmény, azonban egyiket sem kerületi lakos követte el. Az 1 fő fiatalkorú férfi, aki kerületi lakos, a kitartottság bűntett elkövetésében érintett.

A bűnelkövető fiatalkorúak sok esetben a társaik felbiztatása alapján a korcsoportban betöltött szerepük erősítése miatt követnek el bűncselekményt, általában így akarnak maguknak tekintélyt kivívni. A kábítószerrel kapcsolatos bűncselekmények elkövetésében a fiatalok kíváncsisága is szerepet játszik. Túlnyomó többség a nem megfelelő szocializáció, a bűnöző családi környezet, a helytelen nevelési körülmények okán válik maga is bűnelkövetővé. Jellemző az eltolódás a fiatalkorú elkövetők esetében a kábítószer-bűnözés irányába.

Az Iskolai Bűnmegelőzési Tanácsadói (IBT tiszt) program felelőse továbbra is Szalai-Komka Éva címzetes rendőr őrnagy, aki a kerületben a D.A.D.A. ifjúsági programot is bevezette és jelenleg nincs aktív DADA osztálya.

Folyamatban lévő bűnmegelőzési programok:

- IBT tiszti program

- óvodai felvilágosítás (közlekedési előadó)

- idősek felvilágosító előadása (áldozatvédelmi referens)

- rendezvények (önkormányzattal, KEF-fel együttműködésben)

Család-és gyermekvédelem

A családon belül történt erőszakos jogsértések döntő többségében zaklatással vagy testi sértéssel valósulnak meg. Az erőszakos cselekményeket kiváltó tényezők legnagyobb arányban az alkoholfogyasztás, a válással és gyermekelhelyezéssel összefüggő konfrontációk, a vagyoni viták, betegségek, érzelmi válsághelyzetek és a féltékenység. Családon belüli erőszakkal összefüggésben 2022-ben összesen 31 alkalommal történt jelzés gyámhivatalok és gyermekjóléti központok felé. A rendőrség áldozatsegítő feladatairól szóló 64/2015 (XII.12.) BM rendeletre figyelemmel a büntetőeljárások során a fiatalkorú sértetteket különleges bánásmód illeti meg.

Családon belüli erőszak - súlyosabb fokú előfordulásának - megakadályozása végett 27 alkalommal született ideiglenes megelőző távoltartásról szóló határozat. Kiskorú ideiglenes hatályú elhelyezéséről 2022-ben nem történt intézkedés.

Gyermek-és ifjúságvédelmi programok végrehajtása

A "SZER ami megváltoztat” elnevezésű programterv, melynek prezentációja segítségével 2022-ben 5 kerületi iskolában tanuló 1446 diákot, és 95 fő pedagógust és 146 fő szülőt értünk el a drogprevenció témakörében, összesen 42 alkalommal.

Egyéb bűnmegelőzési témájú foglalkozásra (állatvédelem, emberkereskedelem, Internet veszélyei, jogi felvilágosítás) is sor került az IBT-s iskolákban és az egyedi felkérések alapján is, összesen mintegy 2500 fő diákot és mintegy 200 pedagógust értünk el.

Kerületi középiskolás diákok és pedagógusaik részére két alkalommal került megszervezésre az Erzsébetvárosi KEF-fel együttműködve alkoholprevenciós előadás a K11 Kulturális és Művészeti Központban, a Momentán Társulat közreműködésével, mely programmal összesen 551 főt értünk el.

2022-ben összesen összesen 4 óvodában zajlott prevenciós foglalkozás, ezzel 379 fő óvodás korú gyermeket elérésével.

Szeptemberben a meghatározottak szerint megszervezésre került az iskolák közlekedésbiztonsági ellenőrzése az Iskola rendőre program keretében; az igazgatókkal egyeztetett időpontokban, reggel és délután az iskolarendőrök biztosították az intézmények közelében található kijelölt gyalogos-átkelőhelyeket. A körzeti megbízottak és a közlekedési előadó a tanév során rendszeresen tartották a kapcsolatot az általános iskolákkal, plakátokat és szóróanyagokat vittek a gyerekeknek.

Az évben Erzsébetváros Önkormányzata nyári táboraiban, összesen két alkalommal zajlott Közlekedésbiztonsági tanfolyam és vetélkedő, összesen 143 fő diákot és 22 fő pedagógust értünk el a programmal. A vetélkedő azóta a tanév végéhez közeledve illetve a nyári időszakban tartott napközis táborokban vált igen népszerűvé, a vetélkedő struktúrájára drogprevenciós témában is megalkották a szakemberek a vetélkedőt és szerveztek versenyt a vizsgált évben a nyári napköziseknek.

Az Iskolai Bűnmegelőzési Tanácsadó (a továbbiakban: IBT) tiszt az érintett tanévekben három együttműködési megállapodással rendelkező kerületi középiskolában végezte feladatait, illetve megkeresésre, de rendszeres jelleggel további három középiskolában tartott bűnmegelőzési foglalkozásokat, alkalmanként pedig Erzsébetváros minden általános és középiskoláját felkereste. Előadásokat tartott a fiatalokat érintő témákban, esetmegbeszéléseken vett részt, kapcsolatot ápolt az iskolapszichológusokkal és a gyermekvédelmi jelzőrendszer tagjaival, valamint részt vett az Erzsébetvárosi KEF ülésein.

2022. évben nem született határozat emberkereskedelmi védelmi intézkedésről. Az IBT tiszt az általa tartott általános jogi ismereteket felölelő előadásain, a drogfogyasztás veszélyeivel kapcsolatos foglalkozásain is beszél a diákoknak a szexuális kizsákmányolás jelenségéről, a külföldi munkavégzés veszélyeiről és hívja fel a diákok figyelmét a körültekintésre ebben a témában is.

2022. évben összesen 3 oktatási intézményben, 15 alkalommal, összesen 296 fő diákot értünk el a témában.

Az IBT tiszt az általa tartott általános jogi ismereteket felölelő előadásain beszél a vagyonvédelem fontosabb jelenségeiről. 2022. évben összesen 3 oktatási intézményben, 18 alkalommal, összesen 432 fő diákot értünk el a témában.

A belvárosi akciók mellett a kerületi iskolákban tanuló diákok, és őket nevelő szülők és pedagógusok körében is minél szélesebb körben szükséges beszélni a drogfogyasztás veszélyeiről, következményeiről. A KEF támogatásával kábítószer-és alkohol befolyásoltságát imitáló szemüvegek kerültek beszerzésre, melyek által a foglalkozások, rendezvények bűnmegelőzési szempontú élményekben gazdagodtak.

Az internetbiztonság sérülésének egyik megjelenési helye az iskola, így a 2022. évben is igyekeztek a szakemberek a kerületi iskolákban erre a problémára és kezelésére nagy hangsúlyt fektetni. A BRFK BMO által kidolgozott és a Sharepoint rendszerben is megtalálható tematika szerint felépülő, igen népszerű foglalkozások keretén belül sikerült 2 oktatási intézményben 11 alkalommal, összesen 271 fő diákot elérni a témában.

Gyermekjóléti Szolgálatok és Gyámhivatalok felé 2022-ben összesen 39 esetben történt jelzés a rendőrség részéről veszélyeztetett gyermek- vagy fiatalkorú esetéről, mely szám csökkenést mutat a 2021. évi 46 esethez képest.

Folyamatos és szoros az együttműködés a Bischitz Johanna Integrált Humán Szolgáltató Központ óvodai- és iskolai szociális segítőivel, segítve a probléma-feltárást-, és megoldást.

**V. A TELEPÜLÉSI ÖNKORMÁNYZAT ÉS A CIVIL SZERVEZETEK KÖZÖTTI EGYÜTTMŰKÖDÉS KERETÉBEN ELLÁTOTT FELADATOK, SZOLGÁLTATÁSOK – AZ EGYES FELADATOKAT ELLÁTÓ SZERVEZETEK BESZÁMOLÓI ALAPJÁN**

Erzsébetváros Önkormányzata minden esetben igyekszik azon törvényi kötelezettségeinek eleget tenni, amely a lakosai szociális biztonságát erősíti. A Humán Szolgáltató által nyújtott szolgáltatásokon túl, egyes kötelező feladatok ellátásáról Erzsébetváros Önkormányzata ellátási szerződések útján gondoskodik.

A Gyvt. 97. § felhatalmazása és az Szt. 120. §-a alapján Erzsébetváros Önkormányzata a személyes gondoskodást nyújtó szociális és gyermekjóléti alapellátások keretében ellátási szerződéssel biztosítja:

* a gyermekek átmeneti otthona ellátást,
* és a családok átmeneti otthona ellátást.

Fentiek mellett az Önkormányzat célja, hogy a kerületi rászoruló családok részére a családok átmeneti otthona szolgáltatásból való kikerülést követően is segítséget nyújtson, ezért kiléptető lakás biztosítása céljából 2021. évben a Lámpás ’92 Alapítvány részére bérbeadásra került kettő önkormányzati ingatlan.

Az Önkormányzat a kerületi, családon belüli erőszakot elszenvedők átmeneti lakhatásának megoldása érdekében krízisközpont férőhelyek biztosítását tűzte ki célul. A 2022. január 01. – 2026. december 31. közötti időszakban az S.O.S. Krízis Alapítvány által biztosított férőhelyekkel bővült azon szolgáltatások köre, melyet az Önkormányzat önként vállalt feladatként civil szervezet útján tesz elérhetővé a kerületi lakosok számára.

**Az Szt. vonatkozói előírásai és az ellátási szerződések alapján az ellátást, szolgáltatást nyújtó szerződő felet az ellátási szerződés keretében végzett tevékenysége vonatkozásában beszámolási kötelezettség terheli, melynek jelen beszámoló keretében tesznek eleget az egyes szervezetek a Képviselő-testület felé.**

**Helyettes szülői tevékenység**

**Szerződő fél:** Fehér Kereszt Baráti Kör Kiemelten Közhasznú Egyesület

**Képviselő neve:** Gyertyán Katalin elnök

**Székhelye:** 1076 Budapest, Thököly út 5. fsz. A/7.

**Az ellátást biztosító telephely:** a helyettes szülői hálózat Budapesten és az agglomerációban tevékenykedik.

**Képviselő-testületi határozat száma**: szerződés megkötése: 201/2008. (IV.25.); szerződés megszüntetése: 164/2022. (VI.15.)

**A szerződés hatálya:** 2022. június 30. napjával közös megegyezéssel megszüntetésre került

**A szerződött férőhelyek száma:** 3 fő – gyermekkorú

Budapest Főváros VII. kerület Erzsébetváros Önkormányzata 2008-ban kötött ellátási szerződést a Fehér Kereszt Baráti Kör Kiemelten Közhasznú Egyesülettel (a továbbiakban: Egyesület), melynek tárgya a helyettes szülői hálózat megszervezése és működtetése volt. A szerződés alapján három fő gyermekkorú ellátását biztosítják, amennyiben erre igény mutatkozik. A megállapodás alapján az Egyesület vállalta, hogy az Önkormányzat, és intézményei által küldött gyermekek esetében a helyettes szülői szolgáltatás biztosításáról gondoskodik.

A Gyvt. a helyettes szülői gondozást a gyermekjóléti alapellátások közé sorolja, mint a gyermekek átmeneti gondozásának egyik lehetséges formáját. Az Egyesület felhasználhatta az átmeneti elhelyezést nyújtó intézményi ellátás állami normatíváját. Az állami finanszírozás mellett az Egyesület számára az Önkormányzat évi 1.000.000,- Ft-tal járul hozzá Erzsébetvárosban a helyettes szülői ellátás megszervezéséhez. A támogatás kifizetése nem függött a szolgáltatás igénybevételétől.

Az Önkormányzat a gyermekek átmeneti gondozását, melyet az Egyesület ellátott, a Gyvt. 48. § (1) bekezdésének megfelelően a Ferencvárosi Szociális és Gyermekjóléti Intézmények Igazgatósága Fehér Holló Gyermekek Átmeneti Otthonától kivásárolt férőhelyekkel is biztosítja.

Az Egyesület elmúlt évekbeli beszámolói alátámasztják, hogy a szolgáltatásra a kerületben nem mutatkozott igény, 2019. óta egy esetben volt a szolgáltatásukat igénybevevő gyermek. Fentiekre tekintettel az ellátási szerződés közös megegyezéssel, 2022. június 30. napjával megszüntetésre került. Az Egyesület így csupán 2022. év első félévéről készített szakmai beszámolót az alábbiak szerint:

Az Erzsébetvárosi Önkormányzat és a Fehér Kereszt Közhasznú Egyesület között létrejött helyettes szülői szolgáltatási szerződés értelmében egyesületünk 2022. év első félévében a következő feladatokat látta el.

*Rendelkezésre állás, kapcsolatfelvétel az igénylőkkel*

Irodánkban készenléti ügyeletet tartottunk a helyettes szülői szolgáltatás iránt érdeklődő, illetve azt kezdeményező szülők és szakemberek számára.

Vezetékes telefonról ingyenesen hívható zöld szám működtetésével biztosítottuk a kerületi családok számára, hogy a szolgáltatást igénybevételét kezdeményezhessék.

A kerületi gyermekjóléti szakemberekkel való együttműködésünk alapja egymás kompetenciájának tiszteletben tartása és a gyermekek érdekében való együttműködés, hogy a szülők mielőbb újra képessé váljanak gyermekeik nevelésére.

*Elhelyezés helyettes szülőnél*

Helyettes szülői gondozásra 2022. februárjában egy család esetében egy gyermek ellátásával került sor, 7 gondozási napon. Az elhelyezést a gyermekét egyedül nevelő édesanya egészségi állapota miatt kérte. A 9 éves kisfiú egy hét elteltével hazatért családjához.

**Gyermekek átmeneti otthona**

**Szerződő fél:** Budapest Főváros IX. kerület Ferencváros Önkormányzata

**Képviselő neve:** Baranyi Krisztina

**Székhelye:** 1096 Budapest, Lenhossék utca 24-28.

**Az ellátást biztosító telephely:** 1097 Budapest, Fehérholló utca 2-4.

**Képviselő-testületi határozat száma:** 652/2012. (XI.16.)

**A szerződés hatálya:** határozatlan idejű

**Szerződött férőhelyek száma:** 2 fő

A Ferencvárosi Szociális és Gyermekjóléti Intézmények Igazgatósága (továbbiakban: FESZGYI) Gyermekek Átmeneti Otthona férőhelyének száma 24 fő.

A Gyermekek Átmeneti Otthona az alábbi 2 szervezeti egységre oszlik:

**I. csoport:** 0-3 éves korig tartó korcsoport

**II. csoport:** 3-18 éves korig tartó korcsoport

**Feladata:**

* A Gyermekek Átmeneti Otthonában az a családban élő gyermek helyezhető el, aki átmenetileg ellátás és felügyelet nélkül marad, vagy elhelyezés hiányában ezek nélkül maradna, valamint akinek ellátása a család életvezetési nehézségei miatt veszélyeztetett.
* A Gyermekek Átmeneti Otthona segítséget nyújt – a Gyermekjóléti Központtal együttműködve – a gyermek családjába történő visszatéréséhez.
* Az Otthonnak hozzá kell járulnia az átmeneti gondozásba vett gyermek testi, értelemi, érzelmi és erkölcsi fejlődéséhez, jólétéhez és a családban történő nevelésének elősegítéséhez.
* Segítséget kell nyújtani a veszélyeztetettség megelőzéséhez, megszüntetéséhez.
* Az átmeneti gondozásba vett gyermek teljes körű ellátásra jogosult.

A Ferencvárosi Szociális és Gyermekjóléti Intézmények keretén belül működő Gyermekek Átmeneti Otthonában az ellátási szerződésben foglaltak szerint 2 lekötött férőhelyen VII. kerületi illetőségű gyermekek ellátása az alábbiak szerint alakult 2022. január 01.-től 2022. december 31-ig:

|  |  |  |
| --- | --- | --- |
| **Ellátott** | **Igénybe vett időszak** | **Igénybe vett napok száma összesen** |
| A | 2022. január – 2022. március | 39 nap |
| B | 2022. július | 10 nap |

Az átmeneti gondozást kiváltó problémákat alapvetően négy nagyobb kategóriába csoportosíthatjuk: lakhatással összefüggő problémák, gyermekek magatartásával összefüggő nehézségek, a szülők életvezetéshez, viselkedéséhez köthető problémák, és a szülők indokolt távolléte. Továbbra is számottevő probléma a szülők életvezetési nehézsége, ide sorolható a hibás szocializációból eredeztethető negatív szülői készségek, szülői kompetencia hiánya, anyagi ellehetetlenülésük, munkalehetőség hiánya ehhez szorosan kapcsolódik és jelentős kiváltó ok a hajléktalanná válás.

**Családok átmeneti otthona**

**Szerződő fél:** Lámpás ’92 Közhasznú Alapítvány

**Székhelye:** 2114 Valkó, Arany János út 15.

**Képviselő neve:** Varga Zoltán

**Az ellátást nyújtó telephely:** 1073 Budapest, Kertész u. 24-28.

**A szerződés hatálya:** 2021.01.01 - 2025. december 31.

**Képviselő-testület határozat száma:** 698/2020. (X.21.)

**Családok átmeneti otthonának férőhelyszáma:** 34 fő

A Lámpás ’92 Közhasznú Alapítvány közbeszerzési eljárás keretében nyerte el az Erzsébet Családok Átmeneti Otthonának működtetetését. A jelenlegi ellátási szerződés 2025. december 31-ig érvényes.

Az Erzsébet Családok Átmeneti Otthona az 1997. évi XXXI. törvény és 15/1998 (IV.30.) NM rendelet szerint gyermekjóléti alapellátást biztosít. Az otthon megszakítás nélküli munkarend szerint működik, a családokkal a nap 24 órájában jelen vannak munkatársaink, akik segítik a mindennapjaikat. Cél az otthonról hozott nehézségek, hátrányok csökkentése, a gyermekek felzárkóztatása kortársaikhoz.

Szolgáltatás igénybevétele:

Az ellátási szerződés értelmében azok a családok vehetik igénybe a szolgáltatást, akik Budapest VII. kerületében állandó bejelentett lakóhellyel vagy tartózkodási hellyel, illetve ennek hiányában legalább 3 hónapja életvitelszerűen a VII. kerületben élnek.

A szolgáltatás igénybevételéhez a Bischitz Johanna Integrált Humán Szolgáltató Központ Család- és Gyermekjóléti Központ munkatársai minden esetben környezettanulmány elvégzése után írásbeli javaslatot tesznek a családokról.

Szolgáltatást igénybe vett családok:

A tavalyi évben illetékesség szerint 15 új kérelmet kaptunk a Bischitz Johanna Integrált Humán Szolgáltató Központ Család- és Gyermekjóléti Központ munkatársaitól:

* 7 család felvételt nyert az intézménybe
* 1 esetben a család a sikeres felvétel ellenére nem költözött be az otthonba,
* 2 esetben a család nem felelt meg a felvételi követelményeknek. Kizáró ok az ellátási szerződés alapján nem voltunk illetékesek.
* 5 család várólistán van.

Az intézménybe kerülő családok eltérő élethelyzetűek és eltérő problémákkal rendelkeznek. A tavalyi év során a bekerülés fő indokai az albérlet elvesztése, elégtelen lakhatási feltételek és családi konfliktusok voltak.

Családok összetétele szerint:

|  |  |
| --- | --- |
| Gyermekek száma | család |
| 1 gyermek | 2 család |
| 2 gyermek | 8 család |
| 3 gyermek | 6 család |

Az Erzsébet Családok Átmeneti Otthonában – a törvényi előírás szerint – 1 évig lakhatnak a családok, mely szükség szerint 6 hónappal meghosszabbítható. Az intézmény egyszerre 7 család, 34 fő befogadására alkalmas.

2022. év során összesen: *69 főt helyeztünk el: 16 családot* - 32 felnőtt, 37 gyermek. Az intézmény az év során teljes kapacitással működött, az átmeneti ellátás jellegéből fakadó fluktuáció, és a változó családlétszámok miatt az évi 11881 gondozási napos (32,6 férőhely x 365 nap) évet zárt. Ez a szám kevesebb, mint a megengedett létszám (34fő/nap), ez abból fakad, hogy több 2 gyermekes családot fogadtunk.

Ebben az évben előfordult, hogy egy család 3 hónap után kiköltözött, még jóval azelőtt, hogy lejárt volna a szerződésük és év végén pedig újra felvettük őket az intézménybe. Ők csak egyszer szerepelnek a statisztikában.

Az otthonban a családok külön szobákban kerülnek elhelyezésre, ami kényelmes és otthonszerű tartózkodást biztosít. A többi helyiséget közösen használják a lakók – konyha, fürdőszoba, játszószoba, étkező és mellékhelyiség.

A szolgáltatás igénybevétele önkéntes a családok számára.

Gondozási folyamat:

Intézményünk diplomás szociális munkásai és szociális gondozói 24 órában nyújtanak segítséget a családoknak. Segítséget nyújtottunk a szülőknek a szülői szerepnek való megfelelés tekintetében, többek között a napirend kialakításában, a konfliktuskezelésben, a családi szerepek tisztázásában, a megfelelő kommunikáció és a harmonikus viszony kialakításában. A célok eléréséhez a csoportos beszélgetések és az egyéni esetmunka módszerét alkalmaztuk.

Az otthonban tartózkodás alapvető feltételei, hogy az aktív korú szülők folyamatosan munkát végezzenek, tartsák be a házirendet, és rendszeresen fizessék a havi térítési díjat, valamint lehetőségük szerint havonta tudjanak előtakarékoskodni, Amennyiben a feltételeknek nem tudnak megfelelni, akkor szerződést bontunk a családdal.

Munkatársaink hathatós segítséget nyújtanak a szülők munkakeresésében (önéletrajz írása, internet, telefonálási lehetőség biztosítása).

Az apukák futárként, építőipari segédmunkásként, vagyonőrként, tehergépkocsivezetőként és asztalosként dolgoznak. Anyukák közül többen vannak, akik otthon vannak gyesen, így jövedelmük csak gyes+ családi pótlékból áll – 6 fő. Akiknek már nagyobbak a gyermekei (10 fő), ők 8 órában dolgoznak – konyhai kisegítő, takarító, dajka ápoló munkakörben. Sajnos a gyerekek gyakori betegsége miatt sokszor előfordul, hogy a munkáltatók felbontják a szerződést az édesanyákkal. Így ők a bent lakás ideje alatt többször keresnek új munkahelyet, mint az apukák.

Kötelező előtakarékosság nincs az intézményben, *minden család a saját lehetőségeihez képest vállal havi takarékoskodást* (10.000 – 30.000 ft). A tavalyi év során négy családnak nem sikerült megtakarítást felhalmoznia.

A tavalyi év során azt tapasztaltuk, hogy a beköltözött felnőttek mentális állapota sokkal rosszabb az előző évekhez képest. A családok feszültebbek voltak, többet veszekedtek a párok egymással. Több estben – már akik hajlandóak voltak – párterápia jellegű beszélgetéseket folytattunk, annak érdekében, hogy a párok kommunikációja javuljon.

Bent lakó gyerekekkel folyó szakmai munka:

Legnehezebb dolgunk a családgondozásban azzal van, hogy a legtöbb szülő nem tud szülőként működni, nem tudnak a gyerekeknek határt szabni, következetes szülői mintát adni és előre mutató irányokat kijelölni / mivel nekik sem volt ebben részük/. Így nagy hangsúlyt fektettünk a gyermekekkel való foglalkozásra egyéni és csoportos formában.

Programjaink:

* A gyerekeknek vagy a szülőknek lehetőségük van *pszichológiai segítségnyújtás* igénybe venniük,
* *A Láthatatlan Iskola Alapítvánnyal* kötött szerződés keretében minden iskoláskorú gyermeknek van saját önkéntes mentora, akikkel heti rendszerességgel együtt tanulnak. A cél, az hogy a gyerekek megismerjék a tudás értékét, lehetőségeikhez mérten megszeressék a tanulást, megismerjék a saját erősségeiket és megtalálják azt a módszert, amivel ők legkönnyebben tudnak tanulni. Ennek a mentorálásnak a hatására javultak a gyerekek osztályzatai. 1 gyermek esetében nyáron több tantárgyból pótvizsgára való felkészítést is végeztek a mentorok, a felkészítés sikeres volt.
* A *meseterápia* foglalkozások célja, hogy a gyerekek jobban megszeressék a mese hallgatást és az ahhoz kapcsolódó alkotást. A mesék lehetőséget teremtenek a gyermekeknek lecsendesedni, nyugalmat teremteni. Valamint játékos módon fejleszteni az érzelmi intelligenciájukat, képzeletüket és empátiás képességüket. A foglalkozások nagy sikert arattak a gyerekek körében. Szívesen vesznek részt minden foglalkozáson és várják a következő alkalmat.
* Heti egy délután társasjáték foglalkozáson vehetnek részt a családok. Ezek az alkalmak lehetőség arra, hogy a szülők mintát kapjanak arról, hogyan lehet a gyerekekkel minőségi időt tölteni.
* Az évkör jeles ünnepeit a lakó közösséggel együtt is megünnepeljük – mikulás ünnepség, karácsony, farsang, gyerekek születésnapja, anyák napja és gyermeknap. Ilyenkor közösen készülünk a családokkal, díszítjük a termet és finom süteményeket sütünk.
* Hétvégén kézműves kreatív foglalkozásokon vagy rövid külső helyszínes programon lehet részt venni (játszótér, duna parti séta stb.)
* Házon kívül is volt lehetőségünk ingyenes programot szervezni az otthon lakói számára - állatkerti családi nap, 1 napos családi balatoni strandolás, visegrádi kirándulás. Ezen a három alkalmon az összes család részt vett. Az ilyen programok nagy hatással vannak a közösségre, és ez a pozitív hatás a hétköznapi együttélésben sokat segít a lakóknak.
* *Age of Hope Alapítvánnyal* kötött megállapodás alapján több programot szerveztünk a 6 évesnél nagyobb gyermekek számára: strand látogatás, bobozás, több napos kirándulás – Úzd, Balatonakarattya, Sobri Jóska Kalandpark, 1 hetes Horvátországi nyaralás – 8 gyermek számára.
* Alapítványunk 2022-ben ünnepelte 30 éves születésnapját. A születésnapi bulira az otthon lakói cigány tánc előadással készültek. Szereplők között gyerekek és felnőttek is voltak. A több hónapos felkészülés is segítette az otthon lakóit, hogy közelebb kerüljenek egymáshoz, jobb legyen közöttük a kommunikáció.

Négy család beköltözésekor a gyermekeik, 3 *fő védelembe vétel* alatt volt. A gyermekek túl sok iskolai hiányzást gyűjtöttek össze, ezért kerültek védelembe. Az év során 1 gyermeknél történt felülvizsgálat történt, és a védelembe vételt megszüntették.

Sz. család: 3 kiskorú gyermekük esetében ideglenes hatályú gyermekelhelyezés volt folyamatban beköltözésükkor, de azt hogy mikor tudják elhelyezni a gyerekeket az bizonytalan volt. Végül 4 és fél hónapot laktak az otthonban, ezután kerültek kiemelésre a gyerekek a családból.

*A többi gyermekekkel kapcsolatban – 31 gyermek - az otthonban tartózkodásuk alatt gyermekvédelmi probléma* nem merült fel. Tapasztalataink alapján egyértelműen megállapítható, hogy a gyerekekre fordított idő, figyelem és tartalmas programok hatására pozitív változásokat lehet elérni a gyerekek viselkedésében.

Adományok

*Katolikus Caritas* Szolgálat – Pályázat alapján több hónapnyi pelenka adomány. Heti egy alkalommal sós és édes péksütemények.

*Momentum helyi szervezete* támogatta a gyerekek iskola kezdését, minden gyereknek személyre szabott meglepetés ajándékot adott karácsonyra.

*Gozsdu Udvar* – karácsonykor tartós élelmiszert és játékokat gyűjtöttek a lakóknak.

Karácsonykor a *Reményt A Gyermekeknek Közhasznú Egyesület* teljesítette a gyermekek kívánságait. A kért játékokat önkéntesek vásárolták meg.

Tavalyi évben több magánszemélytől kaptunk ruha és játék adományokat.

Anyagi krízis esetén:

Az anyagi krízisben lévő családjainknak *vissza nem térítendő pénzbeli segítséget nyújtunk,* melyet élelmiszerre vagy gyógyszerre költhetnek. A tavalyi év során az átmeneti gondozás ideje alatt 4 család részesült anyagi támogatásban.

Környezet:

Jelenleg csak ez egyik fürdőszobát használunk otthonban. A másikat nem mert, azt nem újítottuk fel, és nem szeretnénk, hogy az alattunk lévő lakást tovább áztatni. A használatban lévő fürdőszobával az évvégéig nem volt gond, de december utolsó napjaiban szólt az alattunk lakó, hogy ismét ázik miattunk.

A tavalyi év legnagyobb gondja a másik alattunk lakó szomszéd életvitele miatt az ágyi poloska elterjedése volt nemcsak az otthonban, hanem az egyész Kertész utcai házban. Az irtást először saját magunk fizettünk, később az EVIN is finanszírozott bogárirtást az egész épületben.

2022. évben került tervezésre és 2023. évben kerül megvalósításra az Önkormányzat által az otthon költöztetése egy felújított társasházba.

Kiköltöző családok

A legnagyobb problémát a családok *kikerülési lehetőségeinek megtalálása* jelenti. Bármilyen okból is kerüljenek krízishelyzetbe, átmenetileg vagy tartósan fedélnélkülivé a családok, számukra anyagilag teljesen lehetetlen feladat ill. nem jellemző a saját tulajdonú lakáshoz jutás. Reális alternatíva lehetne számukra az albérlet. Az esetek többségében hiába áll a család rendelkezésére kaució összege, és a több havi albérleti díj, a főbérlők visszautasítják őket, a származásuk ill. a gyerekek száma miatt. A családok számára legjobb megoldás lenne a családok átmeneti otthona után a tartós lakhatás biztosítása - pl. önkormányzati bérlakás. Fontos, hogy a családok a VII. kerületben tudjanak maradni, mivel a gyermekek számára fontos a megszokott közeg (iskola, óvoda, bölcsőde, orvos), mert ezek biztonságot nyújtanak számukra.

Az otthon mellé rendelt szolgáltatásként, 2021. áprilisától külső férőhely működtetését kezdtük meg, a VII. kerületi Önkormányzattal kötött megállapodás alapján. Így az intézményben töltött idő 3 év is lehet annak a családnak, aki pályázat alapján külső férőhelyre költözhet.

2022-ben 9 család költözött ki az otthonból, ennek oka, hogy lejárt a szerződésük vagy egyéb személyes ok miatt saját kérésre bontották fel megállapodásunkat. A tavalyi év során jóval nagyobb volt a fluktuáció, mint az előző években.

|  |  |
| --- | --- |
| család összesen | hova költöztek |
| 1 család | kiskorú gyermekek kiemelésre kerültek a családból |
| 2 család | szülők kapcsolata megromlott és külön költöztek |
| 1 család | VII. kerületi önkormányzati lakás pályázaton nyert bérlakásba |
| 2 család | külföldre |
| 3 család | az otthon külső férőhelyére |

Együttműködés

Annak érdekében, hogy a hozzánk bekerülő családok szükségleteihez leginkább alkalmazkodó segítségnyújtást kínáljunk, együttműködünk a Bischitz Johanna Integrált Humán Szolgáltató Központ intézményeivel valamint óvodák, iskolák, nevelési tanácsadó, munkaügyi Központ, egészségügyi szolgáltatók, illetve az esetkezelés során az ezeken túl felmerülő külső szervezetekkel. A Család- és Gyermekjóléti Központ családsegítőivel jó a szakmai kapcsolatunk. Közösen készítjük el a bent lakó gyermekek egyéni gondozási-nevelési tervét. A két szervezet munkatársai között rendszeres a kapcsolattartás. A családokkal végzett munkáról három havonta írásbeli beszámolót küldünk.

Ellenőrzés

Magyar Állam Kincstár az Erzsébet Családok Átmeneti Otthona állami normatíva felhasználását vizsgálta. A vizsgálat mindent rendben talált.

**Családok átmeneti otthona**

**Szerződő fél:** Magyar Vöröskereszt Budapest Fővárosi Szervezete

Magyar Vöröskereszt Családok Átmeneti Otthona

**Képviselő neve:** Buncsik Ildikó

**Székhelye:** 1051 Budapest, Arany János u. 31.

**Az ellátást biztosító telephely:** 1214 Budapest, Erdősor u. 53-55.

**Képviselő-testületi határozat száma:** 698/2020. (X.21.)

**A szerződés hatálya:** 2021. 01. 01. –2025. december 31.

**A szerződött férőhelyek száma:** 10 fő

*Az intézmény 2022-es éve dióhéjban:*

Az intézmény 2022-es évét a járvány utóhatásai mellett a háború következményei határozták meg.

A lakóink életére nézve ez azt jelentette, hogy a munkaerő-piaci nehézségeik nem oldódtak meg 2022-ben sem, hanem állandósultak és tovább fokozódtak. Az intézmény anyagi terhei is jelentősen megnőttek részint azért, mert a lakók jelentősen több segítséget igényeltek, részben pedig a jelentősen megnövekedett energiaárak miatt.

A 2021-es évben, az intézmény által finanszírozott, szakmát adó képzésben részt vett lakók az év során jellemzően sikeresen elhelyezkedtek és kiköltöztek az intézményből. A szaktudás miatt nehéz helyzetben lévő lakók helyzete viszont jelentősen nehezedett. Az anyagi és társadalmi környezet jelentősen megváltozott az év során és ez különösen a nehéz helyzetben lévő családokat érintette érzékenyen. Az árak drasztikus emelkedésére a lakók kisebb része nagyon tudatosan reagált, míg a lakók nagyobb része tulajdonképpen nem tudott szembenézni a helyzet további nehezedésével. Az intézmény rezsi jellegű kiadásai majd 5- szörös emelkedést mutatnak.

Az év során a lakók számára szervezett csoportfoglalkozásokon szívesen és aktívan vettek részt. 2022-ben az apák is rendszeresen részt vettek a csoportfoglalkozásokon, ami a korábbi években kevésbé volt így.

A gyermekprogramok zöme 2022-ben menekült gyermekek, családok részvételével zajlott, ami egy egészen új perspektívába helyezte a lakók élethelyzetét. Mindkét csoport sokat profitált ezekből a találkozásokból.

Fontos elismerés volt számunkra az ATOSZ Legjobb intézményi koncepcióért járó díja.

*A járványhelyzet utóhatásai:*

A 2020-2021-es években az intézmény lakói nagyon szenvedtek a szokottnál is nagyobb bizonytalanságtól, a beszűkült munkaerőpiactól. 2022-ban ezek a kedvezőtlen hatások konzerválódtak, az év során időnként covidos megbetegedésekkel is találkoztunk és az intézményeket érintő járványügyi szabályok is sokáig érvényben maradtak.

Lakóink zöme igen alacsony iskolai végzettséggel rendelkezik, és gyakorta a fekete, vagy szürke munkaerőpiacon helyezkedik el, melyek a legérzékenyebben reagálnak a gazdasági környezet változásaira.

A lakók munkaerő-piaci kitettségének következményeit az intézmény is nagyon megérezte, mert az elmúlt 3 évben jelentősen több lakó, jelentősen hosszabb ideig szorult rá az intézmény segítségére. Egyes esetekben a családok rendszeres jövedelem nélkül költöztek az intézménybe és ez a helyzet a legkisebb gyermek megszületése miatt konzerválódott.

2021-ben 17 szülő vett részt a Tanulj Tovább! Lépj Tovább! projectünkben, melynek célja a lakóink képzettségi szintjének javítása volt. 2022-ben azok a lakóink, akik ebben a projectben sikeresen vettek részt, jellemzően javítani tudtak munkaerő-piaci helyzetükön is. Az intézmény lakóinak képzettségi szintjének javítása kulcsfontosságú a lakók élethelyzetének javítása szempontjából, ezért intézményünkben 2023-ban újabb ingyenes képzést nyújtó project indul.

*Az intézményben élő gyermekek helyzete az oktatás területén:*

2022-ben az intézményben lakó gyermekek kerületszerte számos iskolában képviseltették magukat. Ez az intézmény részéről jelentősen nagyobb odafigyelést és szélesebb kapcsolati hálót jelentett.

A gyermekek -idén először- mindannyian arról számoltak be, hogy jól érzik magukat az iskolában, szívesen vettek részt a fejlesztőpedagógus foglalkozásain és számos esetben kértek segítséget az intézményben dolgozó kollégáktól a felzárkózásban.

Azt tapasztaltuk, hogy a pozitív fogadtatás az iskolában megszűntette a gyermekek oktatási rendszerrel szemben való ellenállását, ezért eddig nem tapasztalt lelkesedéssel és proaktivitással vettek részt az oktatásban és fogadtak el minden segítséget annak érdekében, hogy a teljesítményük javuljon.

2022-ben 23 gyermekkel foglalkoztak tanulótársak. A tanulótársakat csak az első félévben tudtuk biztosítani, de a fejlesztőpedagógusunk és az itt dolgozó kollégák nagyon aktívan vettek részt a gyerekek felzárkóztatásában. A közös munka eredményeként több gyermekünk a kifejezetten magas elvárásokat diktáló iskolákban is fel tudta venni a versenyt, noha ezt megelőzően sorozatos költözések miatt hátrányba kerültek kortársaikhoz képest. A kerületben működő Kompánia Tanoda szintén sokat segített a gyermekek felzárkóztatásában, valamint színes programokat is kínál az itt lakóknak.

*Coca-Cola Company támogatása:*

A 2021-es évben számos program jött létre a Családok Átmeneti Otthonában a Coca-Cola támogatásával. Ennek a projectnek egy 2022-re átnyúló programeleme volt az UCCU Alapítvány által megvalósított érzékenyítő tréning és egy séta, melynek során Budapest cigány vonatkozású helyeit, épületeit néztük meg.

2023-ban a Coca-Cola támogatásával valósul majd meg a lakóink szakmai képzése a korábbihoz hasonló tartalommal.

*A Szociális Alap pályázata:*

A nyár folyamán két ízben került sor közösségépítő programra a csepeli Családok Átmeneti Otthonában. Az otthon szakmai eszköztárának egyik fontos eleme a közösségépítés. A járvány időszaka a közösségépítést nem segítette elő, ezért mindenki nagyon várta már, hogy újra olyan rendezvények legyenek, melyek alkalmával a lakók együtt lehetnek, lazíthatnak. A lakók kérésére cigány táncházra és bográcsozásra került sor a nyár folyamán 2 ízben.

A táncház tánc tanítással kezdődött, majd mindkét alkalommal táncházzal, közös főzéssel és étkezéssel folytatódott. Nagy örömöt jelentett, hogy élő zenére táncolhattak a lakók. Szilvási István és Váradi Tibor jelenléte különösen nagy jelentőséggel bírt a lakók számára. A gyerekek és a felnőttek is szívesen mutatták be tánctudásukat, örömmel vették, hogy ápolhatták a hagyományokat. Fontos volt számunkra, hogy olyan programot szervezzünk, amelyen a legkisebbek is jól érezhették magukat és a család minden tagja részt tudott venni. A bográcsban júliusban cigány lecsó, augusztusban slambuc készült. Mindkét alkalommal nagy örömet okozott a bográcsban készült étel elfogyasztása.

*Az intézményi infrastruktúrát érintő változások 2022-ben:*

Az év során több nagy volumenű beruházásra is sor került. Az év elején elromlott az intézmény bojlere, ami sürgős cserére szorult. A nyár folyamán sor került mindkét épület fűtésrendszerének átnézésére, valamint az ablakok szigetelésére, 3 szoba linóleumozására. A nyár folyamán mindkét intézményben sor került a lakók által használt konyhákban a konyhabútorok cseréjére, valamint több szoba bútorzatát cseréltük.

*Az intézmény szakmai munkája 2022-ben:*

Az elmúlt 10 év során minden egyes évben a legnagyobb hangsúlyt arra fektettük, hogy a szakmai eszközeink minél színesebbek legyenek. Az ATOSZ idén a legjobb intézményi koncepció díját intézményünknek ítélte, ami számunkra nagyon fontos elismerés.

2021-ben a már meglévő tréningjeink mellé bevezettük az un. 0. tréninget, amit mindig az újonnan érkező lakóknak tartunk meg annak érdekében, hogy az intézmény hitvallását, módszereit, az általunk nyújtott támogatásokat minél jobban megismerjék és az itt töltött idő alatt a lehető legtöbb lehetőséggel tudjanak élni. Az intézményben eltöltött 1- másfél év sok mindenre elég lehet, ha a lakók maguk is együttműködőek és a közös munka valóban megvalósul. A közös munkának ezt a medrét hivatott kialakítani a 0. tréning, ami az év során beváltotta a hozzá fűzött reményeinket.

Idén először az intézményben lakó apákat is nagy sikerrel vontuk be a csoportmunkába. Az intézményben lakó apák jellemzően nehezen bevonhatók a csoportmunkába, kevesebbet tartózkodnak otthon, ezért jelentően kevesebb hatást tudunk rájuk gyakorolni. Amennyiben az apák a közös munkában nem vesznek részt, érdemi változásra nem számíthatunk, ezért kifejezetten nagy gondot fordítottunk arra, hogy minden apa részt vegyen a csoportfoglalkozásokon.

Jövőre szeretnénk az idei év felhajtóerejét kihasználni és prioritásként kezelni az apák intenzív bevonását a szakmai munkába. Ennek az is kedvez, hogy az utóbbi évek tendenciája az, hogy egyre inkább részt vesznek a gyermeknevelésben is. 2023-ban több olyan alkalmat is tervezünk, amikor kifejezetten az apák megszólítása, a kedvező tendenciák megerősítése lesz a cél.

A lakókkal végzett csoportmunka idén nagyon dinamikusan zajlott. A lakók minden egyes csoportfoglalkozáson nagy számban képviseltették magukat, aktívan vettek részt és nagyon jó visszajelzéseket adtak mind a csoportok után, mind a kiköltözést megelőző közös értékeléseken.

A szakmai eszköztárunk 2023-ban a gyermekek számára nyújtott rendszeres, tematikus csoportfoglalkozásokkal bővül. A legkisebbek számára elindul a korai fejlesztés és a társasjátékpedagógiai foglalkozásokra is heti rendszerességgel kerül majd sor.

*A gyermekek számára kínált szabadidős programok:*

A gyerekeknek a nyár folyamán több szabadidős tevékenységet is sikerült megszerveznünk. Az intézmény által kínált szabadidős tevékenységek a közösségépítés legfontosabb eszközei. Szempontjaink között az is szerepelt, hogy olyan helyekre jussanak el a gyerekek ahová a szülők jó eséllyel nem vinnék őket. A szigetszentmiklósi Úszóláp Tanösvényre szervezett kirándulás alkalmával a gyerekek a Duna vízivilágával ismerkedtek. A Gellért –hegyre szervezett kirándulás alkalmával a csúszda parkot is meglátogattuk.

A nyár folyamán a 3D Múzeum meglátogatására is sor került, ami nagy élmény volt a gyerekeknek.

A nyári szünetben a budai hegyekbe az Erzsébet kilátóhoz is szerveztünk egy hosszabb, kimerítőbb kirándulást, illetve veresegyházi Medve-parkba is szerveztünk egy egész napos túrát.

Minden nyár elmaradhatatlan programja a hajókirándulás. 2022-ben Szentendrére kirándultunk a gyerekekkel. Ez a kirándulás a gyermekek kérésére került megszervezésre és nagyon nagy sikert aratott.

*A Családok Átmeneti Otthona lakóinak és Ukrajnából menekült családok közös programjai:*

2022-ben az otthon lakói számos alkalommal vettek részt olyan programokon, ahová a menekült családokat is invitáltunk. A két csoport jellemzően hamar megtalálta a közös hangot, mert az élethelyzetük sok hasonlóságot mutat. A Családok Átmeneti Otthona lakóinak nagyon jót tett, hogy kipróbálhatták magukat vendéglátó, illetve befogadó közösség szerepben. A gyerekek szívesen játszottak, kirándultak az Ukrajnából érkezett gyerekekkel. Mindkét csoport sokat profitált ezekből az alkalmakból.

2023-ban ugyancsak tervezünk hasonló alkalmakat az intézmény és a kerületi iroda közös szervezésében.

A befogadó közösségként szervezett programok során meglátogattuk a Margit Szigetet, ahol közös uzsonnára és bringóhintózásra is sor került, valamint a Kis-állatkertet is meglátogattuk. Az Orczi Kalandparkba szervezett kirándulás során a gyerekek bátorságot igénylő helyzetekben is kipróbálhatták magukat. Ezt követően a Piczinke Póniudvarban került sor egy kirándulásra, ahol lovaglással, gokartozással, állatsimogatással, pónilófésüléssel telt a nap, majd a McDonalds-ban uzsonnáztunk a gyerekekkel.

A nyár végén egy közös kirándulásra került sor, melynek során a menekült családok és az a családok átmeneti otthonában élő családok együtt kirándultak az Állatkertbe. Ezen a kiránduláson minden gyermek a szüleivel együtt vehetett részt és tolmács is segítette egymás megértését.

*Ellenőrzések:*

2022-ben az intézmény Krízisközpontjára vonatkozóan a Magyar Államkincstár ellenőrzésére került sor.

*Támogatóink 2022-ben:*

Ebben az évben is rengeteg önkéntes, civil szervezet, magánember és cég segítette az intézményünket munkájával, felajánlásaival.

- idén is számos magánszemély jelent meg támogatóként az intézményben

- Út a Reményhez Alapítvány

- Segítség Köve Alapítvány

- Coca-Cola Company

- Partnertech Kft

- Alpiq Kft

Az elmúlt 3 évben egyre erősödő tendencia, hogy magánszemélyek, baráti társaságok, vagy munkahelyi közösségek saját indíttatásból és saját forrásból támogatják az intézményben lakókat. Ilyen kezdeményezések eredményeképp nagyon szép és személyes meglepetéseket kaptak a gyermekek és a szülők is.

December folyamán gondosan elkészített, személyre szóló csomagok érkeztek a gyermekeknek, a szüleiknek, valamint olyan támogató is akadt, aki a karácsonyi sütés-főzéshez szükséges csomagokat állította össze.

A karácsonyi ünnepség alkalmával a gyermekek nagyon szép és személyre szóló meglepetéseket kaptak és támogatóink segítségével az intézményben lakó szülők is illatszer és ékszer adományban részesültek.

A gyermekek beiskolázásában 2022-ben is a Segítség Köve Alapítvány segítette az intézményt. Az anyák napi és gyermeknapi ünnepség ajándékait szintén az alapítvány ajánlotta fel.

*Tervek 2023-ra:*

2023-ban folytatódnak a korábbi, felnőtteket célzó csoportfoglalkozások és a gyermekek számára szintén havi egy alkalommal nyújtunk majd csoportfoglalkozásokat, valamint közösségi programokat, kirándulásokat.

A gyermekeket célzó csoportmunka a bántalmazottá/bántalmazóvá válás megelőzését, a hatékonyabb kommunikációt, a kortárscsoport nyomásának való ellenállást és a gyermekek rezilienciájának, tudatosodásának erősítését és a kamaszkor kísértéseinek elkerülését célozza majd.

Ezzel párhuzamosan a legkisebbek számára 2023-tól korai fejlesztést tudunk majd kínálni.

A korábbi társasjátékpedagógia és kézműves foglalkozásokat pedig idén nagyobb gyakorisággal tudjuk majd kínálni a gyermekek számára. 2023-ban a gyermekek számára folytatódik a Tanulótárs program is.

A szülők képzettségi szintjének javítása még a korábbiaknál is fontosabb, ezért 2023-ban újra lehetőségük lesz az intézmény által támogatott képzéseken és ahhoz kapcsolódó tréningeken részt venni.

*Statisztikák:*

Gyermekvédelmi hatósági intézkedések 2022-ben: védelembe vett gyermekek száma 8fő, ebből intézményünk 0 család (0gyermek) esetében kezdeményezte a védelembe vételt.

Ideiglenes hatályú elhelyezésre nem került sor 2022-ben.

**Kihasználtsági adatok:**

|  |  |  |
| --- | --- | --- |
| Családos Szálló Nagykalapács u. **40 fő** | gondozási nap  **14.120** | kihasználtság  **96,7%** |
| Anyaotthon  Erdősor u.**52 fő**  ( 40 fő anya-gyerek,  6 fő Kiléptető lakás,  6 fő Krízis lakás) | gondozási nap  **18.559** | kihasználtság  **97,7%** |

**Az ellátottak száma a tárgyévben**

|  |  |  |  |  |  |
| --- | --- | --- | --- | --- | --- |
|  | Családos Szálló Nagykalapács u.  40 fő gondozotti létszám | Anyaotthon Erdősor u.  40 fő gondozotti létszám | Kiléptető lakás  Árpád u. 12/b  6 fő gondozotti létszám | Krízis lakás  (a cím titkos)  6 fő gondozotti létszám | Összesen: |
| Szülő: | **53** | **26** | **1** | **11** | **91** |
| Gyermek: | **79** | **66** | **4** | **27** | **176** |
| Összesen: | **132** | **92** | **5** | **38** | **267** |

**VII.** kerületi ellátott családok száma 2022-ban: **4** család **17** fő

**IX.** kerületi ellátott családok száma 2022-ban: **10** család,  **28** fő

**XXI.** kerületi ellátott családok száma 2022-ban: **11** család,  **23** fő

**XXIII**. kerületi ellátott családok száma 2022-ban: **6** család, **18** fő

**Az intézményben töltött idő megoszlása szerint:**

|  |  |
| --- | --- |
| 0 – 1 hónap ( **7** család) | **24 fő** |
| 2 – 6 hónap (  **13** család) | **49 fő** |
| 7 – 9 hónap ( **7** család) | **32 fő** |
| 10 – 12 hónap ( **9** család) | **34 fő** |
| 13 – 18 hónap ( **6** család) | **25 fő** |
| Összesen  **42** család | **164 fő** |

**2022 - ban kiköltöző családok száma:**

|  |  |
| --- | --- |
| VII. kerület | **2** család |
| IX. kerület | **5** család |
| XXI. kerület | **7** család |
| XXIII. kerület | **4**  család |
| nem kerületes | **12** család |
| összesen | **30** család |

**A kilépő kliensek megoszlása a kikerülés helye szerint (fő)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | saját lakás | albérlet | vissza a családba | más CSÁO | önkormányzati bérlakás | kiléptető lakásba | egyéb (rokon, női szálló,stb) | összesen: |
| Nagykalapács u. 40 fő | 0 fő | 30 fő | 12 fő | 22 fő | - fő | - fő | 2 fő | 66 fő |
| Erdősor 40 fő | 0 fő | 18 fő | 26 fő | 16 fő | - fő | - fő | 6 fő | 66 fő |
| Árpád u. 6 fő | 0 fő | 0 fő | 0 fő | 0 fő | - fő | -fő | 0 fő | 0 fő |
| Összesen: | fő | 48 fő | 38 fő | 1. fő | * fő | fő | 8 fő | fő |

**Kiköltözés iránya szerinti megoszlás:**

|  |  |  |
| --- | --- | --- |
| VII. kerület | 9 fő | saját lakásba |
| 4 fő | albérletbe |
| 5 fő | másik CSÁO |
| IX. kerület | 8 fő | rokonokhoz |
| 0 fő | vissza a családba |
| 0 fő | másik CSÁÓ |
| 7 fő | albérlet |
| XXI. kerület | 12 fő | albérletbe |
| 7 fő | vissza a családba, rokonokhoz |
| 4 fő  fő | másik CSÁO  önkormányzati bérlakás |
| XXIII. kerület | 7 fő  4 fő  3 fő | albérlet  másik CSÁO  rokonok |
| nem kerületes családok | 0 fő  17 fő  21fő  28 fő | saját lakás  albérlet  vissza a családba  másik CSÁO |

**Szociális, gyermekvédelmi és egészségügyi szolgáltatások**

**Szerződő fél:** Magyar Vöröskereszt Budapest Fővárosi Szervezete (VI-VII. kerületi szervezet)

**Képviselő neve:** Buncsik Ildikó

**Székhelye:** 1051 Budapest, Arany J. u. 31.

**Az ellátást biztosító telephely:** 1074 Budapest, Szövetség u. 17.

**A szerződés hatálya:** határozatlan idejű

**Képviselő-testületi határozat száma:** 253/2007.(V.18.)

2022-ben több szempontból is kihívásos évnek tekinthető. Az év első felében még erősen velünk volt a COVID-19 járvány, s bár a későbbiekben sem számolódott fel teljesen, de az oltási programnak, és a járványok természetének köszönhetően jelentősen enyhült a hatása. A javuló helyzet ellenére sokakban, - főleg az idősebb generációban - mégis megmaradt a szorongás, a megbetegedéstől való félelem, így rájuk a bezárkózás, a közösségektől való távolmaradás volt a jellemző. Februárban Ukrajnában kitört a háború. Ez a szituáció embert próbáló feladatok elé állította a segélyszervezeteket. A Magyar Vöröskereszt, és így a Fővárosi Budapesti Szervezet is elsőként reagált a kialakult helyzetre, és mozgósította erőit, hogy érdemi segítséget nyújtson a hazánkba érkező menekültek részére. Jelen voltunk a Nyugati pályaudvarnál, ahol kontrollálatlanul, óriási tömegek jelentek meg, éhen-szomjan, hogy aztán a nagyrészük továbbutazzon. Itt az öt nagy segélyszervezet igyekezett fenntartani a 24 órás szolgálatot, később a Keleti pályaudvarra, majd a BOK Csarnokba helyeződött át a menekültek fogadása, ez utóbbi helyszínen a mai napig jelen van a Vöröskereszt. Ebbe a szolgálatba a kerületi munkatársak is bekapcsolódtak, és velünk, illetve a jelentkező önkéntesekkel lehetett megoldani ezt a feladatot. A Budapesti Vöröskereszt az év második felétől a VII. kerületben egy majd száz fős hostelt is üzemeltet, ahol rövid és hosszabb távra is, kulturált szállást biztosít a hazánkban tartózkodó Ukrajnából érkezőknek. 2022. év júliusától-december végéig 12 313 vendégéjszakát töltöttek el a hostel lakói. A menekültügyi helyzet új feladatokat jelentett, és jelent a Szövetség utcai irodának is. Minden héten, egyre nagyobb számban jelennek meg menekültek, hogy segítséget kérjenek. Az év folyamán több ízben is kaptunk szétosztható adományt az Országos Vöröskereszttől, aminek a segítségével támogatni tudtuk a háború elől hazánkba érkezetteket. De kaptunk adományokat a hazai nehéz helyzetben lévők megsegítésére is.

Az évközben kialakult magas infláció, a megnövekedett munkanélküliség, az egyre romló megélhetési körülmények miatt az irodánkat is egyre többen keresték fel, egy-egy kríziscsomagért, amiben jellemzően alapélelmiszereket tudtunk adni, illetve, ha lehetőségünk volt, akkor tisztálkodási szereket, pelenkát, stb. Havi rendszerességgel a VI. és VII. kerületi lakósok részére ingyenes ruhaosztást is tartottunk, amire szintén egyre nagyobb igény jelentkezett.

Az év második felében bekapcsolódtunk az ételmentő programba, így minden héten egy alkalommal a LIDL által forgalmazott, lejárat előtti péksüteményeket osztjuk ki a rászorulók között, havi két alkalommal a Szövetség utcában, havi egy alkalommal a Benczúr utcai Idősek Klubjában, és egyszer a Király utcai Idősek Klubjában.

Rendszeres kapcsolatban vagyunk a Bischitz Johanna Integrált Humán Szolgáltató Központ röviden: Családsegítőmunkatársaival. A VII. kerületben minden hónapban a Családsegítő által delegált 60 fő részére az Amerikai Ház Alapítvány által biztosított élelmiszeradományt osztjuk szét, de év során több alkalommal is segítettük a nagycsaládosokat, a halmozottan rászorulókat a családsegítő által delegált ügyfeleket.

*Szervezeti élet*

A VII. kerületben 2022-ben a VII/1-es és a VII/3-as Lakóterületi Alapszervezet működik összesen:37 fős létszámmal. A Szervezetet Budapest VI. kerület Terézvárosból 1 fő, és a VII. kerületből 2 fő, így összesen 3 tagú elnökség irányítja és ellenőrzi.

A kerületi Vöröskereszt karitatív feladatait önkéntesek segítségével tudja csak megvalósítani. A 2022. év során 11 fő önkéntessel (ebből 4 fő véradásszervezővel) láttuk el tevékenységünket.

2022-ben megtanultunk együtt élni a COVID-19-cel. Bár jellemzően az idősek azért még mindig erősen félnek a megbetegedéstől, ezért kevésbé kapcsolódnak be a közösségi feladatokba. Az irodánkban éppen emiatt három önkéntestől el kellett búcsúznunk. A megmaradó önkénteseink átlag életkora is 75 év fölött van, de ők annyira szeretik ezt a munkát, és a kis közösségüket, hogy számukra nem volt kérdés, hogy heti rendszerességgel továbbra jönnek és segítenek.

**A 2022. évben a kerületi irodában végzett vöröskeresztes önkéntes tevékenység értéke:**

**1 985 000 Ft**

*Szociális tevékenység*

A VI-VII. kerületi szervezet tevékenységét Terézváros és Erzsébetváros közigazgatási területén látja el.

2022-ben sem állt meg az a tendencia, hogy növekszik a rászoruló családok száma. Az előző évekhez képest a segélyezettek körében a nagycsaládosok mellett folyamatosan emelkedik a gyermeküket egyedül nevelő szülők, a rokkantsági támogatásban részesülők és idős lakosok száma is. 2022-ben is a látókörünkben megjelentek olyanok is, akik a magas infláció, a megnövekedett rezsiárak miatt kerültek nagyon nehéz helyzetbe. Ezeket az irodához közvetlenül forduló vészhelyzetben lévő embereket tartósélelmiszert tartalmazó kríziscsomagokkal segítettük.

Szervezetünk adományokból és vásárlásból származó termékekkel tudja támogatni a hozzánk fordulókat. A rászorultak részére élelmiszercsomagot, vegyi árut, ruhaneműt, cipőt, táskát, játékot, könyvet, illetve szükség esetén bútort tudtunk biztosítani. Az időközönként igényként felmerülő készpénzadományok biztosítása a Szervezet részéről továbbra sem megoldható.

A rászorulók részére **havi** szinten biztosított élelmiszercsomag rizst, kristálycukrot, tésztát, búzafinom lisztet, tejet, konzervet tartalmaz, éves szinten a két kerületben éves szinten 2.855 560 Ft értékben. Ezen alap-élelmiszercsomag ­– melyet az **Amerikai Ház Alapítvány** biztosít számunkra – kerül kiegészítésre nagyobb ünnepekhez kapcsolódó segélyezési napok alkalmából a kerületi szervezet által vásárolt egyéb élelmiszerekkel (pl. konzerv, édesség), valamint higiéniás termékekkel (pl. tusfürdő, sampon, fogkrém), és vegyi (mosó- és mosogatószer) árukkal. A szeptemberi iskolakezdéshez kapcsolódóan rendszeresen támogatjuk a rászoruló lakosságot füzetcsomaggal és írószerekkel.

2022. évben, az előző évekhez hasonlóan az év 10 hónapjában megtartottuk előre meghirdetett segélyezési napunkat, melyeken havonta **60 csomagot** osztottunk ki, így biztosítva a VII, kerületiCsaládsegítő által delegált rászoruló kliensek részére a rendszeres és kiszámítható segélycsomagot.

A Magyar Vöröskereszt 2022-ben milliós nagyságrendben vásárolt tartós élelmiszereket, ezekből a VI-VII. kerület is össze tudott állítani több száz csomagot. Az adományokat vagy a Szövetség utcai irodában osztottuk ki, vagy maga a Családsegítő jutatta el a rászorulók otthonaiba, illetve az általuk felügyelt intézményekbe az ott lakóknak.

2022. évben a lakosságtól, valamint egyéb támogatóktól az önkormányzati támogatáson kívül a VI-VII. kerületi szervezet 9 073 311 Ft összértékben részesült természetbeli adományban, amelyből **2122** csomagot adtuk ki, ezzel több ezer főt, illetve családtagot értünk el.

A 2021. évben a VI-VII. kerületi szervezet részére beérkezett adományok:

Amerikai Ház Alapítvány élelmiszeradomány 4.460.018,- Ft

Auchan és Penny gyűjtés 110 000- Ft

Vöröskereszt raktárából érkezett adományok 3 979 053- Ft

(élelmiszer,édesség, tisztítószerek,játék,könyv)

BP.BSC Kft. iskolaszer-adománya 200.000,- Ft

Lakosságtól gyűjtött ruhaadomány 324 240,- Ft

A havonta megrendezésre kerülő segélyezési napokon túl, volt, hogy havonta több alkalommal is volt lehetőség ruhanemű, cipő és táska, könyv, valamint plüss- és játékadományok válogatására a rászoruló lakosságnak.

Segélyezéseink célcsoportjai: nagycsaládosok, rászoruló családok, gyermeküket egyedül nevelők, kisnyugdíjasok, munkanélküliek, rokkantnyugdíjasok és egyedül élő idősek, valamint a munkájukat frissen elvesztők.

Idén Budapest Főváros VII. kerület Erzsébetváros Önkormányzatának támogatását a működésre, tanszercsomagokra, és tisztasági és tisztálkodó szerekre, valamint a karácsonyi csomag kiegészítésére költöttük ezt a keretet.

A 2022. évben az Amerikai Ház által biztosított adomány mellett több ízben osztottunk a központi raktárból kapott élelmiszert és higiéniás szereket. Májusban Gyereknap alkalmával játékokat, könyveket osztottunk a rászoruló családoknak.

Augusztus végén a Család- és Gyermekjóléti Központ által delegált 60 rászoruló gyermeknek az önkormányzati támogatás felhasználásával személyre szabott tanszercsomagokat állítottunk össze 389.021,- Ft értékben. Egyik szponzorunk színesceruzákkal és egyéb tanszerek megvételével egészítette ki a csomagokat. A tanszereken kívül póló, a kisebbeknek plüssjáték, és igény szerint gyerekirodalom is került a csomagba.

2022-ben havi rendszerességgel tartottunk ingyenes ruhaosztásokat. Az osztások mellett hetente egy alkalommal, szerdai napokon adományátvételt is tartunk, ilyenkor többségében használt gyerek és felnőtt ruhákat ad le a lakosság, amiket aztán tovább osztunk a rászorulók között.

Az Országos Vöröskereszttől több ízben kaptunk a VI. vagy VII. kerületben lakcímmel rendelkező menekültek részére kiosztható élelmiszert, higiéniás szereket. Az irodába rendszeresen májustól jelentkeznek be menekültek. Év végéig a családtagokkal együtt, több mint 500 főnek nyújtottunk konkrét segítséget.

A Magyar Vöröskereszt, a Budapest Fővárosi Szervezet 2022-ben a háború kitörését követő menekültügyi helyzet kapcsán számos feladatot látott el. A VI-VII. kerületi iroda munkatársa és önkéntesei több alkalommal jelen volt a Budapesten felállított egyes segélypontokon.

2022-ben 50. alkalommal került megrendezésre az Országos Elsősegélynyújtó Verseny. Ezúttal Budapest adott otthont a több száz főt felvonultató programnak. A rendezvényt megelőzően országszerte, így a főváros számos iskolájában zajló selejtezők után, a legerősebb csapatok mérték össze tudásukat a három napos eseményen. A VI-VII. kerületi munkatárs és önkéntesei is segédkeztek a lebonyolításban.

Az Országos Vöröskereszt fontosnak tartott egy jelenlévő jelenségre, az iskolai korosztályt is érintő menstruációs szegénységre reagálni. Az ügy kapcsán országosan és Budapesten is partnerség jött létre több iskolával. A VII. kerületben a Baross Gábor Általános Iskolába jutattuk el azt az egységcsomagot, amely többek közt tisztasági betéteket tartalmazott. De ennek a Lányból Nővé programnak a része, a Magyar Vöröskereszt által készítetett film is, amely közérthetően és szemléletesen beszél a menstruációról. Ezt a filmet a 7-8. osztályos lányok vagy egy külsős szakemberrel, vagy az iskola biológia tanárával nézik meg és beszélik át. A program 2022-ben június 31-vel zárult le, és a beszámolók szerint sikeresen működött.

2022. december első felében Menekültügyi Integrációs Programot valósítottunk meg, melynek keretében ingyenes ruhabörzét tartottunk a menekültek és a VI-VII. kerületi rászorulók részére. A program kapcsán nagy mennyiségű élelmiszert, higiéniás szereket és baba pakkot kaptunk, amit az irodánál jelentkező VI. vagy VII. kerületi lakcímmel rendelkező menekültek között, valamint a VII. kerületi Családsegítő által delegált kliensek, főleg nagycsaládosok között osztottunk ki.

2022-ben a Vöröskereszt nem vett részt a Mikulásgyár szervezésében. Így idén az Auchan-ban és a Penny-ben gyűjtöttünk adományokat. A beérkező adományok nagy szolgálatot tettek, mivel karácsony előtt megnövekedett a kríziscsomagért jelentkezők száma, így ezt az adományt közöttük osztottuk szét. Ugyanekkor a Család- és Gyermekjóléti Központ által delegált 60 főnek kiosztásra került egy-egy higiéniás pakk is – mosószer, mosogatószer, tusfürdő, fogkrém – valamint bejgli, szaloncukor, melyet az önkormányzati támogatásból sikerült beszerezni. A családok ezenkívül még tartós élelmiszereket is kaptak. A decemberi időszakban sok embernek sikerült tényleges segítséget nyújtani az ünnepekhez.

Az önkormányzati támogatásból karácsonykor szintén az önkormányzat által kijelölt a házigondozott 53 főnek higiéniás pakkot is vásároltunk.

*Ifjúsági tevékenység*

Az Ifjúsági Vöröskereszt kiemelt feladata a Vöröskereszt eszméinek, alapelveinek, humanitárius munkájának megismertetése, bemutatása és népszerűsítése.

A felsoroltak mellett az egészséges életmódra nevelést, a különböző prevenciók bemutatását is végzik a fiatalok. Célunk, hogy az oktatási intézményekben minél több gyermekkel megismertessük és megszerettessük a karitatív tevékenységet és az egészséges életmód lehetőségeit.

2022-ben az ifjúsági csoportunk elsősorban az ünnepi, 50. Országos Elsősegélynyújtó Verseny sikeres lebonyolítására koncentrált.

Az ifjúságisaink 2022.11.07-én félnapos elsősegély bemutatót tartott a Madách Imre Gimnázium tanulói számára.

*Véradás*

2022-ben a VI-VII. kerületben véradásra 53 alkalommal került sor, összesen 3233 fő jelenlétével.

A kerületi véradások szervezésében és lebonyolításában 4 fő véradásszervező önkéntes vett részt.

*Köszönetnyilvánítás*

Kerületi szervezetünk feladatát csak lakossági és társadalmi támogatások igénybevételével képes megfelelően ellátni. Ennek figyelembevételével ezúton szeretnénk köszönetet mondani mindazon adományozóinknak (magánszemélyek és cégek/szervezetek), akik 2022. évben is támogatták adományaikkal kerületi szervezetünk működését, és karitatív tevékenységét.

Elsők között illeti kiemelt köszönet Budapest Főváros Erzsébetvárosi Önkormányzatát, amely a 2022. évben 2 000 000,- Ft adománnyal támogatta Szervezetünket. E támogatással nemcsak a kerületi rászoruló lakosság részére tudtunk segítséget nyújtani, hanem szociális és karitatív tevékenységünk infrastruktúrájának biztosításához is nagymértékben hozzájárult.

Köszönet illeti továbbá az Amerikai Ház Alapítványt, akik az év 10 hónapjában kerületenként 50-60 család számára biztosítanak tartósélelmiszer-adományt.

Köszönetünket fejezzük ki mindazon önkéntesünknek, akik áldozatos tevékenységükkel közreműködtek abban, hogy havonta megvalósulhassanak szociális segélyezési napjaink, valamint kiemelt segítséget nyújtanak a lakosságtól beérkező adományok fogadásában és rendszerezésében is.

**Családok átmeneti otthona külső férőhely – Kiléptető lakások**

**Szerződő fél:** Lámpás ’92 Közhasznú Alapítvány

**Székhelye:** 2114 Valkó, Arany János út 15.

**Képviselő neve:** Varga Zoltán

**Az ellátást nyújtó telephelyek:** 1072 Budapest, Akácfa u. 11.,

1074 Budapest, Dohány u. 50.

**A szerződés hatálya:** 2021.04.06 - 2025. december 31.

**Képviselő-testület határozat száma:** 53/2021. (I.22.)

**Családok átmeneti otthonának férőhelyszáma:** 10 fő (2 család)

Lámpás ’92 Közhasznú Alapítvány és Budapest Főváros VII. kerület Erzsébetváros Önkormányzata 2021. február 3-án kötött együttműködési megállapodást arról, hogy az Erzsébet Családok Átmeneti Otthona új lehetőségként bevezeti a külső férőhely szolgáltatást. A működéshez két 100%-ban önkormányzati tulajdonú lakásnak a kezelési joga határozott időre (2025. december 25.) átkerült az Alapítványhoz.

„A Családok Átmeneti Otthona az otthonhoz kapcsolódó külső férőhelyeken biztosíthatja azoknak a családoknak az ellátását, amelyek önálló lakhatásra támogatással képesek” (Gyvt. 51. §”). „Külső férőhelyen az a család helyezhető el, akik estén nincs szükség a folyamatos munkarend keretén belül biztosított szakmai segítségre és a családok átmeneti otthona szakmai munkatársai külső férőhelyre helyezhetőnek tartanak a szolgáltatás szakmai programjában foglaltak figyelembevétele alapján. 15/1998. (V.30) NMr. 67. § (1) (5) bekezdései alapján”.

A külső férőhely szolgáltatást olyan családok vehetik igénybe, akik előtte az Erzsébet Családok Átmeneti Otthonának lakói voltak, és Budapest VII. kerületében állandó bejelentett lakóhellyel vagy tartózkodási hellyel rendelkeznek, illetve ennek hiányában legalább 3 hónapja életvitel szerűen a VII. kerületben élnek.

Környezet:

Az Akácfa utcai lakásban a tavalyi év során kellett teljesen berendezni, mivel a régi lakó saját bútoraival rendeztük be a lakást a nyitáskor. A lakásban kétszer történt dugulás elhárítás. A lakás a IV. emeleten található, sajnos a tavalyi év során többször beázott. A Dohány utca lakásban nem történt új beruházás és nagyobb javításra sem volt szükség.

A külső férőhely szolgáltatás az Erzsébet Családok Átmeneti otthona keretében működik, így vonatkozik rá minden olyan jogszabályi, adminisztrációs előírás, egyéb szakmai szabályzó, amely a családok átmeneti otthonát érinti. A külső férőhely tehát, egy szakmailag segített lakhatási forma, amelyet szociálisan rászorult családok vehetnek igénybe, akiknek lakhatásuk nem megoldott, az Erzsébet Családok Átmeneti Otthon ellátásába kerültek, de idővel a reintegráció szempontjából más kötetlenebb támogatási formát igényelnek. Az ellátás ideje alatt szociális munkával biztosított segítséget vesznek igénybe annak érdekében, hogy a gondozási folyamat végére a társadalmi reintegrációjuk sikeres legyen.

A külső férőhelyre az Erzsébet Családok Átmeneti Otthonában élő családoknak írásban lehet pályázniuk, minimum 1 hónapos ellátás igénybevétele után. A külső férőhelyre való kikerülésről az otthon szakmai stábja dönt. A külső férőhely szolgáltatás igénybe vételének alapvető feltételei, hogy az aktív korú szülők folyamatosan munkát végezzenek, havonta tudjanak előtakarékoskodni, tartsák be a házirendet, és rendszeresen fizessék a lakással kapcsolatos költségeket (bérleti díj, rezsi költségek). Amennyiben a családok a feltételeknek nem tudnak megfelelni, akkor szerződést bontunk velük.

Ez a szolgáltatás olyan családok számára való, akiknek már nem indokolt a szoros, mindennapi gondozási folyamat. A külső férőhely lakhatási szolgáltatása önállóbb életvitelre ad lehetőséget. Ez a gyakorlatban azt jelenti, hogy a szociális munkások eleinte heti 1-2 alaklommal találkoznak a családdal, később csökkentjük a segítő tevékenységük intenzitását az önálló életvitel megerősödésének érdekében. A külső férőhelyre bekerülő családok egy-egy szociális munkás a segítője, akivel a családok szerződést kötnek, mely meghatározza azt, hogy a szolgáltatás igénybevétele alatt, mit kell tenniük, milyen célért dolgoznak, milyen erőforrásaik vannak. Szükség szerint pszichológus és jogász is nyújt támogatást. A családgondozó az esetek nagy többségében a lakóhelyükön (külső férőhely) keresik fel a családokat és ott konzultálnak.

A külső férőhelyen elvárt viselkedési szabályokat, valamint az eszközök, bútorok használatára vonatkozó szabályokat külön házirendben szabályoztuk, melyet a beköltöző családok megismertek és elfogadtak. Amennyiben valamelyik család megsérti a házirendben foglaltakat, úgy velük az együttműködést felbontjuk és el kell költözniük.

A jogviszony hossza a családok átmeneti otthonában 12 hónap, amely meghosszabbítható 6 hónappal vagy a tanév végéig. A külső férőhelyen is másfél évig lakhatnak a családok. Így az átmeneti otthonban és a külső férőhelyen eltölthető jogviszony együttes időtartama legfeljebb 3 év lehet.

Az intézmény az év során teljes kapacitással működött, 2022-ben ez 3547 gondozási napos (9,7 férőhely x 365 nap) évet zártunk. A szolgáltatás összesen 5 család, 23 fő (10 felnőtt, 13 gyermek) számára tudtuk biztosítani.

|  |  |  |
| --- | --- | --- |
| Család | külső férőhelyen töltött idő  2022-ben | kiköltözés esetén |
| R. család - 2 gyerek | 4 hónap | VII. kerületi önkormányzati bérlakás pályázaton elnyert lakásba |
| H. család – 2 gyerek | 2 hónap | külföldre költöztek |
| Cs. család – 4 gyerek | 10 hónap | V. kerületi bérlakás |
| J. család – 2 gyerek | 6 hónap |  |
| V. család – 3 gyerek | 2 hónap |  |

Annak érdekében, hogy a hozzánk bekerülő családok szükségleteihez leginkább alkalmazkodó segítségnyújtást kínáljunk, együttműködünk a Bischitz Johanna Integrált Humán Szolgáltató Központ intézményeivel valamint óvodák, iskolák, nevelési tanácsadó, Munkaügyi Központ, egészségügyi szolgáltatók, illetve az esetkezelés során az ezeken túl felmerülő külső szervezetekkel. A családokkal végzett munkáról három havonta írásbeli beszámolót küldünk a Gyermekjóléti Központnak.

A lakásokban élő családok az otthonban tartott valamennyi programokon részt vehetnek.

Az iskoláskorú gyermek számára szervezett korrepetáláson 6 fő vett részt.

A külső férőhelyen elhelyezett családoknál gyermekeket veszélyeztető tényezőket nem tapasztaltunk.

Az elmúlt időszak tapasztalatai alapján, a külső férőhely egy jó lehetőség azon családok számára, akik bekerülnek, mert segítő tevékenység mellett tanulnak meg önálló életvezetést, félre tudnak tenni úgy, hogy közben egy saját életterük van és kevésbé vannak ellenőrizve, mint az otthonban.

Tapasztalatunk alapján az is elmondható, hogy az életvezetési problémák kezelését nagymértékben segíti, ha az Otthon szolgáltatásainak segítségével reális célként fogalmazható meg a családok számára valamilyen stabil jövőkép.

**Krízisközpont**

**Szerződő fél:** S.O.S. Krízis Alapítvány

**Székhelye:** 1047 Budapest, Perényi Zsigmond u. 39.

**Képviselő neve:** Kalmár György

***Az ellátást nyújtó telephely titkos címen található***

**A szerződés hatálya:** 2022.01.01 - 2026.12.31.

**Képviselő-testület határozat száma:** 754/2021. (XII.15.)

**Krízisközpont férőhelyszáma:** 4 fő

Az S.O.S. Krízis Alapítvány 1997 óta a fővárosi gyermekvédelem meghatározó szereplője. Az országban elsők között hoztuk létre az 1997. évi XXXI. törvényben meghatározott családok átmeneti otthona szolgáltatást, melyet azóta is folyamatosan működtetünk. 2021. évben három önálló szakmai egységben, illetve a hozzájuk tartozó kiléptető-lakás rendszerben összesen 118 fő – 29 család – ellátását tudjuk biztosítani. Családok átmeneti otthona intézményeink közül két otthonunk krízisközpontként működik, míg kiléptető lakásaink egyike Félutas Házként azon bántalmazottak számára, akik a krízisközpontot követő átmeneti ellátás során kellően megerősödtek ahhoz, hogy egy komplex reintergrációs program keretén belül kezdjék újra az életüket. Félutas Házunkban öt évig maradhatnak a bántalmazottak.

A jogszabály lehetővé tette, hogy úgynevezett külső férőhelyet is nyissunk, ebből 2021-től kettő lakás áll rendelkezésünkre, összesen 9 fő számára. A külső férőhelyen – az intézményben eltöltött gondozási idővel együtt – összesen három évig maradhatnak a kliensek, vállalva, hogy fizetik az ingatlan közüzemi költségeit, illetve jelentős előtakarékossági összeg vállalásával gondoskodnak jövőbeni lakhatásuk megalapozásáról.

Szakmai állományunkban szociális munkás, szociálpedagógus, szociálpolitikus, gyermek-és ifjúsági felügyelő, csecsemő- és kisgyermekgondozó, gyógypedagógiai asszisztens, szociális gondozó és ápoló végzettségű munkatársak támogatják a jellemzően sokproblémás családokat mindazon akadályok leküzdésében, melyek a biztonságos életvitel, stabil lakhatás megteremtésében gátolják őket. A szakmai stáb része a pszichológus és a jogász is, mentálhigiénés és jogi tanácsadást nyújtva az ügyfeleknek, valamint újpesti és mátyásföldi intézményünkben a fejlesztőpedagógus, aki heti rendszerességgel foglalkozik a fejlesztésre szoruló gyermekekkel.

A három nagy szakmai egységben kerülnek elhelyezésre azok a családok, akikről az első személyes beszélgetést követően egyértelműen bebizonyosodott, hogy jogosultak az ellátás igénybevételére (kiskorú gyermeküket maguk nevelik, szülői felügyeleti joguk él, nem rendelkeznek más lakhatási lehetőséggel, beköltözhető ingatlannal, stb.).

Intézményeink közül kettő krízisközpontként is működik, a bántalmazottak segítésére 2005-ben életre hívott krízisellátó rendszer tagja. Professzionális eszközökkel segítjük a családon belüli erőszak áldozatait, önálló szakmai stábbal, titkos címen lévő védett házzal. Az Országos Kríziskezelő Információs Telefonszolgálat partnereként azonnali segítséget nyújtunk a bántalmazottnak, legyen szó egyedülálló felnőtt nőről vagy férfiről, gyermekekkel menekülő felnőttről vagy teljes családról.

A krízisprogramban négy hét az elhelyezési idő, mely egy alkalommal meghosszabbítható további négy héttel. Ennyi idő áll munkatársaink rendelkezésére a bántalmazott lakhatásának biztonságos megoldására, a szükséges ügyintézés elvégzésére. Az ellátás időtartama alatt teljes körű ellátást biztosítunk a bántalmazottaknak, beleértve a ruházattal történő ellátást, utazási költségeket, étkezést, tisztálkodó szereket, stb. Munkatársaink állandó ügyeletben, 24 órán keresztül fogadják a segítségkérő hívásokat.

Szervezetünk több, mint 25 éves múltra tekint vissza a gyermekvédelemben, a Gyermekvédelmi törvény megszületésével egy időben kezdtük meg működésünket. A hosszú évek tapasztalatait folyamatosan beépítjük ellátásunkba, emellett munkatársaink korszerű és folyamatosan frissülő tudással rendelkeznek. Munkánk során nagy hangsúlyt fektetünk a szolgáltatásközpontú ellátásra. Valljuk, a családok átmeneti otthonainak nem a szállás nyújtása az egyetlen feladata. Munkamódszereink és eszköztárunk folyamatos bővítésével olyan, komplex, a családot egységként kezel, de az egyéni hiátusokat is figyelembe vevő re-szocializációs rendszerben dolgozunk, melynek elsődleges feladata a család problémáját kiváltó ok megszüntetése.

A gyermekvédelmi törvény célja, hogy megvédje a gyermek családban való felnevelkedésének jogát, ha a szülő elveszíti a lakhatását, s emiatt ki kellene emelni a gyermeket a családból. A gyakorlatban tapasztaljuk, ügyfélkörünk többsége komplex problémacsoporttal érkezik az ellátásba, így a lakhatás elvesztése valójában nem az oka, hanem a diszfunkcionális működés tünete.

Célunk és feladatunk, hogy a nálunk elhelyezett kliensek ezeknek a problémáknak a megoldásában nyerjenek megsegítést, hogy az átmeneti gondozás jogszabályban meghatározott idejének letelte után magasabb szinten tudjanak önálló életet kezdeni, mint ahogy az ellátásba bekerültek. A cél megvalósítása érdekében mindes esetben szoros team-munkában dolgozunk, bár minden családnak van önálló családgondozója, akivel a gondozási tervet egyeztetik, a közvetlenül támogatja őket a gondozási terv megvalósulásában.

Az elhelyezés során – a lakhatás biztosítása mellett – rendelkezésre álló szolgáltatások:

* *Családgondozás:* a beköltözést követ. 24 órán belül a családgondozó felveszi a kapcsolatot a családdal, megtörténik az első interjú, majd folyamatosan formálódik a gondozási terv. A családgondozó szakmai munkája során a szociális munka és a szociálpedagógia teljes eszköztárát használva támogatja a családot. Intézményünkben a *Gyermekeink védelmében* adatlap-rendszert használjuk, ezek közül az ATG3 nevű dokumentumban rögzítjük a gondozási célt, s a cél megvalósulásához vezető eszközök, feladatok rendszerét, mely szerződéseket átlagosan 4 hetente felülvizsgáljuk, szükség szerint alakítjuk, módosítjuk az kliensekkel közösen. Ezen munkamódszer segítségével jól nyomon követhető az eset alakulása, az meghatározott feladatok teljesülése és a hozzájuk rendelet segítség, s egyben lehetőséget biztosít arra is, hogy flexibilisen tudjunk reagálni a gondozási idő alatt felmerülő problémákra.
* *Szociális ügyintézés:* a család mindennapjaihoz kötődő szociális ügyintézés támogatása, segítése. Célunk, hogy klienseink jártasságot szerezzenek a különböző hivatalos ügyek intézésében, így – amennyiben erre van lehetőség – elsősorban az ellátott saját maga intézi az ügyeit, családgondozói támogatással.
* *Gyámhivatali ügyintézés:* a családban felmerülő családjogi, gyámügyi kérdések rendezésében való segítségnyújtás – pl. gyermek családi jogállásának rendezése, szülői felügyeleti jogot érintő kérdések.
* *Gyermeknevelési tanácsadás:* gyermek-és ifjúsági felügyelő, illetve csecsemőgondozó – nevelő munkatársaink rendszeresen tartanak gyermekcsoportokat az ellátott gyermekeknek, melyeken szocializációjuk, manuális készségeik fejlesztése mellett társas kapcsolataik alakításában is segítséget nyújtanak. Munkatársaink szükség szerint a gyermeket gondozó szülk rendelkezésére állnak, gyermeknevelési, konfliktuskezelési tanácsadással, gyakorlati segítségnyújtással.
* *Gyermekfelügyelet:* az átmeneti otthonokban elhelyezett gyermekek napközbeni ellátását elsősorban a helyben rendelkezésre álló intézmények (bölcsde, óvoda) igénybe vételével oldjuk meg, hozzásegítve ügyfeleinket az ellátáshoz jutáshoz. Emellett intézményen belül rendszeres gyermekcsoportok tartásával biztosítjuk a gyermekek felügyeletét arra az időre, amikor a szülőnek olyan elfoglaltsága akad, mely ezt indokolttá teszi (pl.: orvosi ellátás, hivatalos ügyintézés). A szülő hosszabb távú akadályoztatása esetén – pl. hosszú idejű kórházi kezelés -, ha a gyermek felügyelete más módon nem megoldható, gyermekek átmeneti otthona segítségét kérjük.
* *Mentálhigiénés gondozás:* Alapítványunk pszichológusa heti rendszerességgel tart egyéni terápiás alkalmakat az azt igénylő ügyfelek számára. Fontosnak tartjuk, hogy beköltözést követen minden klienssel felvegye a kapcsolatot a pszichológus. Ez egyrészt fontos a lakhatás elvesztése miatti trauma feldolgozásában, másrészt az ügyfelek és a pszichológus közötti bizalmi kapcsolat létrejötte szempontjából.
* *Jogi tanácsadás:* Szervezetünk jogásza előre egyeztetett időpontban az ügyfelek és a családgondozók rendelkezésére áll. Specializált területe az áldozatvédelem, de emellett polgári jogi ügyekben, családi jogi ügyekben is igen jártas.
* *Fejlesztőpedagógiai segítés:* 2021-től minden intézményünkben rendelkezésre áll a gyermekek számára fejlesztőpedagógus, aki heti rendszerességgel foglalkozik a tanulásban segítségre szoruló gyermekeinkkel.
* *Krízisellátás:* A kapcsolati erőszak áldozatait segítő krízisporgramban az áldozat akár azonnal be tud kerülni a szolgáltatásba, ahogy teljes körű ellátásban részesül. A krízisprogram professzionális és speciális szaktudást igénylő feladat, melyet tapasztalt és a területen jártas munkatársaink végeznek, a szakmai stáb részeként, de attól elkülönülten.
* *Szükség szerinti teljes körű ellátás*: Amennyiben a családban olyan helyzet áll el, hogy a tartásra kötelezett szülők nem tudnak gondoskodni a családban élő kiskorúak élelmezéséről, ruházkodásáról, elemi szükségleteiről, úgy a szükséghelyzet azonnali megállítása érdekében teljes körű ellátásban részesülnek a kliensek. Természetesen nem célunk ellátottaink hospitalizálása, intézményi függőség kialakítása, így minden lehetséges eszközzel a család önfenntartási képességének visszaállítása ilyenkor a gondozási cél.
* *Kiléptető-lakás lehetősége:* Az Intézményben hosszabb-rövidebb időt eltöltött, kellően megerősödött családok számára intézményünk kiléptet-lakásokat tart fent, melyek célja kettős: egyrészt minimálisra csökkenti az intézményi hospitalizálódás káros hatásait, másrészt átmenetet képez a védett intézményi élet és a támasz nélküli, önálló életvitel között. A családok ez által fokozatosan visszavezethetők az önálló életvitel keretei közé, folyamatos és rendszeres, ám nem állandó támogatás biztosításával. A kiléptető lakáshoz jutás pályázati rendszerben történik, üres férőhely esetén nyilvános pályázatot hirdetünk az ellátottaknak, ezzel is erősítve a saját sorsukért, életükért történő felelősségvállalást. A pályázatokat a teljes szakmai stáb objektív pontrendszerben értékeli.
* *Előtakarékosság lehetősége:* Intézményeinkben többségében gondozási elvárás, hogy az ellátott, lehetőségei szerint, takarékoskodjon. A védett körülmények között lehetősége van anyagi tartalék gyűjtésére, melyet kiköltözésekor egy összegben kap kézhez, ezáltal megteremtve akár egy önálló albérlet lehetőségét, akár egy lakásfelújítás költségeinek viselését. Az előtakarékosságot igény szerint az ügyfél maga kezelheti takarékbetétkönyvben, vagy az Alapítványnál letétbe helyezve mi kezeljük helyette. 2015. óta bevezettünk egy, a hagyományos gondozási tervtől eltérő eszközöket igénylő takarékoskodási formát, melynek keretein belül külön együttműködési megállapodást kötünk a takarékossági projektbe becsatlakozó ellátottakkal, bízva abban, hogy a formai kettéválasztottsággal növelni tudjuk az ügyfelek elköteleződését anyagi tartalékaik megteremtése iránt. Az Alaprakó program lényegi eleme, hogy ha a család 3-6-9 hónapig fenntartja a szerződésben vállalt takarékossági összegét, úgy 10-20-30%-kal csökkentjük a személyi térítési díját, mely összeg szintén a család előtakarékossági számláját növeli. A lakók takarékossági célú befizetéseit elkülönített bankszámlán kezeljük. A program sikerességét bizonyítja, hogy családjaink több, mint fele részt vesz benne, többszázezer forintos takarékoskodást érve el.
* *Félutas Ház:*A Félutas Ház szolgáltatás azon kliensek számára elérhető, akik bántalmazást követően az ország bármely krízisközpontjában elhelyezésre kerültek, majd onnan családok átmeneti otthonába /anyaotthonba költöztek, s a gondozás során kellően megerősödtek ahhoz, hogy jó eséllyel tudjanak önálló életet kezdeni. A jogszabály és a vonatkozó szakmai protokollok által erősen meghatározott azoknak a köre, akik a szolgáltatást igénybe vehetik. Üresedés esetén országos pályázatot hirdet Alapítványunk a családok átmeneti otthonai körében, a pályázatokat szakmai team bírálja el objektív szempontok alapján.
* 2020-ban megnyitottuk első *külső férőhelyünket*, melyet 2021-ben egy újabb követett, amik abban különböznek a fent említett kiléptető lakásoktól, hogy itt – az intézményben eltöltött gondozási idővel együtt – három évig maradhatnak a családok azzal, hogy vállalják az ingatlan közüzemi költségeinek megfizetését, és előtakarékossági programban vesznek részt.

A pandémia utáni időszak jelentős könnyebbséget ígért az átmeneti gondozás szervezése, a lakók mindennapjainak megélése tekintetében, egyúttal időszerűvé tette, hogy szembenézzünk a járványhelyzet időszakának maradványaival is. A lassan helyreálló gazdasági helyzet, az újra nyitó vendéglátóipar némileg kedvezőbb helyzetet eredményezett a munkaerőpiacon, azonban az online oktatás a hagyományos oktatásban is nehezen teljesítő gyermekeink számára óriási hátrányi jelentett. Ez különösen igaz az első évfolyamukban online oktatásra szorult gyermekekre, akikből 2022-ben több is került újonnan intézményünkbe – volt, aki harmadszor járta az első osztályt. Az oktatási rendszerek nehézségei nem könnyebbedtek, a szakértői vizsgálatok lassúsága, a szakvélemény nélküli beiskolázások nehézkessége súlyos gyermekjogi aggályokat vetettek fel tavaly, melyekre nem született megnyugtató válasz.

Évek óta látható tendencia, hogy a családok sokkal hosszabb ideig veszik igénybe az átmeneti ellátást, semhogy azt valójában átmenetinek lehessen nevezni. A fenti adatokból láthatjuk, hogy mintegy 30 család gondozása még 2021-ben kezdődött meg. Az ellátás iránti igény sokkal nagyobb annál, mint amekkorát az intézményrendszer országosan maradéktalanul ki tudna szolgálni – égető kérdésfelvetés a gyermekjóléti alapellátás szereplői számára, mi történik azokkal a családokkal, akik nem jutnak be egyetlen átmeneti otthonba sem.

2022. őszén meghívott szakértőként részt vettünk a Gyermekjogi Civil Koalíció - Alternatív gondoskodás munkacsoport szakmai megbeszélésén, melynek témája az alap- és szakellátás együttműködésének lehetőségei a 0-2 éves kor közötti kiemelések megelőzésében, különösen a fővárosi, a szakellátásban egy évnél rövidebb időt töltő gyerekek esetében. A téma aktualitásához hozzájárult, hogy a jelenlegi gazdasági helyzetben a szakellátásba helyezés gyakorisága várhatóan tovább fog növekedni. A részt vevő szakemberek konklúzója egyértelműen az volt, hogy a gyermekek átmeneti gondozása intézményrendszerének kapacitáshiányai jelentősen hozzájárulnak ahhoz, hogy a témában jelzett korosztály viszonylag nagy létszámban kerül szakellátásba, ahol azonban igen rövid időt tölt el, amiből arra lehet következtetni, hogy a bekerülés oka elsősorban anyagi természetű volt (még ha ez az iratokban nem is így szerepel). Statisztikáinkkal ezt a negatív tendenciát alá tudjuk támasztani.

2022 őszén – a pandémia óta először – sikerült megrendeznünk szakmai konferenciánkat. A találkozó címe *Terror a családban – a bántalmazott személyek családi diszfunkciói* volt. A rendezvényt 2022. november 22-én a CEU-t tartottuk.

Természetesen nem maradhatott el szokásos nyári táborunk sem, ahova idén 20 gyermeket vihettünk el a Budapest Esély Nonprofit Kft támogatásával, Tatára.

Természetesen megtartottuk ünnepeinket is: anyák napjára minden gyermekről készítettünk fotót, amit saját maguk által gyártott keretben adhattak át szüleiknek a kicsik. 2022-ben több esetben is előfordult, hogy egyedülálló édesapa költözött be gyermekeivel hozzánk – hiába anyák napja, ők is kaptak ajándékot a gyerekektől.

Magánszemély támogatóink jóvoltából 100 lakónk látogathatott el a tordasi Western-faluba, ahova buszokkal szállították el a családokat. A faluban a vadnyugatot idéző díszletek között szórakozhattak a családok, volt ostorcsattogtatás, ugrálóvár, csoport- és sorversenyek, és egy jóízű ebéd is a „saloon”-ban.

A karácsony szebbét tételében tavaly is a Sanofi munkatársai segítettek bennünket személyre szóló ajándékokkal, emellett a Földi Júlia munkatársunk által egy évtizede szervezett Legyél te is Angyalka! programban minden gyermekünk levelet írhatott egy jószándékú önkéntesnek, aki meghatározott keretösszegig teljesítette a gyermek kívánságát.

A Macskalandok csapatának segítségéven látogatta meg zuglói otthonunkat Merlin és Alvin cica, két nagyon jól nevelt terápiás állát. Az állatasszisztált intervenciót Bánszky Noémi gyógypedagógus tartotta, amik során a gyerekek magukról is tanulhattak, amire lehet majd a közös munka során visszautalni a továbbiakban, például, hogy ér, lehet elvonulni, ha egyszerre minden hirtelen sok lett és elfáradtunk az ingerektől, mint a macskáknak, mindeközben lehet erőt gyűjteni és újra próbálkozni, vagy hogy a dicséret és a simogatás általában működni szokott.

Az S.O.S. Krízis Alapítvány 2022. évi költségvetésében 12 M Ft volt tervezve közüzemi költségekre. A 2023. évi költségvetésben ez az összeg már 32 M Ft lesz, aminek egyelőre nem látszik a fedezete. Ahol tudunk, ésszerűsítünk, takarékoskodunk (hőzáró függöny került a bejárati ajtóra, a régi, fa nyílászáról szigeteléseit megújítottuk, automatikus ajtóbehúzó berendezéseket szereltünk fel), azonban nem feledkezhetünk meg arról, hogy ellátottaink komfortérzete nem csökkenhet egy elfogadható szint alá. Fűteni kell, meleg víz kell, világítás nélkül sem lehet élni.

A rendelkezésre álló, szűkös pályázati forrásokat maradéktalanul kihasználjuk, azonban ezek csak 2023. márciusig biztosítanak tervezhető módon fedezetet a költségnövekményre. Bízunk abban, hogy az év többi 9 hónapjára is megfelelő mértékű felelősségvállalás jelenik meg a kiszolgáltatott helyzetben lévők irányába, és nem lesz szükség arra, hogy bármely szolgáltatásunkról, fejlesztésünkről – és ezzel a családokról – lemondjunk.

Budapest Főváros VII. kerülete Erzsébetváros Önkormányzatával 2022-ben kötöttünk ellátási szerződést, a kapcsolati erőszak áldozatává vált VII. kerületi lakosok segítésére. 2022-ben egy esetben történt tényleges elhelyezés, egy édesanya és 3 gyermeke számára biztosítottuk az ellátást a VII. kerületi Családsegítő-és Gyermekjóléti Központ felkérése alapján. Az édesanya jelenleg is ellátásunkban van, megerősítése után vélhetően más családok átmeneti otthona fogja biztosítani számára a teljes reintegráció lehetőségét.

A Család- és Gyermekjóléti Központ munkatársaival szoros együttműködéssel végezzük feladatunkat. A Központ meghívására 2022. őszén ellátogattunk hozzájuk, ahol személyesen is bemutatkozhattunk a kollégáknak, akik tájékoztatást kaphattak tőlünk az általunk nyújtott szolgáltatásokról, azok igénybevételének módjáról. A szakmai találkozón egyeztetett útvonalak, elérési módok figyelembe vételével 2022-ben két esetben érkezett megkeresés a Központ munkatársai részéről, ebből egy eset volt, ahol a bántalmazott elfogadta a felkínált segítséget (anya 3 gyermekkel). Mindkét jelzés során gördülékenyen, hatékonyan tudunk együttműködni a kollégákkal, egymás munkáját kölcsönösen segítve abban, hogy a bántalmazott a lehető legbiztonságosabb módon tudjon kilépni a kapcsolatából.

A 2022. december 12-én ellátásunkba került édesanya 3 gyermekkel, várandósan menekült el VII. kerületi otthonából, melyben a Családsegítő-és Gyermekjóléti Központ segítségét kérte, miután beszámolt arról, hogy élettársa, aki a gyermekek édesapja, rendszeresen bántalmazta őt. A menekülésben a Központ munkatársai segítették. A 14 hetes várandós édesanya nagyon leterhelt volt, 3 éves, 2 éves és 1 éves gyerekeiről egyedül, segítség nélkül gondoskodott, és ez jelentős fizikai és mentális megterhelést jelent számára. A legkisebb gyermek után a családi pótlék és a GYES eddig nem került megigénylésre. Az ellátási idő alatt az ezekhez szükséges formanyomtatványok kitöltése megtörtént, bankszámlaszám létesítése azonban szükséges volt, ami nem tudott megvalósulni, mert az édesanya időközben elvesztette a személyi igazolványát, ami nélkül nem tud bankszámlát nyitni. A dokumentum pótlása az ellátási idő alatt nem történt meg. Az édesanya szívesen fogadta a neki felajánlott segítséget, igyekezett együttműködni az intézmény szociális szakembereivel. Megkezdődött a gyermekeknek kiszámítható napirendjének megteremtése, ez még jelentős kihívást jelentett számára, ahogy a lakókörnyezete rendben tartása is. A terápiás és segítő beszélgetések hatására a bántalmazásból eredő pszichés terheltség csökkent, ennek hatására a gyermekek viselkedése is kiegyensúlyozottabb vált. A gondozás során a család számára a tartós és biztonságos lakhatás megtalálása volt a fő cél, emellett kiemelt figyelmet fordítottunk a meglévő várandósságra is. Az édesanya számára megszerveztük a nőgyógyászati és védőnői vizsgálatokat, melyeken részt vett.

Az ellátás időtartama alatt a család szükség szerinti teljes körű ellátásban volt, ide értve a szükséges élelmezést, tisztálkodó-és tisztítószerekkel való ellátást, ruházatot. Az ellátást a család számára térítésmentesen biztosítottuk. A család végül 2023. február 1-én tudott átköltözni a Magyar Vöröskereszt csepeli anyaotthonába, ahol várhatóan egy, másfél év áll rendelkezésére, hogy újraépítse az életét.

**A 2022. évről készült, kerületi gyermekvédelmi feladatok ellátásáról szóló átfogó értékelést Budapest Főváros VII. kerület Erzsébetváros Önkormányzatának Képviselő-testülete a …./2023. (V.17.) számú határozatával elfogadta.**

1. Erzsébetvárosi ifjú polgár: adott naptári évben született újszülött, akinek a születésekor kiadott személyi azonosítót és lakcímet tartalmazó hatósági igazolványában erzsébetvárosi lakóhely szerepel, és életvitelszerűen a kerületben lakik, továbbá egyik szülője legalább egy éve igazoltan kerületi lakóhellyel rendelkezik. [↑](#footnote-ref-1)
2. Nagykorú erzsébetvárosi polgár: 18. életévét betöltött személy, akinek lakóhelye legalább 1 éve igazoltan Erzsébetvárosban van, és életvitelszerűen itt tartózkodik. [↑](#footnote-ref-2)